
PREFAŢĂ 


lată un titlu cu siguranță curajos, care intrigă şi provoacă printr-o 
problematică istoriografică care, dacă a fost mereu prezentă în dezbaterile 
istoriografice contemporane, este departe de a aduce consensul în tabăra 
istoricilor. Dimpotrivă, problematica identitară a provocat vii dispute şi chiar 
polemici, şi nu este deloc previzibil momentul când exegeţii vor cădea de 
acord şi problema va fi considerată clasată. 

Este cu atât mai de salutat curajul unei tinere echipe de cercetători 
care au asumat fără inhibiţii această problematică sensibilă, într-un simpozion 
organizat într-un loc şi el deloc convenţional. Este vorba de prima ediţie a 
Conferinţelor de vară de la Telciu, comună în judeţul Bistriţa-Năsăud, situată 
într-un peisaj mirific, pe valea Sălăuţei, care a avut loc în 22-23 iulie 2012. 
Faptul în sine trebuie şi el salutat, ca şi disponibilitatea autorităților 
administrației locale, primăria şi consiliul local, care s-au dovedit sensibile la 
problematici și dezbateri culturale și istoriografice novatoare. Comunicările 
prezentate au dat loc, timp de două zile, la dezbateri şi schimburi de idei, care 
acum se materializează într-un volum, care sperăm, va deschide o serie. Un 
argument în plus spre a susține că iniţiativele salutare nu se mai desfășoară 
doar în marile centre academice, ci dimpotrivă, cultura se descentrează, iar 
lucrurile interesante se pot întâmpla oriunde, fără a fi însă expediate în 
folclorisme ieftine şi improvizații pasagere. 

Problema constituirii şi deconstruirii identităţii moderne sub forma sa 
cea mai consistentă şi mai evidentă, cea națională, a suscitat şi cu siguranță va 
mai suscita dezbateri şi cercetări, care de care mai laborioase şi mai complexe. 

Identitatea națională, reprezintă doar una — e adevărat cea mai 
puternică şi mai coagulantă a unei comunităţi — dar nu singura. Dimensiunea 
etnico-lingvistică a constituit de timpuriu un marker al identităţii, în toate 
epocile premoderne, dar modernitatea a făcut din ea una dintre formele 
identitare de cea mai mare consistență şi trăinicie. În zorile modernităţii, 
etnicul suferă o alchimie complexă, care-l transformă în național, comunitățile 
etnice devin naţiuni, structuri cu o puternică forţă de atragere şi coagulare, ce 
se constituie apoi în state naționale, ca forme dezirabile ale organizării traiului 
în comun. 

Națiunea modernă oferă indivizilor un loc securizant într-o 
comunitate cu care aceştia împărtăşesc idealuri comune, solidaritate, interese, 
etc., pe scurt, o viziune asupra lumii comună, proprie naţiunii respective. 

În ciuda tendinţelor sale coagulante, integratoare, națiunile moderne 
cuprind în sânul lor comunităţi și colectivități diverse, nu întotdeauna dispuse 

să se dizolve în marea naţiune protectoare și uneori dominatoare. Într-o primă 
etapă, rezistenţa acestora la integrare a fost rezolvată cu forța, dar pe măsura 
progresului democraţiei, grupurile marginale au fost tratate cu mai multă 
atenţie, integrarea lor nemaiînsemnând dizolvare sau dispariţie, ci dimpotrivă 
conservare şi emancipare, ele constituind o adevărată bogăţie culturală demnă 
de prețuit. 

Oricum, raporturile dintre majorități şi minorități în cadrul statelor 
moderne au început a fi reglate prin instrumente juridice, menite să asigure 
existența unora şi a altora deopotrivă. Pe măsură ce progresele democraţiei 
avansează, drepturile inalienabile şi imprescriptibile ale individului, devenit 
din supus cetăţean, se extind şi asupra grupurilor minoritare și a celor 
marginale. Nu-i mai puţin adevărat că acestea continuă să provoace un 
sentiment de insecuritate, uneori ele putând amenința însăși existența şi 
coerenţa grupului majoritar. La fel cum aceste grupuri sau uneori grupuscule 
reclamă, uneori pe tonuri ridicate şi cu intensități accentuate, libertăţi şi 
privilegii considerate exagerate de către majoritari. 

Cuprinsul volumului este unul deosebit de incitant, şi desenează un 
arhipelag complex al raporturilor uneori complicate şi dificile dintre 
incluziune şi excluziune, depunând mărturiile despre problematici aflate în 
lucru, ca problematici şantier, cele mai multe dintre acestea reprezentând în 
fapt, temele unor teze de doctorat sau ale altor proiecte postdoctorale. Care 
sunt reperele identităţii naţionale, cum s-a declinat identitatea națională în 
epoca modernă prin muzică şi creații muzicale culte sau populare, rolul 
sărbătorilor în coagularea și afirmarea identității naţionale, identitatea 
națională în timpul marelui război, condiţia scriitorului minoritar în România 
interbelică, alterități confesionale şi mai ales ideologice, identitatea rezistenţei 
anticomuniste între bandiți şi partizani, islamul politic ca o construcție 
culturală, etc. 

O problematică doar aparent diversă, deoarece în realitate, constatăm 
perspective metodologice novatoare, adecvate, care mărturisesc curaj şi 
competențe ştiinţifice asumate, ce recomandă cercetători mature şi cercetări 
care se vor constitui cu siguranță în referințe obligatorii la dosarul încă 
deschis al identităților moderne şi contemporane. 


Cluj-Napoca, 18 iunie 2013 


Toader Nicoară 


REPERELE IDENTITĂȚII NAȚIONALE 


Simona Nicoară, Toader Nicoară 
Universitatea Babeş-Bolyai 


Două entităţi organice au nevoie de identitate: individul care refuză 
faptul de a fi redus la starea de pion numerotat, națiunea care refuză să fie 
tratată ca o turmă sau ca masă amorfă. 

G. Delannoi, Sociologie de la nation. 


În societăţile tradiţionale conştiinţa identitară s-a tradus prin 
ataşamentul faţă de locul naşterii, de obiceiurile locale, de sărbătorile proprii, 
exprimându-se printr-o izolare faţă de ansamblul care le înconjura şi cu care 
intra deseori în stări conflictuale, rivalități şi violenţe, mai intens în cazul 
diferenţelor culturale şi rasiale! Chestiunea condiţiilor care au stat la baza 
formării identităților naţionale, mai ales în secolul al XIX-lea a stârnit 
numeroase controverse. În Anglia, Disraeli (The Spirit of Wigghism, 1836) era 
de părere că naţiunile s-au născut „în mod gradat, sub influenţe diverse, cele 
ale organizării lor originale, ale climatului, ale solului, religiei, evenimentelor, 
accidentelor şi incidentelor extraordinare ale istoriei lor şi al caracterului 
particular al cetăţenilor lor iluştri”.' După o jumătate de veac, în Franţa Renan 
(Que est-ce qu-une nation?, 1882) punea în evidenţă diverse elemente de 
coeziune națională: rasa, limba, afinitatea religioasă, geografia, interesele 
economice, necesitățile militare, dar arăta că acestea nu sunt suficiente pentru 
a crea o naţiune, pentru că fundamentul acesteia este intelectual şi afectiv: „o 
naţiune este un suflet, un principiu spiritual...este rezultatul unui lung trecut 
de eforturi, de sacrificii şi de devotamente; a avea glorie comună în trecut şi o 
voință comună în prezent, a face mari lucruri împreună, iată condiţiile 
esenţiale pentru a fi un popor”.? 

Descrierile naţiunii au conţinuturi diferite; un teritoriu, o etnie, o 
limbă, o religie, o tradiţie etc. În ceea ce-i priveşte pe români, M. Eminescu 
scria într-un articol, O conştiinţă de sine unitară: poate nici un popor care 
numără douăsprezece milioane nu are părțile sale atât de puţin diferite ca cel 
român. Limba.. nu cunoaşte dialecte, religia a rămas, cu toată sciziunea 
formală a bisericii, aceeaşi în sinea ei. 


! P.-C. Timbal, Nation, p. 6. 

“Ibidem. Astrid von Busekist, Nation et nationalisms, XIX-e-XX-e siècle, Paris, Armand Colin, 
1998, p. 5. 

$ M. Eminescu, Publicistică, p. 531. 

Apartenența naţională 

Dincolo de componentele ei obiective, nici o naţiune nu poate fiinţa 
fără ca membrii săi să aibă conştiinţa apartenenţei comune. Noi, fii națiunii de 
pretutindeni, suntem de aceeaşi obârşie, de aceeaşi fire, cu o singură limbă şi 
cultură şi suntem încălziţi de aceleaşi tradiţii sfinte şi de aceleaşi aspirații 
măreţe. * Apartenența naţională este foarte puternic imprimată în individ, ea îl 
limitează şi îl condiționează, îl fasonează într-o cultură căreia el nu-i scapă, 
dar această tutelă este în acelaşi timp o protecţie. Nevoia de apartenenţă este 
indefectibilă pentru membrii naţiunii!” Apartenența naţională are nevoie de o 
pluralitate de naţiuni pentru a se afirma, pentru că ea presupune o diferențiere 
conştientă faţă de alterități naționale. 

Conştiinţa de sine şi pentru sine (apartenenţa-concept herderian) este 
totodată necesară pentru națiune, dar şi pentru o altă conştiinţă de sine 
naţională (recunoaşterea-concept hegelian). Această recunoaştere, de două — 
sau mai multe conştiinţe naţionale, mai întâi opuse, este o recunoaştere 
reciprocă, simultană. Apartenența națională presupune însă şi o recunoaştere 
reciprocă a acelor care aparţin aceleiaşi naţiuni. Cu alte cuvinte, națiunile fac 
omul; naţiunile sunt artefactele convingerilor, devotamentelor şi solidarităţilor 
colective. € A fi recunoscut este o temă tipică a modernităţii.” 

Particularismul naţiunii are conţinuturi, cu o dinamică şi o prioritate 
specială, precum frontierele geografice, trecutul comun, comunitatea de 
teritoriu, de limbă şi religie. Renan, de pildă a arătat insuficiența rasei, a 
limbii, a religiei în definirea naţiunii, deoarece nu există rasă pură: cele mai 
nobile ţări, Anglia, Franţa, Italia, sunt acelea unde sângele este amestecat. 
Limba invită, nu forțează, oamenii a se reuni. Religia nu este un criteriu 
categoric, de vreme ce a fi francez, englez, german etc. nu înseamnă că nu 
poţi fi catolic, protestant, musulman, israelit etc. 8 Realitatea sentimentului 
naţional provine tocmai dintr-o multiplicitate de dozaje între aceste 
componente, care nu pot fi înţelese decât printr-un examen al fiecărei situaţii 
particulare. Fără îndoială această tensiune între caracteristici deosebite la care 
se adaugă aspiraţiile diferite în interiorul comunităţilor sau între comunităţi, 
explică cel mai bine acest malaise al lumii moderne! 


“1. Maniu, Noi privim în înfăptuirea unităţii naţionale un triumf al libertăţii omeneşti, Discurs 
rostit la 1 decembrie 1918 la Alba Iulia, în Oratori şi elocinţă românească,p. 114. 

* Apartenența naţională este capabilă să reziste abstracţiilor ideologice. G. Delannoi, op. cit.p. 
134 

ê E, Gellner, Națiuni şi naționalism, p. 18. 

7 G. Delannoi, op. cit.,p. 166. 

8 D. Schnapper, op. cit., p. 51-52. 

Teritoriul şi frontierele, reale şi imaginare 

Viaţa popoarelor, a societăților locale este legată de spaţiul, chiar de 
configurarea şi continuitatea în timp a spaţiului în care trăiesc ! Teritoriul este 
o componentă simbolică a naţiunii, pentru că reprezintă locul de naştere, 
leagănul originar al națiunii sau poate deveni pentru unii oameni un „port de 
acostare,” un pământ făgăduit! 

Patria din Antichitate era percepută drept pământul părinţilor, sens 
care s-a păstrat şi în Evul Mediu, când capătă prestigiu şi patria communis, 
adică lumea creştină. ° Timpul curge, este instabil, de aceea spaţiul este cel 
care asigură în mentalitatea colectivă stabilitatea comunității! Pentru a se 
putea defini şi legitima comunităţile îşi păstrează în memoria lor imaginea 
spaţiului propriu; pentru că fiecare comunitate decupează spaţiul într-o 
manieră proprie, îşi stabileşte liniile, graniţele şi o « consistenţă » aparte; în 
acest cadru, cu o geometrie deopotrivă reală şi imaginară, — fiind accesibil 
pentru cei ce se regăsesc fideli în el, dar interzis pentru ceilalți — se « închid » 
fapte, evenimente, amintiri, tradiţii comune. «Durata », valoarea spirituală a 
spaţiului este legată de memoria acestui spațiu! Evenimente, trăiri, aşteptări 
colective, toate sunt legate de locuri care există dintotdeauna. Ele generează 
sentimentul continuității şi, legat de acesta, un anumit sentiment protector al 
securităţii! 

Când are o funcţie politică, teritoriul evocă moravuri, temperamente şi 
esteticul cotidian al poporului. Încă din secolul al XVII-lea în concepția 
despre națiunea helvetică este insinuată marca inconfundabilă pe care muntele 
o conferă acestei mici națiuni europene!De altfel, peisajul este un interesant 
principiu de diferenţiere care poate deveni un simbol semnificativ: peisajul 
norvegian este fiordul, cel unguresc este pusta etc. Montesquieu a încercat să 
explice printr-o teorie climatică o anumită relativitate a moravurilor şi a 
legilor, iar istoricii romantici au considerat că există o influenţă a condiţiilor 
teritoriale,- mare, imensitate continentală, munte, insulă etc. — şi climatice, 
asupra sufletului popoarelor şi al naţiunilor.'” David Hume în Essais a criticat 
teoria climatică despre caracterele naționale. Cultura, moravurile, istoria sunt, 
după părerea sa, cauze mai determinante decât climatul. Caracterul naţional 
urmează frontierele politice mai mult decât pe cele geografice, remarca D. 
Hume. Alterarea cea mai sensibilă a acestor caractere naţionale este dată, mai 
de grabă de timp, decât de spaţiu. Există trăsături care există la un popor pe 
firul secolelor, dar multe altele se schimbă după epoci. Helvetius a propus 


”p.-C. Timbal, Nation, p. 7. 
10 A. M. Thiesse, op. cit., p. 136-137. 59. N. Bocşan, op. cit., p. 25. Plasat pe o poziţie mai 
filosofică Lucian Blaga, definea sufletul românesc drept Spaţiul mioritic (matca stilistică a 
forțelor creatoare) în armonie cu spaţiul geografic, considerat după părerea sa definitoriu 
asupra specificului naţional. 

prioritatea condiţiilor istorice, rolul educaţiei în conturarea profilului spiritual 
al popoarelor.!! Fiecare naţiune are un spațiu predestinat, moştenit de-a 
lungul istoriei de la părinţii întemeietori, de la vechile organizări politice; el 
este pus în evidență de frontiere naturale, care delimitează, protejează 
națiunea, ca nişte ziduri simbolice. Mările, munţii şi râurile sunt limitele cele 
mai naturale ale naţiunilor, spunea Herder. ” 

Națiunea este o unitate(totalitate) limitată real şi imaginar, un 
organism închis în sine, impenetrabil altora." O istorie unitară presupune o 
geografie unitară, iar configuraţia cea mai eficientă este perfecțiunea cercului 
dintre fluvii! Pentru V. Alecsandri râurile Principatelor, Prutul şi Milcovul 
unesc nu despart. O pierdere teritorială echivalează cu „sacrificarea 
pământului strămoşesc.”!* Chiar şi când aceste frontiere naturale nu 
corespund hărții politice a momentului nostalgia lor se păstrează în imaginarul 
naţional. Orice naţiune are „frontiere” incluzând pe fiii ei oriunde s-ar afla, în 
interior sau în afara graniţelor politice. Teritoriul revendicat de imaginarul 
naţional apare mult mai extins decât îl arată o hartă politică! Tocmai această 
nonconcordanță între frontierele imaginare şi cele reale menţine 
cvasipermanent o criză de identitate latentă! 

Fluiditatea configuraţiilor teritoriale de-a lungul istoriei a alimentat 
permanente frustrări naționale, care, impulsionate de îndrăzneala 
naționalismului ideologic, au îmbrăcat forme revendicative, revanşarde de 
care nu sunt străine cele două războaie mondiale. Tentația reconstituirii 
frontierelor mitice a încurajat Marea Germanie, Marea Franță, Ungaria Mare, 
iar pentru români România Mare! Teritoriul ideal al României este îmbrăţişat 
de ape: Dunărea, Nistrul, Tisa, dar acest proiect îl contrazice şi se suprapune 
pe cele ale naţiunilor vecine care îşi valorizează, la fel de mitic, propriile 
frontiere naturale. Miturile frontierelor ideale alimentează cu aceeaşi 
intensitate contramiturile lor fiind conflicte de legitimitate, însoțite de iritare, 
protest, refuz şi chiar de violențe." 


Etnie, rasă, naţiune 
Comunitățile europene sunt un conglomerat de etnicități diferenţiate 
prin istorie, tradiţii, mitologie şi cultură. Dimensiunile etnicităţii sunt un nume 


!! Teritoriul, mai ales cel primordial, este crucial pentru Statul-Naţiune, care exercită 
monopolul administrativ şi militar asupra unui teritoriu. G. Delannoi, op. cit.„p. 58-59; 164.. D. 
Drăghicescu, op. cit., p. XIV. 

12 Apud L. Boia, Pour une histoire, p. 197 şi 203. 

'5B. Anderson, L 'Imaginaire national, p. 20. N. Bocşan, op. cit., p. 31. 

14 În 1878 Dimitrie Ghica amintirea într-un discurs că Dobrogea aparținuse cândva Țării 
Româneşti. Atanasie Iordache, Sub zodia Strousberg, Viaţa politică din România între 
1871-1878, Buc., Ed. Globus, 1991, p. 34-35. 

15 L, Boia, op. cit., p. 198; 206-207. 

colectiv; un mit comun al descendenţei, o istorie împărtăşită, o cultură 
distinctă împărtăşită; o asociere cu un teritoriu specific, un sens al solidarității. 
19 Ideea de unitate politică,- de altfel foarte veche în istoria universală!- 
derivă, în primul rând, din cea de unitate etnică.” Ceea ce constituie o etnie 
(neam) este o realitate naturală şi etică, dar una care stă la „încheietura 
metafizicii cu istoria”, adică „o unitate de soartă, de destin în timp, unitate 
pentru care pământ, sânge, trecut, lege, limbă, datini, obicei, cuget, credinţă, 
virtute, muncă, aşezăminte, port, dureri, bucurii şi semen de trăire laolaltă, 
stăpâniri şi asupriri, constituiesc semne de recunoaştere, peceți, temeiuri...ce 
îngăduie oamenilor să se înțeleagă şi să trăiască laolaltă. ”15 Această manieră 
hermeneutică de a vedea poporul oferă o explicaţie a unităţii genetice şi 
spirituale dintre toate generaţiile aflate în legătură de sânge, limbă, teritoriu, 
lege, îndeletniciri etc. Unitatea genetică traduce nevoia de a solidariza toate 
generaţiile, de la începuturile lor mitice într-o lume coerentă. 

Unităţii neamului îi corespunde nu numai o unitate genetică, ci şi 
„unitatea pământului” —care la români, de pildă, este extinderea ideii de moşie 
— cea care stabileşte legătura cu generaţiile care l-au locuit succesiv în istorie! 
Spaţiul/locul şi timpul/vremea sunt două repere fundamentale ale 
mentalităților colective, adică mijloace pentru a putea aşeza, situa un popor în 
nişte coordonate proprii. Acest orizont spaţio/temporal, inclus în constelația 
viziunii despre lume inspiră integrarea şi implicarea poporului în istorie.” 


15 Steliu Lambru, Micronaţiunea şi erupția identitară în Europa de sud-est, în In memoriam 
Alexandru Duţu. Identităţi colective şi identitate naţională. Percepţii asupra identităţii în 
lumea medievală şi modernă, p. 144. 

17 La noi, de pildă, este semnificativă, în acest sens, folosirea termenului de dac ca nume 
generic pentru toţi românii; pe temeiul aceleiaşi conştiinţe de neam se ajunge acum la 
transformarea termenilor de (transilvănean — n.n.) moldovean şi muntean în român, a celui de 
neam în naţiune, a celui de Moldova şi Țara Românească în România. Vlad Georgescu, Ideile 
politice şi iluminismul în Principatele Române, 1750-1831, Buc., Ed. Academiei RSR, 1972, p. 
171. 

18 Mircea Vulcănescu, Dimensiunea românească a existenței, Buc., Ed. Fundaţiei Culturale 
Române, 1991, p. 15 şi 133. Reflecțiile în jurul acestui orizont mental au mers, de pildă, şi spre 
această direcție interesantă: la rădăcina concepției româneşti despre fiinţă găsim acea 
supremație a virtualului asupra actualului, ideea unui sân purtător al tuturor virtualităților, 
ideea unei mari mame. În acest sens gândirea românească se-ntâlneşte cu gândurile teologice 
şi mitice orientale şi se opune celor occidentale, pozitive şi antropologice. 

1 Purtarea românului... ancorată-n veşnicie trebuie explicată prin dimensiunea mitică a 
mentalităților istorice româneşti, în timp ce privirea critică sau, din contră, duioasă faţă de acest 
aspect are conotaţii ideologice! Ancorarea în veşnicie, adică căutarea acestui chip etern al 
fiinţei etnice, neputinţa de a-l găsi ar putea justifica o anumită stare de resemnare, de neputinţă 
care acumulate şi relevate atrag acea stare în care „nu mai poţi!”sau starea de „amar”, care dă 
impulsul „trecerii la fapte”. Această particularitate au fost folosite în speculaţiile despre 
fatalismul românesc şi de trezirea/deşteptarea în vremea revoluțiilor a sentimentului de 
gravitate ale existenţei, care prin glasul celor care propovăduiesc renaşterea, cer intervenţia 
„acum ori niciodată. Contrar viziunii unei realități fatale şi atemporale, paşoptişti par să 

Neamului, ca lume imaginară i se atribuie aspecte spirituale comune, anumite 
rezonanțe ancestrale. „Fiinţa” etnică apare cu un profil specific, cu articulaţii 
mentale şi de gândire aparte! ° Spiritul(sufletul) etnic trăieşte într-o formă 
condensată, fiind supusă influențelor istorice. Firea poporului apare statornică şi 
veşnică, de genul Cum am fost, aşa rămânem (Mihai Eminescu, Glosă).”" Această 
imagine, care se regăseşte în conştiinţa colectivă a fost desemnată de amatorii de 
tipologii ştiinţifice drept „firea”,”sufletul” specificul unui popor! Astfel sufletul 
poporului apare ca o dimensiune structurală, o arhitectură spirituală perenă 
modelată în funcţie de „ispitele”(influenţele) culturale ale istoriei.” Dacă 
constituie sau nu o primejdie formularea unor asemenea „tipare” etice, important 
rămâne faptul că descoperirea specificităților şi prefacerea lor în îndreptar, în 
normă, în normal a tins să devină prin ideologii o strategie abilă! Ideologiile 
naționale pretind că exaltă ceea ce este bun şi caută calea să îndrepte ceea ce este 
rău în structura psihologică a naţiunii! Portretul spiritual şi moral al popoarelor şi 
deci a naţiunilor, alimentează concepția pedagogică a naţiunilor. Existenţa unui 
sistem de valori politice. religioase, juridice, morale etc., a unor tradiții comune a 
întreţinut conştiinţa unui specific etnic şi deci voinţa de a trăi împreună în acelaşi 
teritoriu. 

Sentimentul securizant şi ocrotitor al apartenenţei la un grup etnic a fost 
prioritar şi a marcat convingerile, sensibilitățile şi idealurile colective. 
Apartenența la o comunitate s-a constituit şi maturizat ca un sentiment complex al 
identificării cu aceleaşi origini istorice într-un teritoriu, aceeaşi limbă şi aceleaşi 
tradiţii. Acesta este conştiinţa de neam sau etnică. Conceptul de etnic pentru 
lumea medievală acoperă acea comunitate umană anterioară naţiunii moderne, ai 
cărei membrii au, sau cred că au, aceeaşi origine, cultură, mentalitate 
(sensibilitate, voinţă, comportamente, atitudini) şi (concepţii, aspirații, idealuri 
comune). Dar, atitudinile de solidaritate etnică medievală erau cu precădere 
locale. Solidarităţile locale bazate de ierarhie socială şi vasalitate — familia, tribul, 
clanul, obştea, oraşul provincia erau cele mai puternice pentru că erau cadrele 
tradiționale de protecţie şi de speranţă a oamenilor în faţa pericolelor externe, a 
epidemiilor şi calamităților. 


trezească neamul din „somnul cel de moarte” să-l reintroducă în istorie, care înseamnă 
devenire, croirea unei soarte! Ibidem, p. 142-145. 

20 Încercările de conturare a unei „dimensiuni româneşti a existenţei”, de a surprinde 
„prejudecățile ethosului originar” au venit, încă din veacul XIX, dinspre literați şi filosofi, fiind 
încercat o Psihologie a poporului roman, C.Rădulescu-Motru a analizat Românismul, Vasile 
Pârvan a reflectat asupra Gândurilor despre viaţă şi moarte la daco-romanii din Pontul Stâng, 
Ovid Densuşianu s-a ocupat de Viaţa păstorească în poezia populare, Lucian Blaga de Spațiul 
mioritic, Ovidiu Papadima de Viziunea românească a lumii etc. apud M. Vulcănescu, op cit., p. 
90. 

2! Ibidem, p. 101. 

” Ibidem, p. 97. 

Solidaritățile moderne sunt mai diverse, încastrate sau combinate: 
umanitatea, națiunea, comunitatea rurală, urbană, familia etc. Națiunea modernă 
este o metamorfoză a solidarităţilor, un intermediar armonios sau o poartă 
deschisă, care a conciliat cele două forme fundamentale de apartenenţă: pe de-o 
parte, una locală, legată de naştere şi de devenirea umană şi, pe de altă parte, 
alta universală, legată de întreaga umanitate. Între găndirea umaniştilor de la 
sfârşitul secolului al 17-lea şi programul intelectualilor luminaţi de la începutul 
secolului al 19-/ea se poate constata o continuitate şi o evoluţie culturală care 
dezvoltă marile teme ale solidarităţii.” 

Națiunea poate fi o rasă în sens biologic, etnie în sens etnologic, sau în 
termeni generali sângele comun. Această idee bio-etnică a servit, şi poate servi 
miturilor naţionaliste.” În secolul al XIX-lea cercetarea antropologică a relevant 
anumite tipologii, care au fost speculate în viziuni ideologice naţionaliste Sub 
fascinația antropologiei fizice: problematica culturală rămâne secundară, 
derivată din calităţile fizice care distingeau rasele şi grupurile umane. * 
Complexele de superioritate rasială au folosit criteriul biologic pentru a justifica 
inegalitatea naturală dintre oameni şi dintre naţiuni. Reflecţiile lui Gobineau, 
din Eseu asupra inegalităţii raselor umane (1853-1855), ridică pretenţia unei 
superiorități a albilor în raport cu alte rase! Romantismul german a supralicitat 
diferenţele rasiale în favoarea unei superiorități germanice. După 1870 rasa a 
devenit un element constitutiv al naţiunii pentru unele ideologii. Dar, în acelaşi 
an, la 27 octombrie 1870, Revue des deux mondes scria: ceea ce distinge 
naţiunile nu este nici rasa, nici limba. Oamenii simt în inima lor că fac parte 
din acelaşi popor, că formează o comunitate de idei, de interese, de sentimente, 
de amintiri şi de speranţe. Naţionalismele din ultimele decenii ale secolului al 
XIX-lea au avut, însă, tendinţa de a privilegia tezele rasiste.” 

Diferenţa de rasă este mult mai adâncă decât diferenţa culturală, fiind 
insurmontabilă şi ostilă. Mai mult, ea creează tentaţia ierarhizării umane în rase 
superioare sau inferioare şi accentuează voinţa de separare şi teama de melanj. 
În universul ideologiilor naţionale pot prins rădăcini viziuni rasiste, 
segregaţioniste, dar şi cele care susţin egalitatea în umanitate, care consideră că 
diferenţele rasiale sunt surmontabile. Asta pentru că, deja la începutul secolului 
al XIX-lea cercetările mitologice, filologice, istorice au demonstrat filonul 
comun indo-european al naţiunilor europene. Slavii, germanii, latini şi-au 
descoperit prin filologia comparată înrudirea, în vreme ce maghiarii, din dorința 
de desprindere de Austria, au rămas fideli filonului hunic şi maghiar de sorginte 
asiatică. Ataşamentul puternic față de rădăcini rasiale explică pentru ce 


% Al. Duţu, Histoire de al pensée et des mentalités politiques européennes, p. 181. 
% G, Delannoi, op. cit.,p. 81. 

% L. Boia, Două secole de mitologie naţională, p. 63. 

% Dictionnaire du XIX-e siècle, p. 796. L. Boia, op. cit., p. 63. 


16 CONFERINȚELE DE LA TELCIU 


mişcarea naţională ungurească şi cehă, de pildă, au dezvoltat o voinţă de 
restaurare, care se situează la antipozii ideii liberale şi democratice constituită în 
concepția franceză. Este vorba de un exclusivism arogant faţă de naţiunile 
„indo-europene”, percepute drept diferite, deci rivale! Orice invocare a 
diferenţei rasiale atrage o delimitare evidentă a străinului de corpul naţional, 
Chiar dacă acesta trăieşte în spaţiul naţional, stăpâneşte la perfecţie limba 
naţională şi este dispus să participe la împlinirea culturii naţionale. ” 

Fustel de Coulange a făcut, pe la 1870 o critică serioasă pretențiilor 
germane de a impune o definiţie etnică şi rasială a naţiunii, ceea ce ar fi dat o 
coloratură aparte termenului de naţionalitate! Renan considera că folosirea 
cuvântului rasă în politică este eronată şi periculoasă. Nici el nu agrea 
supralicitarea rasei, dar constata că aceste realităţi, rasa, etnia, națiunea, s-au 
întrepătruns subtil în istorie şi nu întotdeauna paşnic! Primele războaie naţionale 
s-au născut într-o parte a Europei unde etniile s-au amestecat mai mult decât în 
alte părți ale lumii!" 

Națiunea este o formă particulară a unităţii politice, de aceea se distinge 
de grupurile etnice, care nu sunt organizate politic.” O etnie este „un grup de 
apartenenţă,”- oamenii trăiesc apartenenţa la o etnie ca un dat natural — care nu 
are în mod necesar o expresie politică. Identitatea etnică nu este mai importantă, 
mai solidă sau mai durabilă decât realitatea şi sentimental naţional. 
Particularităţile „obiective” prin care se defineşte națiunea — limba, rasa, religia, 
definesc şi etnia; sentimental etnic înseamnă tot interiorizare, pasiune, voinţă de 
a participa la un colectiv fondat pe interese şi sentimente comune. Etniile nu 
sunt „mai naturale decât naţiunile”!* Etnia este adesea numită naţiune, sursa 
confuziei fiind folosirea termenului naţiune înainte de naşterea naţiunii 
moderne, adică încă din secolul XIII! „Naţiunea” engleză sau cea franceză 
desemna ansamblul etnic al acestora. °! Etniile, ca şi naţiunile sunt „construcții 
istorice,” grupuri umane care se definesc prin comunitatea istorică şi 
specificitatea culturală. Coincidenţa dintre unitatea politică şi comunitatea 
culturală a fost idealul politic al naţiunii. ? 


” Dictionnaire du XIX-e siècle, p. 195. A.M. Thiesse, Crearea identităţilor, p. 128 şi 130. 

% G, Delannoi, op. cit.,p. 160-161. 

% D, Schnapper, La communauté des citoyens, p. 32-34. 

30 Ibidem, p. 30 şi 53.. 

3! Ibidem, p. 28-29. 

32 Naţiunile sunt curent confundate cu unitățile politice sau Statele. Termenul de națiuni 
desemnează în acest caz unitățile politice ale căror suveranitate recunoscut de ordinul 
internațional! Asimilarea între națiune şi unitate politică s-a produs după 1919, când națiunea 
democratică este propusă drept modelul universal al organizării politice. O disciplină i numită 
„studiul relațiilor internaționale”, vorbeşte de națiuni definite ca unități politice. Ibidem., p. 
32-34;43. 

Iată, de ce, naţiunile se pretind mărturiile unei etnii, conferindu-şi în 
acest fel rădăcinile originare, omogenitatea culturală specificitatea „rasei”lor, a 
civilizaţiei, a moralei, toate acestea profilând caracterul național! Numai că 
omogenitatea etnică şi culturală nu sunt suficiente pentru a constitui o naţiune! 
O altă condiţie necesară a existenţei națiunii ţine de sensul civic, acela că 
cetățenii împărtăşesc ideea că există un domeniu politic independent de 
interesele particulare. Aşadar, națiunea se defineşte prin ambiția sa de a 
transcende prin cetățenie apartenențele particulare, biologice, istorice, 
economice, sociale, religioase sau culturale, de a defini cetăţeanul ca un individ 
abstract. Specificitatea ei este că integrează populaţiile plurietnice într-o 
comunitate de cetăţeni, a căror existenţă legitimă acţionează în interiorul şi 
exteriorul Statului.” Atunci când comunitatea cetăţenilor este eterogenă cultural 
loialitatea politică faţă de naţiune se combină cu forme variate de ataşament faţă 
de etniile preexistente, mai mult sau mai puţin recunoscute politic. Etniile nu 
sunt esențe, ci sunt produse ale unei situaţii politice sau sociale, în sensul larg al 
termenului! Etniile pot să se divizeze, să se regrupeze, să se reorganizeze, 
definindu-se în noi „frontiere” sociale. Să amintim etniile africane, create de 
politica colonizatorului! Sau un exemplu semnificativ este inventarea, de către 
Tito, în 1968, a „etniei musulmane” din Bosnia-Herţegovina, considerată o 
„entitate” care împărtăşeşte aceeaşi religie, dotată cu drepturi specifice! 
Naţionalismele rasiale sau militariste, extrem de intolerante, au condus adesea 
spre războaie în care s-au practicat exterminările, în urma unei propagande 
iresponsabile îndreptate spre stimularea imoralităţii de masă." 

În viaţa socială şi politică, cu începere din sec. XIX etnia (concept 
ştiinţific) este denumită prin termenul de popor (termen politic), ceea ce-i 
acordă, implicit sau explicit, dreptul de a-şi revendica independenţa politică, 
dreptul de a deveni naţiune-unitate politică. “% Ca toate unităţile politice” 
națiunea se defineşte prin suveranitatea sa, care se exercită în interior, pentru a 
integra populaţiile (pe care le include) şi în exterior, pentru a se afirma ca 
subiect istoric într-un ordin mondial, fondat pe existenţa şi relaţiile între 
naţiuni-unități politice. Revendicarea etniilor de a fi recunoscute ca naţiuni, 
altfel spus de a face să coincidă comunitatea istorico-culturală(sau etnică) cu 
organizarea politică, precum şi voința de putere a naţiunilor deja constituite, 
pentru a se impune faţă de altele, constituie izvorul naționalismului virulent! 
Conflictele care se derulează acum în Balcani, de exemplu, „nu sunt conflicte 
naţionale, ci etnice sau naţionaliste; ele demonstrează slăbiciunea tradiţiei 


33 Ibidem, p. 49. 
%4 G. Delannoi, op. cit.„p. 162. 
3 D. Schnapper, op. cit., p. 37. 

propriu-zis naționale a vechii Iugoslavii, care s-a constituit în naţiune în 1919, 
din etniile sârbă, croată, slovenă, bosniacă, ungurească, albaneză etc.” 36 

Conflictele revitalizează sentimentele care solidarizează oamenii în fața 
pericolului comun, îi unesc în comunitatea etnică sau națională. Sângele vărsat pe 
câmpul de luptă uneşte combatanții! Astfel, sentimentele naţionale s-au 
consolidat în Europa rivalităţilor şi al conflictelor. Naţiunile din Europa centrală şi 
orientală au luat „completă conştiinţă de ele însele.. sub presiunea conflictelor 
interetnice, întotdeauna neliniştitoare. 


Limba naţională 

Turnul Babel lingvistic a stat dintotdeauna la baza diversității culturale, 
de aceea tentația marilor unificări administrative, din antichitate încoace, a fost 
însoțită de impunerea unei limbi comune, de regulă cea a dominatorului! Latina 
medievală avea să unifice Europa catedralelor şi a universităţilor. Nici o limbă nu 
a dat, precum latina, o unitate atât de solidă şi îndelungată. După secolul XIII în 
Europa intelectualii au contribuit la crearea comunității lingvistice, de pildă, prin 
traducerea Bibliei ori prin crearea operelor lor în limba populară.” Prin 
imprimerie şi prin Reformă s-a impulsionat o înflorire a limbilor vernaculare, care 
au devenit naționale. Dacă pentru Franţa factorul politic revoluţionar a încurajat 
formarea naţiunii, popoarele protestante (englezi, germani, etc.) au evoluat spre 
națiune prin unificare lingvistică şi culturală, în acest sens a avut un rol 
fundamental traducerea Bibliei şi circulaţia ei, ceea ce a însemnat alfabetizarea în 
diferite nivele mentale. 

Limba este una dintre elementele cele mai stabile, una dintre rădăcinile 
mitice pe care s-a fondat oricare ideologie națională. Când un naționalism a 
revendicat o limbă națională ea a trebuit inventată, de regulă considerând-o 
continuatoarea fidelă a unei limbi antice! Este cazul latinismului, scumpă 
ereditate a limbii române după opinia lui Timotei Cipariu." Când Grecia a ajuns 
independentă în 1827 creatorii noii naţiuni au fost tentaţi să impună o limbă 
„pură,” împrumutată din greaca clasică, eliminându-se toate influenţele turceşti. 
Grecia modernă era înscrisă, astfel, în prelungirea Antichității glorioase. Dar şi în 
Turcia, un secol mai târziu, are loc, nu numai o reformă a limbii, dar şi a 
alfabetului: în locul alfabetului arab, în 1928 s-a adoptat scrierea cu caractere 
latine în dorinţa de creare a unei limbi naţionale simplificate şi europenizate. * 


3 Ernest Gellner (Nations and nationalism) apreciază că recenta ştiinţă politică 


anglo-americană tratează naţionalismele în sensul revendicărilor de a crea naţiuni, ci nu ca 
manifestări ale naţiunilor însăşi. Ibidem, p. 37 şi 46. 

37 Ibidem, p. 43. 

38 Apud Oratori şi elocinţă românească, p. 52. 

% D, Schnapper, op. cit., p. 136-138. 

O limbă vie este o bogăţie prețioasă pentru o naţiune, dar sunt 
state-naţiuni care nu sau format doar în jurul unei limbi. În 1914 în Franţa se 
vorbeau patrusprezece limbii, deşi unificarea lingvistică fusese instituționalizată 
prin legile Republicii a III-a. “ Limba procură o identitate naţională puternică, dar 
reperul lingvistic este deschis, suplu, nu exclude diversitatea, ceea ce este 
întotdeauna vizibil în plan cultural. *l Limba, ca şi religia, reflecta Renan, invită la 
reunire, la comuniune, pentru că, în cazul naţiunii, libera adeziune este criteriul 
rezonabil! Herder susținea că limba exprimă modul de gândire al unei naţiuni, 
este însăşi gândirea națională. Dar, pentru ca limba să asigure agregarea spirituală, 
administrativă, economică etc. a națiunii, cea scrisă are prioritate, ea subminând 
graiurile sau dialectele regionale. Limba naţională se detaşează fără ezitare de 
arhaismele nefolositoare, dar şi de neologisme de prisos! * 

Interesul ştiinţific sau literar pentru cultivarea limbii a fost, mai ales în 
secolul al XIX-lea, o celebrare a ei, Grammaire française a lui Charles C. 
Letellier a inspirat, de pildă, o gramatică românească publicată în 1828 de Heliade 
Rădulescu, care vedea în naşterea gramaticii o trezire a conştiinţei de sine a 
naţiunii. Problemele ortografiei limbii române, elaborarea unei gramatici şi a unui 
dicţionar a revenit elitei lingvistice din Societatea Academică, înfiinţată la 1/13 
august 1867, devenită Academia Română în 1879.” Limbile naţionale, adesea 
formate prin sinteza unor dialecte şi a unei tradiţii literare, au fost impuse lent de 
către elite! 


Biserica, bastion naţional 

Timpurile anterioare modernităţii au fost dominate de viziunea unei lumi 
date de Dumnezeu, cvasi-imobile, cu o civilizaţie ce se transmitea aproape 
nealterată de la o generaţie la alta. Această viziune colectivă despre viaţă şi 
societate a încurajat obedienţa şi tentația conservării structurilor sociale 
consacrate de tradiție. În mentalitatea tradiţională divinitatea este cea care 
prestabilea ordinea lumii materiale şi destinul omului, de aceea principala 
referință comunitară era cea religioasă. 

Conştiinţa creştină a reprezentat forma mentis care a marcat sensibilitatea 
şi atitudinile oamenilor, influențând solidaritățile, atât cele de tip universalist 
creştin, cât şi cele care au fortificat individualitatea națiunilor medievale. Odată 
cu Reforma protestantă din secolul al XVI-lea legăturile ce legau creştinismul de 
realitățile „naționale? nu au fost abolite, ci substanțial transformate prin 


“9 Ibidem, p. 138. 

+! G, Delannoi, op. cit., p. 61 şi 65; 154. 

* Steliu Lambru, Micronaţiunea şi erupția identitară în Europa de sud-est, în In memoriam 
Alexandru Duţu, p. 139-140. A.D. Xenopol, Scrieri filosofice, p. 385. 

SApud I. Em. Petrescu, Configuraţii, p. 119. Mirela-Daniela Târnă, Sprijinirea culturii 
româneşti în viziunea Academiei Române. Donaţii şi premii, în In memoriam Alexandru Duţu, 
p. 187-188. 

fărâmițarea creştinătăţii. Bisericile devin naţionale, pentru că referinţa religioasă 
reprezintă „mijlocul de afirmare a singularităţii naţionale şi o componentă a 
identităţii sale particulare în concertul European.” Exemplul englez este, din 
acest punct de vedere, demonstrativ, că în acest caz sentimental naţional s-a 
născut nu numai în interiorul instituţiei parlamentare, ci în şi printr-o Biserică 
indisolubil monarhică şi naţională. Protestantismul englez, numit anglicanism, 
caracterizat de un individualism raționalist, s-a cuplat cu individualismul 
cetăţeniei şi au stimulat sentimentul singularităţii naţionale engleze.“ 
Contrareforma a avut efecte comparabile, deoarece a încurajat fidelitatea 
faţă de credinţa tradiţională şi faţă de monarhie, centrul autorităţii temporale. În 
Vechiul Regim Statul era confesional, deviza monarhiei franceze fiind „o 
credinţă, o lege, un rege,” valabilă şi pentru ceilalți principi europeni. Această 
mentalitate a supravieţuit în conştiinţa colectivă prin memorie şi imaginar! 
Conflictul dintre catolicism şi Revoluţie, — marea revoluţie din 1879 care a 
instaurat Republica, una şi indivizibilă, a schimbat cursul lumii! Confesiunile 
diferite erau o sursă de discordie. Nu este nevoie decât de o lege pentru toți! 
Democraţia devine sinonimă cu unitatea. Vechea deviză „o credinţă, un rege, o 
lege” se substituie unităţii naţiunii suverane, unica sursă a legii." Lansarea la 
sfârşitul veacului al XVIII-lea a libertăţii de conştiinţă, de alegere liberă a 
credinţei a zdruncinat din temelii aplicarea riguroasă a unităţii de credinţă 
religioasă. Impunerea ideii de toleranţă a însemnat „disocierea dintre confesiune 
şi cetăţenie, deschiderea unui capitol nou al istoriei relațiilor dintre religie şi 
societate în Europa.” “7 Această iniţiativă fondatoare a fost articolul X al 
Declaraţiei drepturilor omului şi ale cetățeanului (26 august 1789) care a deschis 
calea secularizării, dar şi a „fracturii conştiinţei naţionale”, pentru că referința 
formală la Dumnezeu a devenit un subiect polemic. În secolul al XIX-lea, în 
ciuda iritării republicanilor, adepţi ai laicităţii, catolicii francezi au revendicat şi 
obţinut consacrarea naţională solemnă a Sacré Coeur în 1873. “% Secularizarea a 
afectat pedagogia naţională, laicizarea învăţământului evacuând orice referință 
religioasă din programele şcolare, s-a modelat profund calendarul naţional, 
monopolul sărbătorilor avându-l sărbătorile naţionale. În Franţa ziua căderii 


+ R. Rémond, Religion et Société en Europe., p. 149. N. Bocşan, I. Lumperdean, I.-A Pop, 
Etnie şi confesiune în Transilvania (secolele XIII-XIX), Fundaţia Cele Trei Crişuri, Oradea, 
1994, p. 5. 

45 Odată cu Henric VIII biserica anglicană s-a separate de Roma. Regele Angliei a rămas şeful 
Bisericii, conacrând într-o manieră specifică uniunea între religia organizată şi naţiune. D. 
Schnapper, op. cit., p.124 . 

46 R, Rémond, op. cit., p.162. 

“ Ibidem, p. 44-45 ;52; 151. 

48 Ibidem, p.60-61; 78-79. 

Bastiliei, 14 iulie a fost considerată mult timp în mediul catolic drept „un lucru 
provocator”! 

Doar în Franţa destinul naţional este proclamat disociat de orice referința 
religioasă, o confesiune neputând fi principiu de unitate politică sau criteriu de 
apartenenţă națională. Dar, intransigența puterii politice faţa de religie nu s-a 
confundat cu faptul că națiunea şi religia reprezintă două fapte sociale cu pretenţie 
universală, care pretind ataşament exclusiv şi transcend durata existențelor 
individuale. Timpul vieţii profane este încă de sărbători religioase, care şi-au 
pierdut, mai mult sau mai puţin semnificaţia originară. Religia ca manifestare 
privată inspiră încă conduite şi valori comune! 

Universalismul propovăduit de Biserica creştină a fost o idee generoasă, 
dar greu de aplicat şi menţinut în practica politică, pe măsură ce patria şi 
monarhia sunt socotite sacre, iar, de la o vreme corpus mysticum patriae subsumă 
corpus mystiticum ecclesiae.” De altfel, începând chiar din secolul al XIV-lea în 
Europa occidentală, sub efectul unei amplificări a valorilor economice şi a unei 
dezvoltării a cunoaşterii tehnice, s-a conturat progresiv o nouă clasă socială, de 
origine urbană, care face să prevaleze un mod de gândire în mai mare acord cu 
interesele sale. Demnitari ai Renaşterii, fie ei politici sau religioşi s-au lăsat 
contaminaţi de noi principii şi viziuni despre lume şi societate, au adoptat o etică 
socială machiavelică, ceea ce a lezat prestigiul tradițional al idealurilor de 
cavalerie şi de austeritate creştină.” 

Națiunea modernă apare ca imaginea unui corp spiritual, de aceea 
egalitatea sufletelor este asumată ca principiu.” Biserica este forța morală, 
sufletul unei naţiuni, dar Națiunea s-a substitui Bisericii ca societate globală, 
suficientă ei însăși, secularizată.”* Naţiunile europene, toate creştine, s-au 
identificat cu catolicismul, ortodoxia şi protestantismul. Problema unității, ca 
unitate de credinţă, de această dată politică, revine prin ideea general admisă că 
națiunile au o vocaţie în exclusivitate religioasă, fiecare naţiune invocă 
predestinarea şi protecţia divină, vocaţia mesianică, sentimental religios de 
apartenenţă la comunitatea națională, aşa încât între religie şi faptul național se 
instaurează o uniune care preia relaţia vechii alianţe între religie şi dinastie. 


* R. Rémond, op. cit., p. 193.; 196. 

5 N. Bocşan, I. Lumperdean, I.-A. Pop, op. cit., p. 5-6. Nicolae Iorga scria despre conştiinţa 
ortodoxă că a fost atât de puternică încât „ a împiedicat producerea unei conştiinţe naționale 
osebite, pronunţate. ” 

“Noua etică se proclamă pe noţiunea de „demnitate umană” şi pe cultul eficacităţii valorilor 
propovăduite. Se afirmă o morală de promovare materială şi socială ale cărei principii sunt: a 
avea, a şti, a putea. Cl.-G. Dubois, Les modes de classification des mythes, p.32. 

2 G. Delannoi, op. cit.,p. 95. 

5 Jărtfă pentru fară..laşi, 1856, apud, AL. Jinga, Alteritate şi identitate naţional-confesională. 
Discursul unui cleric ortodox din România secolului XIX, în In memoriam Alexandru Duţu, p. 
119. 

Rivalitatea dintre religie şi naţiune pentru câştigarea adeziunii şi fervorii 
sentimentelor oamenilor, nu este un aspect neglijabil în analiza modernității! 
Catolicii din spațiul european, la rândul lor, s-au opus laicizării şi au acuzat de 
ateizarea societăţii, mai ales, liberalismul, născut din raţionalism! Tendinţa 
naționalistă de a idolatriza națiunea a fost considerată o îndepărtare de spiritul 
creştin! Națiunea devenea o religie la rândul său, o religie secularizată. * 
Concurența religie-naţiune a fracturat conştiinţa naţională, mai ales, în spaţiul 
catolic european atins de contagiunea revoluționară din secolul al XIX-lea. 
Antagonismul confesional s-a manifestat în spaţiul germanic, unitatea națională 
s-a realizat la iniţiativa şi în jurul Prusiei protestante, prin excluderea Austriei 
catolice şi absorbţia unor mici provincii catolice într-un Reich dominat de 
Reformă. Conflictul dintre patriotism şi catolicism a avut o culoare aparte în 
Italia, căci la 1848, de pildă, aspirațiile pentru unitate naţională au fost făcute fără 
accepțiunea Bisericii catolice. Noua Italie s-a construit fără catolici ! Intransigenţa 
papalității a perpetuat conflictul dintre sentimentul patriotic şi fidelitatea faţă de 
Biserică până în 1915, iar integrarea catolicilor în națiune a fost anunţată abia în 
19191 

Pentru naţiunile europene aflate sub dominație străină necreştină religia 
națională a menţinut şi, favorizat conştiinţa singularităţii naționale. Biserica a 
devenit o arcă sau o ancoră sfântă a patriei, păstrătoare a sufletului 
naţional.“ Cultura sufletească a poporului până la mijlocul secolului al XIX, 
în lipsa şcolilor, a fost hrănită de instrucţia oferită de ceaslov, cazanie, scrieri 
cu fond religios, dar şi superstiţios. Întreaga pedagogie bisericească ortodoxă 
încuraja „izbăvirea sufletului” creştinilor, fiind mai puţin preocupată de 
viaţa practică a oamenilor. “ Ca urmare a prestigiului aparte pe care al-a 
avut în mentalitatea colectivă Biserica naţională a reprezentat practic locul 
unic sociabilităţii colective în lipsa unor cadre politice, aşa cum în lipsa unor 
notabili instruiți, care să fie purtători de cuvânt ai naţiunii, clericii au fost 
singura elită cultivată. Este cazul Transilvaniei până la revoluţia de la 
1848! Factorul religios n-a fost mai puţin determinant în dislocarea Imperiului 
otoman, precipitată de mişcarea de emancipare — pentru independenţă şi pentru 
ortodoxie — a popoarelor creştine din Balcani la începutul secolului al XIX-lea: 
români, sârbi şi bulgari. În Statele naţionale care s-au constituit după prăbuşirea 
Imperiului otoman Bisericile ortodoxe au devenit autocefale şi naționale. 


` R. Rémond, Religion et Societe en Europe. La sécularisation aux XIX-e et XX-e siècles, 
1780-2000, p. 77; 152; 159-163; 221. 

* Ibidem, p. 161. 

56 S. Nicoară, Mitologiile, p. 155. 

57 C. Rădulescu-Motru, relectând asupra ortodoxiei româneşti, aprecia că acesteia I-a lipsit 
fermentul care să pregătească sufletul creştinesc pentru o viaţă mai bună, aici pe pământ! Apud 
D. Drăghicescu, op. cit., p. 292 şi 299. 

58 R. Rémond, op. cit., p. 154. 

Biserica ortodoxă a devenit Biserica naţională pentru valoarea 
vechimii apostolice, pentru că este fixată în deprinderile poporului, cultivă 
limba naţională, propagă sentimentele religioase şi naţionale. Articolul 21 din 
prima Constituţie a României moderne fixa religia ortodoxă ca religiunea 
dominantă a statului roman.” „Cum este națiunea aşa este şi Biserica. Cei ce 
acuză biserica din trecut acuză națiunea, cei ce laudă biserica, laudă națiunea. Aşa 
de strâns este în ortodoxie legată biserica cu națiunea. % 

Consistenţa socială a ortodoxiei este mai degrabă de ordin juridic, ea 
implică cu exigență conformitatea credincioşilor la dogma propovăduită. 
Transformată în „lege românească,” formula dogmatică a ortodoxiei s-a topit 
într-o expresie etnică, ce normalizează după propriile criterii existenţa colectivă. 
SI Identificarea românism-ortodoxie se răsfrânge şi în atitudinea faţă de cei de altă 
religie, consideraţi astfel „necredincioşi” cei cu care „Biserica noastră (ortodoxă — 
n.n.) nu poate avea cu dânşii nici o comunicaţiune religioasă până ce ei, mai întâi, 
nu se vor converti (iconomia) la creştinism. Deosebitele elemente de naționalități 
străine ce se aglomerează în ţara noastră să se contopească în naționalitatea 
română, să devină adevăraţi şi desăvârşiţi fii ai naţiunii române. Aceasta se va 
ajungă numai întrucât ei, devenind politiceşte români, se vor face şi bisericeşte 
creştini români ortodocşi,”scria într-un raport a unui cleric citit la Sfântul Sinod în 
1881.“ Faptul că fidelitatea greco-catolicilor se îndrepta spre o autoritate străină 
de naţiune, a condus la îndoieli privind patriotismul şi loialismul național al 
acestora. „Noi avem biserica şi religiunea noastră, adusă cu noi în Dacia de la 
vechea Romă creştină, adevărat apostolică, iar nu papistă ca cea modernă. Roma 
actuală să-şi întrebuinţeze zelul său de propagandă la naţiunile necreştine” scria 
un cleric ortodox la 1883. * Simbioza românism-ortodoxie s-a răsfrânt şi asupra 
Transilvaniei unde uniaţii (Greco-catolicii) au fost consideraţi cei rătăciți de 
turmă, care şi-au păstrat naționalitatea doar pentru că şi-au păstrat ritul ortodox! 
Propaganda catolică a fost considerată consecvent ca o tentativă de 
deznaționalizare. 

În plan religios, reticenţele dintre ortodocşi şi catolici au întreținut o stare 
de intoleranţa reciprocă, fiecare considerându-l pe celălalt schismatic, eretic, 
adversar! Secolul al XVI-lea, secolul unei noi schisme în rândul creştinismului a 
declanşat seria confruntărilor confesionale, politice şi naţionale.“ Sentimentul 


* Al. Jinga, op. cit., p. 106-107. 

© Citat din scrierile lui Ştefan Melchisedec în 1885. Ibidem, p. 103. 

sp. Barbu, Bizanț, p. 97. 

“2 Apud Al. Jinga, op. cit., p. 102. 

S Ibidem, p. 103. 

64 În Transilvania, de pildă, unde sistemul politic se baza pe deținerea puterii de către celei trei 
naţiuni privilegiate — nobilimea maghiară, saşii şi secuii, se corelează cu un sistem religios, al 
„religiilor recepte”. Corelaţia dintre confesiune şi naţiune devine hotărâtoare: luteranii sunt saşi, 
calvinii sunt maghiari, iar ortodocşii sunt.. români. Ibidem, p. 43. 

discriminării religioase a fost generatoare de complexe, de resentimente şi 
frustrări naţionale, ca de pildă în Transilvania secolului al XVIII-lea unde ortodox 
era sinonim cu român, adică opus termenilor de nobili, protestanți sau catolici. Pe 
de altă parte, folosirea antitetică a termenilor christiani-valachi în documente şi în 
hotărârile dietale ale Transilvaniei sugera nu o separație, ci o excludere a 
ortodocşilor din rândul confesiunilor creştine! Considerând că unirea cu Roma 
deschide poarta emancipării naţiunii române, adepţii greco-catolicismului nu au 
încurajat o nouă identitate naţională decât cea românească. În ciuda confruntărilor 
şi ezitărilor cele două biserici româneşti s-au pus în slujba idealului naţional, 
impulsionate de intelectualitatea laică ca considera prioritare conservarea 
naţionalităţii, consolidarea unităţii morale şi culturale a naţiunii. 

În răsăritul Europei loialitatea comună faţă de ortodoxie a românilor, 
grecilor, bulgarilor, sârbilor, ruşilor, albanezilor a fost, deseori, un liant împotriva 
străinilor. Rezistenţa împotriva turcilor sau pericolul înglobării teritoriale a unor 
provincii ortodoxe în state catolice au făcut ca biserica să devină simbol al 
rezistenţei naţionale. Noii monarhi ai Greciei, Bulgariei, României s-au convertit 
la ortodoxie, ca un gaj al adeziunii lor la noua patrie, dar şi o condiţie pentru a-şi 
asigura loialitatea populară.“ 

Statul turc de după prăbuşirea imperiului a cunoscut o uriaşă turnură prin 
laicizare, căci în tradiția musulmană Statul este Dumnezeu, cel care-şi guvernează 
poporul; legea este legea musulmană; singur Dumnezeu are drepturi, omul are 
doar datorii. Laicizarea lansată de Kemal în Turcia în anii 1920-1930, nu a 
însemnat, însă faptul identitatea turcă nu recuperează legătura cu religia 
musulmană! Conservarea enclavelor de religie musulmană în Balcani a fost o 
sursă permanentă de conflicte şi violenţe, de refuz de a trăi în aceeaşi entitate 
politică a populațiilor de religie diferită. Intoleranţa reciprocă a dus la separarea 
sârbilor ortodocşi de croații catolici şi a musulmanilor de ambele comunităţi 
religioase.” În fosta Iugoslavie segregaţia pe criteriul religios a constituit o 
demonstraţie vie! 


6% Prozelitismul catolic a generat reticenţe serioase când era vorba de schimbarea credinţei. 
Biserica unită însemna pentru adepţii ei păstrarea ritului, sărbătorilor calendarului, obiceiurilor 
ortodoxe şi obţinerea unor importante avantaje laice, adică oficializare, foloase culturale etc. Ca 
urmare aceasta schimbare care genera o biserică nouă... îi individualiza pe români în spaţiul 
Transilvaniei, dar deosebirea care se prefigura între români pe linie confesională nu 
diversifica opţiunile şi speranţele legate de unitatea naţională! Unirea cu biserica Romei este 
văzută ...dintr-o perspectivă mai largă, cea a romanităţii... — o reîntoarcere la „comunitatea 
romană străbună ” — în timp ce ortodoxia (reprezenta — n.n.) „legea românească sau 
continuitatea neîntreruptă a poporului român în spaţiul său, în comparaţie cu alte etnii, alte 
confesiuni. Ibidem, p. 50- 60; 79; 187. 

& R, Rémond, op. cit., p. 77. N. Bocşan, I. Lumperdean, I-A Pop, op. cit., p. 7. 

© R. Rémond, op. cit., p. 156. D. Schnapper, op. cit., p. 139;142. Construirea unei națiuni 
democratice pe pământul islamului presupune o reinterpretare a tradiției religioase, chiar 
laicizare. 

Voința de a fi împreună 

Națiunea modernă, ca personalitate imaginară, este o valoare socială, în 
suita de valori sociale, istorice, juridice, etice etc. Ea este purtătoarea valorilor 
sociale, o unitate a voinţelor, o subordonare a tuturor scopurilor parțiale unui scop 
unic! Națiunea modernă este imaginea unei voințe unice şi ordonate, care 
substituie miriadele de voințe egoiste şi divergente ale comunității sociale. 
Contopirea voinţelor devine normă, încălcarea acestei norme este o impunitate! 
Voința naţională poate fi considerată causa movens a naţiunii cu sens integrator, 
dând „un dinamism secret, un sentiment de necesitate irezistibilă” comunității 
naţionale. 5 

Națiunea una şi indivizibilă este voinţa colectivă de a exista ca popor 
suveran. Ca reper al unităţii şi solidarităţii națiunea se întemeiază pe aderare voită, 
pe fidelitate, dar această voinţă se întemeiază şi pe calcule, interese, pe teama de a 
nu rămâne sau de a nu fi în afara zidurilor. Abatele Sieyes considera la 1789 
națiunea drept un ansamblu de oameni liberi, care-şi decid soarta, care duc o viaţă 
comună, au o lege comună, fiind reprezentați de acelaşi legislator. Este adevărat 
că pentru el națiunea era doar Starea a Treia, cei care nu au privilegii şi formează 
un fel de comunitate a egalilor.% 

În discursul Ce este o naţiune? Renan confirma faptul că națiunea este 
gândită ca un suflet, un principiu spiritual, o conştiinţă morală. Acest principiu 
spiritual ar fi tocmai consimțământul național reactualizat, dorința de a trăi 
împreună alături de membrii aceleiaşi naţiuni, de a păstra împreună moştenirea 
culturală comună. Această agregare umană, voinţa de a trăi în ansamblu nu poate 
fi concepută fără memoria trecutului, pentru că apare ca o voință mitică de a 
exista împreună. Istoria naţională devine o memorie împărtăşită a voinţei de a fi 
împreună.” Sufletului naţional i se atribuie o bogată moştenire de amintiri, 
păstrate de memoria colectivă. 

Argumentele unei culturi comune, a unui mod de a trăi, de a simţi, de a 
acționa comun au fost cultivate prin presă, literatură, şcoală. Ele sunt luate din 
„recompunerea trecutului,” a evenimentelor care au realizat sau par că au realizat 
această unitate. Memoria mitică cultivată de ideologia naţională fabulează o 
istorie reală, care a creat reale solidarităţi, pentru că proiectele de unitate naţională 
cuprind întotdeauna un sistem de reprezentări istorice care să justifice voinţa de 
unitate. Teritoriile româneşti, de pildă, au avut o reală istorie comună, dar 
ideologia şi pedagogia naţională accentuează şi decupează momentele care pot 


68 R, Girardet, Mythes et mythologies politiques, Paris, Ed. du Seuil, 1986, p. 142. E. Gellner, 
Națiuni şi naționalism. Noi perspective asupra trecutului, p. 87-88. Națiunea română. Geneză. 
Afirmare, Orizont contemporan, p. 13-14. 

“p, Andrei, Filosofia valorii, p. 235. G. Noriel, État, nation et imigration, p. 89. 

70 Ernest Renan, Qv’est-ce qu’ une nation ?, Paris, Éd. Mille et une nuits, 1997, p. 34. 

demonstra această voinţă de unitate, extrapolând formele de expansiune politică 
pe formele de solidaritate politică colectivă. Națiunea apare astfel ca un produs 
natural al istoriei. Națiunea, Istoria a vrut-o! Discursul naţional paşoptist, cel de 
la Unirea Principatelor din 1859, cel de la 1918 au în comun această descriere a 
cadrului comun al istoriei voinţei de a fi împreună a tuturor românilor din toate 
provinciile româneşti! Vechea Dacie, formarea cvasi-concomitentă a statelor 
medievale româneşti şi experiența legendară a „descălecatului,” unitatea săvârşită 
la 1600 de Mihai Viteazul, cronicile slavo-române care amintesc de ţările şi 
locuitorii lor au fost folosite ca argumente ale continuității voinţei de apropiere a 
românilor, de clădire a unei unităţi căreia i se atribuie caracteristici naționale! 
Gheorghe Şincai scria la 1800 Cronica românilor şi a mai multor neamuri, O 
manieră de abordare a trecutului care avea „să se precipite spre formula națională 
de istorie.” Românii sunt numiţi frați ai istoriei, pentru a-i include în ființa unui 
singur popor, o iluzie retrospectivă fascinantă a trecutului în care generațiile 
trecute ar fi pregătit conştient marile acte de unitate naţională! ”! 

Națiunea, ca realitate nu a apărut ca expresia unei comunităţi sociale 
întâmplătoare, ci ca o asociere contractuală pe baza unui principiu unificator care 
s-a perpetuat istoric, dar şi ca o moştenire culturală. Națiunea este deci simbolul 
unei identități care trebuie să-i unifice pe toţi cei ce se recunosc în ea: în timp ce 
Rousseau anunţase varianta contractuală, caracteristică filosofiei franceze, Herder 
susținea varianta culturală, etnică şi lingvistică, preferată de teoreticienii germani. 
Cu alte cuvinte, te naşti german, dar alegi să fi francez. Însă, ori prin naştere, ori 
prin opţiune, trebuie să aparții unei naţiuni. Naţionalitatea rezidă esențialmente, 
nu numai din factorii etnici, lingvistici sau istorici, ci mai ales din sentimentul 
identitar, cel care o face capabilă să se modeleze în conştiinţe şi să se manifeste în 
afară.” O naţiune este o conştiinţă naţionalăț... conştiinţa a ceea ce eşti şi 
hotărârea fermă de a fi(...)puterea cea dintâi a unui popor, spunea L.I.C. Brătianu 
în 1918.” 

Un om fără Națiune este Omul fără Umbră, pentru că poate fi ignorat, 
sfidat şi chiar alungat din „cetate”! Ei sunt considerați în mod constant drept un 
element etnic hibrid, ori sedimente rezultate din amestec etnic, stârpituri, ce n-au 
nici tradiţii, nici patrie, nici naționalitate, şi care se strecoară printre membrii 
națiunii pentru a-i stăpâni: astfel se îngrijora Eminescu când scria că „poporul 
românesc simte instinctiv că e dominat de oameni care se pretind numai români, 
fără a fi, şi care n-au milă de el, nici pricepere pentru geniul lui.” 7 


7! L. Boia, Două secole de mitologie naţională, p. 36 

? Dictionnaire du XIX-e siècle, p. 795. 

73 Apud Şt. Lemny, Originea şi cristalizarea ideii de patrie, p. 189. 

7 Vezi M. Eminescu, Distinquendum est, 1881, Publicistică, p. 348. E. Gellner, Națiuni şi 
naționalism, p. 16-17. 

Crearea unei naţiuni este totdeauna legată de rezistenţa, de ostilitatea unei 
puteri, în faţa căreia națiunea trebuie să se prezinte de o etonantă vitalitate. Ea 
trebuie să se bazeze pe sine, să aibă încredere în forțele sale materiale şi morale. 
Trezirea conştiinţei de sine, aducerea acesteia în prim planul încrederii colective 
sunt considerate mijloacele de salvare naţională în faţa faptelor nefericite ale 
istoriei!” Exaltarea sentimentului naţional este cel mai adesea hrănită de suferinţe 
şi de sacrificii demonstrate de întreaga evoluţie istorică. Națiunea este victimă, 
simte că suferă atavic, este întotdeauna defensivă(deşi, paradoxal ea este imaginea 
vitalităţii, a unei uriaşe şi seducătoare forţe). Ambiţiile naţionale sunt percepute 
legitime de pe poziţia susținătorilor şi răspund unor frustrări acumulate în timp. 
Crizele de identitate sunt întotdeauna reflexul unor frustrări naționale provocate 
de un adversar, frustrări ancorate şi în prezent şi în trecut! Sentimentul de teamă şi 
insecuritate, agravate şi de provocări reale duc la un conflicte identitare în care 
fiecare parte se consideră o victimă! Forţă fondatoare a identității naționale, 
istoria a fost în inima polemicilor identitare, adesea intransigente: ungurii şi 
românii au avut viziuni diferite şi divergente despre teritoriul Daciei şi despre 
colonizarea romană. În Transilvania secolului al XIX-lea românii se considerau 
naţiune, având o vie conştiinţă a teritoriului, ca spaţiu al identității şi al 
solidarităţii, al unei istorii comune. La rândul lor ungurii erau marcați de obsesia 
găseau exprimarea mai ales la nivel elitar, cel care a transformat argumentele 
identitare în ideologii naţionaliste concurente şi rivale.” 

Ruşii şi polonezii au avut vreme de secole viziuni opuse în privinţa 
Lituaniei, reperul istoric disputat fiind secolele X-XIV, dar şi între germani şi 
danezi ducatul de Alba a fost un subiect disputat îndelung şi contradictoriu. 
Polemica germano-franceză de la sfârşitul veacului al XIX-lea pentru Alsacia şi 
Lorena a născut atitudini ireconciliante şi două concepţii diferite despre 
naționalitate: una bazată pe dreptul natural, cealaltă pe dreptul istoric. Dar, a stat 
şi la baza frustrărilor germane care au izbucnit violent în primul război mondial.” 
Devenită unul dintre reperele prioritare ale identităţii colective moderne, națiunea 
tinde să fie izvorul unui „fundamentalism” care nu admite nici o critică, fără s-o 
califice drept erezie sau blasfemie. Lupta pentru salvarea identității, sau pentru 
exacerbarea ei în fața altor grupuri, dusă în numele naţiunii a atins uneori un 
paroxism de violenţă şi de ură. Ultimele două secole de naționalism stau ca 
sumbră mărturie! 


7 B. de Montferrant, op cit., p. 91 D. Drăghicescu, Din psihologia poporului român., p. XX. 
(Studiu introductive). 

76 Cf. E. Hobsbawn, Nations et nationalisme depuis 1780, p. 132. Vezi Bibo Istvan, Misère des 
petits Etats de l’Europe de l’est, Paris, Harmattan, 1986, p. 21 şi 25. 

7! Dictionnaire du XIX-e siècle, p. 706. 


„UNITATE ÎN DIVERSITATE”: 
ROLUL FOLCLORULUI MUZICAL ÎN 
CONSTRUCŢIA STATULUI MODERN 


Theodor Constantiniu 
Academia de Muzică „Gheorghe Dima” 


Începând cu secolul al XIX-lea, interesul pentru muzica tradițională 
creşte pe tot cuprinsul Europei şi, spre finalul acestui veac, exista deja domeniul 
muzicologiei comparate (mai târziu denumită etnomuzicologie), destinat studiului 
folclorului muzical cu metode ştiinţifice. În România, descoperirea muzicii, 
dansului şi a literaturii populare ca un act estetic şi cultural a fost realizată de către 
generaţia de intelectuali de la 1848. Dar primele abordări cu adevărat 
profesioniste în spațiul românesc ale acestui tip de muzică îi sunt datorate 
muzicianului maghiar Bela Bartok. La începutul secolului XX, el a fost primul 
etnomuzicolog care a subliniat diversitatea muzicii folclorice românești, având ca 
argumente structurile tonale, ritmul sau cadențele finale ale melodiilor 
tradiţionale. În altă ordine de idei, Bartók susține importanţa limbii în modelarea 
structurii tipului de versificație folosit în cântecele tradiționale. Astfel, cele două 
tipuri de versuri întâlnite în folclorul românesc — cel de şase şi cel de opt silabe — 
reprezintă un puternic argument în favoarea omogenității muzicii folclorice de pe 
tot cuprinsul țării. După studiile lui Bartók, care au fost întrerupte de izbucnirea 
Primului Război Mondial, încercările de a studia particularitățile regionale și 
diferenţele structurale dintre diferitele idiomuri muzicale românești au luat sfârşit. 
Naționalismul specific perioadei interbelice din România a influenţat profund 
felul în care etnomuzicologii români au abordat problema multiplicității stilistice 
a muzicii tradiționale. Accentul urma să fie pus pentru o bună bucată de timp 
de-acum în colo pe unitatea şi omogenitatea acestei muzici ca o caracteristică 
importantă ființei naționale, decât pe diversitatea regională sau pe influența 
muzicii minorităților. Ideologia naționalistă și-a continuat evoluția — cu o scurtă 
întrerupere — și în perioada comunistă; în această perioadă, expresia „unitate în 
diversitate” începe să fie folosită pentru a descrie folclorul muzical românesc. Cu 
un sens contradictoriu, această construcție oximoronică încearcă să reconcilieze 
specificul unei muzici cu cerinţele ideologice, oferind o metaforă în locul unei 
concluzii științifice. 

Investigația noastră pune față în față concepţiile muzicienilor români 
asupra multiplelor forme de manifestare a folclorului muzical şi ideea unității 
culturale a statului-naţiune şi are în vedere trei mari perioade: ultima jumătate a 

secolului XIX și perioada de până la Unire, interval de timp în care cultura 
română respiră încă influenţele romantismului european; a doua perioadă are în 
vedere perioada interbelică, în care o problemă majoră a dezbaterilor 
intelectualilor a reprezentat-o integrarea politică şi culturală a noilor provincii 
unificate; în sfârşit, ultima etapă face referire la perioada comunistă și la noile 
relaţii care s-au stabilit între diversitatea folclorului şi imperativele politice de 
unitate cultural-istorică. 


1. Perioada romantică: folclorul ca argument al continuității istorice 

Interesul pentru folclor în această perioadă are fără îndoială o latură 
propagandistică: cu ajutorul culturii tradiţionale intelectualii români vroiau să 
demonstreze continuitatea populației româneşti în Transilvania după retragerea 
aureliană. Cărturarii acestei epoci vor prelua direcția inițiată de Şcoala Ardeleană 
care, la sfârşitul secolului al XVIII-lea şi începutul celui de-al XIX-lea căutau 
argumente de ordin istoric, cultural şi lingvistic pentru a susține această ipoteză. 
În afară de acest aspect propagandistic, în care creaţiile folclorice erau înzestrate 
cu o ridicată valoare culturală şi estetică, „descoperirea” folclorului a avut de 
asemeni şi o dimensiune materială, aceea de culegere masivă de astfel de 
materiale!. După cum remarcă etnomuzicologul american Philip Bohlman, pentru 
țările care în secolul al XIX-lea erau angajate în edificarea naţională, colecţiile de 
folclor reprezentau un interes major: „the motivations for these nineteenth century 
collections, coming from the top down, were decidedly nationalist, even though 
the contents were supposed to be national”?. 

Intelectuali precum Eftimie Murgu sau Bogdan Petriceicu Hașdeu au fost 
implicați în polemici referitoare la problema continuității şi ambii au adus în 
sprijinul lor argumente furnizate de cultura românească tradițională: Eftimie 
Murgu foloseşte cinci cântece folclorice româneşti şi patru sârbești pentru a 
demonstra caracterul puternic individualizat a muzicii româneşti. Prin această 
argumentație, el doreşte portretizarea „gustului artistic național” şi a „caracterului 
național”. Pentru Haşdeu, doina este dovada principala a continuității în 
polemica sa cu Eduard Robert Rösler („Doina răstoarnă pe Rösler”, în „Columna 
lui Traian”, 1882 şi „Transilvania”, 1883). 

Diversitatea culturii româneşti tradiționale a reprezentat un punct de 
referință în dezbaterea privind tipul de costum naţional pe care românii din 
Transilvania ar trebui să-l poarte. Ideea unui costum național a venit ca un 
răspuns la o inițiativă similară venită în mediile elitei maghiare și care încerca 
punerea în valoare a costumelor ţărăneşti în garderobele burgheziei. Însă pentru 


Paul Cornea, Originile romantismului românesc, Ed. Minerva, Bucureşti, 1972, p. 505. 

2 Philip V. Bohlman, Music, nationalism and the making of the New Europe, Routledge, 2011, 
p. 63. 

? Paul Cornea, op. cit, pp. 506-507. 


30 CONFERINȚELE DE LA TELCIU 


români, adoptarea unui model unic de costum național s-a dovedit a fi o 
întreprindere dificilă. loan Puşcariu sugera că un astfel de costum ar trebui să 
îndeplinească două cerinţe: în primul rând ar trebui să evidentieze pe cât posibil 
ceea ce diferențiază costumul românesc de costumele celorlalte nații, iar în al 
doilea rând ar trebui pus în valoare ceea ce este comun, în plan vestimentar, 
tuturor românilor. Pentru cea din urmă cerință, autorul citat crede că moştenirea 
romană este cea care constituie elementul comun tuturor costumelor tradiționale, 
indiferent de regiune.“ Un alt intelectual român al vremii, Athanasie Marienescu, 
este de acord cu ipoteza originii romane a costumelor țărănești și menționează că 
acest tip de costum a fost conservat în toate regiunile României.” Doar că atunci 
când încearcă să schiţeze un tipar unic al acestui costum, aglomerează laolaltă 
diferite elemente din diferite regiuni. Bineînţeles, eforturile sale nu au convins 
marea majoritate a opiniei publice, în primul rând datorită eliminării unor 
caracteristici regionale. În opinia lui Marienescu, costumul ideal se poate construi 
doar prin „civilizarea” diferitelor modele regionale. Trebuie amintit că metoda 
„civilizării” era folosită de către acest autor și la editarea colecţiilor sale de folclor 
literar: dintr-un mare număr de balade, spre exemplu, el alcătuia un prototip care 
se voia a fi versiunea originală a tuturor variantelor.* 

O contribuție lucidă şi în același timp pro-europeană în problema 
costumului naţional a venit din partea preotului Vasile Pop din Satu Mare, care 
găsește cerințele alcătuirii unui astfel de veșmânt imposibil de îndeplinit datorită 
diferențelor regionale (şi) în materie de vestimentaţie. Pledoaria sa este pentru 
costumul obişnuit, care nu este nici săsesc, nici maghiar sau sârbesc, ci este 
costumul oamenilor civilizați, al europenilor.” 

Deși problema diversității muzicii tradiționale nu este atinsă decât 
tangențial în cea de-a doua jumătate a secolului al XIX-lea, folcloriştii români 
concepeau muzica satelor ca o formă unitară de exprimare artistică. Era 
înrădăcinată credința conform căreia acest tip de muzică trebuie să reprezinte 
„spiritul naţiunii”, sau ceea ce germanii denumeau Volksgeist. Ideea de națiune 
era asociată unei depline unităţi, politice și culturale, unitate care trebuia reflectată 
şi de muzica tradiţională. În unul dintre eseurile sale referitoare la folcloriştii 
români din secolul XIX, sociologul Henri Stahl susţine că în acea perioadă, 
convingerea că folclorul este exprimarea directă a spiritului naţional era larg 
răspândită. De asemeni, se considera că era de ajuns găsirea unui exemplar reuşit 
al creației populare, pentru ca acesta să poată reprezenta restul producţiilor de 


1 George Em. Marica, Studii de istoria şi sociologia culturii române ardelene din secolul al 
XIX-lea, Ed. Dacia, Cluj-Napoca, 1977, vol. I, p. 251. 

5 Ibidem, p. 249. 

ê Ibidem, p. 256. 

7 Ibidem, p. 259. 

același tip. Astfel, „etnicitatea” națiunii este perpetuată nealterată în fiecare din 
manifestările folclorice. 

În toată această perioadă de primat al ideologiilor naţionale, 
etnomuzicologia nu poate fi o disciplină independentă, care să-și desfășoare 
cercetarea în mod obiectiv, ci mai degrabă un instrument al propagandei 
naţionale, în care conceptul de diversitatea ieşea din discuţie. În ţările din Estul 
Europei (cu o contestată legitimitate la acea vreme), abordările romantice ale 
folclorului scoteau în evidență latura individuală, „ceea ce era specific și 
ireductibil” Pentru ideologia naţională, cultura tradițională reprezintă doar o 
„dovadă” pentru modul de gândire al naţiunii. Astfel, folclorul românesc ajunge 
să fie mai degrabă canonizat decât studiat." 


2. Perioada interbelică: specificul etnic şi naţional — o „obsesie a 
intelectualilor” 

Preluând expresia lui Victor Neuman, specificul naţional a fost o 
„obsesie” pentru elita intelectuală românească în perioada interbelică. Această 
obsesie îşi avea rădăcinile în acel tip de Vo/kerpsychologie, dezvoltată în 
România începând cu sfârşitul secolului al XIX-lea de către intelectuali precum 
A. D. Xenopol, Dumitru Drăghicescu, Aurel C. Popovici sau Constantin 
Rădulescu Motru." Pentru adepţii acestui tip de investigaţie, cultura este care dă 
sens existenței naționale, iar argumentele acestora fac apel atât la noțiuni de 
psihologie, istorie cât şi, după 1918, la teoriile rasiste existente în Europa în acea 
vreme. Folclorul avea din nou o miză mare, deoarece, pentru acest tip de 
intelectuali, fără cultură nu există nici istorie”, iar singurul tip de manifestare 
culturală specific românească era reprezentat de cultura tradițională. Inscripţia de 
la intrarea în pavilionul României de la Expoziţia Universală de la New York, din 
anul 1939, este emblematică pentru felul în care era concepută cultura tradițională 
în acea perioadă: „România are peste 20 de milioane de locuitori, cu toții uniți 
prin limbă, tradiţii şi cultură”. Acest motto reprezintă o descriere foarte precisă a 
ideii de naţiune care domina politica şi societatea românească și reprezintă 
răspunsul dat de către naționalismul etnic diversităţii etnice şi regionale." 

Primele abordări cu adevărat ştiinţifice ale folclorului muzical 
românesc sunt datorate compozitorului și etnomuzicologului maghiar Bela 


8 Henri H. Stahl, Eseuri critice, Ed. Minerva, București, 1983, p. 232. 

” Paul Cornea, op. cit., p. 499. 

10 Trencsenyi, „Conceptualizarea caracterului naţional în tradiţia intelectuală românească”, 
în Victor Neumann, Armin Heinen, Istoria României prin concepte, Ed. Polirom, Iaşi, 2010, 
p. 345. 

11 Ibidem, p. 347 şi urm. 

1? Ibidem, p. 352. 

15 Trina Livezeanu, Cultură și naționalism în România Mare, Ed. Humanitas, Bucureşti, 1998, 
pp. 11-12. 

Bartók. Campaniile sale de cercetare din Transilvania au început în prima 
decadă a secolului XX şi s-au încheiat odată cu izbucnirea Primului Război 
Mondial, dar influența studiilor sale s-a răspândit în toată etnomuzicologia 
românească ulterioară. Primul volum în care erau adunate o parte din studiile 
sale traduse în româneşte a fost publicat la Bucureşti sub îngrijirea colegului 
său Constantin Brăiloiu. Atunci când Bartók descrie dialectele muzicii 
româneşti din Transilvania, acesta are ca punct de plecare cântecele vocale 
(cântecele propriu-zise). Astfel de cântece sunt foarte diferite dacă sunt 
comparate exemplare din regiuni precum Maramureș (denumit de Bartok 
dialectul de nord) sau Hunedoara (dialectul de sud), diferenţele sunt atât de 
vizibile încât autorul spune că ar putea fi atribuite la două populații diferite, 
fără nicio legătură între ele.!* Mai mult decât atât, dialectul de sud este la 
rândul său divizat în trei subcategorii. Una dintre cele mai prețioase remarci 
ale lui Bartók are în vedere diversitatea orizontală a folclorului muzical 
românesc. În Slovacia, o altă regiune cercetată de muzician, repertoriul 
muzical al satelor număra până la 100-150 de melodii, dar aproape acelaşi 
repertoriu poate fi întâlnit şi în regiuni mai îndepărtate (ceea ce el numește 
diversitate verticală). În România, repertoriul muzical al unui sat obișnuit nu 
depăşeşte 30 sau 40 de melodii, dar următorul sat poate conţine alte 
exemplare muzicale, astfel încât repertoriile diferă de la o zonă la alta. 

În toate expunerile sale, Bartók face o prezentare detaliată a scărilor 
muzicale, a melodiilor, metodelor de versificaţie, structurilor ritmice sau 
cadenţelor melodice. Însă nu aceeaşi este situaţia unor muzicieni români, care 
încearcă să explice diferenţele regionale prin argumente emoționale sau 
pseudo-istorice. Vorbind despre doină, compozitorul Tiberiu Brediceanu 
afirmă că aceste melodii reflectă, în zona centrală a Transilvaniei, opresiunea 
sub care populaţia românească de aici a fost forțată să trăiască, în timp ce în 
Transilvania de nord, doina are într-o mai mică măsură acest caracter 
melancolic specific centrului." În același discurs, susținut la o conferință în 
București în anul 1927, Brediceanu pare gata să accepte diversitatea 
folclorului, explicând-o prin diferitele influenţe politice și culturale care s-au 
abătut asupra provinciilor românești și care s-au reflectat într-o multitudine de 
stiluri muzicale folclorice.!* În anul următor, la o conferință internaţională de 
la Praga, Brediceanu aminteşte diversitatea folclorului muzical românesc, pe 
care o compară cu cea a veşmintelor tradiționale, dar accentuează mai mult 
unitatea acestuia, asemănătoare cu unitatea lingvistică. Unitatea este cea care 


14 Bela Bartók, „Dialectul muzical al românilor din Hunedoara”, în Scrieri mărunte despre 
muzica populară românească, ediţie îngrijită de Constantin Brăiloiu, Bucureşti, 1937, p. 6. 

15 Tiberiu Brediceanu, „Motivul muzical în creaţia populară”, în Tiberiu Brediceanu, Scrieri, 
Ed. Muzicală, Bucureşti, 1976, p. 59. 

16 Ibidem, p. 55. 

permite ca oricare român să poată simţi şi înţelege oricare dintre producțiile 
folclorice ale țării, indiferent de zona de proveniență.” Dar, în afara acestei 
menite să stârnească anumite afecte, analizele muzicologice lipsesc cu 
desăvârşire, iar în absenţa acestora nu poate fi făcută nici o comparaţie sau 
afirmată vreo concluzie. Acest tip de discurs, cu argumente emoţionale sau 
pseudo-ştiințifice, inserate cu teme ale propagandei naționale (mitul unității 
sau cel al continuității) se va răspândi în tot secolul XX, servind intereselor 
regimuri, fie ele democratice sau totalitare. 

După 1918, odată cu Marea Unire, statul român nou constituit a 
trebuit să facă față unei cruciale provocări: coeziunea regiunilor şi a populaţiei 
aferente acestora. Din această perspectivă, mai multe probleme se ridicau: 
omogenitatea instituţională şi legislativă, dezvoltarea unei elite naţionale, 
evitarea tendinţelor regionaliste, formarea unei conştiinţe naţionale în rândul 
populațiilor ce trăiseră sub administrație străină şi un important număr de 
minorităţi, dintre care evreii şi maghiarii formau elita urbană în Moldova şi 
respectiv Transilvania.* Din perspectiva nou formatului stat, identitatea 
culturală a fost intens discutată. Principalul instrument folosit pentru a obţine 
omogenitatea culturală, capabil să accelereze modernizarea națiunii, a fost 
sistemul de educaţie, importante promotoare a ideologiei naţionale.” 

Unul dintre cele mai importante personalități ale cercetării etnografice 
şi folclorice din perioada interbelică a fost Dimitrie Gusti, profesor la 
Universitatea din Bucureşti, în jurul căruia s-a format o aşa numită şcoală 
sociologică. În timp ce Gusti era adeptul unei viziuni etnice de construcţie 
națională din perspectiva statului unitar și centralizat, o parte din discipolii săi 
au alunecat treptat spre ideologia de extremă dreaptă. Pentru Gusti, societatea 
rurală românească este echivalentul naţiunii române și a statului unitar.” O 
asemenea importanță acordată comunităţilor rurale este explicată de Victor 
Neumann prin rolul pe care acestea l-au jucat în formarea identităţii politice şi 
culturale. Neumann susţine că ideile iluministe au avut un relativ ecou în 
spațiul Central şi Est European, dar că aceste direcții îndreptate spre 
raționalism politic și responsabilitate individuală au fost repede înlocuite de 
concepţiile romantice care au substituit naționalul cu etnicul. În acest cadru, 
țăranul reprezintă idealul de puritate al naţiunii; o asemenea concepție nu 
poate i decât foarte îndepărtată de noțiunea de diversitate culturală şi 
socială. 


U Brediceanu, „Istoricul și starea actuală a cercetărilor de muzică populară românească”, în op. 
cit., p. 63. 

'5 Trina Livezeanu, op. cit., p. 30. 

1 Antonio Momoc, Capcanele politice ale sociologiei interbelice, Ed. Curtea Veche, București, 
2012, p. 320. 

În coordonatele socio-politice trasate mai sus, folclorul muzical, fiind 
un specimen al culturii tradiționale, trebuia să servească scopurilor politicii 
naționale precum centralizarea și unitatea culturală. În afară de omohenitate, 
folclorul trebuia de asemeni să reprezinte continuitatea şi originalitatea 
tradițiilor româneşti. Muzicologul român George Breazul încearcă să 
stabilească, cu ajutorul analizelor sale asupra scărilor oligocordice şi 
pentatonice din muzica tradițională, o legătură directă cu sistemele muzicale 
trace. Deşi admite diversitatea regională şi subliniază nevoia realizării unui 
atlas muzical în care să fie delimitate toate dialectele muzicale românești în 
funcţie de regiuni, el respinge concluziile asemănătoare trase de muzicologul 
german Werner Danckert, care remarca la rândul său, în cartea sa din anul 
1939 Das europäische Volkslied, puternicele deosebiri dintre varietățile 
regionale ale muzicii folclorice româneşti. Breazul vedea în afirmațiile 
colegului său german o încercare de a impune o falsă concluzie prin care să se 
afirme lipsa de unitate a folclorului românesc.” 

Pentru o mai bună înţelegere a opiniilor curente ale muzicienilor din 
perioada interbelică referitoare la muzică şi cultură merită adusă în discuție 
distincția făcută de Philip Bohlman între muzica naţională și muzica 
naționalistă. Pentru acest autor, muzica naţională recuperează istoria pentru 
naţiune, în timp ce muzica naționalistă recuperează națiunea pentru istorie.” 
Definiţia muzicii naționale pare potrivită pentru descrierea realităților 
culturale avute aici în vedere: 


„Defined most simply, national music reflects the image of 
the nation so that those living in the nation recognize themselves in 
basic but crucial ways. It is music conceived in the image of the 
nation that is created through efforts to represent something 
quintessential about the nation. The quintessence of the nation exists 
prior to its imagination; hence, the task of music is to represent that 
preexisting entity through music [...] National music therefore, 
frequently turns to folk music, laying claim to its authenticity. ””* 


Ideea unei chintesențe a națiunii este prezentă în discursul majorității 
muzicienilor români din perioada interbelică. Aceştia erau de părere că 
muzica ar trebui să reprezinte această chintesență, dar nici unul dintre ei nu a 
reuşit să o denumească precis. Deşi filosofi precum Lucian Blaga au transferat 


2 George Breazul, Pagini din istoria muzicii românești, vol. V, Ed. Muzicală, București, 1981, 
pp. 152-154. 

2 Philip V. Bohlman, Music, nationalism and the making of the New Europe, Routledge, 2011, 
pp. 59-60. 

“ Ibidem, p. 60. 

discuţia despre autenticitatea culturală din sfera politică în cea filosofică, 
creând un sistem complex prin care este determinată matricea stilistică din 
care cultura română ar trebui să evolueze, chintesența națiunii se încăpățâna 
să rămână imposibil de numit, plutind undeva pe deasupra satelor româneşti. 
Muzicieni precum George Breazul încearcă să stabilească direcţiile de 
dezvoltare ale şcolii românești de compoziţie pe bazele folclorului muzical, 
susţinând că doar compoziţiile inspirate din folclor „consacră istoric ființa 
muzicală a rasei noastre." În acest scurt citat se întrevede influenţa, larg 
răspândită la acea vreme, a filosofiei istoriei propusă de Hegel (Breazul a 
studiat pentru doi ani la Universitatea din Berlin) şi a teoriilor rasiste, la modă 
în acea epocă. În afară de ființa naţională, există şi o ființă muzicală, care ar 
trebui probabil să reprezinte cea mai puternică şi originală caracteristică a 
muzicii româneşti, asemănătoare predicatului chintesențial al unei definiții 
aristotelice. 


3. Perioada comunistă: analiza etnomuzicologică conectată 
cerinţelor ideologice 

În perioada interbelică, etnomuzicologia românească a beneficiat de 
lucrările lui Bela Bartók şi a altor etnomuzicologi români, cel mai notabil 
fiind Constantin Brăiloiu. Ambii cercetători au impus noi standarde în ceea ce 
priveşte precizia transcrierilor, delimitarea tipologiilor şi a genurilor acestei 
muzici, analiza metrică şi intonaţională, dar şi metode precise de cercetare de 
teren. Cu ajutorul lor, etnomuzicologia a dobândit o fundamentare științifică 
care a fost mai departe dezvoltată în perioada comunistă. Dar, după 1947, 
ideologia politică, fie ea internaţionalistă sau naţional-comunistă, a influenţat 
puternic cercetarea în acest domeniu. Influențele ideologice ce se resimt în 
articolele și cărțile publicate în această perioadă pot fi de o mai mică sau mai 
mare amploare, şi nu este scopul acestui studiu de a demonstra dacă autorii 
respectivi aderau cu convingere la ideile politice ale vremii sau erau nevoiţi 
doar să plătească un tribut pentru a-şi putea publica materialele. 

Acest nou climat politic a permis continuitatea vechilor stereotipuri 
romantice şi interbelice referitoare la cultura tradițională, adăugând chiar 
unele nuanţe noi. În anii *70 o nouă „modă” culturală, protocronismul, axat pe 
(redescoperirea ideilor valoroase şi originale din trecutul ţării, a dezvoltat o 
serie de concepte precum geniul național, specificitatea şi originalitatea, 
continuitatea, trecutul glorios, ideea de cultură organică sau pretenţiile de 
universalitate.” Acest cadru cultural a permis perpetuarea concepției unităţii 


25 sa i x : à = SERE ; A 
George Breazu, „Concepţiile dominante în muzica românească de azi”, în revista Gândirea, 

folclorului muzical românesc, bineînțeles, după ce era mai întâi menționată 
diversitatea sa regională; în timpul regimului comunist, expresia „unitate în 
diversitate” a căpătat o largă răspândire. Problema diversităţii nu era complet 
ignorată, dar de cele mai multe ori, după o simplă menționare a diversităţii 
muzicale, urma imediat o subliniere consistentă a unităţii de care dau dovadă 
aceleaşi materiale muzicale. Putem spune chiar că diversitatea folclorică a 
devenit o problemă pentru interesele politice ale vremii, dacă avem în vedere 
modul în care această problemă este tratată: de fiecare dată când diversitatea 
este luată în calcul, unitatea este concluzia la care se ajunge cu necesitate, iar, 
din tot materialul bibliografic consultat până la această dată, putem spune că 
nu am întâlnit nici o abordare sistematică care să trateze exclusiv diferenţele 
ce apar între dialectele muzicale româneşti și care să nu conţină concluzia 
unităţii. Deşi diversitatea muzicală poate reprezenta dovada unei culturi 
originale, acest aspect este desconsiderat în favoarea ideii de unitate, prin care 
regimul comunist încerca să impună o conștiință națională. 

Unul dintre cei mai importanţi etnomuzicologi români din această 
perioada, Gh. Ciobanu, se apleacă la rândul său asupra problemei multiplelor 
forme sub care se înfăţişează această muzică. El enumeră o serie de aspecte 
prin care materialele folclorice ajung să se deosebească, chiar şi în interiorul 
aceleiaşi zone: forma arhitectonică, cadenţele, ornamentele, maniera de 
interpretare giusto sau rubato, structurile modale sau ritmice. Dar, deasupra 
tuturor acestor diferenţe locale, există aspecte prin care se asigură unitatea 
folclorului românesc şi anume organizarea melodică şi ritmică. Acest lucru se 
datorează, în viziunea lui Gh. Ciobanu, sistemului de versificaţie folosit în 
muzica vocală şi a cărui reguli, bazate pe metrica specifică limbii române, se 
aplică în același mod pe tot cuprinsul tării.” Acest argument lingvistic este 
doar parțial adevărat, aplicându-se doar muzicii vocale, dar în muzica 
instrumentală de dans, un alt agent de organizare ritmică este ritmul paşilor de 
dans, iar în ceea ce priveşte repertoriul instrumental, diferenţele regionale sunt 
poate cele mai convingătoare. 

Obsesia continuității este prezentă, și capătă noi dimensiuni, în 
perioada comunistă, iar argumentele folosite de Hașdeu în urmă cu o sută de 
ani își dovedesc încă utilitatea în politica naționalistă a partidului comunist. 
Din investigația comparată a doinei unii autori ajung la concluzia că acest gen 
muzical reprezintă „argumentul unităţii în diversitate” şi că este „dovada 
indubitabilă a unității stilistice, completată fără greș de o pregnantă 
diversitate.” În acelaşi studiu mai aflăm că această marcantă unitate a doinei 


” Gheorghe Ciobanu, în prefața volumului George Breazu, Pagini din istoria muzicii 

este o dovadă a vechimii sale multi-milenare și, bineînțeles, pentru 
descendența străveche a românilor.” Studiul din care am desprins aceste 
fragmente nu conţine nicio analiză muzicală, dar reprezintă în schimb tipul 
caracteristic de discurs în care argumentele sunt construite pe baza unor 
exprimări ostentative, menite să servească ideologiei naţionaliste promovată 
cu înverşunare de către partidul unic. 

O situaţie similară se întâlneşte şi în scrierile cercetătorilor folclorului 
literar. Unul dintre aceştia, Ovidiu Bârlea, susţine că diversitatea creațiilor 
folclorice este datorată existenţei, în preistorie, a unor nuclee etnice diferite în 
fiecare regiune.“ Cea mai variată regiune este Transilvania, iar această 
concluzie este susținută şi de cercetările lingvistice." Dar, după această 
pledoarie pentru diversitate, autorul susține importanţa creațiilor folclorice în 
crearea unei omogenități naționale, contribuind la lărgirea conştiinţei de grup 
şi la celei etnice. Mai mult decât atât, se ajunge la afirmarea ideii unei difuze 
intuitii a entității naţionale, prezentă în rândul populaţiei vreme îndelungată şi 
răspândită pe un areal bine definit.” Ca o dovadă a acestei erupții 
nepremeditate a conștiinței aparţinerii unui grup etnic numeros și unitar, 
autorul menţionează prezenţa aceloraşi toponime în balade culese din diferite 
regiuni ale ţării. Şi pentru a ilustra pe deplin aceste concluzii, Ovidiu Bârlea 
citează un fragment din Predoslovia la Noul Testament scrisă de Mitropolitul 
Simeon Ștefan în anul 1648, unde înaltul prelat avertizează cititorul asupra 
faptului că „aciasta încă vă rugăm să luaţi aminte că rumânii nu grăiescu în 
toate țărele într-un chip, încă neci într-o ţară toţi într-un chip.” Dacă pentru 
autorul citat acest pasaj reprezintă o dovadă a anticipării unităţii naționale, în 
viziunea noastră, acest document de la mijlocul secolului al XVII-lea arată 
fără putinţă de tăgadă diversitatea lingvistică şi probabil culturală provinciilor 
româneşti pre-moderne. Unitatea lingvistică a reprezentat întotdeauna un 
argument puternic în analizele folcloriștilor, dar se uită adesea a se menţiona 
că această unitate lingvistică a fost obţinută, nu fără eforturi, datorită 
eforturilor instituţionale desfăşurate cu precădere în secolul al XIX-lea. 

Un ultim aspect demn de menţionat în cadrul discuţiei de faţă este 
conținutul cursurilor de etnomuzicologie predate în conservatoarele românești 
în perioada interbelică. În cursul de la Bucureşti, problema diversității 
muzicale nu este prea mult luată în considerare: se afirmă faptul că folclorul 
muzical românesc are un caracter unitar, dar că în evoluția sa verticală şi 
orizontală, o serie de diferenţe stilistice au luat naştere. Din perspectiva 

autorului, o analiză cantitativă ar putea ajuta la delimitarea trăsăturilor 
esențiale, specific naţionale, apoi a celor secundare, cu o răspândire regională 
şi în fine a celor care aparţin unei moșteniri universale." Putem observa 
aşadar că specificul naţional al muzicii este de cea mai mare importanţă, pe 
când particularităţile regionale sunt de o importanţă secundară. Într-unul din 
paragrafele următoare, aflăm că doina, acelaşi mult disputat gen muzical, se 
presupune a-și avea originile într-un unic stil muzical al antichităţii, care a 
evoluat mai apoi în mai multe tipologii după formarea muzicii folclorice 
româneşti.” 

Această idee a unei culturi folclorice omogene în vremurile 
imemoriale este de asemeni prezentă şi în cursul de etnomuzicologie din 
Cluj-Napoca, doar că de această dată sub o formă mai radicală. Aici, 
diferențele regionale nu sunt datorate diferitelor căi de evoluție ale acestei 
muzici sau a diferitelor influențe care s-au reflectat asupra ei, ci reprezintă 
mai degrabă rezultatul diferitelor stadii de evoluție în care se află folclorul.” 
În ciuda acestor diferențe regionale, continuă autorii, specificul național este 
cel care realizează o unitate de formă şi conținut, ce corespunde unității 
etno-psihice a poporului român.” Această perspectivă, a unei muzici 
tradiționale care este în mod esenţial aceeaşi, fiind doar în diferite stadii de 
evoluție în diferite regiuni, este completată de afirmația că folclorul românesc 
a fost, înainte de contactul cu muzica altor populaţii şi înainte de contactul cu 
muzica clasică, un limbaj muzical unitar, care mai târziu s-a separat în mai 
multe idiomuri muzicale regionale." Această nostalgie a paradisului pierdut 
poate fi întâlnită, în perioada regimului comunist, ca un instrument de 
propagandă în subiectele referitoare la istoria României. Această nostalgie a 
fost proiectată cu precădere asupra perioadei antice, cu care regimul încerca 
să stabilească o legătură directă. Deși etnomuzicologii nu au considerat 
niciodată necesară verificarea ipotezei unei culturi muzicale unitare, undeva 
în illo tempore, și care s-a divizat mai apoi în mai multe ramuri, este 
semnificativ totuşi că astfel de idei au fost introduse în cursurile universitare, 
concepute să pregătească viitorii muzicieni ai României comuniste. 


4. Concluzii 

Această trecere în revistă a evoluţiei conceptului de „unitate în 
diversitate” aplicat folclorului românesc poate fi privită şi ca o privire de 
ansamblu asupra evoluţiei etnomuzicologiei româneşti. O bună parte din 

discursul proferat în cadrul acestei discipline în cea de-a doua jumătate a 
secolului XIX este încă prezent o sută de ani mai târziu. Astfel, rolul său 
propagandistic, care trebuia să demonstreze continuitatea şi unitatea culturii 
tradiționale românești nu încetează pe tot parcursul secolului XX. Mai mult 
decât atât, folclorul muzical este așteptat să reflecte chintesența „spiritului 
românesc”. Această „inutilă vânare de vânt” (aşa cum numeşte Reinhardt 
Koselleck căutarea identităţii germane) o putem regăsi și în secolul XXI în 
scrierile de etnomuzicologie. Într-o carte apărută în anul 2005 putem observa 
perpetuarea discuţiei asupra „specificului naţional”, care este „probabil cel 
mai important în creaţia muzicală a oricărei naţiuni”.* 

Acest tip de abordări nu vor putea favoriza niciodată o cercetare cu 
adevărat eficientă a problemei diversității muzicale. Din ce am putut observa din 
cele de mai sus, etnomuzicologia nu a fost niciodată o disciplină independentă, 
suferind în mod constant de intruziuni ale propagandei naţionaliste. Conotaţiile 
ideologice ale expresiei „unitate în diversitate” sunt evidente, accentul căzând pe 
primul termen, cel de unitate. Această situație a cercetării folclorice din România 
este datorată fundamentului etno-naționalist pe care elitele culturale şi politice 
româneşti au construit statul modern. Pentru Victor Neumann, ideologia 
etno-naționalistă determină delimitări artificiale între grupurile umane, 
supraestimări ale limbii şi culturii sau rupturi violente." De asemeni, foarte 
concludentă pentru etnomuzicologia românească din ultimele două secole este 
opinia lui Lucian Boia conform căreia nu o anumită istorie construieşte națiunea, 
ci dimpotrivă, națiunea este cea care inventează istoria care, în mod aparent, a 
consacrat națiunea; acelaşi proces este valabil şi în cadrul limbii: odată ce 
națiunea este alcătuită, aceasta elaborează un limbaj standard pe care îl impune 
tuturor membrilor săi.” Folclorul muzical nu a putut urma acest proces de 
standardizare și omogenizare; bogăția care stă în multiplicitatea manifestărilor 
folclorice este prea evidentă și prea importantă pentru imaginea culturii 
româneşti. Dar acestei diversități nu i s-a acordat o așa de mare importanță 
precum unităţii, iar problema a fost rezolvată subordonând diversitatea unităţii. 
Acest ambient ideologic a făcut imposibilă o analiză coerentă a dialectelor 
muzicale regionale, a modului lor de evoluţie sau a interferenţelor cu alte tradiții 
muzicale. 

COMPOZITORUL ROMÂN CA INTELECTUAL 
ÎN TRANSILVANIA INTERBELICĂ. REPREZENTĂRI 
ALE NAȚIUNII PRIN CULTURĂ MUZICALĂ 


Otilia Constantiniu 
Universitatea Babeş-Bolyai 


Conceptul de intelectual a fost prima dată asociat cu faimosul proces 
care a fost mai mult decât un episod de politică internă franceză, cunoscut sub 
numele de afacerea Dreyfus, în care erau implicate eforturile de a stabili 
inocenţa unui ofițer evreu acuzat de spionaj in Franţa anilor 1890.! Văzând cu 
câtă înverşunare se apăra o nedreptate, filosoful francez Julien Benda, care a 
fost contemporan cu evenimentul, a oferit în controversata sa carte La 
trahison des clercs (1927) înţelesuri semnificative conceptului pe atunci vag 
numit intelectual. Pentru acesta, intelectualii există într-un fel de spațiu 
universal, nedelimitaţi nici de graniţe naţionale şi nici prin identitatea etnică. 

Literatul american şi muzicianul Edward W. Said susţine opinia lui 
Benda, conform căruia intelectualii — ca figuri publice ce nu pot fi definite sau 
asociate cu vreun slogan al unei linii de partid ortodoxe ori dogmatice — 
încearcă să fie „conștiința omenirii”, persoane care menţin sus standardele 
adevărului și ale dreptăţii, în ciuda afilierii lor politice și a loialității pentru 
aceasta, precum şi vreunui fundal naţional.” Abandonarea acestei datorii sacre 
prin deservirea unui interes naţional și satisfacerea intereselor personale sau 
profesionale, este, in retorica combativă a lui Benda, o formă de trădare din 
partea intelectualilor orbiţi de pasiuni politice nu doar pentru naţiune, cât şi 
pentru rasă şi clasă socială.” 

Despre intelighenţie a vorbit Raymond Aron treizeci de ani după 
Benda, considerând intelectualii „clericii secolului al XX-lea”, experţi sau 
„profesionişti ai inteligenţei”, înzestrându-i cu trăsături ce apar în conexiune 
cu emergența unei clase sociale, „categorie socială din ce în ce mai 
numeroasă, mai liberă, faimoasă şi mai aproape de putere”.* Pierre Bourdieu 
confirmă poziția dominantă pe care o ocupă în câmpul puterii atât 


! Hannah Arendt, The Origins of Totalitarism, A Harvest Book, Harcourt, Inc., pp. 89-120. 

2 Edward W. Said, Representations of the Intellectual, Vintage Books, New-York, 1994, p. 5. 

3 Julien Benda, Trădarea cărturarilor, trad. Gabriela Creția, pref. Andrei Pippidi, Bucureşti, 
Ed. Humanitas, 2007, pp. 59-160. 

t Raymond Aron, L'opium des intellectuels, Ed. Calmann-Levy, 1955, p. 215. 

intelectualii, cât şi artiștii (intelectualul prin opoziţie față de literat, iar artistul 
prin opoziţie faţă de artizan). 

În ceea ce privește cine este eligibil pentru a servi o funcţie 
intelectuală, Raymond Aron acceptă că şi artiştii, alături de filozofi, „trăiesc în 
şi pentru exerciţiul inteligenţei”, iar pentru E. Said, intelectualul este „autorul 
unui limbaj care încearcă să vorbească adevărul puterii”, incluzând pe oricine 
este capabil să reprezinte, să întruchipeze sau să articuleze un mesaj, o părere, 
o atitudine, o filosofie sau opinie.” Benda îl include și pe artist în denunțarea 
„trădării”, atunci când el se pretinde expresia geniului naţiunii sale şi când îşi 
invită întreg neamul să se admire în opera pe care i-o oferă, iar de această 
tentație nu au fost feriți nici compozitorii români, cu atât mai justificat în 
perioada de după unirea din 1918, în timp ce se confruntau cu problemele 
universalismului și ale specificităţii recent creatului stat naţional român. Atâta 
timp cât compozitorii români ai perioadei interbelice, ca angajați ai statului, 
au urmat direcția politicii oficiale, iar la rândul lor unii dintre ei au avut cel 
puţin simpatii pentru anumite partide politice, și atâta timp cât aceştia nu și-au 
exprimat o voce critică la adresa statului, ci mai degrabă la maniera în care 
vedeau fiecare direcţia culturii naționale, se poate accepta că se încadrează 
tiparului de intelectual prins în jocul pasiunilor politice, culturale chiar 
individuale. 

Conceptul de intelectual pe care îl voi asocia compozitorului 
înglobează trăsăturile unui personaj de opinie publică care interacționează cu 
alte zone de creație (literară, filosofică) şi cu reprezentanţi ai acestora, un 
personaj a cărui voce începe să capete contur nu doar în aria lui de 
specialitate, ci, încurajat în plin proces de construire a culturii naționale, şi în 
dezbaterea publică. 

Ideea centrală a acestui studiu tratează mai buna înţelegere a 
comportamentului social şi artistic al compozitorilor români în perioada 
interbelică, motivațiile și ambițiile lor, precum şi idealurile lor artistice în 
contextul intelectual al epocii. Această condiție (de intelectual) survine în 
contextul unei vieți publice moderne al cărui personaj reprezentativ este 
intelectualul sau tânărul intelectual — după cum l-au portretizat Turgenev, 
Flaubert sau Joyce în romanele sfârşitului de secol XIX, începutului XX — 
fără însă a servi drept material pentru o monografie sociologică. Cum să 
răspundă proiecţiilor ideologice ale statului prin registrul muzicii și al 
aparițiilor în presă, a fost o problemă cu care compozitorii români au avut 


5 Pierre Bourdieu, Economia bunurilor simbolice, trad. Mihai Dinu Gheorghiu, București, Ed. 
Meridiane, 1986, p. 31. 

ê Raymond Aron, Op. cit., p. 216. 

7 Edward W. Said, Op. cit., p. 11. 

8 Julien Benda, Op. cit., p. 74. 

de-a face în vremuri de demonstrare a culturii naționale. Abordarea mea în 
acest caz este una relaţională sau contextuală și privește dinamica 
compozitorilor români din Transilvania, în spaţiul cultural al României unite, 
permiţându-ne să înțelegem dialogul cultural între stat şi artiştii intelectuali. 


Spectru cultural și politic în România interbelică 

Între cele două războaie mondiale, România s-a confruntat cu o 
expansiune a elitei intelectuale, cauzată şi de progresul democratic, 
dezvoltând un spectru politic mai larg. Au fost două decade de vitalitate şi 
creativitate, generația mai tânără având o importantă poziţie, experimentând 
idei noi, de la filosofie la artă și politică, cauzând de altfel, dispute şi divizii în 
partidele politice.” Însă, în pofida acestei dinamici, locul ideologiilor în 
procesul dezvoltării politice a fost redus, funcția acestora fiind gândită pentru 
a suplini deficitul de identitate naţională ce a caracterizat perioada 
interbelică." Perioada interbelică a fost definită între modernism şi etnicitate, 
valorile etnonaționalismului activate odată cu romantismul secolului al 
XIX-lea, continuând să existe și în primele decenii ale secolului următor, 
concurând cu constituționalismul statului şi cu cel european." Partidele 
politice în România interbelică au împărțit un fundament comun, şi anume, 
politica naționalistă, făcându-i pe raţionalişti, moderniști sau europenişti să 
piardă teren în favoarea oponenților care supraevaluau mitul etno-naţional.'? 
Dinamica dintre tradiţia naţională și modernitate a prezentat diferite tipuri 
tranzitorii de discurs, cum a fost poporanismul, care punea accentul pe țăran 
ca personaj central al societăţii, cultivând democraţia şi o atitudine critică faţă 
de realitatea lumii rurale." Celălalt discurs ideologic folosit în perioada 
interbelică cultiva o viziune supraistorică, încarnată în comunitate ca şi 
creator al destinului, redând teoria matricei stilistice a lui Blaga — figură 
centrală a acestei perspective autentic filosofice. 

Pentru a consolida teritoriile cucerite după Unirea de la 1918, 
programul naţional a vizat dezvoltarea unei elite româneşti, înlocuindu-le 
astfel pe cele ungare, austriece şi ruseşti care au administrat și guvernat 


? Lucian Boia, Capcanele istoriei. Elita intelectuală românească între 1930 şi 1950, Ed. 
Humanitas, 2011. 

10 Stelu Şerban, Elite, partide şi spectru politic in România interbelică, Ed. Paideia, 
Cluj-Napoca, 2006, p. 23. 

1! Victor Neumann, Neam şi popor: noțiunile etnocentralismului românesc, în Istoria României 
prin concepte. Perspective alternative asupra limbajelor social-politice, Ed. Polirom, Iaşi, 
2010, p. 382. 

12 Victor Neumann, Ideologie şi fantasmagorie. Perspective comparative asupra istoriei 
gândirii politice în Europa Est-Centrală, Polirom, laşi, 2001, p. 105. 

15 A se vedea Zigu Ornea, Poporanismul, București, Ed. Minerva, 1972. 

14 A se vedea Marta Petreu, De la Junimea la Noica, Ed. Polirom, Iaşi, 2011; Zigu Ornea, 
Tradiționalism și modernitate în deceniul al treilea, Bucureşti, Ed. Minerva, 1972. 

Transilvania, Bucovina şi Basarabia. Statul a fost educatorul modern al 
naţiunii, aşa cum Gellner îl descrie", iar rolul său central în această privință se 
aplică şi în strategiile educaţionale ale statului naţional român." Este cazul 
înființării de școli și universităţi cu predare în limba română, precum şi 
fondării de instituţii culturale ca teatre sau operă, pe lângă valul de ziare 
româneşti care se împărțeau în diferite direcţii politice. 


Hegemonia statului și cultura muzicală: instituţii şi propagandă 

În Transilvania anilor următori Unirii, o idee constantă a fost aceea a 
integrării culturale în spaţiul european al valorilor. Generaţia lui Blaga şi a 
celor care i-au urmat, a menţinut obsesia pentru datoria de a legimitiza statul 
național prin acte de creaţie spirituală.” Astfel, în România modernă, 
itinerariul cultural şi politic s-a purtat „între o filosofie a fiinţei şi o filosofie a 
naţiunii”, generaţiile interbelice având o viziune critică față de modernitate. "° 

După 1918, intelectualitatea românească din Transilvania a avut 
inițiativa de a schimba sistemul educațional ungar cu unul românesc, bazat pe 
programe naţionale. În doar un an, administraţia românească a naționalizat 
şcolile existente și a creat altele noi, cu un corp profesoral antrenat în şcolile 
românești, o bună parte din el fiind adus din fostul Regat.” Şcoli de diferite 
niveluri şi confesiuni au fost reorganizate în 1919 într-un spirit ce promova 
paneuropenismul.”” Un efect al programului naţional, prin înființarea de 
unități de învățământ superior, precum și a institutelor sau arhivelor de 
folclor, a societăţilor, a competiţiilor, a fost acela de a crea un mediu în care 
să se poată manifesta intelectualii, recunoscându-li-se astfel o competență mai 
mare. 

Printre participanţii la fondarea de instituţii culturale în Transilvania, 
se numără şi compozitorul Tiberiu Brediceanu (1877-1968), una din cele mai 
vizibile figuri ale perioadei interbelice, cunoscut ca promotor al muzicii 
naționale şi organizator al diverselor manifestări muzicale ale Astrei — cea mai 
faimoasă asociație culturală românească cu tradiţie din secolul al XIX-lea. 
Descendent dintr-o familie intelectuală din Lugoj și având o diplomă în drept, 
Brediceanu a reprezentat o figură importantă în procesul fondării în Cluj a 
Teatrului Naţional (1919), a Conservatorului de Muzică (1920) şi a Operei 


15 A se vedea Ernest Gellner, Națiuni și naționalism, București, Ed. Antet, 1997. 

16 Irina Livezeanu, Cultură şi naționalism în România Mare 1918-1930, Ed. Humanitas, 1998, 
pp. 27-28. 

1T Marta Petreu, De la Junimea la Noica, laşi, Ed. Polirom, 2011, p. 181. 

15 Ion Calateteanu, Politică şi interes naţional în România interbelică, Bucureşti, Ed. 
Enciclopedică, 1997, p. 115. 

19 Irina Livezeanu, Cultură și naționalism în România Mare 198-1930, trad. Vlad Russo, 
Humanitas, Bucureşti, 1998., pp. 187-188. 

20 Marta Petreu, De la Junimea la Noica, Iaşi, Ed. Polirom, 2011, p. 181. 

Naţionale (1920). În următorii ani, conservatoare de muzică s-au înființat, de 
asemenea, în Brașov, Timişoara, chiar și Lugojul beneficiind de un 
Conservator popular. Idei de a-i organiza pe compozitorii români într-o 
asociaţie a avut compozitorul Ciprian Porumbescu încă de la jumătatea 
secolului al XIX-lea, la fel cum, spre finalul secolului, exista și intenţia 
compozitorului Guilelm Şorban de a alcătui un lexicon al creatorilor şi 
interpreților de muzică români, într-o primă fază publicându-le biografiile 
câtorva în presa culturală transilvăneană.” De asemenea, la Cluj se deschide 
în 1930 o filială a Academiei Române, institutul „Arhiva de folclor”, sub 
direcția lui Ion Mușlea, considerat cel mai vechi institut de cercetare al 
Academiei.” 

Pe lângă instituţii culturale naționale, au existat și inițiative private de 
asociere, cum este în Bucureşti, Societatea Compozitorilor Români, înființată 
în 1920 și avându-l pe George Enescu președinte, iar pe Constantin Brăiloiu 
secretar general.” Această societate era privilegiată prin legăturile franceze pe 
care le avea printr-o serie de compozitori bucureșteni care au studiat la Paris, 
dar şi prin sprijinul moral şi financiar acordat de regele Carol al II-lea în anii 
'30, în timpul domniei sale. O noutate în viaţa culturală interbelică a fost cea 
de a institui competiții muzicale menite să încurajeze tinerii compozitori să 
scrie muzică (premiul George Enescu al Societăţii Compozitorilor sau 
premiul Academiei Române). 

Naționalismul în Transilvania căpătase forma unui utopii ideologice 
bazate pe ortodoxie şi etnicitate, prezente în discursurile culturale și politice şi 
formând un soi de spiritualitate în aşa-numitul „proces al căutării individuale 
şi autentice”.”” Aceste caracteristici ale discursului naţionalist au fost folosite 
ca instrumente de propagandă națională atât în instituţiile statului, cât și în 
presă. Ziarele naţional creştine ale lui Octavian Goga sau Nichifor Crainic 
promovau intens aceste valori. De-a lungul perioadei interbelice, discursul 
compozitorilor despre artă, muzică şi funcţiile ei, în general, este obsedat de 
dimensiunea generic-culturală cristalizată în tradiție, specific național şi 
„spirit românesc”. 


”! Tiberiu Brediceanu, Scrieri, ediţie îngrijită de Brânduşa Nuţescu, București, Ed. Muzicală, 
1976. (Cuprinde: studii, cuvântări, comunicări). 
Octavian Lazăr Cosma, Universul muzicii românești. Uniunea compozitorilor şi 
muzicologilor din România 1920-1995, Ed. Muzicală, Bucureşti, 1995, p. 20. 
* Informaţie preluată de pe situl www.acad-cluj.ro/arhiva_folclor_academia_romana.php. 
Octavian Lazăr Cosma, Universul muzicii româneşti. Uniunea compozitorilor şi 
muzicologilor din România 1920-1995, Ed. Muzicală, București, 1995, p. 22-24. 
25 Lucian Boia, Capcanele istoriei. Elita intelectuală românească între 1930 şi 1950, 
Humanitas, 2011, p. 36. 

Prezenţa compozitorului în presă 

Ideea naţională în muzică a fost una din preocupările majore ale 
intelectualilor transilvăneni, încă din ultimele decenii ale secolului al XIX-lea. 
Compozitorul Tiberiu Brediceanu și-a exprimat deseori această problemă, cu 
diferite ocazii în conferinţe, cuvântări sau articole de ziar. De asemenea, 
compozitorul şi preotul Timotei Popovici (1870-1950) din Lugoj, care a scris 
în 1906 despre principiul naţional în muzică.” Compozitorul Guilelm Şorban 
(1876-1923) iniţiază la începutul secolului al XX-lea publicarea unor biografii 
a celor mai importanți compozitori români, în paginile revistei Luceafărul de 
la Sibiu; investigațiile sale de natură istoric-informaţională s-au concretizat 
într-un material mai amplu intitulat Muzica la români şi publicat în ziarul 
Românul (1915) de la Arad.” După 1918, problema muzicii naţionale a 
început să fie mai larg dezbătută în presa culturală din Transilvania, poziţia 
compozitorului schimbându-se de la a fi muzician în aria lui de interes, spre 
figura publică a intelectualului prezent constant in circuitul presei culturale. 

Tiberiu Brediceanu a fost un proeminent activist muzical în presa 
transilvăneană, trimițând articole inclusiv presei internaţionale, în calitate de 
membru corespondent al Societăţii de Muzicologie din Paris (1929). A avut 
materiale publicate în ziarul literar Patria, la ziarul naţional-creştin al lui 
Octavian Goga, Luceafărul, în Transilvania și alte publicaţii din Sibiu, Blaj 
sau Brașov. În anii "20, aceste ziare încă se aflau sub influența poeţilor și 
scriitorilor tradiționaliști Coșbuc, Goga, Agârbiceanu sau Slavici, majoritatea 
din ei deţinând aceste ziare culturale. Brediceanu a scris despre condiţia 
compozitorului român, atrăgând atenţia asupra nivelului scăzut de naționalism 
pe care muzica românească o avea la acea vreme. *% Una din marile sale 
preocupări a fost cea de a salva și cultiva specificul folcloric naţional, 
evidenţiindu-l ca pe un scop imperativ pentru cauza culturală și politică.” Mai 
toţi compozitorii au fost folcloriști în perioada interbelică, perpetuând obsesia 
romantică a folclorismului, devenită o componentă din ce în ce mai explicită a 
discursului naționalist pentru a servi agenda politică, care într-o mare măsură 
urma modelul german de discurs (Hegel şi Herder). 

Compozitorul Sabin V. Drăgoi (1894-1968) şi-a făcut de asemenea 
simțită prezența în presă, expunându-şi opinia referitoare la muzica 


% Timotei Popovici, Principiul naţional în muzică, în anuarul XXIII al Institutului 
Teologic-Pedagogic din Sibiu, 1906/7. 

7 Informaţie preluată de pe situl http://arhivaromaneasca.wordpress.com/arhive/arhive- 
ignorate/mircea -popa-guilem-sorban-un-mare-compozitor-uitat/. 

28 A se vedea Tiberiu Brediceanu, Scrieri, ediţie îngrijită de Brânduşa Nuţescu, Bucureşti, Ed. 
Muzicală, 1976, (cuprinde: studii, cuvântări, comunicări). 

Tiberiu Brediceanu, Păreri relativ la problema salvării şi cultivării specificului nostru etnic, 
în Transilvania, nr. 3/1937. 

românească, încurajând direcția naţională la fel cum ruşii, cehii sau 
scandinavii o făcuseră deja.” A insistat asupra specificului național ca o 
necesitate în cultura muzicală românească, atât în ziare de specialitate, precum 
Muzica, Revista de folclor ori Muzică și poezie, ca şi în cele culturale de 
interes mai larg, cum era Luceafărul. Majoritatea acestor publicaţii culturale 
ale anilor '20, încă promovau mişcarea sămănătoristă începută în primii ani ai 
secolului al XX-lea, ce punea accentul pe o cultură tradițională şi pe instrucția 
rurală, rămasă încă vie în conştiinţa cititorilor transilvăneni.” 

Mai este şi muzicologul George Breazul (1877-1961) din Bucureşti — 
pe care îl menţionez datorită legăturii acestuia cu compozitorii transilvăneni — 
care semna rubrica muzicală a ziarului lui Nichifor Crainic, Gândirea”, ziar 
ce avea o preponderentă dimensiune tradiționalistă, bazată pe trăsături 
idealizate de etnicitate, viziunea ortodoxistă a lui Crainic atingând nuanţe 
antimoderniste și antioccidentale."* Ca fost student la Berlin, Breazul avea o 
abordare naționalistă a muzicii, evidențiind într-un articol cultul românilor 
pentru muzica lui Wagner. A scris despre sistemul educaţional muzical atât în 
calitate de profesor universitar, cât şi de inspector al Ministerului Artelor şi 
Cultelor, poziţie pe care a ocupat-o în anii '20. Breazul s-a impus ca fiind 
autoritatea care a accentuat ideea națională în muzicologia românească a 
secolului al XX-lea. Un material consistent apărut în presa vremii se referă la 
conceptele dominante existente în muzica românească, Breazul identificând în 
procesul creației muzicale două direcţii care se suprapun: cea universalistă şi 
cea autentică. În opinia sa, perspectiva universalistă redă un concept abstract 
şi independent de o ambianţă exterioară etnică, cum se întâmplă în muzica lui 
Schoenberg, în timp ce folclorul, ca sursă a unei forme de artă autentice, ar 
trebui conştientizat într-o manieră rațională." 

Dialogul existent între artiști, filosofi, publicişti şi alți intelectuali, 
expune poziţia pe care compozitorii sau muzicienii profesionişti o dobândesc 
în societatea modernă. Profesorul şi publicistul transilvănean Onisifor Ghibu a 
avut o strânsă legătură cu personalitățile lumii muzicale ale acelor vremuri 


% Sabin V. Drăgoi, Asupra muzicii românești/On Romanian music, în Muzica, Bucureşti, nr. 
12, 1921; Contribuțiuni la cunoaşterea şi aprecierea adevărată a muzicii româneşti/ 
Contributions to knowing and true apreciation of Romanian music, în Luceafărul, Timişoara, 
nr. 9-10/1938. 

31 Nae Antonescu, Reviste românești de cultură din România interbelică, vol. 1., Presa 
Universitară Clujeană, Cluj-Napoca, 1999, p. 12. 

3? Publicaţia lui Cezar Petrescu, Gândirea, a fost unul din ziarele deschise la Cluj (1921), la 
inițiativa câtorva intelectuali bucureşteni, alături de participarea lui Lucian Blaga. Câţiva ani 
mai târziu, ziarul este preluat de Nichifor Crainic și mutat la Bucureşti. 

3 Zigu Ornea, Tradiţionalism și modernitate în deceniul al treilea, Bucureşti, Ed. Eminescu, 
1980, pp. 123-138. 

31 George Breazul, Concepţiile dominante în muzica românească de azi, în Gândirea, nr. 
1/1931. 

(unul din motive fiind că soția sa, Veturia Ghibu, era cântăreaţă), printre care 
se numără Tiberiu Brediceanu, George Dima, Sigismund Toduţă, Tudor 
Ciortea, cântăreții Dimitrie Popovici-Bayreuth (primul director al Operei 
Naţionale din Cluj), sau jurnalişti muzicali ca Ana Voileanu-Nicoară, cu care 
se regăsea des la serate muzical-literare.” Este destul de cunoscută relația 
filosofului Lucian Blaga cu familia Brediceanu, prin soţia sa Cornelia, sora lui 
Tiberiu Brediceanu, cu care petrecea veri la casa familiei din Lugoj.“ Mai 
puţin cunoscută este înrudirea filosofului cu compozitorul transilvănean 
Augustin Bena, soţia acestuia fiindu-i verişoară lui Blaga.” 

Una din condiţiile care defineşte un intelectual este aceea de fi o 
persoană de interes public, iar pentru compozitorii în discuție merită 
menționat impactul pe care aceștia l-au avut în opinia altor intelectuali. 
George Dima (1847-1925) a fost foarte celebrat în presa vremii pentru 
meritele artistice ca fiind unul din pionierii transilvăneni ai componisticii, dar 
şi pentru perioada de detenţie din timpul Primului Război Mondial, printre cei 
care i-au adus laude numărându-se poetul Ion Agârbiceanu (Patria/1919). 
După moartea sa, istoricii clujeni Vasile Bogrea și Al. Lapedatu l-au 
comemorat în revista Transilvania (Sibiu/1925), respectiv în Viitorul 
(Bucureşti/1925), ca mulți alți jurnalişti şi colegi muzicieni. 

Tudor Arghezi în Bilete de Papagal și Camil Petrescu în Universul au 
semnalat succesul lui Sabin Drăgoi cu opera Năpasta, pe care a prezentat-o în 
capitală în 1928, iar Onisifor Ghibu a salutat în Universul (Bucureşti/1936) 
apariția colecţiei de colinde a compozitorului. Petru Comarnescu l-a 
intervievat pe etnomuzicologul Constantin Brăiloiu în ziarul Politica (1927), 
cu privire la specificul în arta românească." După cum observa istoricul Al. 
Zub, in perioada interbelică s-au scris pagini întregi despre artă şi societate, 
chiar dacă studiul artei în sine nu părea să fie o preocupare, ci mai mult o 
problemă de a înţelege umanitatea în timp și dincolo de timp.” 


Compoziții muzicale: sinteze între naţional şi modernitate 

Compozitorii, ca şi alți specialiști ai artei, literaturii sau filosofiei, au 
avut de răspuns aceleiaşi întrebări, o problemă importantă fiind cum să 
răspundă prin registrul muzicii, proiecțiilor ideologice ale statului. Ideea de 
modernitate era declanșată în Europa prin curente muzicale care depăşiseră 


3 Lucia Hăngăuţ-Vătăşan, Onisifor Ghibu despre George Dima, în Lucrări de muzicologie, 
vol. 15/1984, Cluj-Napoca. 

35 Tiberiu Brediceanu, Scrieri, ediţie îngrijită de Brânduşa Nuţescu, Bucureşti, Ed. Muzicală, 
1976. 

37 Bianca Țiplea Temeş, Augustin Bena-monografie, Ed. Risoprint, Cluj-Napoca, 2004. 

38 Viorel Cosma, Muzicieni din România, Lexicon bibliografic, vol. I, Ed. Muzicală, Bucureşti, 
1989. 

59 Al. Zub, Istorie și istorici în România interbelică, Ed. Junimea, LOC, 1989, p. 307. 

şcolile naționale romantice, cum era impresionismul lui Debussy sau 
expresionismul lui Schoenberg şi Berg. Deși aceste noi valuri stilistice se 
suprapuneau încă din primii ani ai secolului al XX-lea, inspiraţia folclorică era 
încă păstrată în muzica lui Stravinsky (perioada rusă) sau în cea a lui Bartok şi 
este considerată un simptom al modernității, în condiţiile în care folclorul este 
prelucrat cu tehnici care se depărtează de la modalităţile romantice. 

Muzicologul Clemansa Liliana-Firca clasifică creația muzicală 
autohtonă din prima jumătate a secolului al XX-lea în două etape, prima 
acoperind o perioadă de acumulări tehnice, corespunzând primelor două 
decenii, iar cealaltă (1920-1940), care apare sub forma unui modernism 
moderat, se definește în sintagma trecerii înspre euro-modernitate, prin etnos. 
Compozitorii perioadei interbelice, precum George Enescu, Mihail Jora, 
Sabin Drăgoi, Marțian Negrea sau Paul Constantinescu, influențați de teoriile 
revoluţionare ale lui Bartok cu privire la potențialul materialul folcloric în 
prelucrare stilizată (pe care însuşi le-a prezentat la București, în 1934), au 
început să realizeze că valorile estetice ale impresionismului sau 
expresionismului sunt virtuţi ale folclorului transformat în artă savantă." 

Problema modernităţii pentru compozitorii români a stat sub dublă 
presiune, pe de o parte a unei mişcări artistice autohtone (având în vedere că 
marea majoritate erau tradiționalişti), pe de alta, a unei Europe seduse de 
culturile arhaice ale fiecărei naţiuni şi specificitate atât în spaţiul european, cât 
şi în afara acestuia. Aşa cum Hannah Arendth a observat, creația culturii şi 
literaturii devenise în Europa modul de a exprima şi legitimiza formarea şi 
perpetuarea statelor naționale." 

Discutând despre cultură muzicală națională, este necesară trasarea 
unor linii de demarcație între muzică naţională şi cea naționalistă. Conform 
etnomuzicologului american Philip Bohlman, muzica naţională este o reflecţie 
a naţiunii, în care locuitorii acesteia se pot recunoaşte, și de obicei apelează la 
peisajul natural, la o limbă naţională sau la un caracter colectiv, care poate fi 
abstract, dar sugerează unitatea lingvistică şi istorică. De cele mai multe ori, 
muzica națională apelează la folclor cu scopul de a-și evidenția 
autenticitatea.” 

Creaţia muzicală interbelică numără foarte multe lucrări de inspirație 
folclorică, însă enumerarea lor se rezumă la cele care au avut succes la vremea 
respectivă sau la câteva care întăresc direcția națională. Tiberiu Brediceanu a 
compus o serie de ilustraţii muzicale pe care le-a numit „icoane românești”, 


4 Clemansa Liliana Firca, Modernitate şi avangardă în muzica ante- și interbelică a secolelor 
XX (1900-1940), teză de doctorat, Cluj-Napoca, 1998. 

4 Hannah Arendt, The Origins of Totalitarism, A Harvest Book, Harcourt, Inc., 1986. 

42 Philip V. Bohlman, Music, Nationalism, and the Making of New Europe, nd ed., Routledge, 
2011, pp. 59-60. 

de fapt scene de operă care reflectau țărani în activități agrare, cum este La 
Șezătoare (1908) sau La Seceriș (1936). Foarte conştient de necesitatea 
salvării şi conservării folclorului, acesta a compus un poem etnografic intitulat 
Transilvania, Banatul, Crişana şi Maramureşul în port, joc şi cântec, în 1905 
(premiera la Sibiu), pe care mai târziu, impulsionat de Marea Unire, l-a 
amplificat cu muzici din toate regiunile României, România în port, joc și 
cântec. Pe lângă reprezentațiile pe scena Operei sau la diverse adunări, 
Brediceanu a adoptat și metode tehnologice noi de conservare, cum este 
filmul mut, realizând versiunea filmată a poemului etnografic în timpul unuia 
din spectacolele date la Arenele Romane (1929), pe care, ulterior, l-a 
prezentat ca film documentar la Roma în 1929. Așa cum observase Julien 
Benda în perioada interbelică, un element care intensifică pasiunile naţionale 
(politice, dar şi artistice), este impulsul oamenilor de a se simți rezultatul 
trecutului lor, simțind că ambiția lor derivă din strămoși.” Un ecou în 
perioada interbelică au avut divertismentele simfonice ale lui Sabin Drăgoi, 
cum este Divertismentul rustic (1929) premiat cu recentul fondat premiu 
George Enescu. 

După ce Opera Naţională s-a deschis în Cluj, compozitorii 
transilvăneni au primit un imbold în plus de a scrie opere, având în vedere că 
programul stagiunii încă de la deschidere număra opere wagneriene”, 
considerate embleme naționale germane. Arta „politică”, după cum o numește 
R. Taruskin — referindu-se la arta „înaltă” produsă pentru şi în interesele 
elitelor politice și sociale — a fost şi este prin excelență, opera.“ Sabin Drăgoi 
a avut un mare succes pe la sfârşitul anilor '20, în special în capitală, cu opera 
dramatică Năpasta (1927) după nuvela lui Caragiale, unde a introdus țăranul 
ca personaj central de operă (cu o întârziere destul de mare faţă de prima 
apariție a ţăranului într-o operă europeană”). A mai scris şi o operă religioasă, 


43 Tiberiu Brediceanu, Scrieri, ediţie îngrijită de Brânduşa Nuţescu, Bucureşti, Ed. Muzicală, 
1976, p. 75. 

+ Julien Benda, Trădarea cărturarilor, Humanitas, 2007, p. 46. 

45 Un mare promotor al operei wagneriene a fost solistul Dimitrie Popovici-Bayreuth, primul 
director al Operei Naţionale din Cluj, fost cântăreţ de talie europeană care frecventase teatrul de 
operă de la Bayreuth, de unde şi-a împrumutat numele; mai multe informaţii despre muzica lui 
Wagner în România se găsesc în articolul lui Ion Breazu „Cultul lui Wagner la români” din 
revista Transilvania/nr. 5/1942. 

4 Richard Taruskin, Of Kings and Divas, in The Danger of Music and Other Anti-Utopian 
Essays, University of California Press, London, 2009, p. 219. 

„Der Freischiitz” (1821) scrisă de Carl Maria von Weber (1786-1826) a obţinut titlul de 
emblemă a naţiunii, având o distribuţie în întregime compusă din țărani şi reflectă o imagine 

Constantin Brâncoveanu (1929) şi una comică, inspirată tot de o nuvelă a lui 
Caragiale, Kir Ianulea (1937). Compozitorul Marțian Negrea (1893-1973) a 
scris o operă cu influențe expresioniste, Păcat boieresc (1933) bazată pe 
nuvela lui Sadoveanu, care stârnind ulterior discuţii pe marginea titlului, i s-a 
schimbat în Marin Pescarul. 

De menţionat este orientarea compozitorilor transilvăneni spre 
folclorul rural, spre deosebire de generaţia compozitorilor din capitală care 
explorau şi zona folclorului urban, cel lăutăresc. De altfel, Tiberiu Brediceanu 
a intentat o serie de rapoarte Comisiei de programe a Radiodifuziunii 
Române, în care sesiza prezenţa unor elemente improprii muzicii românești, 
făcând referire la tarafurile de lăutari din capitală, pe care le considera 
reprezentări ale unei muzici moderne de jazz care nu serveau interesele 
muzicii româneşti." Alături de sursa folclorică, următorul material pe care 
compozitorii români l-au utilizat este melodia bizantină, un material muzical 
cu rezonanţe orientale, aliniind muzica naţională în căutările europene spre 
arhaic şi exotic. 

După aceste câteva exemple de lucrări muzicale pe care muzicologia 
românească le-a înregistrat ca reprezentante ale culturii muzicale naționale, se 
cere o definiţie potrivită a ceea ce este o muzică naționalistă. Răspunsul vine 
tot de la acelaşi Bohlman, care observă că muzica naționalistă reprezintă 
graniţe culturale care au scop politic şi că diferă de muzica națională atunci 
când este pusă în slujba statului naţional şi concurează cu alte state.” Ceea ce 
s-ar traduce prin faptul că diferenţa dintre cele două tipuri de muzică rezidă în 
perspectiva retorică cu care compozitorii abordează muzica. Retorica muzicii 
naționale accentuează „naţiunea” și imaginile acesteia, în timp ce retorica 
naționalistă subliniază „statul” în formula „stat naţional”, aservind muzica 
statului. Așadar, muzica naționalistă, excluzând pe cea patriotică, poate fi 
orice fel de creație cultă asupra căreia se proiectează ideologiile statului. 
(„Dacă muzica naţională poate localiza, definind națiunea prin uzanță de 
simboluri cu trimiteri de ordin geografic, muzica naționalistă se sprijină pe 
simbolismul structurilor ce definesc naţiunea”.*) Compozitorii români au fost 
conștienți de puterea pe care muzica naţională o are atunci când este folosită 
ca instrument de propagandă națională, pentru că muzica contribuie în mod 
particular la dimensiunea temporală și intersectată cu alte arte este capabilă de 
a nara un trecut mitic național. 


romantică a naţiunii. (în Richard Taruskin, Oxford History of Western Music, Oxford 

Pentru muzicologii care s-au ocupat în mod special de fenomenul 
naţionalismului în muzică, cum este Carl Dahlhaus, ipoteza despre Volksgeist 
(spiritul poporului) — ca cel mai puternic mod de expresie şi celebrare a 
identității naţionale — introduce, de asemenea, o tensiune între expresia 
individuală a creatorului și dorința colectivă, ridicând astfel problema 
influenței unor factori externi în procesul compozițional, precum 
naționalismul. Însă, Dahlhaus acceptă că toate referințele la o muzică 
folclorică comunică cel puţin un sentiment al arhaicului, iar calitatea lor 
exotică este una temporar conectată cu naționalismul.” Teorii mai recente, 
cum este cea a muzicologului american Richard Taruskin, definesc 
naționalismul ca o condiție sau o atitudine, având în vedere că muzica a 
reflectat dintotdeauna trăsături locale sau naţionale, subliniind faptul că acest 
fenomen ține de granițe lingvistice, geografice, politice, culturale sau 
religioase, și în consecință este un fenomen secundar procesului creativ.” 


Dezbateri şi dispute asupra culturii muzicale naţionale 

Aflaţi într-o stare de dependenţă față de modelele străine, datorată 
plasării în colţul estic al Europei, românii au simțit un complex de inferioritate 
încă din secolul al XIX-lea şi au încercat să contrabalanseze această stare prin 
supraîncărcarea modelului autentic." Asupra problemei autenticului au 
început să se întrebe compozitorii români, mai exact în anul 1920, când 
revista muzicală de la București, Muzica, a deschis o anchetă la care 
compozitorii au fost invitați să dezbată pe marginea existenţei unui folclor 
autentic românesc, pe care să îl poată utiliza în creaţii culte.” Masiva 
participare asupra acestei probleme, ardente la vremea aceea, a dezvăluit 
pasionante confruntări de opinii. Unii compozitori bucureşteni de orientare 
franceză, cum sunt Alfred Alessandrescu, lon Nonna Otescu, Dimitrie Dinicu, 
Constantin Brăiloiu ş.a., luau în considerare diversitatea elementelor orientale, 
rusești sau ungare existente în folclorul românesc, în timp ce compozitorii 
transilvăneni nu erau dispuşi să accepte așa uşor influenţele străine.” Ancheta 
a demonstrat încă o dată, eforturile compozitorilor români de a defini şi 
exprima identitatea naţională. Discuţii aprinse a stârnit și memoriul 
transilvăneanului Tiberiu Brediceanu adresat Societăţii Compozitorilor 


5l Daniel Grimley, Grieg Music, Landscape and Norwegian identity, The Boydell Press, 

Români, care a avut iniţiativa de a-i organiza, în 1934, compozitorului Belá 
Bartók — devenit membru al Societăţii încă din 1924 în intenţia de a stabili 
relații cu alte societăți de profil de peste hotare — o serie de concerte și o 
conferință la Bucureşti pe tema muzicii populare din Transilvania, cu care 
avusese contact încă din primii ani ai secolului al XX-lea.” Doleanţa lui 
Brediceanu făcea referire la presupusa tendință a lui Bartók de a promova 
muzica folclorică din Transilvania ca una predominant maghiară și de a nu 
recunoaşte autenticul românesc. Cu toate că memoriul lui Brediceanu a reușit 
să convingă, invocând absorbţia elementelor alogene în procesul istoric, în 
acelaşi timp cei din Societate preţuiau aportul lui Bartók la studierea muzicii 
populare românești.“ Opinii contrare în căutarea tradiţiei şi a unei dimensiuni 
creative tipice au luat naștere în perioada interbelică şi în domeniul picturii." 
O suprapunere de idei cu privire la înființarea unei arhive de folclor 
s-a întâmplat spre sfârşitul anilor '20, ca o consecinţă a ambiţiei şi a excesului 
de inițiativă, dar şi a lipsei de organizare, reflectând o situație des întâlnită în 
perioada interbelică în care timpul scurt concura cu marile exigente. Încă din 
1924, George Breazul pleda în revista Ideea Europeană, pentru înfiinţarea 
unei arhive fonogramice, primind susținere în crezul său din partea revistelor 
Înfrățirea (Cluj), Cugetul românesc sau Mişcarea literară a lui Rebreanu. În 
1927, Breazul a avut şi suportul financiar, datorită funcţiei pe care o ocupa în 
Ministerul Instrucţiei Publice, Artelor și Cultelor, de a fonda în capitală o 
Arhivă Fonogramică, după modelul celei din Berlin cu care avusese contact în 
timpul studiilor.” A fost o acţiune încurajată de recent formatul Partid 
Naţional Țărănesc, care a adunat în 1926 membrii intelectuali ai Partidului 
Naţional din Transilvania şi pe cei ai Partidului Țărănesc din capitală. Deși nu 
am găsit documente care să certifice aderarea compozitorilor la vreun partid 
în deceniile interbelice şi să justifice astfel directivele culturale, importanța 
dinamicii politice a avut consecințe asupra vieţii muzicale. Odată înființată 
Arhiva Fonogramică, George Breazul alături de transilvănenii Tiberiu 
Brediceanu, Sabin Drăgoi şi Nicolae Oancea, au început să strângă folclor în 
special din Transilvania, pe care l-au și editat. Din corespondența lui Breazul 
cu Brediceanu reiese că aceștia aveau cel puţin o simpatie față de Partidul 
Naţional "Țărănesc sau măcar o persoană din interior care se arăta sensibilă la 

iniţiativa lor“, din moment ce arhiva a avut cea mai intensă activitate în anii 
de guvernare ai PNŢ-ului, deplângând în același timp sincronizarea cu criza 
economică din anii '30. Din cauza politicii fluctuante şi a instabilității 
financiare determinate de criza economică din 1929-1933, Arhiva 
Fonogramică a avut o activitate discontinuă. 

Aceasta nu a fost însă singura instituție desemnată pentru colectarea 
folclorului românesc. O serie de planuri şi memorii au fost prezentate în anii 
"20 de filologul Ovid Densuşianu Academiei Române, cu scopul de a organiza 
şi înființa o arhivă folclorică. Având suportul Academiei Române, precum și 
al Fundaţiei Regale Prinţul Carol, Constantin Brăiloiu pune bazele, în 1928, a 
Arhivei Folclorice a Societăţii Compozitorilor Români din capitală, care avea 
să devină una din cele mai mari arhive la vremea sa.” Mai târziu, în epoca 
comunismului, cele două arhive fuzionează în ceea ce avea să se numească 
Institutul Naţional de Folclor. 

Deşi compozitorii transilvăneni au colaborat la ambele arhive, 
discursul acestora despre colectarea folclorului era relativ diferit faţă de al 
compozitorilor din capitală. Animozităţi au existat între cele două tabere de 
folclorişti, Constantin Brăiloiu reprezentând pentru echipa lui Breazul, un 
competitor, chiar un „amic negativ”, cum îl numeşte Brediceanu într-o 
scrisoare.” Între cei doi lideri de arhive au existat divergențe nu doar din 
prisma instituţiilor pe care le conduceau, având altercații cu diverse alte 
ocazii, ca membri ai comisiilor de specialitate în sistemul de învăţământ. Cei 
doi au reprezentat oarecum direcţii diferite pentru compozitorii transilvăneni. 
În timp ce marea lor parte împărtășeau convingeri mai tradiționaliste şi crezuri 
în idealuri naţionale, au existat mai puţini care să împartă viziunea lui 
Brăiloiu, ca mai tânărul Marțian Negrea. Constantin Brăilou, care studiase la 
Paris, avea o abordare mai sociologică a muzicii și folclorului, dezvoltând 
metode proprii pentru colectarea acestuia, și participând la activităţile şcolii 
sociologice coordonate de Dimitrie Gusti, în anii '30. Aceştia aveau o viziune 
mai liberală, promovând un tip de naționalism care nu excludea și nici oprima 
alte minorități etnice, având în vedere că în echipa lor de cercetare aveau loc 
folcloristul evreu Harry Brauner și sociologul evreu Henri Stahl.% 

Presa a reprezentat un câmp de bătălie al diferitelor ideologii politice 
şi culturale, iar perioada interbelică s-a folosit din plin de acest important 
instrument de propagandă. Pentru marea majoritate a intelectualității 

româneşti interbelice, naționalismul  depăşea democrația, iar în 
contrabalansarea acestei direcții au existat voci care să susțină o altă opinie. 
Brăiloiu semna în anii '30, cronica muzicală a ziarului de dreapta Curentul, 
unde lua atitudine alături de Ovid Densuşianu împotriva ideologiilor idealiste 
ca populismul, naționalismul ori tradiționalismul promovate de cotidianul 
populist Viața românească ori de Gândirea mistic-naţionalistă (unde Breazul 
semna rubrica muzicală). A mai scris şi în ziarele de stânga, precum 
Adevărul şi Dimineaţa, combătând extremismul de dreapta şi propaganda 
naționalistă făcută prin cultură de politica statului.“ Faptul că Brăiloiu a scris 
în ziare cu orientare de stânga, nu îl face neapărat un adept al comunismului, 
nici măcar un entuziast al acestuia. Aşa cum au existat puțini comuniști la 
începutul anilor '30, au existat și mai puţini compozitori simpatizanți ai 
acestei ideologii. Deși este puţin cunoscut, muzicianul Matei Socor, fiul lui 
Emil Socor care conducea tandemul Adevărul —Dimineaţa s-a înscris la 
Partidul Comunist.% 


Concluzii 

Diversitatea culturală a României unite la 1918 a întâmpinat efectele 
neaşteptate ale separaţiei politice îndelungate, ridicând probleme pentru 
identitatea națională şi pentru omogenitatea culturală. Schimbările politice ale 
unui stat centralizat au afectat în mod direct muzicienii şi compozitorii 
transilvăneni, care se grupau sub acelaşi generic a ideologiei naționaliste în 
România interbelică. 

În răstimpul acestor decenii, compozitorii au fost preocupaţi de a 
defini și exprima o şcoală muzicală naţională, al cărei interes era nu doar de a 
legitima statul național, ci şi de a căuta modernitatea. Procesul compozițional, 
viziunile estetice ale compozitorilor și discursurile acestora în presa vremii, se 
mențin sub cele două direcţii divergente care compun tabloul interbelic: pe 
lângă necesitatea de a recupera o tradiție de două sute de ani de tehnici 
muzicale europene, imerativă a fost realizarea unei culturii muzicale specifice. 
Interdependenţa dintre creaţiile muzicale și programul ideologiei naționaliste 


& Emilia Comișel, Folclor muzical, Ed. Didactică şi Pedagogică, Bucureşti., 1967, pp. 43-44. 

& Constantin Brăiloiu, Opere vol. III — cronici, ediţie îngrijită de Emilia Comişel, Ed. 
Muzicală, Buc., 1974, p. 283. 

& Lucian Boia, Capcanele istoriei. Elita intelectuală românească între 1930 şi 1950, 
Humanitas, 2011, Humanitas, p. 68. Datorită aderării la Partidul Comunist, Matei Socor a fost 
privilegiat după cel de-Al Doilea Război Mondial, devenind un prolific compozitor de muzică 
patriotică şi ocupând funcții importante în instituţiile culturale. Acest privilegiu s-a datorat şi 
conexiunilor pe care acesta le-a avut cu liderii de vârf ai partidului anilor 1940-1950, cât şi 
faptului că fiul acestuia se căsătorise cu faimoasa activistă comunistă Ana Pauker. Faima şi 
importanţa lui Matei Socor au durat doar în perioada comunismului, după căderea acestuia, 
fiind complet uitat. 

se pot observa și în Germania şi Franţa interbelică, unde muzica era parte 
constitutivă a programului ideologic, deşi în Franţa acest program a fost 
implementat de stat în mod subtil şi deseori indirect, în timp ce în Germania 
ideologiile politice şi estetice au fost mai strâns legate între ele, ceea ce 
demonstrează că dinamica ideologiilor politice poate transforma estetica 
dominantă, în ambele cazuri.” 

Opţiunea de a vedea compozitorul ca intelectual este determinată de 
contextul vremurilor unei societăți moderne, în care statul împuterniceşte 
specialişti ai diverselor domenii de artă, oferindu-le un cadru oficial de 
desfăşurare, iar poziția specialistului capătă o mai mare vizibilitate în viaţa 
culturală. Imaginea de intelectual este confirmată de poziţiile publice pe care 
compozitorii le susțin în ceea ce privește atât condiția lor de artiști în 
societate, cât și a creaţiei lor, intenționată sau nu a reprezenta națiunea sau 
statul naţional. Această atitudine redă o conştiinţă socială pe care compozitorii 
interbelici au avut-o, precum și mesajul pe care au dorit să îl comunice prin 
muzică. 

Putem considera muzica un puternic instrument de mobilizare şi 
persuasiune, având forța de a reda şi forma imagini și ajutând să consolideze o 
dominanță politică. Astfel tratată, muzica face parte din istorie nu doar pentru 
capacitatea de a reflecta simboluri, ci și pentru comportamentul politic pe care 
îl poate avea, prin puterea pe care o are de a transcede discursuri publice 
declanșatoare de emoţii, sentimente, atitudini și chiar acțiuni sociale. 


S7 Jane F. Fulkner, The Composer as Intellectual. Music and Ideology in France 1914-1940, 
Oxford University Press, 2005, p. 320. 


PREOTUL „FOLCLORIST”: DE LA COMBATEREA 
„SUPERSTIȚIILOR” LA CULEGEREA FOLCLORULUI. 
STUDIU DE CAZ: SIMION FLOREA MARIAN 


Valer Simion Cosma 
Universitatea Babeş-Bolyai 


În lumea țărănească a românilor ardeleni, preotul s-a profilat ca lider al 
celor mai multe comunități. Atribuţiile sale nu se limitau doar la viaţa religioasă şi 
spirituală a comunităţii păstorite, ci se răsfrângeau asupra tuturor sferelor 
existenţei umane, fie ele sociale, economice sau politice.! Dincolo de rolul său de 
călăuzitor al enoriaşilor, activitatea sa se plasează în general la marginea dintre 
licit şi ilicit, dintre permis şi interzis. El este şi un veghetor, un paznic al vieţii 
comunitare, responsabil cu păstrarea echilibrului societății şi cu sancţionarea 
diferitelor tipuri de abateri.” În acest sens, apare datoria sa (tradiţională) de a 
combate practicile magico-religioase considerate necreştine sau superstițioase de 
către Biserică. 

Această comunicare îşi propune să prezinte evoluţia atitudinii preoților 
ardeleni față de o serie de practici magice şi obiceiuri ancestrale — descântece, 
farmece, desfaceri şi vrăji — extrem de răspândite şi de populare pentru lumea 
satului ardelean, pe parcursul secolului al XIX-lea. Mai exact, ne propunem să 
inventariem succint modul în care construirea identităţii naționale şi preocuparea 
elitelor intelectuale pentru crearea unei culturi naționale cât mai specifică, au 
contribuit la demararea de către unii preoţi a unor campanii de culegere, 
înregistrare şi studiere a folclorului. În acest context numeroase obiceiuri şi 
practici populare de sorginte magico-religioasă, considerate secole la rând, de 
către ierarhii Bisericii, drept abateri de la normele religioase, au început să fie 
privite drept expresii ale „sufletului naţional” şi odată cu acestea şi persoanele 
care obişnuiau să execute astfel de practici şi ritualuri prohibite au început să fie 
privite cu indulgență şi curiozitate. 


! În acest sens există o literatură bogată din care menţionez câteva titluri: Daniel Dumitran, Un 
timp al reformelor. Biserica Greco-Catolică din Transilvania sub conducerea episcopului loan 
Bob (1782-1830), Ed. Argonaut, Cluj-Napoca, 2007; Keith Hitchins, Ortodoxie şi naționalitate. 
Andrei Șaguna şi românii din Transilvania 1846-1873, Ed. Univers enciclopedic, Bucureşti, 
1995; loan Lupaş, Istoria bisericească a românilor ardeleni, Sibiu, 1918. 

"Sfântul Grigorie de Nazianz Cuvânt de apărare pentru fuga în Pont sau despre preoţie, în 
„Despre Preoţie” trad. Dumitru Fecioru, Ed. Sophia, Bucureşti, 2004, p. 222; Michel Foucault, 
Securitate, teritoriu, populaţie, traducere de Bogdan Ghiu, Editura Ideea Design & Print, 
Cluj-Napoca, 2009, pp. 111- 113. 

Pentru mai multă claritate şi precizie ne vom concentra asupra cazului 
preotului ortodox Simion Florea Marian, bucovinean educat în a doua jumătate a 
secolului al XIX-lea la Gimnaziul Superior Franz Joseph din Năsăud, actualul 
Colegiu Naţional „George Coşbuc”, la liceul din Beiuş şi absolvent al Facultăţii 
de Teologie din Cernăuţi, văzut de mulţi cărturari drept unul dintre părinţii 
fondatori ai etnografiei româneşti.” 


Biserica şi practicile vrăjitoreşti 

În cazul bisericilor de rit Răsăritean nu se poate vorbi de campanii 
sistematice de combatere a obiceiurilor şi a ritualurilor necreştine, magice, aşa 
cum au avut loc în Europa Occidentală şi Centrală în timpurile premoderne. În 
privinţa vieţii religioase a românilor ardeleni au existat o serie de demersuri în 
contextul Reformei protestante, însă un proces mai amplu şi mai profund de 
dislocare a „superstiţiilor” şi a „practicilor diavoleşti”, a demarat abia în secolul al 
XVIII-lea în contextul înființării Bisericii Greco-Catolice şi al politicilor 
modernizatoare şi civilizatoare de factură iluministă, ale administraţiei 
habsburgice.* Lucrări precum Transilvania la începutul timpurilor moderne 
(1680-1800). Societate rurală şi mentalități colective a istoricului clujean Toader 
Nicoară, Sentimentul religios la români. O perspectivă istorică (sec. XVII-XX) de 
Doru Radosav apărute în ultimele decenii, sau lucrări mai vechi precum Sate şi 
preoți din Ardeal de Nicolae Iorga sau Istoria bisericii şi a vieții religioase a 
românilor din Transilvania de Ştefan Meteş dezvăluie o distanţă considerabilă 
între „religia prescrisă” şi ceea ce se întâlnea „dincolo de oficiul preoţesc sau 
monastic, adică la nivel popular, [unde] substanța majoră a oricăror religii provine 
din folclor, se numeşte folclor”. Astfel că, în pofida canoanelor bisericeşti” 
conform cărora cei care vrăjeau trebuiau sancționați de către preot, a unor 
circulare emise de diferiți ierarhi în acest sens, se poate vorbi de un anumit grad 


Slordan Datcu şi S.C. Stroescu, Dicţionarul folcloriştilor. Folclorul literar românesc, Editura 
Ştiinţifică şi Enciclopedică, Bucureşti, 1979, pp. 271-275. 

“Daniel Dumitran, op.cit., pp. 86-89. 

5 Marin Marian-Bălaşa, Conceptul de religie populară — oportunitate, aplicabilitate, adecvări, 
în „Eshatologia Populară”, editori: Avram Cristea şi Jan Nicolae, Editura Reîntregirea, Alba 
Iulia, 2010, p. 217. 

€ În cartea Şapte taine a bisericii (din anul 1645), conform Pravilei lui Vasile cel Mare se 
spune referitor la vrăjitori: „vrăjitorul şi cela ce sleieşte ceara, sau aruncă cu plumbi, aşijderea 
şi cela ce va lega nunta, ce se zice, pre mire să nu se împreune cu nevasta-şi, sau şi alte 
meşteşuguri, ce vor face cu vrăji, 20 de ai să nu se cumenece. Să ştiţi şi care se cheamă 
vrăjitori: vrăjitori se cheamă carii cheamă şi scot pe diavoli de vrăjesc, să cunoască niscare 
lucrure neştiute, sau alte răutăți ce fac să-şi izbândească inimii, după voia şi pohta cea rea, cu 
carele vor să facă răutate şi vătămare a niscare oamenii direpţi” în Artur Gorovei, Descântecele 
românilor, în vol. „Folclor şi folcloristică”, Ed. Hyperion, Chişinău, 1990, p. 110 apud 
Antoaneta Olteanu, Ipostaze ale maleficului în medicina magică, Ed. Paideia, Bucureşti, 1997, 
pp. 74-75. 

de coabitare — coabitare ce implica concurența şi adeseori confruntarea între 
„soluţiile” oferite oamenilor de către preot şi cele ale diferitelor personaje 
pricepute într-ale descântatului şi ale vrăjitului — între clerul sătesc şi persoanele 
care se ocupau cu îndeletniciri ce depăşeau limita religiei prescrise. Primul ierarh 
ardelean ce aminteşte de un număr mare de obiceiuri şi superstiții e mitropolitul 
Sava Brancovici. În 1675 el se ridică împotriva „popilor” care „se fac vornici la 
nunţi [...] vrăjitori şi măscărici”, împotriva credincioşilor care „ţin bobonoşaguri”, 
„fac molitve pe dobitoace [...] ţin vrăji, sărbătorile drăceşti, marţa şi miercurea”. 
La începutul secolului al XIX-lea, întâlnim în scrierile şi demersurile 
clericilor cărturari iluminişti, etichetați posterior drept Şcoala Ardeleană, 
numeroase texte ce combat practicile vechi, „băbeşti”, atât de împământenite în 
cultura populară şi în viaţa românilor. Cel mai elocvent exemplu îl constituie 
lucrarea Învăţătură firească spre surparea superstiţiilor norodului de Gheorghe 
Şincai. De asemenea, în cadrul circularelor şi pastoralelor emise de ierarhii celor 
două Biserici româneşti — Ortodoxă şi Greco-Catolică — întâlnim numeroase 
critici şi lămuriri în legătură cu practicile ilicite considerate drept credințe deşarte, 
superstiții sau obiceiuri barbare. Dacă până în timpurile moderne ale 
Iluminismului în scrierile ierarhilor, îndreptate împotriva practicilor magice, 
păgâne, predominau o perspectivă şi argumente de ordin canonic, teologic, în 
scrierile de la începutul secolului al XIX-lea se inserează treptat atitudini şi 
argumente de ordin raţionalist, acompaniate de argumente biblice şi teologice.“ 
Măsurile dinspre ierarhi şi autorităţile laice, popularizate prin intermediul 
clerului şi menite să îndepărteze obiceiurile considerate păgâne şi superstiţioase, 
au avut o influenţă redusă. Deşi dădeau citire unui mesaj trimis de superiorii 
ierarhici, deşi primeau ordine precise menite să disloce anumite practici 
considerate ilicite şi să îndrepte conduita clerului şi a enoriașilor, în conformitate 
cu viziunea iluministă, cea mai mare parte a clerului nu a consimțit la acestea.” Pe 
de altă parte, la o scurtă privire asupra Molitfelnicului!”, carte de căpătâi în care 
sunt cuprinse rânduielile şi rugăciunile necesare preotului în activitatea sa, putem 
observa că până în prezent se păstrează o serie de rugăciuni şi practici care 
vizează contracararea efectelor provocate prin vrăji şi farmece. La nivelul unui 
creştinism popular este vie şi astăzi ipostaza preotului ca specialist capabil să 
depisteze atât relele provocate oamenilor prin farmece şi vrăjitorii cât şi 


Ion Muşlea, Practici magice şi denumirea lor în circularele episcopeşti şi protopopeşti, în 
„Cercetări etnografice şi de folclor”, vol. II, Ed. Minerva, Bucureşti, 1972, p. 11. 

Şcoala Ardeleană, vol. 1-3, ediţie îngrijită de Florea Fugariu, Editura, Albatros, Bucureşti, 
1970; D. Popovici, Romantismul românesc, Editura, Bucureşti, 1972, pp. 327-340; Ion Muşlea, 
Practici magice şi denumirea lor în circularele episcopeşti şi protopopeşti, în „Cercetări 
etnografice şi de folclor”, vol. II, Ed. Minerva, Bucureşti, 1972, p. 403; 

Daniel Dumitran, op.cit., pp. 90-92; loan Lupaş, Istoria bisericească a românilor ardeleni, 
Sibiu, 1918, p. 119. 

10 Efhologhion sau Molitfelnic, ediția a Il-a, Bucureşti, Tipografia „Cărților Bisercsci”, 1896. 

persoanele care le săvârşesc.'! Această ipostază a preotului care concurează şi se 
confruntă cu lucrările vrăjitoreşti se concretizează într-o dimensiune majoră a 
activității preoțești în cadrul lumii ţărăneşti. Conform credințelor populare 
„vrăjitoarele şi cei răi fug de Popa. Se întâmplă de multe ori că diferite femei, care 
ştiu anumite farmece, fug să nu le boteze Popa, căci atunci nu mai au putere.”!? 
Cultura ţărănească tradițională descrie faptele vrăjitoarelor ca fiind sub semnul 
păcatului grav şi de neiertat, credință conformă cu învăţătura Bisericii. Drept 
urmare, motivul uciderii prin canon a vrăjitoarelor datorită persuasiunii 
discursului bisericesc persistă şi astăzi în repertoriul unor povestiri şi legende din 
spaţiul transilvănean. „Convinsă de gravitate păcatelor săvârşite, o vrăjitoare se 
spovedeşte unui preot, care îi dă drept canon să se ducă la un copac, pe care să-l 
ungă cu groştior, cât va ajunge, apoi să se ungă şi pe ea, apoi să se reîntoarcă la 
preot spre a-i spune ce a văzut. Pe copac, ies şerpi mari care o devoră.”!5 


Începuturile folcloristicii româneşti. Scurtă prezentare 

Conceptul de folclor a apărut în Europa în secolul al XIX-lea. La origine 
presupunea tradiția, obiceiuri arhaice, festivaluri care au supravieţuit, cântece şi 
povestiri străbune, imposibil de datat, mituri arhaice, legende, fabule, proverbe 
etc. Folclorul implica, de asemenea, şi „iraționalul”: credinţe în fantome, spirite şi 
demoni, utilizarea de amulete şi talismane. Din perspectiva literaților urbani, cei 
care au elaborat ideea de folclor, aceste două atribute majore — tradiția şi 
iraţionalitatea — se potrivesc numai societăților ţărăneşti sau primitive, astfel că 
apare o a treia calitate majoră: ruralitatea. Această triadă a dominat conceptul de 
folclor multă vreme, uneori chiar şi azi.'* În timp o altă calitate majoră s-a alăturat 
triadei, comunalitatea/ colectivismul, devenind un atribut central (creaţii 
colective)”. 

Primii etnografi profesionişti, adică folcloriştii, erau mânați de zelul 
patriotic. Nu trebuie uitat că emergența acestei discipline a fost generată de 
politica națională — ideea națională — într-o epocă în care tradiția folclorică părea 
singura evidență a unității poporului în lupta pentru autodeterminare şi eliberarea 
de sub dominația altor națiuni. De la sfârşitul secolului al XVIII-lea studiul 
folclorului, definirea sa, utilizarea şi manipularea au variat în funcție de specificul 


1! Pr, Argatu V. Ioan, Răspunsuri duhovniceşti la întrebările credincioşilor, al Părintelui 
Arhimandrit Ilarion Argatu, ediția a I-a, Editura Mila Creştină, Fălticeni, 2007, pp. 253-271. 

12 Gheorghe Pavelescu, Valea Sebeșului. Folclor, vol. II, Editura Astra Museum, Sibiu, 2004, p. 
69. 

Elena Florian, Şarpele în credințele şi practicile magice din Chioar, în „Buletin ştiinţific al 
Societății studenților în etnografie şi folclor”, vol. III, Baia Mare, 1982, pp. 35-36. 

'4Dan Ben-Amos, The Ideea of Folklore, an essay, în „Folklore”, vol. 1, „From definition to 
discipline”, Edited by Alan Dundes, Routledge, London and New York, 2005, p. 10. 

'SIbidem, p. 11. 

scopurilor politice şi a nevoilor de schimbare socială, devenind tot mai academic 
înspre finalul secolului al XIX-lea.!€ 

În contextul Romantismului european, în linia lui Herder şi a fraţilor 
Grimm, care cuprinde Europa la începutul secolului al XIX-lea şi care pătrunde în 
lumea românească pe la mijlocul secolului, obiceiurile „străbune” specifice lumii 
ţărăneşti încep să fie privite cu un alt ochi. Dincolo de exotismul şi vechimea lor, 
acestea apar ca semne, ca depozitare ale unei înţelepciuni ancestrale, cu puternice 
valenţe identitare. E momentul în care identitatea naţională e descoperită şi 
cultivată, astfel că o mare parte dintre practicile şi obiceiurile ce guvernau lumea 
țărănească sunt privite şi recuperate ca parte a unei culturi populare, naţionale, 
adevărate păstrătoare ale „fiinţei naționale”, exprimând particularitățile şi 
specificul acesteia. Dacă un Herder sau un Goethe căutau în folclor, sub 
diversitatea ipostazelor, unitatea lui genus humanum, romantismul, cu precădere 
romantismul micilor națiuni din Răsărit, accentuează în el tocmai latura 
particulară, ceea ce e specific şi ireductibil. Literatura orală şi anonimă, ignorată 
sau dispreţuită de opinia savantă, capătă o funcţie exponențială: misiunea ei e să 
releve identitatea sufletească a popoarelor, să le confere legitimitate şi să justifice 
pretenţia la autodeterminare; aceasta serveşte drept reconfortare şi argument; 
ajunge obiect de studiu, dar şi un mijloc de prozelitism extrem de eficace.” 

Primele semne ale unei astfel de percepții şi recuperări, păstrând totuşi o 
distanță „ştiinţifică”, apar încă din scrierile unor cărturari ce aparţin (conform 
catalogărilor retrospective operate de diferiţi istorici) Şcolii Ardelene sau 
continuatori ai acesteia. Menţionez ca exemple Anticele românilor (1832-1833), 
de Damaschin Bojincă, „Despre obiceiurile populare de înmormântare la 
români” (Viena, 1817) de Vasile Popp, iar mai târziu lucrările unor cărturari 
precum Timotei Cipariu, Augustin Bunea sau George Bariț? care arată, de 
asemeni, interes pentru culegerea şi cunoaşterea folclorului „naţional”. Cărturarii 


'*Linda Degh, Bartók as folklorist. His place in the history of research, in „Folklore”, volume 
II „The Founders of Folklore”, Edited by Alan Dundes, Routledge, London and New York, 
2005, p. 209. 

"Paul Cornea, Originile romantismului românesc. Spiritul public, mişcarea ideilor şi literatura 
între 1780-1840, Ed. Minerva, Bucureşti, 1972, p. 499. 

'SÎn Foaia literară din 7 mai 1838 Barițiu lansează un apel pentru culegerea de material din 
„gura? poporului, şi anume: „feliurimi de obiceiuri vechi, povestiri, care ar avea ceva 
însămnare istorică şi arheologică şi care ar vădi trăsuri de caracter pentru noi, precum şi cântece 
populare, de care la noi sunt foarte multe şi interesante, şi iarăşi unele frasuri, proverburi, ziceri 
originale româneşti, care ar fi mai puţin cunoscute sau numai într-un dialect obicinuite”. De 
asemenea comentează în 29 ianuarie 1839; „Dorul inimii noastre, mai de multe ori descoperit, 
este că doar pe încetul se vor scula bărbaţi care nu-şi vor pregeta a culege odată cântecele 
osianilor şi a barzilor româneşti, originale, neschimbate, neatinse, cum se află în gura 
poporului, în munţi, în văi, la şesuri şi oriunde. Să vedem care nație se va întrece cu aceste. 
Cine nu ştie cum că în cântecele, în povestirile, în jocurile, obiceiurile, ceremoniile unei naţii se 
află mai cu deosebire trăsăturile adevăratului caracter?” conform Paul Cornea, op.cit., p. 508. 

de sorginte iluministă, cu toată dragostea sinceră purtată poporului, subestimează 
creaţia folclorică, aspect firesc pentru nişte aderenţi ai luminilor învăţaţi să judece 
în termeni de adevăr şi eroare.”!” Materialele adunate de către cărturarii acestei 
epoci erau considerate valoroase pentru că, în opinia lor, demonstrau latinitatea şi 
implicit noblețea românilor” 

A doua jumătate a secolului al XIX-lea aduce un amplu proces de 
culegere a cântecelor populare, poveştilor, descântecelor, a farmecelor, de 
studiere a obiceiurilor din vechime şi a anumitor practici magice. Însă, după cum 
spunea istoricul literar Paul Cornea, „primii care pun problema folclorului 
românesc sunt străinii: în vol. II din Geschichte des transalpinischen Daziens 
(Viena, 1781-1782), Sulzer publică 10 cântece populare din Transilvania şi 
Muntenia; în Allgemeine musikalische Zeitung din Leipzig, din 1814, apar câteva 
cântece din Transilvania ș.a”! Acest fapt va fi privit în timp cu suspiciune, dat 
fiind că demersul „ştiinţific” de culegere a folclorului era intim legat de 
chestiunea identităţii naționale. 

În contextul interpretării a numeroase sărbători şi obiceiuri populare 
într-o cheie identitar-naţională”, şi unele rânduieli ce ţin de viaţa religios — 
magică sunt utilizate cu scopul cultivării solidarităţii şi spiritului naţional. 
Gazetele românilor transilvăneni deschid rubrici de folclor şi tradiții, de 
prezentare a diferitelor materiale culese din lumea satului. Se fac chiar apeluri 
pentru conservarea acestora, pentru păstrarea lor nealterată. Numeroase societăți 
literare înfiinţate lansează câte o revistă manuscris precum revista „Filomela” — 
organ publicistic al Societăţii de lectură a elevilor din clasele superioare de la Blaj 
în care sunt şi secţiuni largi dedicate folclorului.” Publicaţii periodice precum 
„Telegraful Român” emis de Mitropolia Ortodoxă de la Sibiu, „Gazeta de 
Transilvania” şi alte reviste pledează pentru necesitatea culegerii folclorului. Cei 
mai mulţi culegători de folclor sunt preoţii şi învățătorii. Din cel de care se 
ascundeau descântătoarele şi vrăjitoarele, cel care le afurisea şi avea puterea să 
dezlege relele făcute de acestea, preotul (o anumită parte a clerului) îşi dezvoltă 
competenţe şi atitudini de etnograf, de culegător de folclor, de om de ştiinţă ce-şi 
slujeşte națiunea şi caută să-i dezvolte cultura. Acesta începe să caute bătrânele 


Ibidem, p. 502. 

% Ovidiu Bîrlea, Istoria folcloristicii româneşti, Editura enciclopedică română, Bucureşti, 
1974, p. 34. 

”! Paul Cornea, op. cit., p. 504. 

XVI-XIX), în „Caiete de Antropologie Istorică”, anul IV, nr. 1 (7), 2005, Ed. Accent, 
Cluj-Napoca, p. 124. 

23 Virgiliu Florea, Folclorişti ardeleni. Colecții inedite de folclor, Transilvania Press, 
Cluj-Napoca, 1994, pp. 66-72. 

24 Grigore Constantinescu, Preoţi şi învățători folclorişti şi contribuția lor la dezvoltarea 
folcloristicii româneşti (rezumat teză de doctorat), Bucureşti, 1998. 

„cunoscătoare”, până mai ieri considerate uneltele diavolului” şi le convinge să-şi 
prezinte descântecele şi practicile, aspect care relevă faptul că la baza cercetărilor 
cu caracter etnologic din cultura română, stă preocuparea pentru identitatea 
națională. Această preocupare a impus o anumită grilă de interpretare a 
materialelor culese. 


Simion Florea Marian: folclorul şi identitatea naţională 

În acest context îşi desfăşoară activitatea preotul Simion Florea Marian, 
autor a numeroase studii şi culegător al unui material bogat şi complex. Simion 
Florea Marian scrie din perspectiva unui preot care, asemeni majorităţii clerului, 
crede în puterea farmecelor, vrăjilor şi descântecelor, dar care în acelaşi timp este 
marcat într-o bună măsură de un raţionalism specific timpurilor moderne în care a 
trăit (1847 — 1907). Comparativ cu discursul Iluminist al lui Gheorghe Şincai şi al 
altor predecesori, părintele Simion Florea Marian nu consideră registrul 
magicului doar basm şi impostură. Forţele diavoleşti lucrează, astfel că se poate 
spune că el scrie dintr-o perspectivă mai apropiată sistemului de credinţe şi valori 
populare. 

Activitatea lui Simion Florea Marian se întinde între anii 1866-1907, însă 
etapa care constituie contribuţia sa ştiinţifică în domeniul folclorului este cuprinsă 
de anii 1880-1900.” Acesta întruchipează deplin tipul „preotului intelectual” 
specific ambianţei euforice a celei de-a doua jumătăţi a secolului al XIX-lea. El se 
preocupă de poezie, cercetare istorică, folcloristică, fapt ce denotă o personalitate 
complexă, un preot ce-şi depăşeşte statutul de simplu lider religios al 
enoriașilor.” 

Culege folclor în special prin corespondență’? angrenând un număr de 
colaboratori, în special preoți, cum e cazul părintelui Vasile Turtureanu, preot în 
Pătrăuț, aproape de Suceava, sau Samuil Petrescu, paroh în Crasna, după cum 
vedem din materialele publicate”. Totuşi, în privința speciei descântecelor şi a 
materialelor conexe, majoritatea materialelor sunt culese personal. în primul 
volum cam două treimi din descântecele inventariate le-a cules chiar el, iar în al 
doilea o treime. În total mai bine de jumătate din materiale sunt culese direct.” 

Influențat în prima fază de Vasile Alecsandri, corectează cântecele/ 
poeziile populare culese, pentru ca apoi, intrând sub influenţa lui Haşdeu, începe 


Simion Florea Marian, Vrăji, farmece şi desfaceri. Descântece poporane române adunate de 
S. FI. Marian, Ed. Coresi, Bucureşti, 1996, p. 8. 

% T, C. Chiţimia, S. FI. Marian, folclorist şi etnograj, în „Studii şi cercetări de istorie literară şi 
folclor”, anul XII, nr. 1-2, 1963, p. 34. 

“Ibidem, 35-40 

“Ibidem, p. 40. 

“În cazul de faţă e vorba de lucrarea Vrăji, farmece şi desfaceri. Descântece poporane române 
adunate de S. FI. Marian unde sunt notaţi cei care au trimis materialele. 

3 Ovidiu, Bârlea, op.cit., p. 236. 

să publice materialul brut.*! A început să culeagă şi să publice descântece şi vrăji 
mai ales după ce a sesizat importanţa pe care le-a acordat-o Haşdeu în studiile 
sale. Așa începe şi el să le acorde atenţia pe care nu le-o dăduse până la 1870.” 

În prefața la „Descântece poporane române” — partea a I-a a volumului 
Vrăji, farmece şi desfaceri. Descântece poporane române adunate de S. FI. 
Marian, Simion Florea Marian face o pledoarie pentru culegerea descântecelor, 
considerându-le parte a literaturii populare, depozitară a înţelepciunii şi a 
spiritului național.” Criticând discursul Iluminist care le cataloga drept superstiții 
dăunătoare, responsabile în mare parte pentru înapoierea culturală a poporului, 
autorul aduce o serie de argumente în favoarea lor.** De asemenea laudă o serie 
de înaintaşi care au avut preocupări folcloristice şi au publicat material, printre 
care îl menţionează şi pe episcopul Melchisedec care a publicat o serie de 
descântece. Pe noi ne interesează argumentele de ordin religios şi naţional. El 
consideră că: 


În afară de vrăji, nu sunt nicidecum contrare religiei, ca să 
merite autorii lor a fi condamnaţi (cum făcea în trecut Biserica), ci din 
contră că unele dintre dânsele, prin influenţa creştinismului, din păgâne, 
cum au fost la început, cu timpul s-au prefăcut într-un fel de exorcisme 
creştine. [...] o mulțime din cele ce numim noi astăzi descântece şi care 
sunt acum răspândite în popor, au fost la început un fel de amulete 
compuse nu de păgâni şi nu cu tendinţe păgâne, ci din contră, de preoţi 
sau monahi creştini şi cu tendinţe creştine” 


După cum putem observa din fragmentul prezentat mai sus, autorul face 
distincţie între vrăjile grele pe care nici în acest context nu le tolerează Biserica şi 
vrăjile mai uşoare, desfacerile, descântecele care, datorită faptului că au integrat 
în formulele lor referințe creştine (de exemplu înlocuirea vechilor zeități cu 
mijlocitori din panteonul creştin), nu sunt considerate necreştine. Nu vom discuta 
în acest studiu chestiunile legate de validitatea catalogărilor operate de autor. 
Pentru cei interesaţi, recomandăm studiul Ipostaze ale maleficului în medicina 
magică al Antoanetei Olteanu în care este cuprinsă şi o analiză a modului în care 
Simion Florea Marian a catalogat diferite tipuri de practici magico-religioase. Pe 
de altă parte, prin faptul că autorul specifică faptul că multe descântece şi formule 
incantatorii folosite în diferite ritualuri au fost compuse şi puse în circulaţie către 


311. C, Chiţimia, op. cit., p. 42. 
“Ibidem, p. 49. 

*5Simion Florea Marian, op. cit.,p. 96. 
“Ibidem, pp. 98-99. 

35 Ibidem, p. 99. 

oamenii Bisericii confirmă împărtăşirea de către cea mai mare parte a clerului a 
sistemului de credinţe şi practici religioase populare. 

Privind din perspectiva importanţei culegerii acestui tip de material 
pentru propăşirea şi îmbogățirea culturii naționale, Simion Florea Marian spune 
următoarele: 


Se naşte acum întrebarea oare ce să fie cauza că din acest ram s-a 
publicat până acum aşa de puţin, pe când din celelalte ramuri de poezie şi 
proză poporană s-au publicat mai multe colecţii[...] Sunt mai cu seamă 
două cauze: 

Nepăsarea faţă de literatura poporană în genere, iar în special 
totala necunoștință a însemnătăţii acestui ram de poezie poporană 
urgisirea şi combaterea lui din răsputeri nu numai de către nişte ignoranţi 
a tot ce e naţional, ci chiar până şi de către unii din cei mai luminaţi şi 
distinși bărbaţi ai noştri. 

Temerea descântătoarelor şi vrăjitoarelor de-a descoperi orişicui 
şi orşicând acest ram de poezie, ca nu cumva, descoperindu-/, să li se ia 
darul de-a putea şi mai departe descânta şi vrăji, sau să nu li se-ntâmple în 
urma descoperirii vreo neplăcere din partea autorităţilor publice şi mai 
ales a celor bisericeşti. $ 


După ce le impută predecesorilor ignorarea acestui tip de material 
folcloric, menţionând legătura cu spiritul naţional, autorul aduce în discuţie un 
aspect important. Deşi există o deschidere şi o aplecare de ordin intelectual spre 
acest domeniu al culturii populare, dinspre clerul şcolit şi dinspre mulţi ierarhi 
pătrunşi de idealurile naţionale, vrăjitoarele au o reţinere în a-şi dezvălui 
cunoştinţele. Această reţinere, teamă, cum e numită în text, se datorează atât 
convingerii că prin dezvăluire îşi pierde „darul”, cât mai ales fricii de neplăcerile 
pe care le puteau avea din partea autorităţilor, în special cele ecleziastice. E vorba 
de tradiționala opoziţie a Bisericii, dar şi de o atitudine ambivalentă faţă de multe 
obiceiuri şi practici aflate la liziera vieţii religioase. Pe de o parte sunt culese ca 
material folcloric, pe de altă parte Biserica încearcă să le disloce şi să-şi extindă 
autoritatea asupra vieţii religioase a credincioşilor. 

Accentuând importanţa culturală a acestui tip de material folcloric, 
Simion Florea Marian încearcă să potolească aversiunea tradiţională față de 
practicile proscrise de Biserică şi faţă de persoanele care le practicau (în general 
femei). Aceste persoane sunt temute şi respectate totodată. Privirea etnografică a 
lui Simion Florea Marian, puternic marcată de preocupările pentru chestiunea 
identitară, le recuperează cu indulgență şi curiozitate. Un exemplu: ţiganca Ilinca 


“Ibidem, pp. 96-97. 

a Mielului Capra, din Stupca“ care-i furnizează lui Marian o serie de „desfaceri” 
şi „farmece” „pe dragoste”. Ea întruchipează viziunea tradiţională asupra 
vrăjitoarei: ţigancă, văduvă sau/şi bătrână, oricum o persoană marginală. Prin 
apropierea ca om de ştiinţă de această „ştiutoare” marginalitatea ei este 
îmblânzită. 

După ce a arătat că temerile sunt nefondate în legătură cu multe astfel de 
practici „îmblânzite” de privirea etnografică, după ce a subliniat rolul important 
pentru cunoaşterea naţiunii, a culturii tradiţionale a acesteia, autorul trage un 
semnal de alarmă: pericolul ca străinii să îşi însuşească din bogăţiile noastre 
folclorice. Teama faţă de străin e o chestiune recurentă, o adevărată obsesie, mai 
ales în contextul edificării unei culturi naţionale, iar faptul că aceştia se preocupă 
de folclorul de folclorul populațiilor cu care convieţuiesc în Transilvania este 
interpretat într-o cheie conspirativă. 


Oare n-ar fi ruşine pentru noi când, precum în multe alte 
privințe, aşa şi-ntr-aceasta, să vină mai întâi străinii şi, fără ştirea şi 
voia noastră, să ne descopere comorile, să le facă cunoscute lumii, însă 
nu după cum cere dreptatea şi adevărul, ci după le vine lor mai bine la 
socoteală, precum au şi început acum a face unii ? [n.a. şi dă cazul 
etnologului W. Schmid]. Și ce este încă mai dăunător nu numai pentru 
literatura noastră în genere, ci chiar pentru istoria limbii şi originii 
noastre în special, oare e bine când unii dintre străini, văzându-ne stând 
cu mâinile în şolduri, se folosesc de nepăsarea şi indolența noastră şi 
adunând multe de toate din literatura poporană, precum diferite arii de 
cântece şi jocuri, diferite poezii şi sentinţe, diferite poveşti şi alte lucruri 
preţioase, şi traducându-le se fălesc cu dânsele, spunând lumii că sunt 
ale lor din moşi-strămoşi? | n.a. menţionează cazul sasului Josef 
Haltrich: Deutsche  Volksmărchen aus dem  Sachsenlande in 
Siebenbürgen. Dritte vermehrte Auflage, Wien, 1882]. 38 


Chestiunea culegerii folclorului e descrisă ca fiind intim legată de 
problema identității naționale, a unor repere fundamentale precum originea şi 
limba. Nu doar că a culege diferite creații ale culturii poporane, fie ea chiar 
dinspre liziera vieţii magico-religioase, ajută în cunoaşterea istoriei, a limbii, a 
mitologiei şi religiei poporului etc., dar pasivitatea şi nepăsarea pot submina 
cultura naţională, străinul ivindu-se din nou ca o ameninţare, ca un factor de 
concurenţă şi pericol pentru identitatea naţională. 


“Ibidem, p. 69. 
38 Ibidem, pp. 100-101. 

Concluzii 

Relaţia dintre preot (în acest studiu am avut în vedere cazul preoţilor care 
au derulat activităţi cu caracter etnografic/folclorist, culegând materiale din rândul 
celor păstoriţi) şi „vrăjitoarele” satului (babele care descântau, făceau farmece, 
legau şi dezlegau căsnicii şi alte cele) este condiţionată în această perioadă (a 
doua jumătate a secolului al XIX-lea) de două aspecte importante. Pe de o parte, 
îndatoririle specifice funcției sacerdotale îl obligau pe preot să aibă o poziţie 
critică vis-a-vis de astfel de practici şi față de persoanele care le executau. Mai 
precis, trebuia să combată astfel de practici, să lămurească enoriaşii în privinţa 
lucrărilor diabolice săvârşite de diferite personaje şi de faptul că sunt contrare 
învățăturilor Bisericii şi sunt nocive pentru viaţa oricărui bun creştin al cărui scop 
suprem trebuie să fie mântuirea sufletului. Astfel de personaje trebuiau depistate 
şi pedepsite pentru ca să fie „îndreptate” sau măcar determinate să renunţe la 
asemenea activităţi. În acest sens, una dintre măsuri era neîmpărtăşirea cu Sfintele 
Taine.” Tot în acest registru mai intră un aspect. Preotul avea datoria de a 
contracara efectele practicilor diavoleşti făcute de către vrăjitoare, Molitfelnicul”” 
punându-i la îndemână o serie de rugăciuni şi rânduieli adecvate diferitelor 
trebuinţe. Şi preoţii erau solicitaţi constant de către enoriaşi pentru astfel de 
lucrări. 

Pe de altă parte, din postura sa de „intelectual”, de om învăţat a cărui 
muncă avea şi pronunţate conotaţii patriotice (în sensul că preotul trebuia să 
lucreze pentru rădicarea şi luminarea poporului şi pentru propăşirea culturii 
naționale), preotul apare în postura de persoană care are acces la zestrea culturală 
şi spirituală a naţiunii. În efervescența Romantismului şi în prelungirea tezelor 
herderiene şi ale exemplelor date de frații Grimm şi alții ca ei, preotul avea 
datoria patriotică, pe de o parte, şi responsabilitatea ştiinţifică, pe de altă parte, de 
a nu lăsa astfel de „comori” să piară. Aceste aspecte îi influenţează atât viziunea 
sa de folclorist cât şi activitatea sa de preot, mai precis, legătura sa (în calitate de 
preot) cu „vrăjitoarele”. Ajunge la o soluţie de compromis, valorificând multe 
materiale şi practici magice printr-o optică „ştiințifică”, privindu-le cu indulgenţa 
foleloristului. Totodată, ca preot nu poate ignora întru totul contextul şi 
semnificaţiile religioase ale unor astfel de practici. Aşa că purcede la o clarificare 
a acestora într-o manieră care îi permite să privească o parte din rânduielile 
„băbeşti” drept nediavoleşti, ca fiind o expresie a pietăţii populare, a unui 
creştinism țărănesc. 


“Vezi nota 6. 
“%Efhologhion sau Molitfelnic, ediţia a II-a, Bucureşti, Tipografia „Cărţilor Bisercsci”, 1896. 


COMUNIUNE NAȚIONALĂ ÎN CADRUL 
SERBĂRILOR JUBILIARE ALE,,ASTREI” DE LA BLAJ 


Oana Elena Badea, 
Universitatea Babeş-Bolyai 


În anul 1911 la Blaj, Asociaţiunea Transilvană pentru Literatura 
Română şi Cultura Poporului Român (ASTRA), şi-a sărbătorit 
semicentenarul existenţei. La festivitățile care au avut loc între 14 (27) şi 17 
(30) august a participat un număr însemnat de români din toate părțile 
Transilvaniei cât şi de dincolo de Carpaţi, printre ei multiple personalități de 
seamă ale vieții culturale. Manifestările au avut loc pe,,Câmpul libertăţii” 
ceea ce aducea aminte de anul 1848. După şase decenii de muncă culturală, 
se prezenta populaţia română ca un important factor în viaţa cultural-politică 
transilvăneană și cu o cultură naţională proprie înfloritoare. ' 

Din 1853 Biserica Română Unită cu Roma devenise biserică de 
sine stătătoare, subordonată direct Sfântului Scaun, ieşind deci de sub 
jurisdicția arhiepiscopului primat al Ungariei. Tot atunci a fost înfiinţată 
Mitropolia de Alba Iulia şi Făgăraș, cu sediul la Blaj, primul mitropolit al 
Blajului fiind Alexandru Şterca Şuluţiu.? 

Una dintre particularitățile ceremoniilor propriu-zis religioase, 
constă în aceea că ele trebuie celebrate pe un teren consacrat. Aşa s-a 
întâmplat şi în 1911 când, cu ocazia celebrării a cincizeci de ani de când a 
fost înființată ASTRA, s-a ales ca loc de întâlnire oraşul Blaj — centru 
simbolic al luptei românilor pentru apărarea și afirmarea identității 
naționale; loc ce păstra vie amintirea sărbătorii revoluţionare. Pentru eterna 
memorie a zilei glorioase de 3/15 mai 1848, locul Adunării a fost investit 
solemn drept,,sacru” pentru românime.* Conducătorii,, Astrei” au considerat 
întotdeauna propria instituție o întruchipare a programului revoluționar de 
la Blaj din 1848. Acesta este și unul dintre motivele pentru care în august 
1911, la Blaj, s-a desfășurat adunarea generală jubiliară a,,Asociațiunii” şi 
tot acolo, adunarea generală din septembrie 1936, la şaptezeci şi cinci de 


! Peter Binder, Activitatea ,„ Astrei” oglindită în periodicele germane sibiene în,,Centenarul 
Revistei Transilvania”, Sibiu, 1969, p. 65 

”http://ro wikipedia.org/wiki/Biserica_Rom%C3%A2n%C4%83_Unit%C4%83_cu_Roma,_Gr 

eco-Catolic9%C49%83 

3 Emile Durkheim, Formele elementare ale vieţii religioase, Editura Polirom, laşi, 1995, p. 348 
+ Simona Nicoară, Mitologiile revoluției pașoptiste românești, Editura Presa Universitară 
Clujeană, Cluj-Napoca, 1999, p. 205 

ani de la înființarea instituţiei. Din 1920,,,Astra” a aniversat, anual, 
adunarea naţională revoluționară de la Blaj.” Serbările cuprindeau, an de an, 
serviciul divin arhieresc, vizitarea locurilor istorice, a așezămintelor de 
învățământ, culturale și bisericeşti din Blaj, un pelerinaj la mormintele 
eroilor revoluționari de la 1848, cortegii etnografice şi istorice, defilări, 
concerte, dansuri populare, expoziţii etc.,,,Astra” numărându-se de fiecare 
dată printre invitaţii de onoare ai serbărilor de la Blaj. 

În demersurile cercetării mele, de a descrie și analiza un model de 
sărbătoare al Asociaţiei culturale,,Astra”, am descoperit că serbările 
jubiliare de la Blaj din anul 1911 au stat mărturie ca fiind printre cele mai 
autentice, bine reprezentate şi relatate modele ale festivismului de 
care,,Astra” a dat dovadă pe parcursul existenţei sale. Documentele care 
descriu sau amintesc despre acest eveniment sunt multe, dintre acestea 
meritând a fi menţionate: articolul de memorialistică din,,Calendarul 
Minervei” pe anul 1912 a lui Ion Scurtu — jurnalist de profesie și participant 
activ la întreaga desfăşurare a serbărilor;, precum şi un număr bogat de 
articole de presă (o consistentă reflectare a serbărilor de la Blaj se poate găsi 
în vechea colecţie a revistei societăţii culturale ASTRA, creată în 1868 cu 
numele  de,,Transilvania” şi condusă de George Bariț) sau 
în,„Siebenburgisch-Deutsches Tageblatt” care publică un amănunțit reportaj 
semnat de T.R. Popescu asupra programului adunării, la cea din urmă 
neputând însă avea acces. Manifestărilor culturale din august 1911 de la 
Blaj, revista,,Transilvania” le-a dedicat un număr special, jubiliar, foarte 
bogat (656 pagini), care cuprinde numeroase stipendii şi articole referitoare 
la istoricul Asociațiunii, la obiectivele şi importantele ei realizări culturale şi 
educative, obţinute de-a lungul celor 50 de ani de impresionant efort de 
culturalizare a maselor. Însă, poate cel mai important document care să 
conţină descrierea manifestărilor,,Astrei” de la Blaj, rămâne volumul 
Serbările de la Blaj 1911, o pagină din istoria noastră culturală, publicată 
de Despărțământul 11 Blaj al Asociaţiuni în anul 1912, în care este inclus şi 
Catalogul secției istorice-culturale, întocmit de profesorul dr. loan Raţiu, 
precum şi ecourile din presa vremii. Însemnări ale acestei Adunări se vor 
regăsi şi în,„Răvaşul Astrei” peste ani. În articolul intitulat Luminoasa 
înfrățire a  Arhiereilor români la,,Astra” se scria, printre altele, 
următoarele:,„În anul 1911 s-a serbat la Blaj jubileul de 50 de ani de viaţă al 
Asociaţiunii, unde au fost de față amândoi Mitropoliții celor două biserici, 
arătând că Astra a închegat sub steagul ei toată suflarea românească de la 
vlădică până la opincă: Mitropolitul gr. cat. al Blajului, Victor Mihaly; 


5 Valer Moga,,„Astra ” și Societatea 1918-1930, Presa Universitară Clujeană, Cluj-Napoca, 
2003, p. 483 
Ibidem, p. 484 

Mitropolitul ortodox al Sibiului, loan Meţianu; Episcopul ortodox al 
Caransebeşului, Miron E. Cristea, viitorul patriarh al României; Episcopul 
ortodox al Ardealului, loan I. Pap; Episcopul gr.cat al Gherlei, Vasile 
Hossu; Episcopul gr.cat. al Orăzii, Demetriu Radu.” 

Din lista invitaţilor la serbările jubiliare ale,,Astrei” de la Blaj, 
observăm că au participat şi persoane de altă etnie sau confesiune, dovadă a 
înfățişării prietenoase a românilor în mod deosebit față de maghiari. Cele 
patru zile de sărbătoare naţională au fost şi un bun prilej de a li se demonstra 
invitaţilor maghiari, înfrăţirea şi dorinţa de unire a românilor veniţi la Blaj 
de pretutindeni. 

Despre importanţa serbărilor jubiliare de la Blaj s-a scris deci mult 
şi cu mare entuziasm. Nicolae Iorga, sosit în ziua a treia a manifestărilor, a 
fost puternic impresionat de înfrățirea românească și la scurt timp după 
eveniment a scris o broșură tipărită la Vălenii de Munte în care își exprima 
starea sufletească trăită acolo:,,Serbarea jubiliară a fost un fericit prilej de 
manifestare națională. Va fi o trainică amintire a momentului mare de care 
s-a învrednicit oraşul găzduind mii de români veniţi din toate părţile. 
Oricare din ei va fi plecat de acolo cu sufletul mare. (...) S-au rostit 
frumoase cuvântări de înfrățire” 

Numărul mare de publicaţii referitoare la serbările jubiliare 
ale,, Astrei” de la Blaj, evidenţiază în primul rând, importanţa pe care aceste 
manifestări festive a avut-o în epocă, dar şi impactul creat în mentalitatea 
participanților şi nu numai. 

Serbările culturale organizate în Blaj, în zilele de 14,15,16 şi 17 
August 1911, cu prilejul jubileului de 50 de ani al Asociaziunii,,au fost 
dintre cele mai frumoase care s-au ţinut la noi”- spunea Andrei Bârseanu în 
Cuvântarea la serbările jubiliare de la Blaj ţinută în prima zi a 
adunării.,„„Orăşelul Blaj, vechiul centru de cultură românească, în cele 4 zile 
se îmbrăcase într-o haină de sărbătoare rară. Cu acest prilej, s-a întrunit 
pentru prima oară toată intelectualitatea transilvană: arhiereii noştri, cărora 
li s-au făcut ovaţiuni călduroase din partea credincioșilor”.* 

Programul serbărilor, conceput și pregătit minuţios, exprima întru 
totul spiritul,, Astrei”. Oamenii au început să se adune la Blaj începând de 
duminică 14 (27) August:,.În sfânta zi a Duminicii — relata Ion Scurtu — mii 
de români porniră spre Blaj. Ai fi crezut că s-au întors, pe faţa lumii de azi, 


7 Silvia Pop, De la revoluție la ASTRA în,1848 Blajul şi amintirea revoluţiei”, ASTRA 
Despărțământul „Timotei Cipariu”, Blaj, 1998, p. 49 

8 Ibidem, p. 48, apud Nicolae Iorga, Serbările de la Blaj. Însemnătatea lor politică, culturală şi 
literară, Vălenii de Munte, Tipografia Neamului Românesc, 1911, p. 28-30 

” Andrei Bârseanu, Cuvântare la serbările jubiliare de la Blaj (1911) ale,Astrei” 
în, Transilvania”, Nr. 5-6, 1911, Septembrie-Decembrie, p. 744 

vremile mari de la 1848. Trenuri, automobile, trăsuri, căruţe aduceau masele 
răscolite din toate unghiurile pământurilor românești.” A doua zi, 15 (28) 
august, care este mare sărbătoare creștină (Adormirea Maicii Domnului) 
(Anexa 1), a început cu Sfânta Liturghie în Catedrala Mitropolitană,,Sf. 
Treime”, unde s-a desfășurat şi şedinţa solemnă a,,Astrei”. La masa 
comitetului central, s-au aşezat toţi arhiereii, având în mijloc pe preşedintele 
adunării Andrei Bârseanu, şi jur împrejur pe membrii comitetului. Tabloul 
acesta a fost de o măreție rară, care a făcut o adâncă impresie în public!!. 
Întreaga mulțime adunată la serbări, a participat la slujbele religioase de rit 
greco-catolic ţinute de mitropolitul Bisericii Unite Victor Mihaly, cu 
apropiata participare a clerului ortodox, ca semn al înfrăţirii religioase al 
celor două biserici surori. Sub influenţa entuziasmului general, lucruri sacre 
au fost transformate şi transferate de opinia publică în lucruri laice şi 
viceversa. 

Alături de  emoțţionantele cuvântări ţinute de intelectualii 
transilvăneni veniți la Blaj, în amiaza primei zile a serbărilor s-a desfăşurat 
şi conductul etnografic sau sărbătoarea jocului şi portului naţional 
românesc. Aflăm astfel că,,lumea nu ieşise încă de la banchet, când larga 
piaţă a Blajului, croită de ochiul mare și înțelept al marelui Inocenţiu Clain 
înainte cu aproape două sute de ani, a început să se frământe de o mulțime 
mare de oameni. De sus, dinspre <<şura vlădicului>> venea un zgomot 
neobişnuit, de glasuri multe, de glasuri vesele, de chiuituri și sunete de 
ceteri. Părea un vuiet depărtat de oști, care vin din zări mari de la biruință. 
Deodată strada Tipografiei se umple de chiot şi un mare steag albastru 
(simbol al credinței) își flutură faldurile măreţe peste un râu de capete, 
peste o mare mulțime de flăcăi de-ai noştri, care vin în șiruri voinicești, 
câte patru, cu flori în pălării, cântând după ceterile, pe cari le poartă smei 
cu gâturi lungi. În frunte, o tablă albă cu numele comunei. (Anexa 2) Mai 
pe la mijloc, în şiruri drăguțe, fete mândre pășesc sfioase, dar cu inimă în 
tactul muzicei, cu mănunchiuri de flori la brâu. Ici colo câte doi flăcăi 
cuprinşi pe după cap, reamintesc frăția de cruce din vremile bătrâne. Vin 
satele noastre din jur, aducând sănătatea lor înfloritoare şi portul mândru de 
pe Târnave, de pe Săcaș și mai în jos, de pe la Murăş, vin să ne 
reamintească vremuri trecute, de când au coborât întâi la Blaj Moţii lui 
Iancu, Murășenii lui Axente, câmpia lui Moldovan şi toată suflarea 
românească, în anul de frământări cumplite, care a consfințit Blajul nostru 
pentru toate vremurile. Piaţa Blajului, unde s-au îngrămădit cetele în ordine 
frumoasă, a luat o înfăţişare grandioasă. De jur împrejur, cărturărime din tot 


10 Jon Scurtu, Serbările culturale de la Blaj în,,Calendarul Minervei”, Editura Minerva, 
București, 1912, p. 131 
1! Andrei Bârseanu, art. cit., p. 744 

cuprinsul pământului locuit de Români. Era greu pământul de atâta lume. 
Atâta entuziasm nu s-a mai pomenit pe pământul Blajului din “48 încoace. 
La tot pasul, un sat întreg cu hora lui. Nu vedeai decât pene de măghiran și 
mușcăţi săltând vioi, şi flamuri undulate de boarea amurgului. Și chiote şi 
cântece de fete prinse în horă.” 

„După ce miile de ţărani au înconjurat întreagă piaţa, la un semn dat 
se despart în patru coloane mărețe, şi se întorc cu toţii cu fața spre 
mănăstire. Încep jocurile naţionale: călușerul, bătuta, învârtita, haidăul şi 
câte jocuri toate, cântând și ţuaind de-ţi sălta inima, jucate de fiecare sat, 
separat, cu vârful lor în frunte. Publicul privitor, nemaiputând rezista valului 
însuflețirii, rupe orice zăgaz şi se amestecă între jucători. Vlădicii dau pildă 
bună, primii, trec de la grup la grup, admiră, strecoară câte-o vorbă de 
încurajare și se citeşte pe faţa lor, că sufletele li-s stăpânite de focul sacru al 
entuziasmului. Au fost admiraţi mai cu seamă voinicii Căluşeri, cu bâtele 
lor, pe cari le învârteau, bătând tactul, în timp ce sprintenele picioare 
desemnau cele mai îndrăznețe figuri, într-un ritmul de-o armonie 
desăvârșită. (Anexa 3) Am zărit pe tânărul Episcop Miron Cristea 
îmbărbătând pe flăcăi la joc. Spre seară, jucătorii şi jucătoarele s-au adunat 
într-o grădină din apropierea Blajului, la Veza, unde au încins o horă întinsă 
— o adevărată horă românească." 

Văzând scena aceasta feerică, Ales. Nicolescu, cel care descrie 
jocurile populare de mai sus, continuă relatările cu elogiile, date, pe 
vremuri, de presa italiană acestor manifestări folclorice:,E o emulaţie în 
mişcări, o întrecere frumoasă, ca la jocurile eleusine şi olimpice.” 
Observăm că analogia făcută cu jocurile vechi romane și grecești amintește 
şi întăreşte conştiinţa laudativă la adresa originilor străvechi, reflectate prin 
continuitatea în jocurile populare românești. 

Din descrierea conductului etnografic, aflăm cum diverse elemente 
se combină într-o adevărată sărbătoare a simbolurilor: steaguri, costume 
tradiționale, imagini, imnuri, care celebrează întâlnirea mulțimii cu 
intelectualii transilvăneni, ataşamentul ei pentru lideri şi pentru ideile pe 
care le întruchipează (naţiune, unitate, libertate, culturalizare a maselor). 
Fiecare simbol are drept scop stârnirea emoţiilor, încărcarea atmosferei. E 
nevoie de participarea fiecărui individ în parte, fie că trebuie să defileze, să 
danseze, să cânte sau să ovaţioneze. Aceste aspecte sunt condiţii ale trecerii 
la acţiune. Un rol capital la aceste serbări folclorice, îi revine, cred eu, şi 


"Ibidem, p. 752 

'SDespărțământul XI Blaj al,„Asociaţiunii”, Serbările de la Blaj-o pagină din istoria noastră 
culturală, Tipogr. Semin. Teol. Gr. cat., Blaj, 1911, pp. 280, apud raportul,,Foii Poporului” în 
nr. 34/1912. 

14 Ibidem, p. 282 

muzicii care cufundă mulțimea într-o stare hipnotică de entuziasm. Această 
transă constă în a-l conecta pe individul care trăieşte şi asociază identitatea 
sa, la grupul care i-o recunoaşte. De asemenea, ţărani în număr foarte mare 
au fost de față și la trecerea arhiereilor spre biserică, semn al glorificării 
datinii religioase şi al îngăduinței ambelor confesiuni. 

Desfășurarea coregrafiei maselor, a satelor participante, 
simbolizează intrarea și integrarea grupurilor în tabloul sărbătorii, fiecare cu 
personalitatea sa, cu semnele lui distinctive şi laudative. Coregrafia 
mulțimii, alături de muzica ce salută venirea fiecărui sat, urmează o curbă 
crescătoare culminată de sosirea celor mai importante personalități, 
reprezentanți ai modelelor culturale dominante ale epocii. Prezenţa 
intelectualilor încununează ceremonia festivă, în care publicul, adunat 
într-un număr foarte mare, este pregătit să aclame cum se cuvine,,vedeta” 
pentru care s-a hotărât să asiste la serbare, să fie astfel publicul ei şi numai 
al ei. Este momentul esenţial în care individul se rupe de toate legăturile cu 
societatea din afară şi nu mai are drept societate decât masa prezentă. Toţi 
împărtăşesc aceleaşi sentimente simple și puternice, aflându-se într-o stare 
de felul celor atât de bine descrise de Stendhal:,,A fost şi un Te deum, valuri 
de tămâie, șarje prelungi de muschete și artilerie; ţăranii erau îmbătaţi de 
fericire şi pioşenie. O astfel de zi dărâmă toată munca a o sută de ziare 
iacobine”. !5 

Din volumul comemorativ al,,Astrei”, aflăm că,,nimic nu tulbură 
tabloul viu, de-o frumusețe artistică, care se desfăşură în acele zile de 
sărbătoare la Blaj, nu afli nici o notă discordantă; toată ţinuta grupului 
acestuia măreț de oameni, e demnă şi cuviincioasă. De aceea, când 
singuraticele grupuri defilează pe dinaintea tuturor, mulțimea intelectualilor 
îi primeşte cu ropote de aplauze și ochii tuturor înoată în lacrimi de mândrie 
naţională. Damele fluturau batistele din ferestrele caselor sau de pe terasa 
mănăstirii. lar bărbaţii aclamau, din toată puterea glasului. Sigur, că marii 
morți din mormintele Blajului au tresărit de fericire rară, văzând vrednicia 
nepoților, pentru cari și-au jertfit viaţa.”!€ 

Impresia finală a serbărilor jubiliare de la Blaj s-a metamorfozat 
așadar, într-un sentiment,,înălțător” de comuniune națională care se trezise 
în sufletul românilor. Unii dintre ei, după cum am văzut din descrierea de 
mai sus, au fost impresionați până la lacrimi de amploarea și măreția 
manifestărilor festive la care au luat parte. În mod deosebit, asupra străinilor 
şi a oaspeților din regat, participanţii au făcut o impresie covârșitoare, iar 
toate gazetele vremii au remarcat cu deplină laudă ospitalitatea 


15 Serge Moscovici, Epoca maselor. Tratat istoric asupra psihologiei maselor, Institutul 
European, laşi, 2001, p. 142, apud Stendhal, Le Rouge et le Noir, Ed. Pleiade, t. I, p. 317. 
15 Despărțământul XI Blaj al,,Asociaţiunii”, op.cit., p. 278 


EDIȚIA I, TELCIU, 20-21 IULIE 2012 73 


Blăjenilor.,,Au defilat mulți țărani la Blaj sub tricolorul care în zilele acelea 
a fost îngăduit și a fluturat liber ca în 1848, dar paşnic și cu promisiuni mai 
senine şi mai trainice. Au defilat şi au cântat <<Deșteaptă-te române>>, şi 
însuşi primul — pretor, Iosif Szasz, ungur curat și nu mai bun decât alţii, a 
trebuit să-l asculte la masă. Realitatea însăși a deşteptării românilor îi stătea 
sub ochi.” 

Toate detaliile cu privire la reprezentările festive de la Blaj, întăresc 
încă o dată ideea potrivit căreia evenimentul a avut o importanță deosebită 
în mentalul participanţilor. Dintr-o simplă adunare generală, în care se 
prezentau programul şi activitatea,,Astrei” de-a lungul a 50 de ani de 
activitate, cu discursuri lungi şi ceremonii religioase care aveau menirea să 
sensibilizeze mulțimea, întregul eveniment se transformă, odată cu 
participarea unui număr impresionant de români şi de personalități ale 
vremii, într-o adevărată sărbătoare având implicaţii culturale, naţionale, 
folclorice şi religioase. 

„Oamenii au trăit dintotdeauna cu amintirea unei sărbători şi în 
aşteptarea alteia, căci sărbătoarea închipuie pentru om, pentru memoria şi 
dorinţa lui, vremea emoţiilor intense şi a metamorfozei fiinţei sale.”'® Din 
exemplul serbărilor jubiliare de la Blaj observăm că, sărbătoarea a fost, nu 
numai ocazia comuniunii, dar şi a descărcărilor emoţionale ale 
colectivităţilor. În acele zile de sărbătoare, se contopesc şi coexistă pentru 
scurt timp un amalgam de stări care nu au nimic în comun cu starea şi 
comportamentul oamenilor din zilele obişnuite ale vieţii lor. La fel și în 
cazul acceptării invitaţilor de altă etnie sau confesiune la acele manifestări 
festive. Dacă în restul zilelor, românii erau nemulţumiţi şi se confruntau 
frecvent cu situația politică, administrativă, confesională sau şcolară care 
exista la acea vreme în Transilvania, în acele zile de sărbătoare, la Blaj, 
românii par să fi lăsat problemele şi ura la o parte pentru a se bucura 
împreună de unirea frățească pe care sărbătoarea o făcea posibilă. Era şi un 
bun prilej de a li se demonstra maghiarilor invitaţi la serbări, puternicele 
valori culturale, naţionale și folclorice românești. 

În opinia lui Roger Chartier, sărbătoarea este şi una din formele 
sociale în care putem vedea atât rezistența populară la comenzile normative 
cât şi remodelarea componentelor mulțimii datorită modelelor culturale 
dominante.” Folosirea cuvântului sărbătoare — aparenta sa univocitate 
trimite de fapt, la o mulţime de diferențe gândite adesea printr-o serie de 
opoziții: popular/ oficial, rural/ urban, religios/ laic, participare/ spectacol 


17 Ibidem, p. 12 

18 Simona Nicoară, Istoria şi miturile, Editura Accent, 2009, Cluj-Napoca, p. 67. 

19 Roger Chartier, Lecturi şi cititori în Franţa vechiului regim, Editura Meridiane, Bucureşti, 
1997, p. 35 

etc. Or, aceste clivaje, departe de a permite o tipologie clară a ceremoniilor 
festive, sunt ele însele problematice, de vreme ce aproape întotdeauna 
sărbătoarea este un amestec ce vizează împăcarea contrariilor.”” În cazul 
practicilor însă, Durkheim este de părere că lucrurile stau la fel ca și în cazul 
credințelor. Starea de efervescenţă în care se află credincioşii adunaţi 
laolaltă se traduce în mod necesar în exterior prin mişcări exuberante, greu 
de canalizat spre nişte scopuri prea precis delimitate.” 

O importantă implicaţie în serbările de la Blaj am văzut că au avut-o 
şi ceremoniile religioase. Andrei Șaguna considera religia ca fiind principala 
legătură de unire dintre români.” Nimic mai adevărat, am putea spune, căci 
religia presupune, în ce o priveşte, un act colectiv care îi leagă pe oameni 
unii de alţii.„„Religia, spunea Durkheim, este un fapt eminamente social; 
reprezentările religioase sunt reprezentări colective care exprimă realități 
colective.” Roger Caillois în schimb, era de părere că religia nu ar fi ceea 
ce este, dacă nu ar lăsa un oarecare spaţiu pentru combinaţiile libere ale 
gândirii şi activităţii, pentru joc, artă, pentru tot ce recreează spiritul obosit 
de prea multă constrângere a muncii cotidiene: înseşi cauzele care i-au 
determinat existenţa se transformă în necesitate. Ideea unei ceremonii 
religioase de o oarecare importanţă trezeşte în chip natural ideea de 
sărbătoare. Invers, orice sărbătoare, chiar dacă este, prin originea sa, pur 
laică, are o parte din caracteristicile ceremoniei religioase, căci, în orice caz, 
are drept efect să-i apropie pe indivizi, să pună în mişcare masele şi să 
provoace în acest fel o stare de efervescenţă, uneori chiar delir, care nu este 
lipsită de legătură cu starea religioasă. Omul iese din sine, este sustras de la 
ocupațiile şi preocupările sale obişnuite. De aceea observăm şi într-un caz şi 
în celălalt aceleaşi manifestări: strigăte, cântece, muzică, dansuri, căutarea 
unor excitante care să intensifice nivelul vital etc. Simpla bucurie, un 
amestec profan, nu are un obiect serios, în timp ce, în ansamblu, o 
ceremonie rituală are totdeauna un scop grav.” Același scop al ceremoniei 
l-am putut observa şi în exemplul serviciului religios greco-catolic 
desfăşurat în catedrala din Blaj, unde zeci de participanţi au simţit duhul 
ceremoniilor religioase care plutea deasupra mulțimii. 

În mod special, atmosfera de sărbătoare a jubileului,, Astrei” este 
asigurată de prezenţa ritualului creştin. Faptul că fiecare zi a serbărilor 
începe cu săvârşirea serviciului divin, menţine, întăreşte şi răspândeşte 


Ibidem. 

?1 Emile Durkheim, op.cit., p. 349 

” Keith Hitchins, Andrei Șaguna şi românii din Transilvania 1846-1873, Editura Univers 
Enciclopedic, București, 1995, p. 289 

*E mile Durkheim, op.cit., p. 22 

“Roger Caillois, Omul și sacrul, Editura Nemira, Bucureşti, 1997, p. 20 

entuziasmul şi motivaţia mulțimii. Serviciul divin reprezintă cadrul 
tradițional al sărbătorilor creştine şi avea menirea să cimenteze solidaritatea 
dintre cei prezenţi la eveniment. Participarea într-un număr foarte mare la 
Sfânta Liturghie, reflectă exteriorizarea sentimentelor de comuniune 
națională colectivă:,, Participanții trăiau stări emoționale deosebite; arhiereii 
ambelor biserici au stat de s-au închinat împreună. În jurul lor, înalta şi larga 
biserică desfăşura aceleași chipuri după tradiția noastră naţională; aceleași 
rituri străbune dădeau mişcare sfintei slujbe; aceleași erau cuvintele din 
aceeaşi limbă. Un vechi trecut de unitate desăvârşită îi înfăşura pe toţi cu 
farmecul poveţelor lui milenare.”” 

Orice serviciu religios s-a încheiat, şi în cazul serbărilor jubiliare 
ale,, Astrei” cu un moment de pietate desăvârşită la cimitir, unde se ţinea un 
parastas și o slujbă comemorativă a eroilor transilvăneni. (Anexa 4) Astfel, 
are loc celebrarea unor personaje exemplare ale trecutului, reinvestite ca 
modele demne de urmat. Forma comemorativă a serbărilor,, Astrei” avea 
rolul de a reactiva sentimentul de conștiință colectivă românească. lar prin 
reluarea modelului de sărbătoare revoluționară de la Blaj, s-a încercat 
păstrarea legăturii dintre generații şi încurajarea mișcării naționale de până 
la 1918. De obicei, momentele comemorative se finalizau prin dezvelirea 
unui monument — simbol al devoţiunii şi al pelerinajului public. 

Sfânta Liturghie, comemorările, discursurile personalităţilor, sunt 
toate indicii ale eticii creştine și a evlaviei colective din a doua jumătate a 
secolului al XIX-lea și a primei jumătăţi a secolului XX din Transilvania. 
De asemenea, simbolistica steagurilor, întăreşte rolul acestora de 
instrument al identității şi de sugestie a ideii de unitate. 

Desfăşurarea serbărilor jubiliare ale,,Astrei” din anul 1911, a 
reprezentat un exemplu deosebit al evidenţierii entuziasmului cu care 
românii din Transilvania au primit acel eveniment în orăşelul Blajului. 
Pentru că a reprezentat o celebrare a comuniunii naționale, nu s-a pus niciun 
moment problema incluşilor sau a exclușilor. Toată lumea a putut participa 
la serbările de la Blaj, indiferent de apartenenţa etnică, politică sau 
confesională, neîncercându-se a se face vre-o diferenţiere pe baza acestor 
criterii. Exemplară pentru acest caz este prezența la serbări a prietenului 
românilor Jan Urban Jarnik. Profesor la Universitatea din Praga, Jan Urban 
Jarnik (1848-1923) a fost un filolog ceh, membru de onoare al Academiei 
Române. De asemenea, un exemplu al deschiderii românilor față de 
maghiari, îl reprezintă şi prezența prefectului Szasz — reprezentantul 
Monarhului şi a guvernului Ungariei la serbările jubiliare ale,,Astrei” sau a 
fraților Mocsonâsz şi fraţilor Mocsonyi. Observăm că apelativele pe care le 


* Nicolae Iorga, Serbările de la Blaj, însemnătatea lor politică, culturală şi literară, Vălenii de 
Munte, Tipografia <<Neamul românesc>>, 1911, p. 6 

folosesc românii cu privire la invitaţii maghiari sunt:,,prietenul românilor” 
sau,,frații noștri”. La moartea lui Alexandru Mocsonyi în anul 1909 spre 
exemplu, se scria în revista, Transilvania”:,,S-a stins unul dintre bărbaţii cei 
mai aleși ai neamului nostru, care întreaga lui viaţă a fost o stea călăuzitoare 
a idealurilor noastre”. 

Un alt aspect important de menţionat cu privire la invitaţii străini din 
cadrul serbărilor de la Blaj, ar fi acela că aceştia vorbeau aproape perfect 
limba română. Limba este şi ea una dintre elementele cele mai stabile, una 
dintre rădăcinile mitice pe care s-a fondat oricare ideologie naţională. 
Limba, ca şi religia, reflecta Renan, invită la reunire, la comuniune, pentru 
că, în cazul națiunii, libera adeziune este criteriul rezonabil. Herder susținea 
că limba exprimă modul de gândire al unei naţiuni, este însăşi gândirea 
naţională.” 

Cu prilejul sărbătorii, sub masca limbajului gestual, distanțele şi 
tensiunile dintre participanți se pot deci dezamorsa sau chiar anula: „adunaţi 
laolaltă, oamenii devin mai buni; căci aceştia vor căuta să-şi fie pe plac unii 
altora” %, spunea Roger Chartier. 

Cuvântările şi rugăciunile rostite de Arhierei precum și de către 
cărturarii de prestigiu ai Transilvaniei, toasturile de la banchete, conductul 
etnografic cu dansurile și cântecele lui, zborul simbolic al lui Aurel Vlaicu 
(Anexa 5), telegrama adunării către Împăratul-Rege, prezența actorilor 
Teatrului Naţional din Bucureşti, a miilor de ţărani şi a fruntaşilor ambelor 
biserici românești, au constituit noi dovezi,ale comuniunii neamului 
românesc şi ale încrederii sale în apropierea zilei celei mari a Unirii”. 
Toate au fost afirmaţii răspicate ale credinţei în noi înșine, în unitatea, în 
solidaritatea românească şi în valoarea culturii noastre luptătoare.“ 
Conştiinţa națională, solidaritatea, unitatea, au fost demonstrate de poporul 
român cu cel mai mare entuziasm posibil:,,Strigătele lor de: să trăiască! 
adresate <<domnilor>>, cuprindea nemăsuratul lor devotament față de 
fruntaşii şi cărturarii lor.” Desfășurate sub astfel de auspicii, serbările 
jubiliare ale,,Astrei” de la Blaj din anul 1911, s-au transformat într-o 
impresionantă şi prevestitoare adunare a românilor din toate provinciile 
românești (cu predominanță din Transilvania), reafirmarea idealurilor 
paşoptiste şi memorandiste de libertate, dreptate şi unitate naţională, 
reînnoind jurămintele de atunci — cum afirma Vasile Goldiş —, şi exprimând 


% Transilvania. Organul Asociaţiunii pentru literatura română şi cultura poporului român”, Nr. 
II, Aprilie-lunie, 1909, p. 57 

? Serge Moscovici, op. cit, pp. 234-235 

% Roger Chartier, op.cit., p. 51 

2 Pamfil Matei, Asociațiunea în lumina doc, Ed. Cit., p. 93 

30 Nicolae Iorga, op.cit., p. 14 

31 Despărțământul XI Blaj al,,Asociațiunii, op. cit., p. 400 

din nou, mai răspicat ca oricând în cadrul Asociațiunii,,hotărârea de a-şi 
intensifica lupta pentru apărarea şi afirmarea intereselor majore ale națiunii 
române”. Aceste serbări, au reprezentat un mijloc de întipărire în conștiința 
colectivă a încadrării tuturor regiunilor române într-un singur stat. lar acest 
fapt avea să se întâmple șapte ani mai târziu prin înfăptuirea mult doritei 
Mari Uniri. 

Serbările,, Astrei” au reprezentat şi un bun exemplu al îmbinării 
sărbătorilor laice cu sărbătorile religioase şi a modului în care acestea au 
încercat să coabiteze în cea de-a doua jumătate a secolului al XIX-lea şi a 
începutului de secol XX din Transilvania. Pornind de la dubla funcţie a lui 
Andrei Şaguna (1808-1873) de Mitropolit al Bisericii Ortodoxe şi de 
preşedinte al Asociaţiei culturale ASTRA, observăm cum laicul, a încercat 
în acelaşi timp să se legitimeze și să-și promoveze idealurile naţionale, 
apelând la Biserică — important simbol al tradiției. 

Pe lângă efectele generale, descrise mai sus, pe care modelul 
serbărilor,, Astrei” de la Blaj, l-au întipărit în mentalul participanţilor, poate 
cel mai important merit al acestora ar fi acela că au izbutit să stârnească în 
sufletele românilor sentimentul alcătuit din impresii de încredere şi respect, 
trezite în conştiinţele individuale de o mare forță morală care le-a dominat 
şi le-a susţinut: forţa colectivă. Eliminând cu desăvârşire orice disensiuni 
etnice, politice ori confesionale, aceste sărbători vor rămâne altarul sfânt al 
idealului naţional şi al solidarităţii naţionale” al începutului de secol XX 
din Transilvania. 


3 Congresul cultural al Asociaţiunii pentru literatura română şi cultura poporului 
român, Astra ” în, Transilvania”, Anul 61, Nr. 1-6 (lan.-lunie) 1930, p. 365 

Anexe: 


Anexa 1 


Inainte de sfânta liturghie. 


Conductul etnografic: Sosirea satelor. 

Anexa 3 


Conductul etnografic: Lălușeri, 


Uonductul etrografic: Câlușeri. 

Anexa 4 


HORA ca 


E> 


Rentoarcerea dela cimiter. 


Vlaicu ateriscază pe Câmpul Libertătii 


EXCLUȘI SAU INCLUȘI. 
UNITARIENI POLONEZI ÎN TRANSILVANIA. 


Enikő Rusz-Fogarasi 
Universitatea Babeş-Bolyai 


În investigația propusă, cea mai importantă întrebare la care trebuie să 
căutăm răspuns s-ar formula în felul următor: Cine sunt de fapt polonezii 
unitarieni, când, și în ce condiţii apar pe scena istoriei Transilvaniei? 

Ca atare demersul nostru trebuie să clarifice cum și când apare 
unitarianismul în Polonia. Se cunoaște faptul că ideile reformei religioase, 
implicit cele de sorginte antitrinitariană, au pătruns în Polonia pe la mijlocul 
secolului al XVI-lea.! În această perioadă Polonia a fost un stat multi-etnic, cu 
diverse opţiuni religioase, încă dinaintea pătrunderii ideilor reformei 
religioase. Alături de catolici şi ortodocşi a existat o comunitate mozaică 
numeroasă iar la periferiile sud-estice ale regatului Polonez trăiau tătarii 
musulmani.” Pe aceste fundamente etnico-religioase au fost sădite seminţele 
reformei religioase. În diverse regiuni, mai ales în oraşele preponderent 
germane, a fost îmbrăţişat lutheranismul, dar nobilimea poloneză a preferat 
calvinismul ajungându-se deja ca în 1554 la Slominiki să aibă loc primul 
sinod al calviniştilor din Polonia.” Ruptura dintre calvinişti şi antitrinitarieni 
s-a produs cu ocazia sinodului din Piotrków din 1564.* La scurt timp, de 
Crăciunul anului 1565, antitrinitarieni și-au organizat propriul lor sinod la 
Wegrów în prezenţa a 45 de preoţi adepți ai noii confesiuni. 

Însă, în ciuda succesului ideilor reformei în Regatul Polonez biserica 
catolică a rămas o putere redutabilă, oricât de puternic a fost protestantismul. 
Deşi la mijlocul secolului al XVI-lea a pierdut din poziţii, datorită 
contrareformei a reuşit, totuşi, să îşi recâştige odată încrederea în sine, pentru 
ca după aceea să treacă în ofensivă. Astfel, ca un rezultat al valului de 
contrareformă, în urma tratativelor din 15951596, se realizează la Brest unirea 


! Diarmaid MacCulloch, Europe s House Divided. 1490-1700, Penguin Books, 2003. 

? Szokolay Katalin, Lengyelország története, Balassi Kiadó, 1996, p. 49. 

3 Szokolay Katalin, Lengyelország története, Balassi Kiadó, 1996, p. 50. 

4 Apud Marian Hillar: From the Polish Socinians to the American Constitution, In: Journal 
from the Radical Reformation. A Testimony to Biblical Unitarianism, Vol. 4, nr. 3, 1994, pp. 
22-57. 

5 Marian Hillar: From the Polish Socinians to the American Constitution, In: Journal from the 
Radical Reformation. A Testimony to Biblical Unitarianism, Vol. 4, nr. 3, 1994, pp. 22/57. 

ortodocşilor ruteni cu Roma.” Semnarea documentului solemn de unire la 
Brest, cu ocazia sinodului episcopilor ruteni din 22 iunie 1595, a constituit 
începutul unui proces lung în care s-au clarificat relațiile bisericii unite cu 
biserica Romei. Această victorie a catolicismului din Polonia-Lituania a 
prefigurat deja constrângerile ce se vor contura față de protestanții din Regat. 
Într-o lume atât de diversă şi încă tolerantă şi-au făcut loc şi 
unitarienii polonezi. Numiţi socinieni, după numele fraților Socinus, cei 
cărora le datorau catechismul din Raków în care se găsea fundamentarea 
dogmatică a credinţei lor,” au avut o biserică instituţionalizată, funcţională, pe 
parcursul de mai bine de o sută de ani. La mijlocul secolului al XVI-lea 
nobilimea numeroasă din această ţară avea în mâna sa puterea decizională, 
exercitată prin Seim. La dieta poloneză ţinută la Varșovia în data de 28 
ianuarie 1573 (după cinci ani de la dieta de la Turda — Transilvania) s-a 
decretat libertatea religioasă,” iar Henry Valois, invitat pe tronul polonez, a 
acceptat condițiile națiunii poloneze. Leilo şi Faustus Socinus, principali 
promotori ai ideologiei unitarianismului polonez,” au pus în 1569 bazele 
academiei din Raków, unde mulţi tineri cu vederi liberale îşi continuau 
studiile. După un periplu lung şi periculos prin Europa cele două personalități 
şi-au găsit locul în lumea religioasă radicală din Polonia unde au încercat să 
reducă radicalismul anabaptismului polonez şi să introducă o teologie 
raționalistă în gândirea unitarianismului polonez.!! Perioada de glorie a 
Brethrenului polonez (socinianismului) a fost de scurtă durată începând din 
1585 şi terminându-se în 1638 odată cu căderea Rakowului, numită de 
contemporani Athena sarmată.” Relaţia dintre socinienii polonezi şi 


ê Aleksander Gieysztor, History of Poland, Polish Scientific Publishers, Warszawa, p. 183. 

7 Dezvoltarea temei vezi: Ovidiu Ghitta: Naşterea unei biserici, Presa Universitară Clujeană, 
Cluj-Napoca, 2001, p. 49- 63. 

8 Owen Chadwick: A reformáció, Osiris, Bp.,1998, p. 192-193. 

? Diarmaid MacCulloch: Europe s House Divided. 1490-1700, Penguin Books, 2003, 

„we mutually promise for ourselves and our successors forever.... That we who differ with 
regard to religion will keep the peace with one another, and will not for a different faith or a 
change od churches shed blood nor punish one another by confiscation of proprerty, infamy, 
imprisonment or banishment and will not in any way assist any magistrate or officer in such an 
act.” p. 343.; 

Polonezii aflați în criză dinastică, doreau să treacă de situație prin invitarea din casa regală 
franceză a unui monarh pe Henric Valois, dar speriați de evenimentele din Franța după noaptea 
Sf. Bartolomeu au vrut să se asigure că noul monarh nu va periclita realitățile din țară ca atare 
au ajuns să declare libertatea religioasă pe care au impus şi noului monarh. 

19 Diarmaid MacCulloch: Europe s House Divided. 1490-1700, Penguin Books, 2003, p. 341. 

1! Balázs Mihály: Földi és égi hitviták. Válogatás Jacobus Palaeologus munkáiról, Dunánál, 
Budapest, Qui one Quit, Kolozsvár, 2003, p. 16. 

12 Apud Marian Hillar: From the Polish Socinians to the American Constitution, In: Journal 
from the Radical Reformation. A Testimony to Biblical Unitarianism, Vol. 4, nr. 3, 1994, pp. 
22-57. 

unitarienii transilvăneni a fost permanentă încă de la debutul celor două 
biserici, ceea ce nu e de mirare având în vedere relaţii de rudenie foarte 
strânse dintre familiile aflate la conducerea celor două state. Curtea regală 
poloneză, ca şi cea transilvană, deschisă ideilor înnoitoare, găzduia 
personalităţi cu idei radicale alungate de la curţile regale şi princiare catolice 
şi protestante mai puţin tolerante. ®? Un membru marcant al celor două curți a 
fost medicul Giorgio Blandrata prezent atât în Polonia cât şi în Ungaria 
însoţind-o pe regina Izabela, şi care a fost un promotor marcant al ideilor 
anti-trinitariene. Pe de altă parte, unitarienii saşi din Cluj apelau deseori la 
antitrinitarienii polonezi pentru ca aceştia să le trimită preoţi unitarieni 
cunoscători ai limbii germane. Astfel, Valentin Radeczius, originar din 
Gdansk, va servi începând cu 1622 ca preot al saşilor unitarieni din Cluj,” ba 
mai mult, va deveni şi episcop al acestora.!* Iar din 1643 până 1655 Adam 
Francke” îi va sluji pe saşii unitarieni din Cluj. 

Dar relaţia strânsă dintre polonezi şi transilvăneni în epoca modernă 
timpurie nu s-a redus doar la legăturile unitarienilor ci, după cum constatăm în 
curțile principilor Transilvaniei, deseori întâlnim persoane influente venite din 
Polonia. Astfel, Ioan Sigismund a avut printre sfetnicii săi apropiaţi pe 
Stanislas Niezowski.!5 

Evoluţiile politice din Polonia de la sfârşitul secolului al XVI-lea şi 
mai cu seamă din secolul al XVII-lea nu au priit ideilor antitrinitariene 
secondate de valul contrareformei.!” Ofensiva împotriva protestanților s-a 
întărit considerabil după aducerea iezuiţilor, pentru ca, treptat, toată societatea 
poloneză să devină favorabilă catolicismului datorită propagandei 


15 Lech Szezucki: Két XVI. századi eretnek gondolkodó, Ed. Akademia, Bp., 1980, 

14 Despre Giorgio Blandrata-vezi in Balázs Mihály, From Servet to Paleologus, Early 
Transylvanian antitrinitarism (1566-1571), Baden-Baden-Bouxwiller, 1995. 

15 Kenosi Tőzsér János- Uzoni Fosztó István: Az erdélyi unitárius egyház tărtenete/ Istoria 
bisericii unitariene din Transilvania, II, Cluj, 2009, p. 178-179. 

15 Kenosi Tőzsér János- Uzoni Fosztó István: Az erdélyi unitárius egyház tărtenete/ Istoria 
bisericii unitariene din Transilvania, II, Cluj, 2009, p. 485- 496. 

17 Kénosi Tőzsér János- Uzoni Fosztó István: Az erdélyi unitárius egyház története/ Istoria 
bisericii unitariene din Transilvania, II, Cluj, 2009, p. 182. 

'SHorn Ildikó: János Zsigmond lengyel tanácsosa, Stanislas Niezowski, In: „ Nem siilyed az 
emberiség”. Album amicorum Szörényi László LX. születésnapjára, Ed. Jankovics József, 
Csésztvay Tünde, Csörsz Rumen István, Szabó G. Zoltán, MTA, Budapest, 2007, p. 
1387-1392; Horn Ildikó: Hit és Hatalom. Az erdélyi unitárius nemesség 16. századi története/ 
Credință şi Putere. Istoria nobilimii unitariene din Transilvania secolului al 16.-lea, Budapest, 
2009, p. 192-197. 

'9 După scurta domnie a lui Henric Valois pe tron a urmat Anna Jagello cu soțul său Ştefan 
Bathory până în 1587, această perioadă a fost una a toleranței, deoarece Bathory recunoștea 
diversitatea religioasă atât în Transilvania cât şi în Polonia. Însă după moartea sa a urmat la tron 
Sigismund al III. Wassa din vremea căruia au început să fie puse piedici serioase bisericilor 
protestante. 

contrareformei. Pentru început se conturează tendința de marginalizare a 
protestanților, iar mai târziu se ajunge chiar la alungarea socinienilor din 
Polonia. Ascensiunea catolicismului se conturează mai întâi pe plan ideatic 
pentru ca, mai târziu, să se materializeze în fapte. Astfel, într-un pamflet din 
1615, iezuitul Mateus Bembus considera că, datorită acordării libertății 
religioase, articolele henriene par a fi un pact cu diavolul.” Formularea 
acestei idei prefațează ceea ce avea să se întâmple mai târziu. De aici şi până 
la întocmirea primei liste de cărți interzise a fost doar un pas, deoarece 
Piasecki, episcopul Cracoviei, elaborează în 1617 o listă a operelor indexate.” 
Apoi, în 1621 a fost introdusă cenzura la tipărirea şi vânzarea cărților precum 
şi în biblioteci, cu măsuri punitive drastice împotriva protestanților, dar mai 
ales împotriva antitrinitarienilor.” După un incident provocat în anul 1638, 
şcoala sociniană şi tiparniţa din Răkow au fost închise.” Presiunea asupra 
unitarienilor polonezi a devenit tot mai însemnată ajungându-se ca Seimul din 
1658 să hotărască că socinienii nu mai pot trăi în Regatul Polonez şi să îi 
oblige să părăsească ţara în decurs de doi ani.” Deşi un delegat socinian la 
seim s-a folosit de dreptul său de liberum veto ceilalți delegaţi nu au ţinut cont 
de părerea lui şi, contrar uzanțelor din Polonia, unde o hotărâre dietală devine 
lege abia atunci când toţi delegaţi o votează, au considerat valabilă hotărârea 
dietei. Reprezentanţii nobilimii poloneze la seimul din 1659 au modificat 
oarecum atitudinea faţă de socinieni, îngăduindu-le să rămână în Polonia cu 
condiţia ca până 10 iulie 1660 să treacă la catolicism.” După o atitudine atât 
de fermă a dietei mulţi dintre socinieni s-au lepădat de religia lor şi au trecut 
la catolicism dar majoritatea au luat drumul pribegiei cu gândul că se vor 
întoarce în patria lor odată ce atmosfera din Polonia se va destinde. 


Marian Hillar: From the Polish Socinians to the American Constitution, In: Journal from the 
Radical Reformation. A Testimony to Biblical Unitarianism, Vol. 4, nr. 3, 1994, pp. 22-57. 
„Pax non pax est seu rationes aliquod, quibus confoederationis evangelicorum cum catholicis 
pacem, nullo modo veram esse pacem, breviter ostenditur”- scrie Mateus Bembus. 

“Mai pe larg vezi: Marian Hillar: From the Polish Socinians to the American Constitution, In: 
Journal from the Radical Reformation. A Testimony to Biblical Unitarianism, Vol. 4, nr. 3, 
1994, pp. 22-57. 

?? Apud Marian Hillar: From the Polish Socinians to the American Constitution, In: Journal 
from the Radical Reformation. A Testimony to Biblical Unitarianism, Vol. 4, nr. 3, 1994, pp. 
22-57. 

% Owen Chadwick: A reformăcid, Osiris, Bp.,1998, p. 194. 

“Cronologia Polska, Warszawa, 1957, p.484; Aleksander Gieysztor, History of Poland, Polish 
Scientific Publishers, Warszawa, p. 225; Szokolay Katalin: Lengyelország története, Balassi 
Kiadó, 1996, p. 62, Marian Hillar: From the Polish Socinians to the American Constitution, In: 
Journal from the Radical Reformation. A Testimony to Biblical Unitarianism, Vol. 4, nr. 3, 
1994, pp. 22-57. 

2 Cronologia Polska, Warszawa, 1957, p. 484, Marian Hillar: From the Polish Socinians to the 
American Constitution, In: Journal from the Radical Reformation. A Testimony to Biblical 
Unitarianism, Vol. 4, nr. 3, 1994, pp. 22-57. 

Astfel polonezii rămași unitarieni, au fost excluși din propria lor ţară 
fiind nevoiţi să caute un loc unde să poată trăi liber şi unde să-și poată 
exercita religia lor. Unitarienii polonezi care au luat drumul pribegiei s-au 
stabilit în Ungaria, Prusia, Elveţia, Olanda, Anglia iar un grup însemnat s-a 
îndreptat spre Transilvania. În Polonia nu se înregistrează nicidecum o 
calmare a spiritelor antiprotestante şi deceniul şase al secolului al XVII-lea 
continuă sub acelaşi notă a contrareformei dure. În 1663 delegaţii Mazoviei la 
Seim propun ca statutele adoptate la Varşovia în 1573 să fie interzise,” iar 
legea adoptată în 1668 stipula că oricine ar trece de la catolicism la 
protestantism să fie pedepsit cu moartea.” Prin aceste măsuri drastice reforma 
religioasă, bisericile protestante poloneze, libertatea religioasă au fost 
condamnate la moarte şi, implicit, au fost condamnate la uitare. 

Unitarienii polonezi şi cei din Transilvania aveau legătură 
permanentă, de aceea nu a fost deloc surprinzător faptul că în momentul în 
care unitarienii polonezi devotați propriei lor religii s-au găsit într-o situaţie 
de criză ce le afecta religia, un grup al acestora s-a îndreptat către Transilvania 
găsindu-și aici refugiul. Nici faptul că majoritatea polonezilor veniţi în 
Transilvania s-au aşezat la Cluj nu este de mirare, Clujul fiind încă în acele 
timpuri un centru important al unitarianismului. 

În urma încuviinţării princiare primite la 15 ianuarie 1661 din partea 
principelui Transilvaniei János Kemény,” polonezii s-au aşezat în diferite 
localităţi ale Transilvaniei, precum Beclean, ori în sate de pe valea Târnavei 
(de ex. Adămuş) şi, în special, la Cluj. În drumul lor spre Transilvania 
comunitatea poloneză a fost de mai multe ori jefuită, ca urmare la sinodul 
unitarian din 15 martie 1661 la Cluj s-a hotărât ca fiecare comunitate 
unitariană din Transilvania să contribuie după posibilitățile sale la 
într-ajutorarea fraţilor lor polonezi aflaţi în dificultate.” În locurile unde s-au 
aşezat în număr mai mare au constituit comunităţi religioase de sine stătătoare 
faţă de comunităţile unitariene maghiare sau săseşti. Abia în 1696 în Adămuş 
comunitatea poloneză era integrată în ceea a unitarienilor maghiari de aici, 
ceea ce se reflectă dintr-o hotărâre a conzistoriumului general de la Cluj în 


26 Marian Hillar: From the Polish Socinians to the American Constitution, In: Journal from the 
Radical Reformation. A Testimony to Biblical Unitarianism, Vol. 4, nr. 3, 1994, pp. 22-57. 

2 Cronologia Polska, Warszawa, 1957, p. 485; Aleksander Gieysztor, History of Poland, 
Polish Scientific Publishers, Warszawa, p. 225, Marian Hillar: From the Polish Socinians to the 
American Constitution, In: Journal from the Radical Reformation. A Testimony to Biblical 
Unitarianism, Vol. 4, nr. 3, 1994, pp. 22-57. 

% Kenosi Tăzser János- Uzoni Fosztó István: Az erdélyi unitárius egyház târtenete/ Istoria 
bisericii unitariene din Transilvania, II, Cluj, 2009, p. 213. 

 Kenosi Tăzser János- Uzoni Fosztó István: Az erdélyi unitárius egyház târtenete/ Istoria 
bisericii unitariene din Transilvania, II, Cluj, 2009, p. 213. 

care se hotărăşte ca fraţii polonezi din Adămuş să plătească pentru susținerea 
preotului şi meşterului învățător din sat ca şi enoriaşii maghiar.“ 

La sfârşitul secolului al XVII-lea existau încă însemnate comunități 
de polonezi care, dacă nu constituiseră o comunitate separată până atunci, 
doreau să trăiască după legile şi obiceiurile aduse din Polonia, constituind şi 
în viața religioasă o formă de organizare separată. Însă, datorită 
contrareformei tot mai evidente şi tot mai apăsătoare, conducerea bisericii 
unitariene nu a dat curs acestor solicitări. Aceasta se temea să autorizeze 
organizarea unor comunități separate poloneze având în vedere că în liturghia 
lor erau unele elemente diferite a căror acceptare ar fi putut fi uşor interpretată 
drept aprobare a unor elemente dogmatice noi, care ar fi contravenit legislaţiei 
în vigoare care interzicea orice fel de înnoire dogmatică. Ca atare, la sinodul 
unitarian de la Belin, desfășurat la 1 iunie 1698, s-a luat decizia de interzicere 
a unor noi comunităţi bisericești, lucru care îi viza direct pe polonezi.” 
Începând cu acest moment avem date pentru funcţionarea unor comunităţi 
poloneze separate doar la Beclean şi la Cluj. La Beclean ultimul preot care a 
servit comunitatea poloneză unitariană a fost Samuel Trochimowicz după a 
cărui moarte, survenită în 1788, comunitatea unitariană de aici s-a destrămat. 
* Despre această comunitate unitariană poloneză avem foarte puţine 
informaţii iar acestea se leagă şi de comunitatea poloneză din Cluj. Ca atare, 
din cauza penuriei de informaţii, nu este posibilă o aprofundare a problemei. 

Ajunşi la Cluj, unitarienii polonezi găsesc un oraş care se zbătea din 
răsputeri, cu prea puţin succes însă, să păstreze condiţiile de trai din regimul 
vechi. De fapt, în această perioadă de după 1661 chiar şi statutul de cetăţean al 
oraşului a devenit discutabil. 

Aici, ca şi în celelalte localități unde s-au stabilit polonezii au 
constituit o comunitate unitariană separată de ceea maghiară şi de ceea 
săsească, având proprii lor preoţi, aduși din Polonia şi liturghii specifice 
poloneze. Cel mai repede dispare comunitatea unitariană poloneză din 
Beclean, apoi urmează cele de pe valea Târnavei. Până la construirea bisericii 
unitariene din 1782 comunitatea unitariană poloneză din Cluj era de sine 
stătătoare, se administra singură, avea propria casă de rugăciune, vândută din 
propria iniţiativă de polonezi care donează preţul acesteia pentru biserica 


30 Kenosi Tőzsér János- Uzoni Fosztó István: Az erdélyi unitárius egyház tărtenete/ Istoria 
bisericii unitariene din Transilvania, II, Cluj, 2009, p. 221. 
31 Kénosi Tőzsér János- Uzoni Fosztó István: Az erdélyi unitárius egyház története/ Istoria 
bisericii unitariene din Transilvania, II, Cluj, 2009, p. 221 
“2 Kénosi Tőzsér János- Uzoni Fosztó István: Az erdélyi unitárius egyház története/ Istoria 
bisericii unitariene din Transilvania, II, Cluj, 2009, p. 223. 

unitariană ce urma să fie ridicată. * Unitarienii maghiari şi germani după ce 
au fost scoşi din biserica Sfântul Mihail 1716, nu aveau biserică. 

Am urmărit în arhiva oraşului cum figurează polonezii în registrele 
civile, registrele fiscale şi în documentele administraţiei oraşului. Între 
cetăţenii oraşului cu jurământ depus găsim polonezi abia din 1674." În 
această perioadă numărul cetăţenilor noi înscrişi anual varia între 50 şi 70. În 
registrul civil, pe lângă numele celui înscris, figurează de obicei şi 
naționalitatea, religia şi meseria acestuia, data înregistrării şi cei doi martori, 
giranţi pentru noul înregistrat. Câteodată se trece şi locul de unde a venit noul 
cetăţean. 

Din registrul orăşenesc reiese că în cea de-a doua jumătate a secolului 
al XVII-lea majoritatea celor care au cerut să fie primiţi şi înregistrați ca 
cetăţeni ai Clujului erau maghiari. În registre se face diferenţă dintre persoane 
de etnie germană şi saşi. După maghiari, cei mai mulți noi cetăţeni sunt saşii. 
Pe lângă aceştia apar anual şi persoane din alte naţiuni: secui /schyti, polonezi, 
slavoni, croaţi, bohemieni, valahi, greci, haidu,” italieni, belgieni. Autoritățile 
orăşeneşti înscriau naționalitatea declarată de viitorul cetățean. Înscrieri sub 
alte naționalități se mai întâmplă totuşi, şi putem aminti cazul unei persoane 
de origine greacă înscrisă la începutul secolului al XVIII-lea, în cazul căruia 
se menționează că aparține de națiunea greacă, dar doreşte să fie înscrisă 
printre saşi. În 1719 găsim un polonez, Johannes Lugjnier de Polonia, care 
este înscris printre maghiari, deşi era de religie catolică.” 

Dintre cei aproape treizeci de polonezi deveniți cetățeni ai Clujului 
doar doi nu sunt unitarieni, deci putem spune că aproape toți polonezii aşezaţi 
la Cluj au fost unitarieni. Aceştia sporeau momentan numărul populaţiei 
unitariene a oraşului oprind pentru o vreme creşterea accentuată a numărului 
reformaţilor. Între 1674 şi 1732 au fost 29 de polonezi care au depus 
jurământul de a respecta legile oraşului Cluj.” Aceştia nu au devenit toți 
deodată cetăţeni, ci câte unul în fiecare an, iar în anii 1681 şi 1701 câte doi. 


33 În arhiva centrală a bisericii unitariene din Cluj se păstrează procesele verbale ale comunităţii 
poloneze şi corespondenţa dintre conducătorii bisericii unitariene poloneze din Cluj cu fraţii lor 
rămaşi acasă ori stabiliţi în altă parte a Europei, manuscrise bisericeşti, evident cele mai multe 
scrise în poloneză. Istoria acestui comunităţi a fost scrisă de Henryk Barycz: Obraz zycia 
religijnego polskiego zboru unitarianskiego w Koloszwarze w XVIII w. Protokoly posiedzen 
dyscypliny zborowej z lat 1722-1772. In: Reformacja w Polsce. Rocznik XI. 1948-52. Nr. 
41-44. Warszawa, 1953. 66-114p. 

%4 Arhivele Naţionale — Filiala Cluj-Napoca, Fond Primăria oraşului Cluj, Procese verbale de 
înscriere cetăţenilor, 1638-1760. 

35 Populaţie militărească cu precădere din Partium. 

3 Arhivele Naţionale — Filiala Cluj-Napoca, Fond Primăria oraşului Cluj, Procese verbale de 
înscriere cetăţenilor, 1638-1760., p. 107v. 

37 Arhivele Naționale — Filiala Cluj-Napoca, Fond Primăria oraşului Cluj, Procese verbale de 
înscriere cetățenilor, 1638-1760., 596 p. 

După 1732 găsim doar câte un polonez unitarian la circa zece ani. În 
optsprezece cazuri s-a înregistrat şi meseria lor. Găsim patru croitori polonezi, 
trei pantofari, trei tăbăcari — ceea ce poate fi identic cu pantofarul — doi 
tâmplari, un aurar, un prelucrător de lână, un cantor, un apicultor, un cojocar 
şi un viticultor. Găsim şi două înscrieri în privinţa locului de provenienţă: în 
1683 numitul Martin Lengyel care vine din Cracovia,” şi în 1714 numitul 
Ladislau Mátyás care vine din Varşovia.” Dar probabil vom şti mai mult 
despre locurile de provenienţă ale polonezilor dacă cineva va publica sau va 
prelucra procesele-verbale ale comunității polonezilor unitarieni. 

Cercetând şi urmărind registrele civile se ridică, firesc, întrebarea: 
oare de ce polonezii veniţi la Cluj în 1660 devin cetăţeni ai oraşului doar în 
1674? Primul argument ar fi speranța reîntoarcerii acasă. Pe lângă aceasta, 
dacă stăm să ne gândim — un deceniu şi jumătate cât trece de la aşezare până 
la dobândirea cetăţeniei nu constituie o vreme atât de îndelungată. Polonezii 
au sosit într-o ţară nouă, într-un oraş nou, unde au luat viaţa de la capăt după 
ce pe drum au fost jefuiţi şi după ce au fost decimaţi de epidemia din oraş. 
Oricât de mult s-ar fi schimbat statutul oraşului, locuitorii acestuia insistă 
asupra respectării regulilor dovedite practice în trecut, printre ele regăsindu-se 
cea referitoare la condiţiile de îndeplinit pentru a deveni cetăţean al oraşului: 
era nevoie de o recomandare venită din partea a doi cetăţeni oneşti şi 
respectabili ai oraşului, locuitorul aspirant la cetăţenie trebuia să deţină un 
imobil şi să fie căsătorit. Cea mai uşoară era probabil îndeplinirea ultimei 
cerinţe, polonezii sosind la Cluj în mare parte probabil împreună cu familia. 
Însă cumpărarea sau chiar construirea unei locuinţe implica deja mai multe 
lucruri: să aibă bani de cumpărare și să aibă de unde cumpăra. lar dacă nu au 
avut destui bani trebuiau să lucreze din greu pentru a-i obţine. Având în 
vedere meseriile polonezilor deveniți cetățeni ai Clujului m-am întrebat care a 
fost atitudinea breslelor pantofarilor şi croitorilor faţă de noii meşteri, oare au 
luat în considerare circumstanţele lor speciale şi i-au primit în breaslă înainte 
de a deveni cetăţeni? Cred că ar merita o investigaţie în acest sens printre 
documentele procesele verbale ale breslelor. Desigur, pentru a obține 
recomandarea cetăţenilor respectabili, oricât de mult i-ar fi îndrăgit aceștia pe 
polonezii de aceeaşi religie, nu puteau da recomandarea decât după o minimă 
convieţuire, după ce oamenii îşi puteau forma o părere despre noii veniţi. 


38 Arhivele Naţionale — Filiala Cluj-Napoca, Fond Primăria oraşului Cluj, Procese verbale de 
înscriere cetăţenilor, 1638-1760, p. 19v. 
% Arhivele Naţionale — Filiala Cluj-Napoca, Fond Primăria oraşului Cluj, Procese verbale de 
înscriere cetăţenilor, 1638-1760, p. 92v. 

Este greu de spus câţi unitarieni polonezi au trăit la Cluj. Aproximativ 
225 de unitarieni polonezi? Ca şi comparaţie aş aminti recenzarea din 1703 
potrivit căreia în Cluj existau 1172 de proprietari de case," iar în 1714 Clujul 
consemna 1082 de familii, ceea ce poate însemna o redresare a demografiei 
oraşului.” 

În registrul consiliului de o sută de persoane al oraşului încep să apară 
vag, abia din 1730, doar una-două persoane. Adevărat că în 1670 există un 
unitarian polonez în consiliul orăşenesc care însă a intrat în consiliu ca 
membru al națiunii săseşti şi care a primit şi câteva însărcinări din partea 
conducerii oraşului. Această persoană este fiul cu acelaşi nume al lui Valentin 
Radeczius.* 

Ca şi concluzie se constată faptul că unitarieni polonezi au luat 
drumul pribegiei pentru religia lor, au părăsit locul lor natal cu gândul că 
odată şi odată se vor întoarce, dar de fapt au fost excluși din ţara lor şi au 
căutat o Ţară care să le primească. O parte din acest grup etnic şi religios a 
venit în Transilvania și a trăit ca o entitate etnică şi religioasă distinctă mai 
mult de o sută de ani, doar atunci au renunțat la comunitatea lor distinctă când 
unitarienii din oraş urmau să construiască biserica lor. Atunci după cum am 
constat din izvoarele vremii din proprie iniţiativă au vândut casa lor de 
rugăciune a comunităţii lor și s-au inclus în comunitatea unitariană maghiară. 
Prin urmare polonezii unitarieni și-au păstrat credința lor au rămas 
antitrinitarieni dar până la urmă au pierdut specificul lor polonez. Când au 
plecat din ţara lor au sperat că atmosfera politică se va potoli şi vor avea 
posibilitatea de a se întoarce în Polonia unde să continue să trăiască ca 
polonezi unitarieni. Dar istoria nu le/a oferit această șansă. Numărul lor în 
Transilvania era în scădere. Într-o astfel de situaţie se conturează că pentru ei 
credinţa lor a fost mai puternică decât apartenența lor etnică. 


4 Gaál György: Kolozsvár kétezer esztendeje dătumokban, In: Kolozsvâr 1000 éve, coord. 
Dáné Tibor Kâlmân et alii, Kolozsvár, 2001, p. 324. 

41 Gaál György- consideră că în Cluj s-au stabilit 700 de polonezi unitarieni- Gaál György: 
Kolozsvár kétezer esztendeje dátumokban, In: Kolozsvár 1000 éve, coord. Dáné Tibor Kálmán 
et alii, Kolozsvár, 2001, p. 324. 

42 Gaál György: Kolozsvár kétezer esztendeje dátumokban, In: Kolozsvár 1000 éve, coord. 
Dáné Tibor Kálmán et alii, Kolozsvár, 2001, p. 324. 

4 Arhivele Naţionale — Filiala Cluj-Napoca, Fond Primăria oraşului Cluj, Procese verbale de 
înscriere cetăţenilor, 1638-1760, p. 269. 


MARGINALI ÎN SOCIETATEA LUGOJEANĂ 
ÎN PERIOADA 1922-1932, OGLINDIȚI 
ÎN ZIARUL „RĂSUNETUL” 


Oliviu Cristian Gaidoş 
Universitatea Babeş-Bolyai 


Prezentul studiu, dedicat marginalilor din Lugojul interbelic, se 
înscrie într-un program mai amplu de cercetare a evoluţiei societății locale 
după primul război mondial. Constituirea statului naţional unitar român prin 
unirea politică din 1918 a determinat configurarea unui nou cadru legislativ 
menit să asigure dezvoltarea unitară a provinciilor româneşti. Procesul de 
omogenizare administrativă a României Mari, îngreunat de decalajele sociale, 
economice şi culturale existente între regiuni a fost un factor declanşator al 
fenomenului de modernizare a societăţii româneşti în perioada interbelică. La 
nivel local modernizarea s-a realizat gradat prin receptarea elementelor 
inovatoare în raport cu realitățile de natură etnică şi confesională. Ținând cont 
de multitudinea factorilor care au contribuit la metamorfoza comunităţii 
lugojene, ne-am propus să facem o analiză a imaginii marginalului oglindită 
în primul deceniu de apariţie al ziarului Răsunetul. Complexitatea abordării 
unui astfel de subiect este dată de relaţia dintre societate, presa locală şi 
grupurile marginale. Ziarul, ca produs iniţial al societăţii, tinde să reflecte 
atitudini stereotipe privind grupurile marginale, devenind în timp formator de 
opinii pe care le propagă în comunitate. 

Am optat să folosim ca sursă Răsunetul' din paleta largă a 
publicisticii locale”, datorită longevităţii acestui ziar românesc (26 de ani), 


! Răsunetul este periodicul românesc din Lugoj cu cea mai lungă perioada de apariţie, începând 
cu primul număr din 17 mai 1922 şi până la 13 august 1948. Titlul ziarului până la 7 ianuarie 
1923 a fost „R&sunetul —Gazetă naţională-independentă”. Apărea în fiecare duminică. Vechile 
ziare din Transilvania şi Banat, folosite ca ustensile în activismul politic regional din fostul 
Imperiu Austro-Ungar au fost nevoite să se adapteze noului cadrul cultural-politic, multe însă 
îşi încetează activitatea. Un exemplu elocvent e cel al ziarului Drapelul din Lugoj, apărut sub 
redacţia lui Valeriu Branisce, a cărui apariţie este sistată în 1920. Până la apariţia Răsunetului 
intelectualitatea locală a înfiinţat o serie de ziare româneşti toate având o existentă efemeră: 
Timişiana (1919-1922), Gazeta Banatului (1921-1922), Gazeta Lugojului (1922-1923) etc. 

” Răsunetul a concurat cu cele trei ziare cu tradiţie ale minorităţilor: Banater Bote (1919-1940; 
continuator al ziarului Siidungarische Bote înfiinţat in 1899) reprezentând interesele 
comunităţii evreieşti, Krasso-Szorenyi Lapok (1881-1942) în trecut organul de presă a 
comitatului Caraş-Severin, după unire ziarul comunităţii maghiare şi Lugoscher Zeitung 
(1905-1934) ziarul germanilor din Lugoj. 

identificabil cu o veritabilă cronică a oraşului interbelic. Intervalul de timp 
cercetat se întinde pe o durată de 10 ani, de la apariția ziarului în 1922, până 
în 1932, an în care efectele devastatoare ale crizei economice sunt resimţite în 
România. Utilizarea unei surse publicistice implică un proces de filtrare a 
informaţiilor şi chestionare a punctelor de vedere exprimate de ziarişti ; am 
încercat să confirmăm anumite păreri cu ajutorul altor surse documentare: 
recensăminte, rapoarte ale prefecturii, studii privind fenomenul prostituţiei în 
România etc. 

La începutul anilor '20, Lugojul, păstra încă vie amintirea burgului de 
provincie caracteristic spaţiului central-european prin fizionomia semiurbană, 
multiculturalitatea locuitorilor, varietatea confesională. Amprentat prin 
dezvoltarea edilitară anterioară primului război mondial, centrul oraşului a 
rămas parcă încremenit în timp: case cochete cu faţade în stiluri arhitecturale 
vehiculate în primul deceniu al secolului XX (art nouveau, eclectic), cele trei 
cafenele (Bristol, Amigo şi Corso), unde odinioară se aduna burghezia locală, 
dughenele de lemn ale magazinelor cu vitrine impunătoare, toate amintind de 
atmosfera „belle epoque” caracteristică Europei începutului de secol XX. 
Sediu al judeţului Caraş-Severin până in 1926” şi centru economic regional“, 
Lugojul a reprezentat în perioada interbelică o atracţie continuă pentru 
populaţia din mediul rural. După unire, economia locală cunoaşte o creştere 
relativă prin înmulţirea stabilimentelor cu caracter industrial”, dezvoltarea 
comerţului cu produse din agricultură şi creşterea animalelor. 

Identitatea culturală a Lugojului, formată de-a lungul a două secole de 
coabitare armonioasă a mai multor etnii, s-a evidenţiat în cadrul Banatului 
prin elementul românesc, care în timpul monarhiei austro-ungare a militat 
fervent pentru respectarea drepturilor naţiunii române. În cadrul societăţii 


3 Reforma administrativă, în vigoare de la 1 ianuarie 1926, a provocat profunde nemulțumiri la 
nivel local, prin dizolvarea judeţului istoric Caraş-Severin a cărui sediu se afla la Lugoj. Noua 
organizare a prevăzut două unităţii administrative: judeţul Severin cu reşedinţa la Lugoj şi 
respectiv judeţul Caraş cu sediul la Oraviţa. Vezi Raportul asupra situațiunei judeţului Severin 
pe anii 1925-1926,Tipografia Ludovic Sziklai, Lugoj, 1928, pag. 7 

4 În 1926 se înfiinţează Camera de Comerţ şi Industrie din Lugoj care va coordona activitatea 
economică din judeţ. Vezi Raport asupra situațiunii județului Severin pe anul 1928. Tip. Firma 
A. Auspitz,Lugoj 1929, p. 76 

5 Recensământul efectuat în 29 decembrie 1930 furnizează date inedite privind evoluţia 
industriei locale şi a comerţului în primul deceniu al perioadei interbelice. La o populaţie de 
23.593 de locuitori, Lugojul avea un număr de 533 de stabilimente cu caracter industrial din 
care 250 au fost înfiinţate în perioada 1919-1930, 70 nu şi-au declarat vechimea, restul fiind 
anterioare războiului. În legătura cu firmele care activau în comerț relevant este faptul că din 
335 existente în 1930, 182 au fost înfiinţate în primul deceniu interbelic, 126 fiind înregistrate 
înainte de 1918. Recensământul general al populaţiei României din 29 decembrie 1930,volumul 
X:Intreprinderi industriale şi comerciale, Imprimeria naţională, Bucureşti 1938, publicat sub 
coordonarea dr. Sabin Manuilă, p. 712. 

locale, dialogul cultural a dat naştere unui spirit de toleranță bazat pe 
înțelegerea şi acceptarea diversităţii, fie ea de natură confesională, etnică sau 
lingvistică. Structura multietnică a populaţiei Lugojului, moştenită din perioada 
dualismului, este confirmată de recensământul din 1930, care indica un număr de 
23.593 locuitori împărţiţi în 15 etnii”. Migraţia internă a populaţiei determinată de 
noua conjunctură social-politică a dus la creşterea numărului românilor în 
comparaţie cu minoritățile. Toleranţa etnică existentă în comunitatea lugojeană va 
fi zdruncinată de mici conflicte al căror substrat de natură politică este evidentă: 
frica faţă de iredentiști maghiari care atentează la integritatea statului şi problema 
alogenilor evrei, care, pe lângă afinităţile faţă de nația maghiară, continuă să 
acapareze comerțul românesc”. 

Afirmarea spiritului naţional pe tărâm cultural devine un imperativ care 
impulsionează, printre altele, dezvoltarea presei de limbă română. Apariţia 
ziarului Răsunetul în 1922, la iniţiativa tipografului Gheorghe Țăranut, s-a înscris 
numeroaselor tentative din publicistica locală, majoritatea soldate cu eşec, de a 
înfiinţa un ziar românesc durabil care să continue activitatea cultural-politică a 
ziarului Drapelul, sistat în 1920. Programul ziarului Răsunetul, publicat în primul 
număr la 21 mai 1922, statuează calitatea sa de organ independent de presă, fără 
afiliaţie la o grupare politică, care are ca scop apropierea românilor în pofida 
„luptei înverşunate dintre partide ”, dorind „să dea la lumina zilei tot ceea ce 
loveşte adânc în interesele [...] româneşti”. Ideile călăuzitoare ale programului 
ziarului au fost naționalismul constructiv şi creştinismul adevărat”. Stabilitatea de 
care a dat dovadă Răsunetul s-a datorat limbajului accesibil în care era redactat, 


În deceniul III al secolului XX populaţia oraşului s-a mărit de la 20.036 locuitori din 1920 la 
23.593 în 1930. Elementul românesc din Lugoj a cunoscut cea mai mare creştere de la 7621 
locuitori în 1920 la 9630 in 1930,urmat fiind de evrei şi maghiari. Mozaicul etnic al oraşului 
este reliefat de recensământul din 1930: români (9630), maghiari (5367), germani (6152), evrei 
(1387), ţigani (264), ruşi (163), bulgari (59), sârbi, croaţi şi sloveni (împreună 117), ucrainieni 
(27), cehi şi slovaci (264), polonezi (24), turci (26), greci (6) şi alții (77).Vezi Recensământul 
general al populaţiei României din 29 decemvrie 1930, vol. V, Profesiuni, Populaţia după 
situaţia în profesie, sex,grupe de vârstă, instrucţiune şi neam pe clase de profesiuni, Bucureşti, 
1938, publicat sub coordonarea dr. Sabin Manuilă, p. 323 

Un conflict de această natură s-a iscat în 1922 între editorul ziarului Gh. Țăranu şi rabinul E. 
Lenke din Lugoj pentru faptul că a distribuit în librăria sa broşuri antisemite ca:”Biblioteca lui 
Iuda”,” Apărarea naţională”, „Înfruntarea jidovilor” etc. Rabinul l-a reclamat şi la tribunal. Unul 
din colaboratorii ziarului a justificat acţiunea redactorului ca fiind pur comercială. Cărţi tipărite 
la Bucureşti, fiind luate în comision se vând foarte bine şi nu au legătură cu Gh. Ţăranu care nu 
este antisemit. Vezi Răsunetul, I (1922), nr. 24, 29 octombrie, p. 3. 

Gh. Ţăranu s-a născut în 31 iulie 1882 la Sibiu. Înainte să vină în Lugoj a fost tehnician şef la 
ziarul Tribuna Poporului în Arad şi zeţar la Tipografia „Voicu” din Bucureşti. În anul 1912 se 
stabileşte în Lugoj şi deschide o mică tipografie cu librărie numită „Minerva”, situată în Str. 
Şaguna nr. 6, lângă clădirea Administraţiei Financiare. Vezi „Jubileu de 20 de ani al ziarului 
Răsunetul” în Răsunetul, XXI (1942), nr. 20, 17 mai, p. 1. 

” Răsunetul, I (1922), nr. 1, 21 mai, p. 1. 


EDIȚIA I, TELCIU, 20-21 IULIE 2012 93 


reuşind să se adreseze unui public larg: intelectuali, învăţători, funcţionari, 
meseriaşi. Fără să diminuăm componenta culturală!” a rolului jucat de Răsunetul, 
dorim să valorificăm informaţiile privind viața cotidiană, activităţile personajelor 
mărunte cu caracter îndoielnic şi lumea lor. 

Atitudinea conservatoare prezentă în discursul jurnaliştilor faţă de 
schimbările survenite în societatea lugojeană denotă o gândire tradițională 
reticentă la înlocuirea unui sistem probat cu unul nou. Metamorfozarea societății 
cunoaşte valenţe diferite în provincie față de centru, reprezentat de Bucureşti. 
Răsunetul, ca organ de presă independent, descrie cu înfiorare revoluția 
moravurilor care corup societatea locală. Elementul cel mai deranjant este 
adoptarea noilor tendinţe (trenduri) europene în muzică şi vestimentaţie. Ziarul 
relata cu indignare în 1922 despre petrecerea tradiţională a cârnăţarilor, organizată 
într-o duminică a lunii noiembrie, unde „„|...] dansul nu a început cu o horă sau o 
lugojană ci cu un Boston”"!. Noutăţile se succed într-un ritm alert. Frenezia 
practicării noilor dansuri pe ritmuri de Jazz”, în opoziţie cu muzica tradiţională 
lăutărească, care răsuna odinioară la petrecerile din Lugoj, este sugestiv descrisă 
în rubrica „Notiţe” din 6 februarie 1927: „Lumea întreagă este biată de «histerie», 
astăzi tânării şi bătrânii cât şi tânările şi bătrâneli se dedau la aşa numitele plăceri 
desvăluite prin saloanele de dans, varieteuri şi muzik hall-uri. Nimic nu se face 
astăzi mascat după uşă cu perdea, ci în mod public”!5. Noile tendinţe, deşi 
asimilate, nu înlocuiesc brusc vechile gusturi, ci coabitează!. 

Modernizarea este prezentă în societate prin generalizarea şi larga 
utilizare a invențiilor apărute înainte de război, care pătrund în rândul maselor: 
radioul", automobilul!“ şi cinematograful. Alături de vechiul cinematograf 


10 Caracterul cultural al Răsunetului este completat de editoriale şi articole semnate de 
personalităţi bănăţene de marcă: loan Boroş, arhiereu greco-catolic şi istoric local, dr. Nicolae 
Brânzeu canonic, dr. P. Nemoianu, fost prefect, dr. Peteanu, director al Liceului „Coriolan 
Brediceanu”din localitate, Filaret Barbu compozitor, jurnalistul Dănilă Pusa etc., 

1 Răsunetul, I (1922), nr. 28, 26 noiembrie, p. 2. Valsului englezesc, variantă de vals mai lent, 
cunoscut sub denumirea de „Boston”. 

1? Răsunetul, UL (1924), nr. 47, 23 noiembrie, p. 3. 

3 D, Asandi, „Notiţe-Taxele plăcerilor” în Răsunetul, VI (1927), nr. 6, 6 februarie, p. 1. 
Autorul trăieşte o anumită retribuție morală prin măsura anunțată a statul de a introduce o taxă 
de la 2000 de lei în sus pentru petrecerile „[...] unde în program sunt cuprinse dansuri 
excentrice”. Taxă va fi scoasa în 1929 

14 O ştire cel puțin hilară anunța cu toată seriozitatea că la serata de dans, organizată de 
reuniunea comercianților la hotel Dacia din 28 ianuarie 1928, atmosfera va fi întreținută de un 
„[...] Jazz-Band şi o orchestră de țigani”.Vezi Răsunetul, VII (1928), nr. 5,29 ianuarie, p. 3 

15 În rubrica „Notiţe „„ se menţionează concertele transmise la radio din Londra sau Paris care 
pot fi recepționate şi în Lugoj. Vezi Răsunetul, V (1926), nr. 2, 10 ianuarie, p. 3. Prima 
emisiune în limba romana a fost transmisă în 1925. 

l6 D, Asandi, rubrica „Notiţe. Țara lui Ford?...” în Răsunetul, VI (1927), nr. 18, 1 mai, p. 1: „Ne 
americanizăm parc’că suntem în ţara lui Henry Ford. Dispare carul cu boi, dispare «fiakerul» 

„Olimpia”, se (re)deschide la începutul anului 1923 cu sprijinul Ministerului 
Artelor cinematograful „Apollo”. Filmele sunt vehement criticate, din cauza 
subiectelor abordate si a influenţei negative pe care o au în educaţia tinerilor: 
„Noul cinematograf nu poate fi decât un nou propagator al depravării care va 
urma desigur în viitor acelaşi drum ca celelalte cinematografe prin interpretarea 
filmelor imorale [...].Filmele tipărite cu roşu şi înfrumuseţate cu inscripţia 
ademenitoare « numai pentru adulţi » nu vor înceta de a se servi publicului”. 
Este o lume a cărei schimbare ziarul a documentat-o fragmentar. Nu putem decât 
să întrezărim modul în care individul s-a manifestat în spaţiul public, pe stradă, la 
cinematograf, sau în cafenea. 

Viziunea generală asupra societăţii exprimată de majoritatea 
colaboratorilor ziarului Răsunetul este una decadentă în comparaţie cu 
perioada antebelică. Trecutul idealizat, construit pe nostalgia vremurilor în 
care comunitatea românească din Lugoj, unită de sentimentul naţional, a 
activat pe teren cultural şi social pentru afirmarea poporului român în cadrul 
statului dualist, este folosit permanent în discursul critic la adresa procesului 
de modernizare perceput ca un fenomen de fărâmiţare a societăţii tradiţionale: 
„[...] generaţia trecută cum era de unită sufleteşte. Intelectualul, meseriaşul şi 
economul, toţi formau o masă puternică românească, pe când în zilele noastre 
suntem desbinaţi pentru că trăim în era României Mari. [...] harnicii noştri 
meseriaşi, economi şi intelectuali, care nu se făloseau ei în straele lor simple, 
cercetau cu mic cu mare sfânta biserică pe când azi fracul şi lacul îi opreşte, 
pe motiv că nu e la modă.[...] Pudra, roselele, oglinda, cinematograful, Corso, 
răpeşte timpul femeilor care în loc să cerceteze casa lui Dumnezeu mai bine 
frământă oare întregi Corsul'? [...] Dacă s'ar pomeni din somn strămoşii 
noştri ş'or vedea pe Nana Uţă cu Bubi copt'",cu rochia deasupra de genunchi, 
călătorind pe bicicletă, ar lua câmpii [...] În loc de Bună ziua se zice Bonjour 
şi în loc de mulţumesc mersi”. 

Societatea, prin intermediul ziarelor a căror politică publicistică se 
orientează spre relatarea senzaționalului, începe să conştientizeze existența 
unei subculturi a delincvenţei, formată din indivizi care atentează la valorile 
morale prin comportamentul şi stilul lor de viaţă: „femei imorale” cerşetorii 


cu roibi cu zurgălăi şi în locul acestora pretutindeni îşi face apariţia năluca de automobil,care 
acuma e aici peste 5 minute la... Coştei la rugă...”. 

17 P, Mirenus, „Simple impresii ,„ în Răsunetul, XI (1932), nr. 6, 11 februarie, p. 2. 

15 Strada Regele Ferdinand care pornea de la gară şi traversa oraşul până la piaţa Regina Maria 
era cunoscută sub numele de „Corso”. Sinonim cu locul de promenadă. 

1 Tunsoarea „ Bob”a fost la modă în anii "20. Varianta regională provine din limba germană 
„Bubi kopf”. 

2 Lae din Banat, „Lugojul de altădată” în Răsunetul, VIII (1929), nr. 52, 25 decembrie, p. 3. 

de pe străzile oraşului, țiganii, hoţi de toate categoriile de la escroci mărunți la 
defraudatori de bani publice”. 

Atitudinea faţă de marginali relevată în coloanele ziarului Răsunetul 
denotă o critică vehementă la adresa unor grupuri, stigmatizate prin 
caracteristicile negative comune, şi, mai rar, a individului. Sociologia îi 
defineşte pe marginali” după relaţia lor cu societatea, de aici rezultând 
anumite caracteristici generale: inadaptarea la norma socială, constituirea unei 
lumi alternative celei reale unde pot vieţui, carența educaţională care tinde să 
justifice conduita imorală şi activitatea ilegală. Pentru studiul nostru este 
importantă şi antropologia urbană, care urmăreşte modificarea 
comportamentului uman în contact cu orașul şi evoluția lui. În acest proces, 
un rol important îl ocupă migraţia rural-urban şi contactul celor două lumi, la 
mijlocul cărora se află individul marginal”. 

Flagelul social postbelic care a dus la înmulţirea clasei de jos a fost 
sărăcia. Alături de personalul românesc numit în administraţie şi-au făcut 
apariţia treptat, profitând de haosul juridic, şi grupuri marginale din alte 
regiuni ale României Mari care au întărit rândurile declasaţilor din Lugoj. 
Stabilimentele industriale existente în oraş şi posibilitatea învăţării unei 
meserii au determinat exodul locuitorilor din mediu rural care au fost atraşi de 
posibilitatea găsirii unei slujbe care să le asigure un trai mai bun. Ajunşi la 
oraş, mulți ţărani se topeau în masa declasaţilor, alegând să îşi ducă veacul 
prin localurile de noapte din Lugoj. O lume subterană intră în atenţia 
publicului prin ştirile de senzaţie regăsite în Răsunetul: spectacole de 
varieteuri, bătăi şi scandaluri, birturi în care îşi duc veacul prostituate, 
pungaşi, alcoolici. Cele mai rău famate crâşme din Lugoj erau: „La Steaua 


2! Răsunetul relata în nr. 12 din 23 martie 1924, despre unul din cele mai mari furturi,realizat de 
un funcționar public si anume suma de 4 milioane de lei. Lili Reischl (supranumită Lili Tanti), 
angajată la Administraţia financiară din Lugoj a depus la poştă cuferele cu bani pentru a fi 
trimise la Ministerul de Finanţe în Bucureşti. A doua zi şi-a dat demisia pe motiv ca pleacă în 
Basarabia. După câteva zile se anunţă de la Bucureşti ca au sosit cufere cu sigiliu intact şi că 
erau pline cu cărămizi şi pietre. Se bănuieşte ca a fugit din ţară în Ungaria. 

22 Conceptul de „om marginal” s-a născut in cadrul şcolii de sociologie din Chicago. Robert 
Ezra Park (1864-1944) a fost primul care a descris comportamentul individului marginal în 
raport cu urbanizarea în articolul „Human Migration and the Marginal Man”, publicat în 1928. 
Procesul de adaptarea a individului venit din mediul rural la oraş este văzut ca un conflict 
cultural generator al marginalizării. Conceptul a fost perfecţionat de succesori lui Park care au 
făcut o diferenţiere intre personalitatea marginalului şi situaţia lui. Pentru mai multe informaţii 
vezi Chad Alan Goldberg, „Robert Park’s Marginal Man: the career of a concept in american 
sociology” în Laboratorium, vol. 4,nr. 2, 2012, pp. 199-2017 

% Alexandru Majuru, Marginalul: un destin antropologic urban, postat pe site-ul 
http://ww.bucurestiivechisinoi.ro/2010/01/marginalul-un-destin-antropologic-urban/ la 
0109.2010. 

consultat în data de 20.12. 2012 


96 CONFERINȚELE DE LA TELCIU 


Vânătă”%, „Bucureşti”, „Birtul lui Ambruş”,,, birtul lui Dimitrie Petruca” sau 
crâşma din Str. Cazarmei. Alături de acestea existau în oraş două hoteluri 
folosite de prostituate: Hotelul Imperial din parcul gării şi Hotel-Cafenea 
Metropol” unde „[...] aşa numitele artiste de consumaţie, care pe lângă ca nu 
sunt supuse vizitei medicale, îşi învârt corpul otrăvit în mlădieri şi 
charleston-uri "5 

Crâşma ca spaţiu al promiscuităţii este locul de refugiu al marginalilor 
unde pot socializa cu cei din clasa lor departe de ochii vigilenţi ai societăţii. 
Zona publică reprezintă locul de intersecţie a celor două lumi antagonice. În 
piaţa de lângă catedrala greco-catolică, cu ocazia târgurilor săptămânale, 
tâlharii şi cerşetorii se amestecau printre precupeţi, ţărani, servitoare şi 
muşterii. Întâlnim frecvent în coloanele ziarului atenţionarea cu privire la 
târgurile de ţară organizate în Lugoj: „Feriţi-vă de pungaşi”. Țăranii erau 
victime sigure, atât pentru hoţii de buzunar, cât şi pentru indivizi dubioşi ca 
„[...] Vuia Vasile care joacă pe la târguri şi birturi cu trei cărți « lată 
popa,unde-i popa ». Zilele acestea doi ţărani au picat jertfă escrocului Vuia 
care a vrut să fugă la Caransebeș cu o prostituată dar a fost prins””. 

Principalele grupuri marginale care fac obiectul criticii ziarului 
Răsunetul se fac vinovate de vagabondaj: cerşetorii, prostituatele, ţiganii. 
Clasificarea marginalilor este procedeul arbitrar care uşurează studierea 
indivizilor, grupaţi după tarele morale sau activităţile infracționale similare. 


Cerşetorii 

Scena este însuşi oraşul cu străzile lui pline de cerşetori. Atitudinea 
faţă de aceştia este una similară contemporanității noastre, după cum reiese 
din descrierea superficială a lui D. Asanadi“ din 1922: „Îi vezi zilnic 
cutreerând oraşul nostru în lung şi în lat. Între ei afli persoane sănătoase, cari 
în loc să meargă ca prin muncă cinstită să-şi câştige pânea de toate zilele, 
preferă mai bine a cerşi, o meserie mai rentabilă şi fără prea multă trudă.[...] 


24 O aventură în Lugoj” în Răsunetul,X (1931), nr. 4 din 25 ianuarie, p. 3. 

*5 Birtul lui Arthur Ambruş care se recomanda şi azil de noapte era situat pe Str. Huniade, în 
apropierea Pieței Regina Maria. Cu ocazia târgurilor săptămânale birtul era plin de ţărani, 
pungaşi şi prostituate. Promiscuitatea acestui spaţiu este adeverită prin relatările bătrânilor care 
au confirmă faptul că tacâmurile şi vasele de aluminiu erau legate de mesele de lemn pentru a 
nu fi furate. 

26 Răsunetul, X (1931), nr. 46, 15 noiembrie, p. 4. 

7 Hotel era situat la intersecţia Străzilor Principele Carol şi Mihali. 

33 D, Asandi, „Notiţe-Taxele plăcerilor” în Răsunetul VI (1927), nr. 6, 6 februarie, p. 1. 

? Răsunetul, X (1931), nr. 10, 8 martie, p. 3. 

30 În spatele pseudonimul D. Asandi se afla tânărul jurnalist Dănilă Puşa, decedat prematur în 
1929. El a semnat rubrica „Notiţe” în care descrie cu ironie evenimente din viața oraşului. 

Ştim că este oprită cerşetoria, existând deja o lege“!, pentru a-i strânge de pe 
străzi, făcându-se o colonie din ei. De ce nu să iau măsuri grabnice şi în oraşul 
nostru, care să scape populaţia de această plagă, dintre cari mulţi oameni 
leneşi şi dacă poliţia ar face o razie pe la birturile de prin piaţa Sf. Ioan, ar afla 
mulţi dintre ei turmentaţi de beutură. Să se caute ca micii copilaşi cari însoțesc 
pe unii dintre cerşetori, să fie adunaţi şi plasați în altă parte, că toţi aceştia în 
viitor vor deveni vagabonzi şi periculoşi pentru stat.”,, Această frică legată de 
înmulţirea vagabonzilor a fost bine întemeiată. O razie efectuată de poliţia 
locală la începutul lunii mai a anului 1932, în plină criză economică, a 
identificat 30 de persoane fără domiciliu stabil în Lugoj, dintre care 2 au fost 
prostituate. Măsurile au fost întotdeauna aceleaşi, dacă nu existau mandate pe 
numele lor, erau trimişi la localitatea de reşedinţă sau erau găzduiţi la azilul de 
săraci din Lugoj”. 

Viziunea asupra cerşetorilor este una compactă, rareori fiind sugerate 
sentimente de compasiune faţă de indivizii amărâţi care trăiau din cerşit'”. Un 
caz despre care ziarul oferă mai multe detalii din cauza destinului tragic este 
cel al lui Eftimie Lugojanu. Individul, alungat de acasă de familie din cauza 
mediului insalubru în care şi-a dus veacul, s-a îmbolnăvit, găsindu-şi sfârşitul 
în cârciuma lui Ambruş la ora 1 după-amiază în ziua de marţi 5 aprilie 1932%. 

În opoziţie cu tipologia cerşetorului neadaptat social, care trăieşte pe 
drumuri hrănindu-se din mila publică, se conturează tipul cerşetorului 
profesionist, infractor de carieră, cum e cazul ţiganului Stancu Trifu, originar 
din Gătaia, care „,[...] înainte de sărbători a plecat prin vechiul regat cerşind 


31 Este vorba de Legea nr. 2.908 din 4 iulie 1921 pentru „înfrânarea vagabondajului şi 
cerşetoriei şi pentru protecţiunea copiilor” publicată în Monitorul Oficial nr. 76 din 9 iulie 
1921. Aceasta prevedea înfiinţarea unor colonii de muncă pentru persoanele găsite vinovate de 
cerşetorie, azile de săraci în fiecare capitală de judeţ pentru infirmi şi vagabonzi şi asistenţă 
socială pentru minori. Actul normativ a fost consultat pe site-ul www.monitoruljuridic.ro, în 
data de 20.12. 2012,< http://www.monitoruljuridic.ro/act/lege-nr-2-908- din-4-iulie-1921- 
pentru-infranarea-vagabondajului-si-cersetoriei-si-pentru-protectiunea-copiilor-emitent- 
parlamentul-publicat-n-28172.html> 

AD, Asandi, „Cerşetorii” în Răsunetul, I (1922), nr. 8, 9 iulie, pag. 2. 

3 „Razie în Lugoj”, Răsunetul XI (1932), nr. 19, 8 mai, p.3. Raport asupra situațiunii județului 
Severin pe anii 1925-1927, editat în 1928, ne oferă la pagina 171, o statistică a persoanelor 
îngrijite în azilul județean din Lugoj. În 1925 au fost îngrijite un număr de 194 persoane din 
care 111 au fost bărbați şi 83 femeie. Anul viitor (1926) numărul celor „cazați „ la azilul 
județului a scăzut la 183 din cauza ratei deceselor. Dintre aceştia 110 au fost bărbați şi 73 
femei. Alături de acest stabiliment destinat nevoiaşilor, susținut din bani publici, trebuie să 
menţionăm şi mesele de caritate organizate de cetăţenii inimoşi al Lugojului cu ocazia 
sărbătorilor. 

3 Relatarea duioasă a morţii lui Aron în 1927, un cerşetor din Lugoj care trăia din lipitul 
afişelor. Ziarul îi prezintă numele complet, Aron Munteanu şi vârsta reală, 58 de ani. Vezi 
Răsunetul, VI(1927), nr. 3, 16 ianuarie, p. 3. 

35 Mort din cauza sărăciei” în Răsunetul, XI (1932), nr. 15, 10 aprilie, p. 3. 

prin diferite oraşe şi sate, cu două condici, arătând şi o fotografie că are vre’o 
12 membrii şi familie. Acest ţigan împreună cu loan Miloş a lui Scodel din 
Lugoj, se prefăceau că tremură şi au boală de nervi, aşa că prin acest mijloc 
cerşeau, adunând sume importante. Țiganii sunt deplin sănătoşi şi cu acte 
dresate au fost predaţi parchetului Jud. Mixte Lugoj”. O descriere mai 
literară a ceea ce reprezentau aceşti „pensionari ai milei” pentru oraş ne este 
oferită în articolul „Inestetica tolerată” din 1929: „Legiunile de cerşetori şi 
schilozi care reazămă zidurile oraşului, reeditând în miniatură decorul oriental 
cu văicărelile ce plictisesc, cu tot felul de şiretlicuri la care apelează oastea 
acestor dezmoşteniţi de soartă, [...] impresionează desigur dureros, dar în 
acelaşi timp dă o nota de orientalism murdar şi scârbos”. Aversiunea faţă de 
cerşetori în cazul de față este una de natură estetică, pusă în legătură cu 
imaginea insalubră a Lugojului. 


Prostituatele 

Criza moralității în cadrul societăţii locale are în centru sexul frumos. 
Părerile exprimate în ziar cu privire la conduita femeii în spaţiul public denotă 
o persistență a clişeelor tradiţionale privind locul acesteia în societate. 
Femeile, aflate în plin proces de emancipare, devin conştiente de sexualitatea 
lor, lucru sesizat de relatările Răsunetului, care accentuează neruşinarea cu 
care acestea se afişează în spaţiul public“. Ipocrizia situaţiei este dată de 
tolerarea prostituţiei în cadrul reglementat şi discreția cu care este abordat 
subiectul, considerat tabu. Flagelul prostituţiei nu a fost înfierat pentru actul în 
sine, ci pentru pericolul social reprezentat de răspândirea bolilor venerice. 
Multe servitoare recent ajunse la oraş practicau alternativ şi prostituţia. 
Măsurile luate de poliţia din localitate sunt făcute publice în Răsunetul din 9 
iulie 1922: „Servitoarele după ora 9 li-e interzis a vagabonda pe stradă. 
Cele-ce doresc a preumbla trebuie să aibă un permis subscris de stăpânul lor. 
Cele ce vor fi prinse după orele 9 fără acest permis vor fi arestate şi pedepsite. 
Au fost pedepsite deja 12 servitoare cu câte 100 lei, unele dintre ele aflate cu 
morburi venerice, au fost trimise la spital. — Totodată servitoarelor le e interzis 
a se preumbla Duminica pe strada principală, designânduli-se alt loc de 
preumblare”*. Printre măsurile de combatere a prostituţiei ilegale, iniţiate de 
poliția locală, se află şi supravegherea hotelurilor şi a caselor care ofereau 


0 Răsunetul, X (1931), nr. 3, 18 ianuarie, p. 4. 

SA Theotracul, „Inestetica tolerată” în Răsunetul, VIII (1929), nr. 17, 21 aprilie, p. 2. 

38 Ziarul atrage atenţia în repetate rânduri despre neruşinarea femeilor venite la ştrand care se 
plimbă pe Timiş cu luntrele „[...] îmbrăcate numai pe partea unde Eva oarecând îşi folosea 
veşmântul de frunză”.Cu atât mai şocantă este această atitudine dacă ţinem cont că scăldătoarea 
se afla chiar în faţa Liceului „C. Brediceanu” fiind „supravegheată” atât de profesori cât şi de 
elevi. Vezi „Neruşinarea din Lugoj” în Răsunetul, I (1922), nr. 7, 2 iulie, p. 3. 

33 Răsunetul, I (1922), nr. 13, 13 august, p. 2. 

camere de închiriat pe noapte“. O razie efectuată în ziua de 19 august 1922 a 
depistat 19 persoane fără acte de identitate şi „[...] 3 coconiţe bolnave care au 
fost trimise la spital”. La prima abatere, prostituatelor ilegale li se aplicau 
amenzi în bani. Pedepsele aplicate recidivistelor erau mult mai severe, așa 
cum menționează Răsunetul din 7 octombrie 1928 în rubrica amenzilor 
aplicate de poliție, unde se găsesc şi „[...] 8 prostituate clandestine internate 
în spitalul cu boale venerice şi pedepsite fiecare cu câte 8 zile de 
închisoare "2. 

Liniştea patriarhală care domneşte asupra comunităţii este străpunsă 
prin vocea jurnalistului care nu se sfieşte să relateze practicile îngrijorătoare 
desfăşurate după perdea. Articolul „Apogeul imoralităţii” din 1923 descrie cu 
mult farmec un loc de rendez-vous ilegal unde se practica prostituţia. Pentru a 
menţine discreţia surselor şi a personajelor implicate, junaristul îşi imaginează 
un dialog fictiv între el şi un stâlp de telegraf care veghează stingher cu un 
singur ochi, reprezentat de o lampă electrică, strada V. Vlad Delamarina: 
„Strada împărăției mele până acum câteva luni era liniştită noaptea. N'auzeam 
nimic, doar vrun greier cânta obosit prin parcul apropiat, acompaniat de 
lătratul vrunui câine somnambul. Dar să vezi minune; într'o noapte 
întunecată am văzut nişte făpturi ce fac parte din sexul frumos apropiindu-se 
tiptil de o casă cu 5 geamuri din strada mea. Au bătut în fereastră şi pe urmă o 
babă (Lenca) le-a deschis poarta. Ele au intrat urmate de câţiva domni. În 
noaptea aceea casa amintită au lăsat pe coşuri valuri de plăcere înăbuşite. Eu 
le-am cunoscut cine erau, dar nu le trădez de frică să nu le pui în ziar şi sa mă 
facă trădător. De atunci încoace nopţi de-a rândul am fost martorul retragerilor 
discrete a multor perechi binecunoscute, în str. Împărăției mele”. Multe case 
de prostituție improvizate funcționau sub conducerea unor matroane 
eludându-se de la plata impozitului pe venit“. Unicul bordel care a funcţionat 
oficial în Lugoj interbelic avea in 1929 doar 9 prostituate. Pe lângă acestea, 6 
persoane s-au înregistrat la poliţie ca prostituate care îşi desfăşurau activitatea 
individual”. Cu siguranță numărul femeilor care practicau prostituţia a fost 


“9 Localurile publice aflate sub supravegherea poliţiei în 1928 erau in număr de 134: 4 cafenele, 
7 restaurante, 2 bodegi, 4 hoteluri, 3 săli de dans, 1 teatru, 2 cinematografe, o casă de 
prostituție, 10 cârciumi. Vezi Raport asupra situațiunii judeţului Severin pe anul 1928. Tip. 
Firma A. Auspitz, Lugoj 1929, p. 124. 

a Răsunetul, I (1922), nr. 14, 20 august, p. 3. 

2 „Amendaţi” în Răsunetul, VII (1928), nr. 41, 7 octombrie, p. 3. 

ST, Asandi, „Apogeul imoralității” în Răsunetul, an II (1923), nr. 49, 9 decembrie, p. 3. 

“ Prin legea contribuţiei directe din 1921, intrată în vigoare la 1 august, prostituatele trebuiau 
sa plătească zece la sută din venitul lor statului. 

45 Dr. Aurel Voina, Prostituţia şi Boalele Venerice în România, Bucureşti, Tipografia Curţii 
Regale F. Göbl Fii. S.A. 1930, pp. 87-88. În 1919 pentru Banat şi Transilvania s-au dat 
dispoziţii asemănătoare privind practicarea prostituţiei. Buletinul special destinat prostituatelor 
certifica ocupaţia,vârsta si domiciliul. Periodic se aplica ştampila doctorului ca dovadă a 

mult mai mare, raportându-ne la numărul de locuitori al oraşului şi 
vicisitudinile perioadei interbelice. 

Ceea ce a deranjat opinia publică cu privire la femeile uşoare este 
faptul că acestea se aflau în anturajul unor indivizi dubioşi, fiind uneori 
complice la realizarea unor infracțiuni. Nenumărate au fost cazurile în care 
prostituatele, în cârdăşie cu peştele şi administratorul hotelului sau a 
cârciumii, comiteau infracţiuni de furt. Ca exemplu, relatăm incidentul din 
noaptea de 15-16 decembrie 1928, când un locuitor al oraşului, Vasile 
Moldovan, s-a dus cu o mare sumă de bani la crâşma lui Pavel Ursu din Str. 
Cazărmi, unde se adună mulţi indivizi suspecţii şi „prostituante”. Stând la 
băut cu Gheju Francisc, Moldovan a fost sedus de prostituatele Ana Frisu şi 
Eva Lupulescu care l-au dus în camera lor şi i-au furat suma de 11.000 lei, pe 
care victima o câştigase cu mare trudă, în vară, la Băile Herculane. Banii au 
ajuns la Gheju Francis care, după ce a plătit consumaţia la cârciumarul Ursu“, 
i-a şi lăsat un rest considerabil. În final, victima a întrebat pe cei doi despre 
bani dar a fost pălmuită de Gheju pentru așa numite insinuări de tâlhărie, iar 
cârciumarul a negat totul. Poliţia a recuperat o parte din bani şi s-a dispus 
trimiterea în judecată a vinovaţilor”. 

Decizia desființării bordelurilor prin legea sanitară din 1930% a avut 
ca efect creşterea prostituţiei ilegale. Practicarea individuală a meseriei nu a 
fost interzisă, dar a creat o nouă problemă legată de modul în care 
prostituatele îşi racolau clienţii şi imposibilitatea controlului activităţii 


vizitelor medicale. Bordelurile din Transilvania şi Banat au fost considerate ca fiind cele mai 
curate din România Mare. Prostituţia a fost reglementată, începând cu a doua jumătate a 
secolului al XIX-lea, în Imperiul Dublei Monarhi prin regulamente locale concepute de 
primării. La modul general prostituţia a fost admisă în cadrul caselor de toleranță sau 
individual, cu condiţia respectării normelor de igienă. Înregistrarea persoanelor practicante şi a 
stabilimentului la oficiul de poliţie era obligatorie. În procesele verbale ale primăriei Lugoj, 
protocolul nr. 98 din şedinţa reprezentanţei comunale din 14 august 1882, este menţionată o 
plângere a locuitorilor din Lugoj referitoare la necesitatea închiderii „caselour de prostituţiune” 
din Str. Poştei, datorită apropierii de biserica ortodoxă din localitatea. Vezi D.J.A.N Timiş, 
fond Primăria oraşului Lugoj nr. 363, „Registrul de procese verbale ale reprezentaţiei oraşului 
pe anul 1881-1883”, protocol nr. 98, nr. inventar 6/1881, pp. 95-96. 

“5 Individul cu caracter îndoielnice, Pavel Ursu a fost condamnat de Tribunalul Lugoj la 10 zile 
închisoare corecțională în 1927, fiind învinuit că şi-a însuşit efecte militare furate de soldaţi 
dela 42 Obuzieri. Vezi Răsunetul din 27 martie 1927. 

47 Răsunetul, VII (1928), nr. 52, 25 decembrie, p. 5. 

48 Articolul 305 din”Legea sanitară si de ocrotire”, promulgată în 24 iunie 1930 interzice casele 
de toleranţă şi pedepseşte exploatarea femeilor de orice natura. Prostituţia în sine nu a fost 
interzisă. Textul de lege se găseşte pe site-ul http://www.legex.ro/Lege-236-14.07.1930- 
38.aspx consultat în data 01.06.2013. Bordelurile au reintrat în legalitate în 1943, fiind interzise 
de regimul comunist în 1949. 

acestora”. În perioada anilor 1931-1932 ştirile din ziar ne oferă o listă a 
prostituatelor care au activat în public, fiind sancţionate de poliție pentru 
diferite abateri: Elena Stanca şi Maria Surgu pentru scandal în public, motivul 
fiind rivalitatea şi afacerile personale”, Morărescu Ana şi Lenhard Ecaterina 
pentru staționarea în stradă în afara orelor de program Sandor Ghizela, 
acuzată de tâlhărie la hotelul Dacia”. 

Integritatea fizică şi morală a acestor femei lasă de dorit. Anchete 
realizate în perioada interbelică au scos în evidenţă factorii care le-au împins 
pe femei la practicarea infamei meserii: sărăcia, lipsa educaţiei şi anturajul”. 
Mediul infect în care şi-au dus traiul le-au împins uneori la sinucidere: „În 
noaptea de 20-21 a.c. (1931) la restaurantul Bucureşti din Lugoj a încetat din 
viaţă  strangulându-se prostituata Iuliana  Csaty”*. Lacunar, ziarul 
menţionează şi cazurile unor persoane de sex feminin care suferă de boli 
mintale, ca cel al Galinei Pavlovna ,„[...] întreţinută la spitalul public, secția 
alienaţilor aproape de un an de zile. Numita, pe lângă că e bolnavă se ocupă şi 
cu prostituția, cântănd şi cu ghitara prin locuri publice unde provoacă 
scandaluri şi atâță persoane. Ultimul caz s-a întâmplat la restaurantul dl. 
Sismits unde a fost lovită atât doamna cât şi dl.Sismitz pe faptul că nu i-a 


permis să-şi exercite odioasa meserie”?. 


Ţiganii 

La periferia societăţii, în categoria marginalilor extremi, se află 
minoritatea etnică reprezentată de „țţigani”. Informaţiile din ziar sugerează 
constituirea unei puternice comunități ţigăneşti în Lugoj (colonie) în deceniul 
trei al secolului XX%5. Zonele în care s-au aşezat constant au fost cele de la 


* Răsunetul, X (1931), nr. 31, 2 august, p. 2: „Atragem atenţia Chesturii poliţiei noastre asupra 
faptului că pe Str. Tunei umblă noaptea o sumedenie de femei cu moravuri uşoare, molestând 
pe locuitori care doresc a se odihnii. Ar fi bine ca gardienii din serviciu să le pună în rezon, 
arestându-le” 

5 Răsunetul, X (1931), nr. 30, 24 iulie, p. 3. 

5! Răsunetul, XI (1932), nr. 29, 17 iulie, p. 3. 

° Dr. Aurel Voina, în cartea sa despre Prostituţia şi Boalele Venerice în România apărută în 

1930, expune concluziile privind modul de viaţă a prostituatelor bazându-se pe ancheta 
realizată pe un eşantiona de 250 de prostituate din Bucureşti, care au completat chestionarele cu 
ocazia controlului medical. 

53 Răsunetul, X (1931), nr. 43, 25 octombrie, p. 3. 

5 Femeie bolnavă liberă „ în Răsunetul, (XI) 1932, nr. 26, 26 iunie, p. 3. 

5 Primii țigani s-au stabilit în perimetru oraşului la sfârşitul secolului al XIX-lea. 
Recensământul special al ţiganilor, realizat în 1893 consemnează existenţa unui număr de 105 
persoane la Lugoj din care 74 au fost ţigani stabiliţi definitiv (42 bărbaţi şi 32 femei). Traian 
Rotariu (coordonator), Maria Semeniuc, Mezei Elemer, Recensământul din 1890 si 
recensământul țiganilor din 1893. Transilvania, Presa Universitară Clujeana, 2009, pp. 
466-467. O imagine mai clară asupra comunităţii ţigăneşti din Lugoj şi a numărului membrilor 
ei ne este dezvăluită în recensământul din 1930 unde Lugojul apare cu o populaţie de 23.593 

periferia oraşului, în partea dreaptă a străzii Făgetului lângă locul târgului de 
vite, pe Str. Aurel Vlaicu“ şi în Lugojul german între străzile Oloşagului” şi 
Caransebeşului, unde se ţineau târgurile de ţară. Această zonă apare deja pe 
harta Lugojului, editată în 1923 sub numele de „Ţigănie”*. 

Conflictul dintre lumea interlopă şi reprezentanţii legii constituie o 
prezenţă constantă în pagina de noutăți a Răsunetului. Personajele negative, în 
ciuda abilităţilor speciale de a înşela legea, sunt prinse de organele de poliţie 
care veghează la ordinea publică. Acelaşi clişeu jurnalistic de regăseşte şi în 
relatarea capturării „periculosului pungaş de buzunar Ganţă” în 1924 şi a 
bandei sale care se ascundea în „ţigănie”: „Dl. Comisar Murariu, primind 
delegație de a-l aresta, a plecat la faţa locului acompaniat fiind de alt 
comandant de sergenţi dl. Anghel şi încă 8 sergenţi. Ajungând afară din oraş, 
poliţia a înconjurat fără de veste cartierul ţigănesc. Ganţă, prinzând de veste 
că vine poliţia a încercat sa fugă, nu i-a reuşit însă din cauza sergenţilor care 
se postară într-un mod corect. Zilele următoare, mulțumită muncii neobosite a 
poliției noastre, au mai fost arestați încă 5 ţigani, căci operau prin târguri, 
trenuri sub instrucțiunea vătavului Ganţă”*”. 

Reacţia publică locală la adresa ţiganilor prinde contur în anul 1929, 
când Răsunetul publică o serie de articole exprimând fățiş opinia față de 
aceştia: „Țiganii, această plagă a societăţii româneşti se află pretutindeni şi 
prezintă un pericol permanent pt. cetăţeni. Mai ales ţiganii corturari — aceşti 
vagabonzi cari în viaţa lor nu se ocupă cu altceva decât cu omoruri, jafuri şi 
înşelătorii. Dar nu cu mult mai buni sunt şi ţiganii stabiliți prin comune şi 
oraşe. Aceştia parazitează, neplăcându-le munca cinstită se dedau la cerşetorie 
şi intrând în curțile oamenilor şterpelesc numai pe ce pot pune mâna. Să fi 
văzut şi în Lunea morţilor ceata de derbedei — ţigani, femei, tineri, bătrâni, 
cum năvăleau asupra acelora care împărțeau pomană în cimitirul ortodox din 
Lugoj”. 

Indignarea generală provocată de incidentele numeroase în care au 
fost implicaţi ţiganii duce pornirea unei lupte mediatice în care s-a implicat şi 
Răsunetul, printr-o „Campanie publică împotriva ţiganilor”. Motivele sunt 


locuitori dintre care 264 s-au declarat ţigani. Varga E. Arpád, Erdély etnikai és felekezeti 
statisztikája (1850-1992), în baza de date a site-ului http://varga.adatbank.transindex.ro. 
Consultat la 14.06 2011. 

sp. Asandi, „Notiţe” în Răsunetul, IV (1925), nr. 42, 18 octombrie, p. 1. 

5 D, Asandi, „Notite — Manifestaţie” în Răsunetul, IV (1925), nr. 3, 18 ianuarie, p. 3: „În 
capătul drumului Oloşagului în apropierea ţiglăriei „Partos” s’a format un teren de patinaj.[...] 
În apropierea acestui loc de patinaj se află un număr de corturi ţigăneşti”. 

58 Planul Oraşului Lugoj, Nicolae Jugănaru, Călăuza Lugojului — Carte de adrese şi noua 
numire a străzilor în Lugoj, 1923. 

5 „O bandă de pungaşi arestaţi” în Răsunetul, II (1924), nr. 8, 24 februarie, p. 3. 

% Răsunetul, VIII (1929), nr. 16, 14 aprilie, p. 3. 

legate de înmulţirea acestora şi ilegalităţile săvârşite: „În Lugoj s-au tot 
adunat şi se tot adună ţigani ca şi cioarele pe gunoi”. Mulţi ţigani veniţi din 
ţara românească cer pământ de la primărie folosindu-se de acte false. Primăria 
Lugojului este acuzată că eliberează cu prea mare ușurință acte de moralitate 
şi certificate de sărăcie“!. Problema ţiganilor este tot mai acută. Liniştea 
comunităţii este ameninţată de aceştia prin scandaluri care şochează Lugojul. 
Amintim doar bătaia generală desfăşurată în colonie chiar în ajunul 
Crăciunului din 1931, când două tabere formate din ţiganii locali şi cei veniţi 
din Iugoslavia şi alte părți s-au bătut cu topoare, cuțite şi ciomege. Între cei 
implicaţi sunt menţionaţi Ciurariu Ştefan zis şi Marmălade, Ştefan Ciurariu 
zis şi Imbre şi Cârpaci Eronim zis Pisaros®. 

Oraşul este năpădit de copii de ţigani trimişi la cerşit. O soluţie 
sugerată în ziar pentru îndreptarea generaţiilor următoare şi integrarea 
țiganilor este educaţia: „Este oare bine ca puradeii de ţigani să cutreiere tot 
oraşul cerşind prin piaţă şi prin tot Lugojul iar peste câţiva ani să avem cu 
atâţia pierde-vară şi vagabonzi mai mulţi. Să fie siliţi a cerceta şcoala unde se 
plantează în ei simţul omenesc şi religia care este unica armă cu care s-ar 
putea îndrepta lăpădăturile acestea ale societăţii”. Aversiunea antiţigănească 
exagerată exprimată în coloanele Răsunetului se datorează stării de 
nesiguranță a societăţii confruntate cu efectele crizei economice şi 
incapacitatea autorităţilor de a menţine ordinea publică. 

Sesizăm atitudini diferite de percepţie a țiganilor, care pendulează 
între dezgust şi fascinaţie. Prototipul ţiganului vagabond, sărac şi itinerant, 
care atrage atenţia prin modul său de viaţă, trădând o anumită compasiune din 
partea societăţii, este exemplificat în persoana lui, Ştefan Ciurariu zis 
„Marmălade”, de origine din Seciţia“: „Cine nu cunoaşte în Lugoj acest 
„țigan, subţire, cu ochii mici, negri, faţă de culoare europeană, chipeş, cu o 
mutră inteligentă, plăcut până într-un timp de ţigăncile din localitate şi jur. El 
a venit în Lugoj în anul 1928 « fugind de groaza poliţiei din Reşiţa unde a 
săvârşit furturi fiind şi condamnat ». S-a aşezat între ţiganii paşnici ai 
Lugojului, a fost arestat de sute de ori de poliţie pentru joc de noroc, beţie, 
scandal, bătăi. În fine, Marţi la 19 ianuarie a.c. Marmălade şi-a luat lada în 
spate şi degetarele obicinuite, cu care joacă « Unde-i popa care-i popa » iar 
rezultatul a fost beţia, scandalul, bătând şi pe femeia Zagra Persida. 


Intervenind, poliţia Pa arestat”. 


ê! Răsunetul, VIII (1929), nr. 30, 21 iulie, p. 3. 

€ Răsunetul, XI (1932), nr. 1, 1 ianuarie, p. 3. 

t „Tiganii şi şcoala”, în Răsunetul, VIII (1929), nr. 39, 22 septembrie, p. 2. 
ik Răsunetul, X (1931), nr. 40, 4 octombrie, p. 3. 

& Răsunetul, XII (1932), nr. 5, 31 ianuarie, p. 3. 

Activitatea infracțională este surclasată de comportamentul libertin al 
țiganilor, care nu acceptă legile şi, în concluzie, devin un pericol pentru statul 
de drept: „Țiganul iubeşte cu sălbăticie libertatea. El nu vrea să cunoască 
hotare, graniţe nici-odată. El nu cinsteşte proprietate privată, el înşală, fură, cu 
un cuvânt el nu munceşte dar trăiește”. Se distinge un stereotip al 
discriminării formulat în termeni vagi şi atribuit întregii minorități sociale. 
Ziarul s-a rezumat doar la a critica indiferența cu care autorităţile privesc 
fenomenul migraţiei ţiganilor, fără să sugereze soluţii fiabile pentru integrarea 
lor. Comunitatea țigănească a intrat în centrul atenţiei cu prilejul incursiunilor 
membrilor ei în spaţiul central al oraşului. S-a produs o coliziune în societatea 
lugojeană care poate fi exprimată prin antonimia termenilor: curat-murdar, 
vechi-nou, civilizat-nomad. Țiganii, în timp, au fost acceptaţi de autorităţi şi 
toleraţi de locuitori. În ciuda acestor derogări sociale, ei s-au integrat parţial, 
menținându-și spiritul nomad într-o stare latentă în perioada comunistă”. 


Fidel observator al evenimentelor din spaţiul public, Răsunetul 
comentează acțiunile marginalilor cu care intră în contact. Lipsesc atitudini 
faţă de alte grupuri marginale, mai discrete, cum sunt minoritățile sexuale sau 
sectele religioase. Un singur caz de pedofilie şochează întreaga comunitate, în 
1924, când "Emil Deutsch a atentat la pudoarea fetiţei de 13 ani, Luiza Antal 
[...]chiar în magazinul din Str. Regele Ferdinand”. 

Se poate observa în discursul unora dintre jurnalişti o tendinţă de 
marginalizare cu nuanţe ideologice a evreilor, care nu se poate imputa însă 
ziarului, a cărui politică moderată a fost impusă de redactorul Ţăranu. Anii 
'30 debutează, în contextul crizei economice, cu un val ridicat de 
criminalitate. Pe lângă micile tâlhării, apar menționate în Răsunetul din anul 
1930 jafuri de amploare, realizate în raza oraşului Lugoj de către grupuri 
infracționale organizate (bande). Vârsta şi condiţia socială nu pot fi folosite 
drept criterii pentru studierea indivizilor care intră în componenţa grupurilor 
de hoţi. Informaţiile lacunare relatate în rubrica ştirilor ne sugerează 
proveniența din mediul urban, în special din rândul micilor meseriaşi”. Există 
cazuri, în genul jafului din 1930 de pe strada Buziaşului, soldat cu uciderea 


65 Chestiunea ţiganilor” în Răsunetul, IX (1929), nr. 29, 14 iulie, p. 2. 

© În 20 aprilie 1936 s-a ţinut la Lugoj un congres al romilor la grădina Trocadero, unde alături 
de circa 300 de participanţi a fost prezent viceprimarul oraşului dr. O Jucu şi Nicu Gligoraş 
preşedintele „Uniunii Romilor din România”. Vezi Răsunetul, XV (1936), nr. 20, 10 mai, p. 2. 
“Răsunetul, III (1924), 20 nr. 3, ianuarie, p. 3. 

© În luna august a anului 1930 ziarul Răsunetul relata despre spargerile succesive din raza 
oraşului Lugoj. Cercetările realizate de poliţia locală au dus la arestarea mai multor membrii ai 
bandei care a dat peste 18 spargeri într-un timp record. Unii dintre aceştia erau minori şi au 
acţionat sub conducerea lui Anton Varga. Vezi Răsunetul, IX(1930), nr. 36, 31 august, p. 2. 

tipografului Ballo Josif, unde originea atacatorilor este evidentă: „[...] doi 
indivizi necunoscuţi cu arme militare, îmbrăcaţi tărăneşte”™. 

Ziarul, prin colaboratorii săi, se doreşte a fi promotor al principiilor 
morale revendicate de societatea tradițională. Carenţele acestui tip de sursă 
documentară rezidă în nota subiectivă a relatărilor, precum şi vehicularea de 
către jurnalişti a unor stereotipuri înrădăcinate în societate, aplicate grupurilor 
marginale. Autorii articolelor semnează sub diferite pseudonime, fără să își 
asume o responsabilitate directă asupra opiniilor exprimate: D. Asandi, Alion, 
Theotracul, Lae din Banat, P. Mirenus etc. Marginalii sunt blamaţi pentru 
activităţile ilegale, sau pentru indignarea morală provocată. Limbajul folosit 
este jurnalistic şi trădează o atitudine dispreţuitoare faţă de lumea declasaţilor: 
„pensionari ai milei” pentru cerşetori, „coconiţe”, „marmanzele”, „dudui” 
pentru prostituate, „cuibul zânelor de noapte” (locurile de racolat clienţii) etc. 
Observăm prin limbajul utilizat un dezgust maxim față de ţigani, sugerat prin 
expresiile: „se tot adună ţigani ca şi cioarele pe gunoi”, „plagă a societăţii 
româneşti”, „lăpădăturile acestea ale societăţii” etc. Tabloul general al 
perioadei interbelice care se desprinde din rândurile ziarului Răsunetul este 
plin de discrepanțe, atât în discursul clasei politice, cât şi la nivel social: 
politicieni demagogi şi masele, adunări sioniste şi antisemitism, naivitatea 
poporului şi parveniţii îmbogățiți după război, funcționarii corupți din poliţie 
şi jurnalişti idealişti. Constatăm o eliberare gradată a societăţii de tiparele 
comportamentale consacrate în preajma crizei economice. Frica cu care au 
fost percepuți marginalii imediat după război se disipează. Marginalii devin o 
realitate a societăţii româneşti care nu mai poate fi ascunsă sau negată. Ziarul, 
prin informaţiile pe care le conţine, ne ajută să pătrundem într-o lume 
interzisă peste care s-a aşezat tăcerea — microcosmosul marginalilor din 
Lugojul interbelic. 


% Răsunetul, IX (1930), nr. 50, 7 decembrie, p. 4. 


CALEA EXCLUŞILOR SPRE INCLUDERE. MARELE 
RĂZBOI ŞI PROBLEMA REABILITĂRII 
CONDAMNAȚILOR ÎN REGATUL ROMÂNIEI 


Gheorghe Negustor 
Universitatea Babeş-Bolyai 


A existat în anii primului război mondial o categorie socială de indivizi 
care a avut un statut aparte. Pentru ei, izbucnirea războiului a fost evenimentul 
purificator al vieţii şi al morţii. Dincolo de retorica eroismului, condiţia de 
combatant în marele război a reprezentat ocazia prin care se putea realiza 
transferul din grupul proscrişilor în cel al „salvatorilor naţiunii”. Conflictul 
izbucnit era singura posibilitate de reabilitare totală pentru nişte marginali, aşa 
cum erau considerați deţinuţii. Statul lor social se putea metamorfoza prin 
sacrificiul făcut în numele naţiunii. 


„Domnule Ministru, 

Suntem o clasă de oameni, care fie din cauza minţii 
nesănătoase, fie că aşa am fost predestinaţi şi care greşind pentru 
prima oară în viaţă, am fost depuşi în aresturile preventive civile, 
înainte de decretarea mobilizării, daţi judecății, dar necondamnaţi încă 
definitiv până astăzi. 

Regretând amarnic nechibzuita faptă, cu durerea în suflet, 
supunem la cunoştiința Domniei Voastre, că din cauza evenimentelor, 
parcurgând sute de kilometri, am lăsat în urma noastră, în jalea cea 
mai de nedescris, părinţii, soțiile, copii şi chiar ogoarele noastre 
strămoşeşti. 

De aceea, ne permitem cu ochii plini de lacrimi, a implora 
Domnule Ministru indulgența Domniei Voastre şi a vă ruga respectuoşi 
să binevoiţi a dispune ca să fim trimişi în primele rânduri ale frontului 
de luptă, pentru că acolo, chiar cu sângele nostru, cu viaţa noastră, să 
ştergem urâta faptă ce am săvârşit şi astfel să contribuim la apărarea 
țării, la salvarea familiilor noastre... id 


Rândurile de mai sus fac parte dintr-o scrisoare semnată de 15 
condamnaţi aflaţi în arest preventiv la închisoarea Vlaşca. Ei au fost încarceraţi 


înainte de intrarea României în război, şi ştiind pedeapsa ce aveau de ispăşit în 


! Arhivele Naţionale Militare, Fond Direcţia Justiţiei Militare, Dosar 6, fila 90. 

închisoare, expediază această petiție Ministrului de Război, în speranţa că vor fi 
trimişi să lupte, scăpând astfel de anii de detenţie. Există numeroase astfel de 
cereri; condamnaţi şi deţinuţi văd în marele război momentul eliberării şi 
reabilitării sociale. Pentru unii a reprezentat o oportunitate de care trebuiau să 
profite fără ezitare, în timp ce pentru alții, a fost şansa de a demonstra faptul că 
vinovăția pentru care au fost acuzaţi a reprezentat doar un accident nedorit, o 
scăpare de moment a fiinţei omeneşti. 

Aruncând doar o privire asupra istoriei dreptului românesc vedem că 
vechea clemenţă ce încorpora bunăvoința reprezentanţilor puterii, fie ei 
domnitori sau chiar potenţi locali”, a fost statuată juridic prin asocierea dreptului 
cutumiar cu normele şi legile care reglementau situaţia graţierii şi amnistiei. 
Dreptul de a ierta al domnitorilor reprezenta una dintre prerogativele puterii 
nelimitate de care aceştia dispuneau. Aşa cum puteau acorda pedeapsa capitală, 
tot la fel de uşor puteau ierta pe oricine.” Această iertare sau clemență 
domnească îşi avea însă rațiunile ei. Dacă până la începuturile modernității 
româneşti, violenţa pedepselor pe care le dădeau domnitorii, mai ales pentru 
trădare sau complot, era mai mult decât înfricoşătoare, secolele XVIII-XIX 
aduc o schimbare în sensibilitatea supliciului. Legislația modernităţii a limitat 
imaginea delicvenţilor. Presiunea opiniei publice interne şi internaționale, a 
presei, dar şi contextul politic din Principatele Române sunt factori care au 
schimbat optica judecății domneşti. Clemenţa se înconjoară acum de raţiunile 
pragmatismului politic. Sub haina bunăvoinţei domnitorului sunt iertate şi apoi 
răsplătite fapte ale boierilor care erau pedepsite cu moartea nu cu mult timp 
înainte. Pe lângă condiţionările externe ale puterii domnitorului, pe care le-am 
enumerat mai sus, a existat şi raţiunea diplomaţiei. Domnitorul nu mai este un 
despot, acordarea clemenţei îi aduce aprecierea şi respectul celor din jur, dar şi 
„supunerea” adversarilor.* Era de fapt un troc. Domnitorul acordă clemenţa, 
primind în schimb ascultare şi supunere chiar şi de la răzvrătiți. Generozitatea 
domnească este doar învelită cu haina umanității. 


? La români, domnitorul era cel care avea dreptul iertării pedepselor, al graţierii, însă, printr-un 
acord tacit şi „dregătorii-judecători” şi-au asumat acest drept: Iancu Mândru, Amnistia şi 
grațierea, Editura ALL EDUCAŢIONAL, Bucureşti, 1998, p. 75, Mihai T. Oroveanu, Istoria 
dreptului românesc şi evoluţia instituţiilor constituționale, Editura Cerma, Bucureşti, 1995, pp. 
121-123. 

3 Mihai T. Oroveanu, opt. cit., p. 121. 

4 Cristian Ploscaru, Cuvintele şi puterea. Despre originile discursului politic modern. în 
Principatele Române, în „Ideologii politice şi reprezentări ale puterii în Europa”, coord. 
Alexandru-Florin Platon, Bogdan-Petru Maleon, Liviu Pilat, Editura Universităţii „Alexandru 
Ioan Cuza”, Iaşi, 2009, pp. 293-294 şi Daniel Barbu, Bizanţ contra Bizanţ. Explorări în cultura 
politică românească, Editura Nemira, Bucureşti, 2001, pp. 46-48. 

Domnitorul Alexandru loan Cuza a acordat două amnistii, ambele de 
natură politică. La 19 iulie 1864, printr-un decret domnesc domnitorul român a 
acordat amnistie generală pentru infracțiunile politice. Era vizat, în principal, 
grupul de complotişti, care, în frunte cu fostul ministru Constantin Grigore 
Suţu, dorea să-l înlăture pe Cuza. În 1865, pe când era plecat în străinătate, 
adversarii săi au pus la cale o răscoală în Bucureşti, cu scopul de a-l înlătura de 
la domnie. Complotiştii sunt prinşi repede şi printr-un decret din 30 august 1865 
sunt amnistiaţi. Printre ei se aflau Ion C. Brătianu, C. A. Rosetti, Alexandru 
Golescu şi Eugeniu Carada. Aceste amnistii au fost făcute, fie ca un gest al 
împăcării, în speranţa de a-şi atrage opozanţii de partea sa, fie la insistenţele 
puterilor străine.” În lunga domnie a regelui Carol I au existat 15 acte de 
amnistie. Florenţa-Simona Creţu ne spune că în perioada 1866-1910 au fost 
graţiaţi anual cam 248 de condamnaţi. Acestea vizau grupul infracţiunilor de 
presă, dar şi a celor care au fost condamnaţi pentru lezmajestate şi pentru 
rebeliuni.* Deşi legislaţia în vigoare de până la Constituţia din 1923 prevedea 
pentru capul statului dreptul de a acorda amnistie doar pentru condamnările 
politice, prin decretele regale din 1902 şi 1906 au fost amnistiaţi dezertorii şi 
nesupuşii militari.” La fel va fi situaţia şi cu decretele regelui Ferdinand din 
timpul primei conflagrații mondiale, fapte care au stârnit unele reacţii negative. 
A fost de fapt o confuzie de termeni între grațiere şi amnistie, dar şi o oarecare 
ambiguitate în textul legii, care lăsa loc la diverse interpretări. 

Privite la modul general, graţierea şi amnistia sunt fenomene întâlnite în 
toate culturile istorice. Deşi se diferenţiază în unele aspecte din punct de vedere 
juridic şi al consecinţelor pe care le comportă, au şi multe asemănări, dacă sunt 
privite din perspectivă politică, istorică, filosofică etc.” Pentru a clarifica situaţia 
graţierilor şi amnistiilor şi a nu crea confuzie între aceste două fenomene, vom 
vorbi la modul comun despre ele, tratându-le ca unul şi acelaşi fenomen, cel al 
clemenţei condiționate, urmând a le discuta separat doar atunci când este cazul 
şi prezintă anumite particularităţi. Ele sunt întâlnite de-a lungul istoriei sub două 
mari forme de manifestare: generozitatea umană a vreunui lider politic sau 
religios şi pragmatism politic (aşa cum vom vedea că este cazul în timpul 
marelui război. Prima dintre ele poartă amprenta autorităţii persoanele a 
diverşilor lideri şi o întâlnim în toate perioadele istoriei umane. Ea reprezintă 


5 Constantin C. Angelescu, Amnistia în dreptul constituțional român, Tipografia Alexandru A. 
Țerek, laşi, 1940, pp. 6-9. 

* Florenţa-Simona Creţu, Graţierea, Editura Universităţii Naţionale de Apărare „Carol I”, 
Bucureşti, 2010, p. 49. 

7 Ibidem. 

8 Pentru explicaţii privind interpretarea decretelor-legi din 1916 şi 1920 ale regelui Ferdinand în: 
loan Rădulescu, Curs de drept penal, Ediţia a II-a, volumul II, Editura „Cultura Poporului”, 
Bucureşti, 1939, pp. 249-252. 

” Iancu Mândru, op.cit., p. 11. 

actul de bunăvoință al celui care conduce, acesta acordă iertarea sau, în unele 
cazuri, graţia divină este cea, în numele căreia Papalitatea şi alți lideri politici şi 
religioşi iertau diverşi condamnaţi, acordându-le eliberarea.” 

Pragmatismul politic a reprezentat o opțiune la care au apelat deseori 
conducătorii politici în fața pericolului extern sau intern. Am văzut mai sus 
cazul domnitorilor români, mai ales la Alexandru loan Cuza. Primul război 
mondial a fost evenimentul în timpul căruia o astfel de orientare era mai mult 
decât necesară, având în vedere uriaşul sacrificiu uman făcut de naţiunile 
beligerante. Liderii politici şi militari au reacţionat cu mult pragmatism atunci 
când au conştientizat necesitatea condamnaților pe câmpul de luptă. Orice 
resursă umană era binevenită în distrugătorul conflict aflat în desfăşurare. S-a 
ajuns astfel la un „contract social” între stat, prin reprezentanţii puterii, şi 
diverşii delicvenţi care puteau să-şi redobândească statutul anterior condamnării 
prin faptele de vitejie sau sacrificiul suprem pentru naţiune." 

Acest tip de contract social, pe care statul îl impune condamnaților şi pe 
care aceştia îl acceptă fără tăgadă, ba chiar trimit cereri speciale pentru a 
beneficia de ocazia ivită, impune o disciplină dusă la extrem pe câmpul de 
luptă. Este ceea ce statul modern voia şi aştepta de la indivizi, mai ales în 
armată. La această disciplină, utilitatea de care vorbea Foucault vine de la sine, 
prin sacrificiul făcut pentru naţiune. lată ce spune marele gânditor francez 
despre momentul în care statul conştientizează necesitatea ca în armată 
disciplina să meargă paralel cu utilitatea: „Momentul istoric al apariţiei 
formelor de disciplină este momentul în care ia naştere o artă a corpului 
omenesc ce nu urmăreşte numai perfecţionarea deprinderilor, nici doar 
accentuarea aservirii acestuia, ci formarea unui raport care, prin intermediul 
aceluiaşi mecanism, să-l facă să fie cu atât mai ascultător cu cât este mai util, 
şi invers.” ” 

Această înțelegere era totuşi una corectă, în folosul ambelor părți. Statul 
dispunea necondiționat de devotamentul delicvenților şi câştiga material uman 


10 O perspectivă istorică asupra acestui fenomen în: Cathleen Burnett, Justice Denied: Clemency 
Appeals in Death Penalty Cases, Northeastern University Press, Boston, 2002; Natalie Zemon 
Davis, Ficțiunea în documentele de arhivă. Istorisirile din cererile de grațiere şi povestitorii lor în 
Franţa secolului al XVI-lea, Traducere din limba engleză de Diana Cotrău, Nemira, Bucureşti, 
2003; Grazia e giustizia: figure della clemenza fra tardo medioevo ed età contemporanea, a cura 
di Karl Härter, Cecilia Nubolail Mulino, Bologna, 2011. 

1! Rousseau surprinde exemplar raportul dintre cetățean şi suveran, acel pact social prin care, 
acesta din urmă, în caz de pericol pentru naţiune, putea spune „e absolut necesar pentru stat ca tu 
să mori”, dar, în acelaşi timp îşi putea manifesta puterea şi prin dreptul de a graţia. A se vedea în 
special: Jean Jacques Rousseau, Despre contractul social sau Principiile Dreptului Politic, 
Traducere şi studiu introductiv N. Daşcovici, Ediţie îngrijită, postfață şi note Alexandra Bârna, 
Editura Mondero, Bucureşti, 2007, pp. 49-50. 

12 Michel Foucault, A supraveghea şi a pedepsi. Naşterea închisorii, Traducere din limba 
franceză, postfață şi note de Bogdan Ghiu, Editura Paralela 45, Piteşti, 2005, p. 176. 

consistent pentru prima linie de luptă. În cei priveşte pe cei din urmă, aceştia 
aveau posibilitatea nu numai să-şi răscumpere greşeala comisă şi să se 
reabiliteze social, dar, curajul şi comportamentul exemplar pe câmpul de luptă 
le puteau aduce o anumită glorie, chiar dacă, de cele mai multe ori, aceasta era 
postumă. In ciuda acestui fapt, rudele şi apropiații se bucurau nu doar de 
consolarea de a vedea ştearsă ruşinea şi imaginea negativă, care afecta întreaga 
familie, ci puteau beneficia de toate avantajele prevăzute de lege. Acest 
contract, făcut public în România prin decretele şi legile publicate în Monitorul 
Oficial”? permitea puterii suverane — statul român — să condiţioneze garantarea 
unei reabilitări prin comportamentul celui în cauză pe câmpul de luptă. Însă, aşa 
cum se va putea lesne observa, întregul proces era mult mai complicat. Drumul 
spre glorie, spre redobândirea calităţii de cetăţean integru şi fiu demn al naţiunii, 
era presărat de pericole, moartea pândea la fiecare pas, iar eroismul trebuia 
garantat de superiori, martori ai luptelor. Cu toate acestea, la modul pragmatic, 
putem spune că cei care au beneficiat de acest avantaj se puteau considera 
norocoşi. Alte oportunităţi de a scăpa de executarea pedepsei nu prea existau, în 
timp ce, dacă s-ar fi aflat în situaţia de a fi cetăţeni liberi, ar fi fost oricum 
mobilizați. 

Calculele făcute de reprezentanţii politici au fost simple: condamnaţii şi 
cei care încă nu primiseră decizia finală erau carne de tun în prima linie, în timp 
ce numărul paznicilor din închisori şi al personalului auxiliar, putea fi astfel 
redus. Dincolo de raţiunile privind îndreptarea deţinuţilor, a primat utilitatea lor 
în acest război; puteau acoperi o parte din necesarul căutat cu disperare după 
intrarea în război. Aceasta a fost şi logica prezentată Regelui Ferdinand de către 
Ministrul de Război în raportul care a stat la baza decretului regal din primele 
zile de război ale României. Acolo sunt enumerate categoriile care vor beneficia 
de clemenţă dacă se prezintă în timp util în faţa autorităților: „Art. I. Se 
amnestiază toţi dezertorii şi nesupuşii ale căror clase sunt în rezervă sau miliții, 
sub arme sau în activitate. 

Art. I. Se amnestiază omişii şi frauduloşii la legea recrutării, 
contravenienţii la regulamentul mobilizării şi preveniţii pentru delictele de 
dezertare şi nesupunere, precum şi pentru orice fel de delicte de drept comun.” 
Potrivit respectivului raport, aceste categorii conţineau „un număr considerabil” 
de indivizi care puteau contribui semnificativ pe câmpul de luptă. 

Decretele generale date de Ferdinand I, 1916 şi 1920 reprezintă 
momente de autoritate prin care puterea suverană se manifesta în folosul 
naţiunii. Aceste amnistii generale au adus un surplus considerabil în rândul 
luptătorilor din primele linii. Stabilind condiţiile de suspendare temporară a 


13 Monitorul Oficial, Nr. 115, Marţi 23 August/5 septembrie 1916, p. 5689; Monitorul Oficial, Nr. 
218, Marţi, 20 Decembrie 1916/2 Ianuarie 1917, pp. 7476-7477. 
14 Monitorul Oficial, Nr. 115, Marţi 23 August/5 septembrie 1916, p. 5689. 

pedepselor şi, apoi, de cele prin care o persoană se putea reabilita definitiv, aceste 
decizii pun în practică vechile concepţii ale contractului social. Beneficiarii 
amnistiilor vor profita de faptul că națiunea este în pericol şi, în speranţa unei 
reabilitări ulterioare, vor aduce un plus de energie. Acesta va fi decisiv în luptele 
de la Mărăşeşti, Mărăşti sau Oituz. 

Interesant este şi cazul revoltei miilor de soldaţi francezi, aşa-numiţii 
poilus care, în urma ofensivei condusă de generalul Nivelle, în regiunea 
Champagne, au părăsit tranşeele, refuzând să mai asculte de ordinele superiorilor. 
Toate aceste nemulțumiri s-au datorat epuizării fizice şi psihice, a rezultatelor 
slabe în urma ofensivei, a lipsei de hrană, precum şi a numeroşilor morţi din 
rândul combatanţilor. Nivelle a fost înlocuit cu Pétain, care a restabilit ordinea, 
însă în urma aplicării unei riguroase discipline, soldate cu condamnarea la moarte 
a 629 de militari, dintre care au fost executaţi 43." Deşi numărul celor implicaţi 
în revolte a fost mult mai mare, aşa cum se observă, o mică parte dintre ei ajung 
să fie executaţi. Mai mult decât a pedepsi, în acest caz cred că putem vorbi de 
justiție exemplară. Dar, în acelaşi timp, se poate vorbi şi de o formă de grațiere, 
pentru cele câteva mii de soldaţi care au scăpat de condamnare, implicit de 
execuţie. Nu întâmplătoare a fost afirmaţia generalului Haig, care ar fi exclamat 
nemulţumitor: „Pétain ar fi trebuit să omoare 2000 de soldaţi”. !€ Dacă în ultimele 
decenii se vorbeşte tot mai mult de caracterul re-educativ al pedepsei, în timpul 
războiului aceasta avea un caracter de exemplum, de a preîntâmpina prin 
exemplele date, viitoare rebeliuni, dezertări etc. Astfel de cazuri sunt întâlnite în 
toate armatele implicate în război şi, abia după încheierea sa, numeroase voci s-au 
ridicat împotriva „barbariei” Curţilor Marţiale. Aceste voci, fie că a fost vorba de 
foşti combatanți, de scriitori sau de ziarişti, au denunțat în special faptul că au fost 
trecute cu vederea nevrozele de care sufereau soldaţii, acestea provocând şi 
manifestările pentru care au fost condamnaţi.” Chiar dacă o parte dintre ei au fost 
condamnaţi pe nedrept, rigorile disciplinei militare intrau în contradicție cu 


lipsa unei masculinităţi caracteristice soldatului modern.'* Individul trebuie să fie 


5 Vyvyen Brendon, Primul război mondial 1914-1918, Editura BIC ALL, Traducere de Daniela 
Mişcov, Bucureşti, 2006, pp. 59-60. 

15 Eadem, p. 60. 

17 O listă bibliografică minimală despre fenomenul „shell-shock” se poate găsi în: Gheorghe 
Negustor, Lupta şi nebunia: nevrozele şi disciplina militară în timpul Marelui Război, în „Caiete 
de Antropologie Istorică. Supliment — Disciplinarea socială şi modernitatea”, Anul X, 
Iulie-Decembrie 2011, Editura Accent, Cluj-Napoca, pp. 265 — 280; 

18 George L. Mosse, „Shell-shock as a Social Disease”, in Journal of Contemporary History, 2000 
SAGE Publications, London, Thousand Oaks, CA and New Delhi, Vol. 35 (D, 101-108; Ted 
Bogacz, „War Neurosis and Cultural Change in England 1914-1922: The Work of the War Office 
Committee of Enquiry into „Shell-Shock”, in Journal of Contemporary History, 24, 2 (April 
1989), pp. 231-232; Jay Winter, „Shell-shock and the Cultural History of the Great War”, in 

util societăţii, fie că este vorba de deţinut, de soldat, de profesor etc. Și cum putea 
fi cel mai de folos naţiunii, decât atunci când aceasta este în pericol, când 
duşmanii perfizi sunt pe cale de a o cuceri. 

Pentru a înţelege mai bine întregul proces al reabilitării trebuie să vedem 
care erau alternativele pentru cei condamnaţi. Varianta pe care o propunem şi care 
ni se pare cea mai accesibilă este prezentarea în oglindă a avantajelor şi 
dezavantajelor celor condamnaţi şi a celor care erau trimişi pe câmpul de luptă. Îl 
avem pe Modija Dumitru sublocotenent în Regimentul 78 Infanterie. Pe 8 martie 
1917 este judecat pentru „dezertare în timp de război în prezența inamicului” şi 
primeşte o condamnare de 10 ani de închisoare. De fapt sentința pronunțată este 
astfel: „,... 10 ani detenţie şi destituire, precum şi pierderea dreptului la pensie şi 
orice ajutor sau recompense din partea statului, judeţului sau comunei şi oricărei 
instituţii de utilitate publică”.!” A fost prea aspră pedeapsa? Pentru orice armată 
implicată în marea conflagrație, dezertarea în faţa inamicului era pedepsită cu 
moartea. Acest sublocotenent ca mulţi alţii din toate armatele marelui război şi-a 
părăsit postul pe câmpul de luptă. Motivele pentru care se recurge la acest gest 
erau multiple: frica, spaima de moarte, nevrozele şi traumele psihice numite la 
modul generic shell-shock, lipsa permisiilor, hrana foarte proastă sau lipsa ei, 
dorul de familie şi cei dragi etc. Nu vom insista asupra acestor aspecte, ceea ce ne 
interesează este pedeapsa pe care Modija Dumitru a primit-o. Cei 10 ani de 
detenţie este o condamnare dură. Să fi privat atâţia ani de libertate erau greu de 
suportat de cel în cauză. Şi mai ales de familia lui. La acest aspect se adaugă 
celelalte penalități. Destituirea şi degradarea publică erau pedepse ce aveau un 
caracter înjositor. Umilirea publică, în faţa colegilor de trupă, a prietenilor cu care 
ai luptat atâtea zile şi, mai ales, a celor dragi, crea un disconfort psihic greu de 
suportat. Vom prezenta descrierea unei astfel de manifestări ce a avut un puternic 
ecou în cadrul opiniei publice: „leri la orele 10 dimineaţa a avut loc pe platoul de 
la Cotroceni degradarea colonelului Victor Verzea. Erau de faţă trupe din toate 
unităţile aflate în Capitală. Asista de asemeni foarte mult public dornic de astfel 
de spectacole. D. Paul Eşanu, grefierul Curţii Marţiale a citit sentinţa de 
condamnare la muncă silnică pe viaţă a colonelului Verzea, după care d. maior 
Criveanu a rupt osânditului epoleţii în sunetele unui marş funebru. Verzea era 
extrem de palid şi se observau sforţările ce făcea pentru a-şi păstra calmul. După 
ce a fost purtat prin faţa soldaţilor aşezaţi în careu, a fost urcat într-un automobil 
închis şi transportat sub paza santinelelor şi a gardienilor închisorii la Văcăreşti. 
Mulțimea cu expansivitatea ei de totdeauna l-a huiduit”.” Este un exemplu mai 
mult decât edificator. Trebuia să ai un caracter puternic pentru a rezista unui 


Journal of Contemporary History, 35, 1 (January 2000), pp. 7-11; Annette Becker, „Guerre totale 
et troubles mentaux”, in Annales HSS, janvier-février 2000, n° 1, pp. 136-137. 

19 Arhivele Naţionale Iaşi, fond Corpul IV de Armată, Anul 1917, Dosar 1, file 44-45. 

20 Degradarea colonelului Victor Verzea, în Adevărul, Anul XXXII, Nr. 10766, Mai 1919, p. 2 

asemenea proces public. Vechile suplicii din secolele XVII-XVIII de care ne 
vorbeşte atât de bine Michel Foucault şi la care asistau mulțimi numeroase”, au 
fost înlocuite cu spectacolele degradării militare. Manifestările mulțimilor sunt la 
fel. Huiduielile sunt prezente şi acum, erau şi atunci. Diferă doar spectacolul 
supliciului. Durerea fizică a condamnatului este şi ea înlocuită cu cea psihică. Şi 
nu se încheie totul în închisoare. Pierderile sunt mult mai mari. În primul rând 
toate drepturile civile. Ca la orice condamnat de altfel. La aceasta se adaugă 
pierderile materiale pe care, nu numai cel în cauză le resimte, ci, mai ales, familia 
lui. Aceasta nu mai beneficiază de nici un venit. Nu mai are dreptul la pensie sau 
alte recompense. Cel în cauză îşi lăsa practic familia în voia sorții şi la mila celor 
din jur. Aceasta nu era scutită nici de batjocura cunoscuţilor, a vecinilor pentru 
laşitatea condamnatului. 

Cele prezentate mai sus constituie, credem, motive serioase pentru orice 
condamnat de a cere trimiterea pe câmpul de luptă spre a se reabilita. Aici ştim 
ce-l aştepta. Grozăviile războiului erau aceleaşi. Moartea prezentă peste tot, colegi 
sfârtecaţi de nemilosul armament modern, lipsa permisiilor şi a celor dragi etc. 
Însă, parcă erau mai de dorit acum toate acestea decât umilinţa şi timpul petrecut 
în închisoare. Regretele celor cincisprezece persoane care semnează scrisoarea 
prezentată în partea de început a acestui articol îi motivează în dorința de a merge 
pe câmpul de luptă. Dorinţa de a scăpa de ruşinea unei astfel de condamnări, după 
ce au avut timp la meditaţie interioară, au văzut reacţia celorlalți, primează de 
această dată în fața spaimei de moarte. Probabil se gândeau că existau şanse mari 
să scape cu viaţă. Şi astfel se puteau întoarce cu fruntea sus acasă. Iată ce declară 
într-o altă scrisoare condamnaţii care cer să fie trimişi pe front: „Făcându-ne 
culpabili de diferite fapte ca: nesupunerea la mobilizare, rătăcire în timpul 
campaniei de Unitatea din care aparțineam etc. — ... Domnule Ministru, mustraţi 
fiind de conştiinţă pentru faptele ce am comis, şi bazaţi fiind pe bunătatea 
Domniei- Voastre, care sunteţi părintele celor urgisiţi de soartă, — cu lacrimi în 
ochi apelăm la bunătatea Domniei-Voastre a dispune suspendarea pedepselor 
Sus arătate şi trimiterea noastră pe front Conform instrucţiunilor publicate în 
Monitorul Oficial nr. 20 din 25 Aprilie a. c paragraful ii, — asigurându-vă 
totodată că vom arăta acte de eroism, apărându-ne scumpa noastră patrie şi 
neamul”? Acea mustrare de conştiinţă era dată de condiţia lor de proscrişi. 
Această condiţie era caracteristică oricărui deţinut. Şi ei erau conştienţi de acest 
lucru. Miile de cereri care există în arhive sunt mărturia acestui fenomen. Poate 
acea „mustrare de conştiinţă” nu a existat la toţi. Însă au făcut un calcul simplu. 
Altă şansă de a scăpa de închisoare nu exista. lar de pe câmpul de luptă se puteau 
întoarce în viaţă acasă. Şi chiar purtând laurii învingătorilor. În luptele victorioase 
ale armatei române de la Mărăşti şi Mărăşeşti, aceşti condamnaţi au fost trimişi în 


?1 Michel Foucault, op. cit., p. 75. 
22 Arhivele Naţionale Militare, Fond Direcţia Justiţiei Militare, Dosar 18, fila 170. 

primele linii. Şi şi-au făcut datoria, sigur, neavând nici o alternativă. Astfel este şi 
cazul soldatului Jega Ilie. Acesta fusese condamnat la trei ani de închisoare, apoi 
este trimis să lupte în Moldova anului 1917. În urma luptelor, rămâne în viaţă şi 
comandantul Regimentului II Grăniceri îl propune spre reabilitare. lată ce 
descriere elogioasă îi face: „În ziua de 31 Iulie, în capul grupei sale, s-a aruncat 
asupra liniei duşmanilor şi aruncând asupra lui o ploaie de gloanţe şi granate, a 
capturat câţiva prizonieri şi forțând pe ceilalți, au părăsit tranşeea.”” Vitejia 
acestui soldat va fi răsplătită prin reabilitarea sa. Aceasta îi va aduce şi toate 
drepturile pierdute şi nişte venituri binemeritate. Chiar dacă descrierea făcută de 
comandant este exagerată — era greu să facă toate acele lucruri într-un timp aşa 
scurt, mai ales că ploaia de gloanţe nu era posibilă cu armamentul din primul 
război mondial — totuşi, vitejia celor în cauză nu poate fi pusă la îndoială. Mulţi 
dintre ei au murit în aceste lupte, însă rudele s-au luptat pentru reabilitarea 
postumă. 

Sigur că discuţiile privind acest fenomen pot fi extinse în mai multe 
direcţii. Însă ele vor face obiectul unei viitoare analize mai detaliate. Câteva 
concluzii merită spuse aici. În primul rând vedem că statele moderne au ajuns la o 
maturitate politică în momentul izbucnirii primului război mondial. Constituţiile 
moderne creează un echilibru între puterile unei naţiuni, lucru care se resimte şi în 
reglementarea dreptului de a acorda clemenţă. Totodată, situația deţinuţilor se 
îmbunătăţeşte semnificativ. Însă, pentru condamnaţii din timpul războiului, în 
special pentru dezertare, fuga din faţa inamicului şi automutilarea, dezonoarea şi 
ruşinea cu care sunt priviţi reprezintă pedepse cel puţin la fel de grave ca şi cele 
pronunţate de Curțile Marţiale. Nu numai că devin nişte excluşi pentru cei din jur, 
dar familiile lor sunt înconjurate de aura marginalilor. Drepturile şi beneficiile de 
care ar fi putut beneficia sunt excluse. Din acest motiv, dorinţa de a se reabilita 
prin acordarea clemenţei regale, devine un fenomen general în timpul războiului. 
Însă aceasta necesita un sacrificiu pe măsură. Deţinuţii îl primesc bucuroşi. Statul 
acceptă acest pact datorită sacrificiului uman uriaş cerut de războiul sângeros. 
Unii dintre aceşti condamnaţi îşi vor câştiga reabilitarea prin actele de bravură de 
pe câmpul de luptă. A fost un fenomen ce evidenţiază schimbările de sensibilitate 
în rândul naţiunilor în ce priveşte modul de guvernare. Individului care a greşit i 
se dă o a doua şansă, dar nu ca şi astăzi prin reintegrare socială. Reabilitarea sa se 
făcea prin comportamentul exemplar pe câmpul de luptă, în folosul naţiunii. 
Națiunea este cea care primează în timpul unui conflict. 


23 Idem, Dosar 110, fila 7. 


„BANDITŢI” SAU PARTIZANI ÎN ROMÂNIA 
COMUNISTĂ? CAZUL TEODOR ŞUŞMAN 

Indivizii care au recurs la rezistenţă armată in primii ani ai regimului 
comunist din România sunt de obicei etichetaţi drept „luptători ai rezistenţei”, 
„partizani” sau „bandiţi” in textele care-i privesc. În timp ce primele două etichete 
sunt utilizate alternativ de către istoricii şi scriitorii care şi-au elaborat lucrările in 
anii următori Revoluţiei din 1989, ultima este întrebuințată aproape exclusiv de 
autorităţile comuniste, scopul principal al acestei utilizări fiind discreditarea 
amenințării pe care aceste persoane o adresau noii orânduiri. Primii doi termeni 
apar în mod ironic şi în manualele editate de Securitate pentru uz intern şi 
folosite în pregătirea angajaţilor. Termenul „bandiţi” este de asemenea folosit 
astăzi şi de către istorici şi cercetători ai fenomenului rezistenţei, dar conotațiile 
sale negative sunt practic abandonate. Găsirea unei denominaţii potrivite nu este 
pusă în discuţie aici din moment ce „luptători ai rezistenței”, „partizani” şi 
„bandiţi” nu sunt nimic altceva decât etichete care impun perspective ale 
prezentului asupra identităţii acestor personaje. Ceea ce contează de fapt în 
poveştile care-i privesc pe aceşti indivizi, este felul în care sunt elaborate 
biografiile lor ca să se potrivească descrierilor de mai sus. În această lucrare, 
accentul cade pe modalităţile în care identitatea de bandit-erou este făurită de 
către ei înşişi, de către susţinătorii lor şi de către istoriografia post-comunistă de 
asemenea. Un studiu de caz a fost ales drept exemplu general evocator. 


Partizani? 

Înainte de a aborda subiectul intenţionat pentru acest articol, o scurtă 
evaluare a presupusei „rezistenţe” pe care aceşti indivizi au afişat-o împotriva 
guvernării comuniste este mai mult decât binevenită. Activităţile acestora se pot 
clasifica cu relativă dificultate din acest punct de vedere. Termenul „partizan” ar 
putea părea potrivit din moment ce unii dintre aceşti indivizi chiar se 
auto-caracterizau în acest fel.” Semnificaţia lui nu este cu mult diferită de cea 
atribuită termenului de „luptător al rezistenței”, fiind de fapt un sinonim apropiat, 


Despre războiul de partizani, Consiliul Securităţii Statului, Direcţia personal şi învățământ, 
1970 (pentru uz intern) 

"Vasile Motrescu îşi spune „partizan” într-o scrisoare adresată Miliției Republicii Populare 
România cf. Jurnale din rezistența anticomunistă. Vasile Motrescu, Mircea Dobre 1952-1953, 
Liviu Ţăranu, Theodor Bărbulescu (eds.), Bucureşti, Editura Nemira, 2006, pp. 117-123 

folosit cu precădere în URSS-ul ocupat de Germania nazistă şi în lugoslavia 
aceleiaşi perioade. În ceea ce priveşte mişcarea de rezistență la care aceşti 
luptători au aderat, calitatea ei este discutată pe larg în câteva articole.” Câteva 
dintre contradicţiile care resping încadrarea activităților acestor persoane într-o 
mişcare de rezistență sunt după cum urmează: lipsa unei autorităţi centrale care să 
coordoneze opoziţia, un control limitat asupra anumitor teritorii, lipsa unui 
program sau manifest unanim acceptat, absenţa obiectivelor în cazul majorităţii 
liderilor „rezistenţei”, lipsa unei susțineri populare consistente (în afara ajutorului 
pe care rudele şi cunoştinţele acestor indivizi îl ofereau tot timpul). Acesta este 
motivul pentru care majoritatea acţiunilor întreprinse de aşa-numiţii „partizani” se 
încadrează mai degrabă în categoria insubordonării civice”. Aceasta s-a 
manifestat prin evitarea arestului, unul dintre motivele recurente ale fugii în cazul 
multor dintre aceşti „partizani. Fuga din faţa legii, nu doar în România 
comunistă dar şi în orice alt regim, îl transformă automat pe un individ într-un 
nelegiuit!. Prin urmare, din punct de vedere legal, etichetarea acestor persoane 
drept „bandiţi” nu este decât normală. Dar nu numai statutul legal indică o formă 
de „banditism” în cazul acestor indivizi care aparent au pus mâna pe arme 
împotriva comuniştilor în România de după al doilea război mondial. Sunt 
anumite elemente în biografiile şi poveştile lor care făuresc adevărate istorioare 
banditeşti în maniera poveştilor tâlhăreşti pe care le găsim în folclor (dar şi în 
istorie) peste tot în lume. 


Banditismul lui Teodor Şuşman şi al grupului său 
In primul rând, semnificaţia termenului „banditism” are nevoie de 
evaluare. A numi pe cineva bandit este una dintre cele mai puternice metafore 


SLiviu Marius Bejenaru, Să lupţi pentru a muri: Mişcarea de rezistenţă armată anticomunistă 
din România. O încercare de analiză în, Mişcarea armată de rezistență anticomunistă din 
România: 1944-1962, Editura Kullusys, Bucureşti 2003, p. 370 

“Ibidem, pp. 367-399; Florian Banu, Mişcarea de rezistenţă armată anticomunistă din România 
— între negare şi hiperbolizare in, Rezistenţa anticomunistă — cercetare ştiinţifică şi 
valorificare muzeală, vol. I, eds. Cosmin Budeancă, Florentin Olteanu, Iulia Pop, Cluj-Napoca, 
Argonaut, 2006, pp. 299-314 

“Liviu Marius Bejenaru, op. cit., pp. 378-379; vezi de asemenea Alina Ilinca, Liviu Marius 
Bejenaru, Grupul Pop-Oniga: Rezistență armată anticomunistă sau nesupunere civică?, în 
Mişcarea armată de rezistență anticomunistă din România: 1944-1962, Editura Kullusys, 
Bucureşti 2003, pp. 133-140. 

“Florian Banu, op. cit., p. 307 

Scoaterea unor persoane în afara legii (proscrierea) în majoritatea societăţilor moderne a 
devenit superfluă de la o vreme. În societăţile comuniste asemenea ofense nu cădeau sub 
incidenţa unei legislații de proscriere, ci sub cea a crimelor împotriva statului. Metamorfozată 
în aceasta, proscrierea era totuşi cât se poate de prezentă; vezi Graham Seal, Outlaw Heroes in 
Myth and History, Anthem Press, London, New York, Delhi, 2011, pp. 4-6; Pentru scoaterea în 
afara legii a indivizilor în Aglia medieval-timpurie vezi Timothy S. Jones, Outlawry in 
medieval literature, Palgrave Macmillan, New York, 2010 pp. 17-25 

a tuturor timpurilor şi se dovedeşte a fi o armă eficientă dacă este folosită 
împotriva inamicilor politici, pentru că scoate automat „în afara legii” 
persoana vizată, justificând orice acţiune împotriva acestei persoane. În 
acelaşi timp, există şi o fascinaţie constantă pentru tipologia eroului-bandit în 
toate culturile şi în toate epocile, în special printre clasele inferioare ale 
oricărei societăţi. Asta pentru că bandiții se ridică de obicei din acelaşi mediu 
al clasei de jos din care provin şi admiratorii lor, îşi impun personalitatea 
deasupra legii în vigoare, demonstrând isteţime şi sfidare în faţa autorităţilor 
locale, stabilind un precedent pentru insubordonare nepedepsită (măcar pentru 
o vreme) şi, cel mai important, arătând membrilor comunităţilor de unde 
provin, că spargerea şablonului claselor sociale prestabilite este de fapt 
posibilă şi că oricine poate să se ridice deasupra condiţiei sale sociale. „Ei 
sunt nelegiuiţi rurali pe care stăpânul şi statul îi consideră a fi infractori, dar 
care rămân în societatea ţărănească, şi pe care oamenii îi privesc drept eroi, 
campioni, răzbunători, luptători pentru dreptate, chiar lideri ai eliberării, în 
orice caz oameni care merită să fie admiraţi, ajutaţi şi susținuți. ” Asta este 
cel puţin ceea ce a argumentat Eric Hobsbawm în ultimele decenii în lucrările 
sale cu privire la bandiți. El a conceput modelul 'banditului social! care, deşi 
contestat de mulţi, constituie baza oricărui studiu cu privire la banditism în 
ultimii 50 de ani. A fost acuzat pe bună dreptate că modelul său este departe 
de a fi precis din punct de vedere istoric”, un fapt pe care l-a recunoscut 
parţial, mai târziu în cariera sa. Sursele sale rare ori sunt de altă natură decât 
folclorul sau baladele populare, o piedică în calea oricărei cercetări serioase a 
problemei, făcând din nelegiuitul său ideal mai degrabă un construct literar 
decât un personaj istoric. Pentru acest studiu totuşi, modelul său al 'banditului 
social! este de fapt mai potrivit din moment ce importanţa stă în felul în care 
portretul „partizanului” se construieşte ca un construct literar, nu doar în 
cultura populară ci şi în opere istorice. 

Studiul de caz la care voi grefa modelul banditului social priveşte 
istoria unui grup de „partizani” format de Teodor Şuşman în 1948 şi înfrânt în 
cele din urmă de autorităţi doar după zece ani, în 1958". Numărul membrilor 


SEric Hobsbawm, Social Bandits and Primitive Rebels. Studies in Archaic Forms of Social 
Movement 

in the 19th and 20th Centuries, The Free Press, Glencoe, Illinois, 1959, pp. 13-29; Eric 
Hobsbawm, Bandits, Pantheon Books, New York, 1981; citatul este de la p. 17 

"Vezi câteva dintre criticile formulate de Anton Blok, The Peasant and the Brigand: Social 
Banditry Reconsidered, în Comparative Studies in Society and History, Vol. 14, No. 4 (Sep., 
1972), pp. 494-503 

Pentru o schiţă generală a activităţilor acestui grup de „partizani” vezi Clara Cosmineanu, 
Eroi fără glorie, eroi anonimi. Grupul Teodor Șuşman (1948-1958), în Mişcarea armată de 
rezistență anticomunistă din România: 1944-1962, Editura Kullusys, Bucureşti 2003, pp. 
85-98; C. Jurju, C. Budeancă, Grupul „Teodor Șușman”, în Rezistenţa anticomunistă din 

săi a variat pentru întreaga perioadă, unii fiind prinşi la un moment dat, alții 
murind între timp, dar nu a depăşit niciodată cifra zece. Activităţile sale s-au 
concentrat în principal în zona muntoasă din jurul satului Răchițele (de unde 
era Teodor Şuşman) din regiunea Huedin. 

La fel ca în poveştile tradiţionale cu bandiți, indivizii care s-au 
alăturat lui Teodor Şuşman proveneau dintr-un mediu rural. Mulţi dintre ei nu 
erau decât nişte simpli ţărani. Şuşman şi loan Popa (alias Cioată) erau puţin 
mai bogaţi, lucru care i-a transformat în ţintele principale ale noilor 
transformări pe care le-au impus regimul comunist. Amândoi fuseseră membri 
ai Partidului Naţional Țărănesc, iar Teodor Şuşman ocupase funcţia de primar 
al satului Răchițele de câteva ori, înainte şi după război. Am putea să-i 
considerăm, cu indulgență, pe cei doi drept membrii ai elitei locale, mai ales 
pe Şuşman care pe lângă faptul că era înstărit era şi bine citit şi respectat în 
comunitatea lui. Poziţia socială pe care aceştia doi au ocupat-o, deşi nu era 
semnificativ diferită de cea a altor membri ai aceleiaşi comunităţi, nu 
stânjeneşte portretizarea lor ca bandiți sociali. Pintea Viteazul şi Iancu Jianu, 
amândoi haiduci şi amândoi eroi naţionali ai românilor, se aflau în rândurile 
elitei comunităţilor din care proveneau'!. 

În ceea ce priveşte motivele care în mod normal duc o persoană pe 
calea banditismului, acestea sunt similare cu cele care au pus pe fugă „banda” 
lui Şuşman. „Tâlharul nobil îşi începe nelegiuirile nu prin infracţiune, ci ca 
victimă a nedreptăţii, sau datorită persecutării de către autorităţi pentru o 
faptă pe care acestea, dar nu şi obiceiului locului, o consideră drept 
infracțiune”? De cele mai multe ori un incident minor este de ajuns ca să 
declanşeze fuga în codru. În cazul lui Teodor Şuşman, refugiul în munţi vine 
ca răspuns la arestul iminent pe care autorităţile aproape că l-au şi efectuat”. 
Aceasta este interpretată de Şuşman însuşi, dar şi de săteni, drept un abuz, o 
nedreptate din moment ce nu exista niciun motiv real al întemniţării lui. 
Desigur, el era un opozant mărturisit, făcând propagandă anti-comunistă în 
sat, convingând oamenii să nu colaboreze cu noile autorităţi, folosindu-și 
prestigiul local ca să le invalideze în ochii comunităţii“, dar asta era opinia 
generală nu doar în Răchițele dar şi în multe alte locuri din ţară. Comunismul 


Apuseni. Grupurile: „Teodor Şuşman ”, „ Capotă-Dejeu ”, „Cruce şi Spadă ”. Studii de istorie 
orală., Editura Argonaut, Cluj-Napoca, 2003, pp. 19-73 

"Pentru biografiile celor doi haiduci vezi Susana Andea, Avram Andea, Haiducul Pintea si 
lumea sa (1693-1703), Editura Supergraph, Cluj-Napoca, 2003; Paul-Emanoil Barbu, Haiducul 
Iancu Jianu: adevăr şi legendă, Editura Alma, Craiova 2010. 

Eric Hobsbawm, Bandits, Pantheon Books, New York, 1981, p. 42 (traducerea mea) 

'SClara Cosmineanu, Op. cit., p. 88; C. Jurju, C. Budeancă, Op. cit., p. 24 

Aşa cum indică mărturiile multora dintre martorii în viață; vezi Rezistenţa armată 
anticomunistă din România. Grupul „Teodor Şuşman” (1948-1958) — Mărturii —, Denisa 
Bodeanu, Cosmin Budeancă (Eds.), Editura Argonaut, Cluj-Napoca, 2004 

era, fără îndoială, nu unul dintre obiceiurile locului. Se pare însă, că se află 
mai multe lucruri în spatele acestor afirmaţii generale pe care le putem potrivi 
în contextul oricărei poveşti cu „partizani” din România comunistă. Teodor 
Şuşman pare să fi avut un conflict personal cu un anume Suciu Paşcu, care 
după război a reuşit să ocupe scaunul de primar care-i aparținuse înainte lui 
Şuşman, s-a angajat puternic de partea comuniştilor şi chiar s-a pretat la o 
activitate care seamănă bine cu un jaf înscenat al magazinului deţinut de 
Teodor Şuşman”. N-ar fi deplasat să credem că această vrajbă, o ceartă cu 
reprezentantul autorităţii centrale în teritoriu, a stat într-o oarecare măsură la 
baza fugii lui Şuşman. 

Importanţa acestui episod in desfăşurarea evenimentelor este relevată 
de felul în care a fost concluzionat. Suciu Paşcu este abordat într-o seară in 
casa sa de către doi milițieni care-i cer să-i însoţească în munţi. Acolo ei îl 
aduc în faţa lui Teodor Șuşman care aparent este legat. Suciu Paşcu îşi 
exprimă bucuria la prinderea „banditului” doar că să afle imediat după aceasta 
că toată această experienţă nocturnă nu fusese altceva decât o farsă care l-a 
adus în mâinile inamicilor lui. Urmează un proces simulat, Paşcu este găsit 
vinovat de trădare şi executat conform pedepsei cu moartea care i se acordase. 
Corpul său este aruncat în aceeaşi râpă unde un alt „trătător”, Petru Purcel, pe 
care autorităţile au încercat să-l infiltreze în bandă, şi-a găsit „locul de veci”!€. 
Episodul apare ca nesigur pentru anumiţi istorici, singurele dovezi care indică 
aceste detalii fiind interogatoriile luate de Securitate în 1954 de la membrii 
capturați ai grupului. Autenticitatea evenimentului nu contează în această 
discuţie. Important este că aceste fapte, fie că sunt adevărate sau nu, 
potenţează istorioara tâlhărească care se construieşte în jurul lui Teodor 
Şuşman şi „bandei” sale. Sunt câteva elemente care merită menţionate. 
Banditul onorabil „omoară doar în auto-apărare sau din răzbunare justă”. 
Cu excepția militarilor şi ofiţerilor de Securitate care au fost împuşcaţi în 
schimbul de focuri din timpul operaţiunilor de capturare, „partizanii” omorau 
doar pe aşa-zişii „trădători”, care în cea mai mare parte a timpului erau 
indivizi care erau de acord să colaboreze cu autorităţile pentru a grăbi 
doborârea acestor inamici ai statului. In cazul lui Teodor Şuşman, episodul 
„trădării” semănă foarte bine cele similare pe care le întâlnim în poveştile cu 
bandiți: trădătorul este păcălit de deghizarea nelegiuiţilor, banditul legat 
aşteaptă reacția veselă a inamicului său la ceea ce pare să fie prinderea sa, 
înscenarea unei execuţii sumare care este percepută ca dreaptă de către 


15C, Jurju, C. Budeancă, op. cit., p. 22 
'*Clara Cosmineanu, op. cit., pp. 89-90; C. Jurju, C. Budeancă, op. cit., pp. 42-44 
Eric Hobsbawm, Bandits, Pantheon Books, New York, 1981, p. 42 

membrii grupului. În cele din urmă, spune Eric Hobsbawm, banditul onorabil 
„indreaptă rele’. 

Acest episod de deghizare este chiar întrecut de cel pe care fiul lui 
Teodor Şuşman şi l-a aranjat sieşi. El şi-a construit o identitate autentică ca 
pictor de icoane, avea un nume pentru personajul său, călătorea în satele 
apropiate unde era mai puțin cunoscut, vânzând icoane, acceptând comenzi de 
la diferite persoane, reuşind chiar să ciocnească un pahar de băutură cu şeful 
de post, într-o cârciumă a unui sat!?. Din nou, un act de sfidare demn de 
baladele populare. 

În sfârşit, grupul Şuşman nu ar putea fi etichetat drept „banditesc” 
decât dacă membrii săi s-ar fi pretat la tâlhărie. Există 12 asemenea fapte 
înregistrate în documentele oficiale ale Securităţii”, dintre care câteva sunt 
chiar uimitoare în detaliile lor. Judecând după inventarul bunurilor furate 
scopul acestor tâlhării pare să fie invariabil asigurarea aprovizionării”. Aceste 
furturi erau planificate cu grijă dinainte şi vizau doar companiile de stat, deşi 
au existat câteva incidente ici şi colo care nu se încadrează în această 
categorie. Ultimele sunt scuzate de comunitatea locală ca fiind acte disperate 
ale bandei înfometate”?. Sunt unele interpretări (ale martorilor, ale istoricilor) 
care argumentează că aceste tâlhării erau într-un fel o formă de rezistenţă, un 
fel de sabotaj al structurilor oficiale ale statului”. La nivel simbolic acestea 
sunt destul de similare cu jafurile cu care sunt creditaţi haiducii din Balcani. 
Aceşti tâlhari atacau doar negustorii greci şi convoaiele turceşti, anume 
reprezentanţii unei puteri străine care era foarte urâte autohtonilor”. Ceea ce 
sătenii din răchițele au perceput drept străin in anii de după al doilea război 
mondial era mai precis ideologia pe care o adoptaseră autorităţile, adică 
comunismul. Mai există o similaritate factuală între haiduci şi partizani: ambii 
lăsau bilete care să-i absolve pe angajaţi de orice bănuială în cazul unei 
investigaţii. Este un act de amabilitate caracteristic bandiţilor onorabili de 
pretutindeni care serveşte construirii identităţii lor ca fiind mai presus decât 
cea pe care am putea-o schiţa pentru un pungaş de rând. Aceeaşi moralitate 
ireproşabilă este afişată şi de loan Popa, unul dintre cei mai vechi membri ai 
bandei Şuşman, care, în timpul jafului unei unităţi I.P.E.I.L., se adresează 
directorului spunându-i cât de mult apreciază felul în care-şi tratează 


'SIbidem, p. 42 

1C, Jurju, C. Budeancă, op. cit., pp. 67-69 

Clara Cosmineanu, op. cit., p. 86, footnote no. 2 

?ISee the inventory of these robberies in C. Jurju, C. Budeancă, op. cit., p. 36, p. 44 

Ibidem, p. 37 

“Ibidem, p. 37 

“Despre haiduci vezi la S. I. Gârleanu, Haiducie şi haiduci, Editura Enciclopedică, Bucureşti, 
1969; Eric Hobsbawm, Bandits, Pantheon Books, New York, 1981, pp. 70-82; Dan Horia 
Mazilu, Lege şi fărădelege în lumea românească veche, Editura Polirom, laşi, 2006, pp. 322- 

muncitorii”. Este în natura banditului onorabil să facă asemenea remarci care 
în fapt îi demonstrează conştiinţa socială. 

Şi dacă tot este vorba despre conştiinţă socială, Şuşman şi partizanii 
săi nu ar fi reuşit să reziste atâta dacă nu ar fi fost susținuți de comunitatea 
locală. Acest ajutor necondiţionat pe care sătenii din Răchițele şi din satele 
învecinate l-au oferit nu poate fi explicat altfel decât în cuvintele lui 
Hobsbawm: „bandiții sociali (...) sunt nelegiuiţi rurali pe care stăpânul şi 
statul îi consideră a fi infractori, dar care rămân în societatea ţărănească, şi 
pe care oamenii îi privesc drept eroi, campioni, răzbunători, luptători pentru 
dreptate, chiar lideri ai eliberării, în orice caz oameni care merită să fie 
admiraţi, ajutaţi şi susținuți. 25 Gazdele” şi susţinătorii grupului Şuşman nu 
era doar rudele, prietenii sau cunoscuţii ci aproape oricine considera 
comunismul drept străin şi nepotrivit pentru comunităţile din care făceau 
parte. 

Această simpatie populară nu doar că i-a ajutat să treacă prin zece ani 
de prigoană, dar le-a şi consolidat mitul. Asemenea banditului onorabil, banda 
lui Şuşman a părut invulnerabilă şi invincibilă pentru o vreme. De multe ori 
„partizanii” au trecut prin situaţii dificile, fiind la un pas de moarte. Lucreția 
Jurj, singura femeie din grup, îşi aminteşte unul dintre aceste momente”. În 
iulie 1952, „banda” era înconjurată de către armată şi la un moment dat 
aproape că fusese prinsă. Când cordonul militar s-a strâns, „partizanii” s-au 
ascuns într-o peşteră mică. Un soldat a fost trimis să cerceteze locul şi după o 
verificare superficială a raportat unui superior din apropiere că nu era nimic 
care să ridice suspiciuni. Ca măsură de precauţie soldatului îi este ordonat de 
către acelaşi cadru militar să-şi descarce prin foc unul dintre încărcătoarele 
puştii sale automate în interiorul peşterii. În mod miraculos, asemenea 
haiducilor care deţineau obiecte magice care să-i facă invulnerabili în faţa 
gloanţelor, nimeni nu a fost rănit deşi toţi erau înghesuiți în puţinul spaţiu pe 
care peştera îl oferea, şi după câteva ore ei chiar reuşesc să se îndepărteze de 
zona periculoasă. Acest episod şi altele asemenea lor, reflectate în multele 
documente oficiale care înregistrează eşecurile Securităţii de a-i prinde pe 
„bandiţi”, erau esenţiale pentru credibilitatea lor ca eroi locali dar au ajutat şi 
la consolidarea deja legendarului lor statut. 

Această invulnerabilitate încetează doar când sunt trădaţi. Aceasta 
este de asemenea unul dintre motivele centrale din poveştile cu tâlhari, 
banditul onorabil murind „doar prin trădare, din moment ce niciunul dintre 


*5C. Jurju, C. Budeancă, op. cit., p. 36 

“Eric Hobsbawm, Bandits, Pantheon Books, New York, 1981, p. 17 

Vezi mărturia ei cu privire la acest eveniment în Rezistenţa armată anticomunistă din 
România. Grupul „Teodor Șușman” (1948-1958) — Mărturii —, Denisa Bodeanu, Cosmin 
Budeancă (Eds.), Editura Argonaut, Cluj-Napoca, 2004, p. 90 

membrii decenţi ai comunităţii nu ar ajuta autorităţile împotriva lui.”%. În 
afară de Suciu Paşcu şi Petru Purcel, care erau într-o oarecare măsură recrutaţi 
de Securitate, mai sunt şi alți „trădători” care şi-au făcut loc în povestea 
acestui grup de „partizani”. Teodor Suciu este trădat în 1950 la Sibiu, de 
gazda sa pe timpul iernii” iar în 1954 alți trei membrii ai bandei sunt prinşi cu 
ajutorul complicităţii uneia dintre gazde cu autorităţile“. Puţini dintre aceştia 
au reuşit să evite execuţia. Altfel „partizanii” mor în schimbul de focuri 
(Gheorghe Mihuţ, loan Popa) sau sunt afumaţi până la moarte, aşa cum au 
păţit fii lui Teodor Şuşman în 1958, când Securitatea primeşte informaţii că se 
ascund într-un grajd din satul Tarniş, pe care îl şi aprinde văzând că „bandiţii” 
nu se predau”!. Şuşman are parte de o moarte mai puţin eroică, comiţând 
suicidul într-un moment de disperare în 1951*. Cu toate acestea, „bandiţii” 
demonstrează obstinenţă, preferând orice altă moarte decât cea rezervată 
pentru ei de comunişti, ceea ce este ceva ce ar putea fi considerat un ultim act 
de sfidare. 


Concluzii 

În concluzie, am putea spune că povestea acestui grup de „partizani” 
nu este foarte diferită de cele tradiţionale cu bandiți. Sunt mai multe elemente 
care contribuie la explicarea acestui fapt. În primul rând identitatea de bandit 
este într-o măsură asumată înadins de către partizani”. Apoi, există grupuri de 
rezistenţă în România in anii '40 şi '50 care se numeau de fapt „Haiducii lui 


Avram Iancu” sau „Haiducii Muscelului”*5. Haiducul face parte din folclorul 


oricărei zone din România, unii dintre ei fiind chiar consideraţi eroi naţionali 
şi beneficiind de popularitate nu doar în folclor dar şi în literatură şi cinema”. 
Devine clar că pentru unii „partizani”, haiducii constituiau nu doar un model 


*Eric Hobsbawm, Bandits, Pantheon Books, New York, 1981, p.43 

2C, Jurju, C. Budeancă, op. cit., pp. 38-39 

Clara Cosmineanu, op. cit., pp. 94-95 

31C, Jurju, C. Budeancă, op. cit., pp. 70-72 

“Ibidem, pp. 49-52 

3 Vezi de exemplu declaraţia lui Precup Țugui în care recunoaşte aderenţa sa la o „bandă de 
haiduci” (i.e. partizani) în Rezistenţa armată din Bucovina 1940-1950, vol. I, Adrian Brişcă şi 
Radu Ciuceanu (Eds.), Institutul pentru studiul totalitarismului, Bucureşti, 1998, p. 153 

“Pentru acest grup vezi documentele din Începuturile mişcării de rezistență în România, vol. I, 
Radu Ciuceanu, Octavian Roske, Cristian Troncotă (Eds.), Institutul pentru studiul 
totalitarismului, Bucureşti, 1998 

SSPentru istoria acestui grup vezi Aurora Liiceanu, Rănile memoriei. Nucşoara şi rezistența din 
munţi, Editura Polirom, 2003 

“Vezi nota 24; pentru filmele cu haiduci în România comunistă vezi Mihaela Grancea, 
Mitologizarea haiducului în filmul românesc, particularitate a discursului cultural din 
perioada regimului comunist, in Identitate şi alteritate — Studii de istorie politică şi culturală, 
no. 5, Constantin Bărbulescu et alii (Eds.) Presa Universitară Clujeană, Cluj-Napoca, 2011, pp. 
333-338 

comportamental, dar de asemenea de organizare şi supravieţuire. Până la 
urmă, asumarea unei identități de bandit nu este nicidecum atât de neobişnuit. 
Graham Seal a identificat câteva figuri de bandiți (nume mari precum Pancho 
Villa, Lampião, Ned Kelly şi alţii) care şi-au „administrat” aura de nelegiuit 
ca să recreeze cu fidelitate mitul lui Robin Hood”. În cele din urmă, când un 
mandat de arest era emis pe numele acestor indivizi ei nici nu aveau prea 
multe opţiuni în afara fugii în munţi. Nici aceasta nu oferă prea multe opţiuni 
însă, în afara brigandajului, care devine normalitate după o vreme. Nu au 
făcut să se comporte ca atare. 

În al doilea rând, cu siguranță este ceva în natura frontierelor care 
favorizează apariția poveştilor de acest fel. Timothy S. Jones include 
istorioarele cu bandiți in ceea ce el numeşte literatura frontierelor“. Definiţia 
pe care o acordă acestor graniţe este mult mai largă, nu se limitează la sensul 
geografic sau politic, deşi acestea două joacă un rol important în multe dintre 
tradiţiile din lumea întreagă privitoare la bandiți. În cazul lui Teodor Şuşman 
graniţele sunt cu siguranţă violate de către autorităţile comuniste. Din punct 
de vedere social el, adepţii şi susţinătorii săi aparţin mai degrabă periferiei 
decât centrului reprezentat de autorităţile comuniste. Fiind un membru al 
țărănimii, puternic legat de valorile tradiţionale, şi având un solid simţ al 
proprietăţii pământului, Şuşman este fără îndoială o persoană limitrofă. Când 
indicatorii acestor frontiere sunt ignoraţi de către noile autorităţi, asemenea 
poveşti cu bandiți prind contur în realitate. Mai mult, ceea ce Jones înţelege 
prin graniţe istorice, completează tabloul. Acesta scrie: „Schimbările rapide 
şi revoluţionare pot duce la sentimente puternice de dislocare, ca şi cum 
cineva ar fi trecut fără să-şi dea seama frontiera într-o țară necunoscută.”*. 
Aceste vremuri de dezordine politică produc în general poveşti cu bandiți 
(ceea ce s-a şi întâmplat în România imediat după ce comuniştii au preluat 
puterea), cea a lui Şuşman şi a bandei lui fiind doar una dintre cele multe. 

La fel de important în geneza acestei poveşti cu bandiți este 
tratamentul de care a beneficiat din partea istoricilor. Istoriile lor se bazează 
considerabil pe informaţiile martorilor în viaţă, culese la aproape cincizeci de 
ani după desfăşurarea evenimentelor. Aceste relatări aparţin aproape în 
întregime de foştilor „partizani”, rudelor apropiate şi susținătorilor bandei 
Şuşman. Versiunile lor sunt evident prejudiciate de implicarea directă şi de 
modelul idealist pe care-l proiectează asupra partizanilor. Din această cauză, 
dar şi datorită unei trăsături recuperatoare afişată de anumite ramuri ale 


3Graham Seal, op. cit., pp. 124-130 
Timothy S. Jones, op. Cit., pp. 51-87 
Timothy S. Jones, op. cit., p. 59 

istoriografiei recente“, evenimentele care sunt adunate aici ca să formeze 
povestea acestor partizani sunt formidabil de asemănătoare cu „capitolele” 
unei poveşti cu bandiți. Aşa cum bine spunea Hayden White „considerate 
drept elemente potenţiale ale unei poveşti, evenimentele istorice sunt neutre 
din punct de vedere al valorii. Dacă îşi găsesc locul în final într-o poveste 
care este tragică, comică, romantică sau ironică (...) depinde de felul în care 
istoricul le configurează în conformitate cu cerinţele structurii unei intrigi sau 
ale unui mythos decât cu cele ale altora."”. Sunt multe elemente care sunt 
introduse inutil în istoria bandei lui Şuşman. Ele par inutile doar dacă sunt 
legate de versiunea poveștii de „rezistenţă”. Evadările miraculoase din faţa 
armatei, trădarea, episoadele de deghizare sau remarcile de conştiinţă socială 
pe care le livrează loan Popa nu au nimic de-a face cu rezistenţa de orice fel. 
Povestea lui Şuşman, din care ingredientele menite să construiască poveşti ale 
rezistenţei lipsesc (cele enumerate mai sus), oferă o altă întorsătură, una care 
dezvoltă o istorioară tradiţională cu bandiți. 

Oricum ar fi, nevoia pentru asemenea poveşti, într-o societate care 
doar recent a ajuns să se împace cu trecutul ei comunist, nu este doar de 
înţeles dar şi necesară. Simpatia de care s-au bucurat aceşti „partizani”/ 
„luptători din munți”/„bandiţi” aproape imediat după Revoluţia din 1989, 
asigură portretizarea lor ca eroi proscrişi pentru multă vreme de acum înainte. 


Vezi de exemplu tratamentele diferite care sunt oferite de istorici aceloraşi evenimente care 
compun povestea lui Teodor Şuşman (în special aşa numitele episoade cu „trădători”) în C. 
Jurju, C. Budeancă, Op. cit. and Clara Cosmineanu, op. cit. 

“Hayden White, Tropics of Discourse — Essays in Cultural Criticism, The Johns Hopkins 
University Press, Baltimore and London, 1978, p. 84 (traducerea mea) 


MITREA COCOR, SAU DEVENIREA OMULUI NOU 


Ioana Cozma 
Universitatea Babeş-Bolyai 


Scriitorule, lasă de o parte „superioritatea ” ta, care nu se bazează pe 
nimic, ieși din izolarea ta! Intră în lumea reală a eroilor și figurilor tale și 
numai după aceea, aşează-te la biroul tău... ai la îndemână realitatea largă, 
umană-socială, prima mare condiţie a tuturor artelor — cufundă-te în adâncul 
ei şi judecă". 


1934. An de referință al primei jumătăţi a secolului XX într-o primă 
fază pentru U.R.S.S. iar mai apoi și pentru jumătatea de răsărit a continentului 
european, căci în cadrul primului Congres al Uniunii Scriitorilor din Uniunea 
Sovietică, desfăşurat în perioada august-septembrie a anului mai sus 
menţionat, va primi botezul un nou curent literar unic, universal-valabil şi 
veşnic, şi anume socialismul realist. Înţeles a fi o sinteză între cultura 
stalinistă şi cea revoluţionară, noua artă avea rolul nu doar de a reprezenta sau 
evoca eroul şi societatea viitorului, ci mai ales de a documenta extraordinarele 
fapte ale celor mai buni cetăţeni ai Uniunii Sovietice, posesori ai unei lumi 
interioare bogate, ce se află într-o concordanță deplină şi perfectă cu 
totalitatea vârstei socialiste. Avea rolul declarat de a trezi capacitățile 
interioare extraordinare pe care fiecare cetățean al Uniunii Sovietice le 
poseda, dar de a căror existenţă nu era conștient, şi care capacități începând de 
acum vor fi scoase la iveală, demonstrându-și astfel fiecare în parte potenţialul 
creator individual nesfârșit”. Apariţia, dezvoltarea şi maturizarea noului curent 
artistic se desfășoară în paralel cu stadiile evolutive ale noului tip uman şi 
anume cucerirea acestuia, reformarea lui și nu în cele din urmă transformarea 
sa definitivă într-un erou al comunismului. Am putea spune că între realismul 
socialist şi subiectul uman se creează o relație de dependenţă în ceea ce 
priveşte evoluţia şi atingerea gradului suprem al dezvoltării lor în sensul în 
care arta realist socialistă se dezvoltă direct proporţional cu ritmul impus de 
cucerirea etapelor evolutive ale individului. Literatura, teatrul, filmul, muzica 
şi nu în cele din urmă arta sunt pătrunse de spiritul realist socialist, producțiile 


! Gál Gabor, Problemele scrisului şi ale scriitorului în democrația populară română, în „Viaţa 
românească”, an I, nr. 1, iunie, 1948, pp. 126-127 

? Jochen Hellbeck, Revolution of My Mind. Writing a Diary Under Stalin, Harvard University 
Press, 2009, p. 29 

lor luând naştere după coordonatele trasate de acesta, oferind indivizilor 
arhetipuri călăuzitoare în devenirea lor. 

O formulă oficială după care tu ca reprezentant al vechiului regim să 
te supui unui proces de exorcizare, în urma căruia să scapi de ceea ce Orlando 
Figes numea relicvele exotice ale trecutului”, pe parcursul devenirii tale nu 
există“, noul regim punându-ţi la îndemână doar modele demne de urmat ţie 
revenindu-ţi sarcina de al alege pe acela care se mula cel mai bine pe noua 
identitate ce se dorea a fi comunistă. Interogaţia cu privire la cine sunt şi cine 
vreau sa fiu dispare în fața avalanşei de modele identitare, importantă fiind 
din acest moment doar dorința de reconfigurare a sinelui. Creionarea, 
remodelarea noii identități comuniste a fost percepută de regimul comunist ca 
o luptă constantă împotriva cutumelor şi a obiceiurilor seculare, şi încercarea 
de inoculare a unora superioare, universale şi lungă durată. Totul trebuia 
gândit, simțit și realizat în interiorul canoanelor trasate și indicate de noua 
ideologie, în afara acestora ne mai putând exista nimic. Orice acţiune sau 
trăire interioară care depășea limitele cadrelor impuse de noul regim al 
democraţiei populare, erau considerate ca reprezentând crize ale 
reminiscenţelor sinelui vechi, iar din dorinţa de a evita ca astfel de trăiri să 
aibă loc un accent deosebit se punea pe oferirea indivizilor prin intermediul 
artei realist socialiste răspunsuri şi soluţii considerate ca fiind cele mai utile. 
Este vorba despre moartea şi învierea la nivel simbolic a individului, despre 
renunţarea la sinele individual putred şi egoist al vechiului regim şi adoptarea 
unui sine colective, luminos, puternic, virtuos, spontan şi eliberat. 

Descompunerea şi recompunerea ciclică a subiectului uman în funcție 
de necesitățile regimului bazate pe disciplină şi obediență din partea 
individului se realiza așa cum bine a observat Czelaw Milosz printr-o dozare 
răbdătoare (S.n.) a medicamentului numit ideologie”. Rolul de pedagog ideal 
al partidului nu trebuie pus niciodată sub semnul întrebării. El este cel care 
educă, coordonează, îndeamnă şi organizează ansamblul tuturor formelor 
educative necesare reconfigurării sinelui individual. Vorbim de o penetrare 
brutală a carapacei protectoare a individualității cu ajutorul şocurilor 
lingvistice şi vizuale urmată apoi de o încorsetare a noului construct în 
mrejele ideologiei, până la punctul în care nimic nu mai poate aparține doar 
individului ci totul aparţine colectivității și societății. Partidul omniprezent, 
omnipotent și omniscient, posesor al întregii înțelepciuni umane dăruieşte în 
permanenţă aşteptând să primească în schimb doar supunere și docilitate. 
Lumina ce venea de la răsărit trebuia să biruiască întunericul apusului, lumea 
de basm comunistă, aflată într-un continuu proces de perfecționare dar cu 


3 Orlando Figes, The Whisperers. Private Life in Stalin's Russia, Penguin Books, 2007, p. 68 
* Ibidem, p. 8 
5 Celaw Milozs, Gândirea captivă, Ed. Humanitas, 2008, trad. Constantin Geambaşu, p. 118 

toate acestea dăruită indivizilor trebuia să o substituie pe cea imperfectă a 
capitalismului. 

Noul limbaj artistic cu totul diferit de cel de până acum este unul plin 
de clișee, repetiţii, comparații, hiperbole, fiind marcat de o brutalitate 
exagerată, devine unul universal, cuprinzând în totalitatea lor formele 
artistice. Alfabetizarea sau mai bine spus realfabetizarea societății, urmărită 
cu ardoare de Partid, trebuie privită ca o condiţie sine qua non a reuşitei 
acțiunii reformatoare a individului, noile forme educative devenind totale şi 
totalizante. Fabricarea culturală” a unor identități colective îndurătoare” opuse 
într-o manieră clară individualismului colectiv al Vestului€, cruciada pornită 
împotriva impurităților și a gândurilor otrăvitoare”, transformă subiectul 
într-un șantier al construcţiei socialiste”, șantier pe care principalele elemente 
folosite în reconstrucţia individului sunt simbolurile, imaginile (vizuale, scrise 
sau orale), limbajul, ritualurile, mediul înconjurător și nu în cele din urmă 
fantezia. Simbolul arhetipal cu care se dorea identificarea totală a individului 
de către regim reprezintă coloana vertebrală a edificiului noi societăți 
socialiste. În România comunistă un prim astfel de simbol identitar a fost 
Mitrea Cocor, personajul principal al romanului cu același titlul, ce a ieşit la 
lumină de sub penița marelui scriitor Mihail Sadoveanu. Literatura, textul 
scris, este transformată la cererea partidului în arma perfectă a transformării 
consumatorilor ei în cetăţeni perfect integrabili în noua lume comunistă. 
Apare pe tapet o literatură ce încetează a mai fi una elitistă, îndreptată cu 
predilecție înspre elementele educate ale acumulărilor umane. Din acest 
moment vorbim de o literatură pentru toţi, ușor citibilă și explicabilă, plină de 
stereotipii și elemente ușor recognoscibile pentru subiecţii aflaţi în plin proces 
formativ. I se cere acesteia imaginarea unei lumi disciplinate, a unui perfect 
cadru emoţional al resocializării, a facilita identificarea cu prototipurile 
socializatoare, pentru ca transmiterea de informaţii și stimularea gândirii să 
rămână în plan secund!!. Motor al transformărilor identitare şi sociale noua 
literatură este constructoarea unui sentimentalism primitiv, a unor matrici 
identitare lipsite de substanță incapabile a oferi societății tipuri umane 
rezistente în durata lungă a timpului. 


ê Kaja Silverman, Male Subjectivity at the Margin 's, Routledge, 1992, 17 

Deschizătorul de drumuri în ceea ce priveşte noile forme ale literaturii 
realist socialiste române este aşa cum am amintit mai sus Mihail Sadoveanu, 
care prin apariţia în anul 1949 a romanului Mitrea Cocor, îşi onorează statutul 
său oficial de prim-scriitor al țării. Declarat la vremea sa un roman epocal”, 
devenind rapid carte de căpătâi în programa şcolară a limbii și literaturii 
române pentru următorul deceniu, Mitrea Cocor este considerat a fi primul 
roman aflat cu adevărat în slujba poporului. In aceleaşi note elogioase 
Sadoveanu este considerat ca fiind cel care sintetizează pentru prima dată în 
literatura socialist realist românească principalii factori care au acţionat 
asupra lui Mitrea Cocor, asupra conștiinței sale, pentru a realiza dintr-un 
revoltat comun un om nou, un comunist’. Cu alte cuvinte Sadoveanu oferă 
noului regim un prim roman în centrul căruia se află saga luptei individuale a 
auto-devenirii, a pierderii simțului realității, individualității şi responsa- 
bilităţii* şi a câştigării unui loc în panteonul prototipurilor identitare 
comuniste universale. 

Construit în două părți romanul urmăreşte povestea unui țăran sărac şi 
asuprit care străbate drumul inițiatic al limpezirii ideologice și a 
angajamentului revoluţionar”, contactul cu cuvântul Partidului, din cea de a 
doua parte a operei literare reprezentând momentul cel mai așteptat din 
întreaga desfăşurare a subiectului’. In prima parte a romanului se face 
remarcată acumularea constantă şi accelerată a unor puternice sentimente de 
ură şi saturație pe care Mitrea le tezaurizează în interiorul său ca urmare a 
relațiilor de subordonare şi exploatare care există între el și părinții săi, 
fratele-său său mai mare Ghiţă și boierul Trei Nasuri, stăpânul moşiei Dropii, 
acolo unde e aur și unde boierii adună bogății”. In ciuda tratamentelor 
inumane la care acesta este supus pentru început din partea mamei: Când 
flămânzea și se întorcea la înserat, Agapia îi scutura praful cu băţul şi după 
aceea îi punea sub nas blidul vu mâncare, apoi după moartea părinților din 
partea fratelui mai mare: Tu să te supui mie, căci îți sunt frate mai mare şi 
stăpân, şi nu în cele din urmă din partea boierului de pe moşia Dropiile: Tu să 
taci când vorbeşte stăpânul, aventurile copilăriei sale prevestesc un viitor 
mare, fiindu-i scoase în evidență calitățile de luptător şi supravieţuitor în fața 
vitregiilor sorții: A biruit şi sugăricea de covrig mestecat în gură, și macul, şi 


12 Lucian Boia, Capcanele istoriei. Elita intelectuală românească între 1930-1950, Ed. 
Humanitas, 2011, p. 321 

13 Mihail Sadoveanu, Opere, vol. 17, Editura de Stat pentru Literatură şi Artă, 1959, p. 9 

14 Ed. Thomas Lahunsen, Evgheni Dobrenko, Socialist Realism Without Shores, Duke 
University Press, 1997, pp. 29, 43 

pojarul şi vărsatul. Nu s-a opărit când a vârsat căldarea cu apă clocotită. Nu 
l-au sfâşiat porcii când l-au găsit în albie în dosul casei dând din piciorușe și 
mânuţe ca un gândac și gângurind spre ei. N-a pierit nici din fiertura de 
poame crude, nici din balega de cal stoarsă de babele satului în gura lui, 
când a avut tuse măgărească. S-a îndărătnicit să rămână pe lumea asta 
păcătoasă'*. Lipsa educaţiei, datorată în principal opoziţiei venite din partea 
mamei sale, care construită drept prototip al inculturii şi urâţeniei feminine: 
scurtă, groasă şi colțată!”, de la începutul perioadei de glorie comuniste ce va 
urma, vede şcoala asemenea unui loc de pierdevară”, dublată de cunoaşterea 
exploatării, a nedreptăţii, a umilinţei, a bătăilor jandarmilor din sat aflați în 
înțelegere cu boierul Trei Nasuri, reprezentantul boierimii, contribuie la 
amplificarea sentimentelor de ură îndreptate împotriva societăţii luate în 
ansamblul său. Cultivarea treptată dar constantă a sentimentelor de dispreţ, 
ură, nemulțumire, saturație și frustrare în Mitrea îl transformă pe acesta pe de 
o parte în reprezentantul maselor secular asuprite şi aflate acum la capătul 
suportabilităţii iar pe de alta în primul erou al literaturii române socialist 
realiste care se lasă treptat cuprins de focul dreptăţii socialiste. Partidul a cerut 
iar Sadoveanu a oferit: primul prototip identitar, primul erou ideal al 
comunismului, urmărindu-l pe parcursul evoluţiei sale de la început — starea 
de nefericire — şi până la devenirea sa — starea de beatitudine a individului 
eliberat. 

Bazele autoconstrucției noii sale identități Mitrea le pune odată cu 
părăsirea moşiei de la Dropi în vederea înrolării în armată, pas ce este 
identificat ca o primă măsură în direcţia ridicării din suferința lui, ca o ieşire 
din trecutul tulbure şi pășirea înspre un viitor al luminii și fericirii depline: 
„ieșind pe poartă, a scuturat din umeri; apoi a azvârlit din picioare în 
dreapta şi-n stânga, scuturând de pe el praful anilor de robie.” In ciuda 
desprinderii de tot ceea ce s-a înscris în liniile obscurului în primii săi ani de 
viață, realitatea sumbră a copilăriei sale, nefericirea trăită zi de zi, prin 
permanenta revenire în prezent vor reprezenta două dintre elementele centrale 
ale remodelării noului Mitrea. Rememorarea permanentă a dramelor trecutului 
va constitui motorul dorinţei autodepășirii stării de supus în fața mersului 
istoriei. 

Primul contact cu viitorul este indirect, realizat prin intermediul 
fierarului-caporal Florea Costea, care făcea şi el parte din regimentul în care 
se înrolase Mitrea, fiind unul dintre acei oameni care luptă pentru dreptatea 


18 Ibidem, pp. 172-173, 180-181, 206 
1 Mihail Sadoveanu, op. cit.. p. 171 

sărmanilor şi luminarea celor neştiutori””, şi care încă de la început vede în 
acesta calitățile pe care trebuie să le posede un adevărat comunist: Mă, Cocor 
Dumitru, păcat de tine. Eşti băiat supus și deștept, dar nu ştii carte. Dacă ai 
fi avut ceva şcoală, scoteam din tine om”. Având în vedere faptul că Mitrea 
posedă deja prima calitate identificată ca fiind una esenţială a subiecților 
viitori oameni noi comuniști, şi anume docilitatea, rezolvarea pentru cea de a 
doua — alfabetizarea, care i-ar deschide mai bine priceperea — este una ușoară 
şi vine tot din partea fierarului Costea, care îi cumpără carte și tăbliță”. 
Păşirea pe drumul alfabetizării este privită ca o poziţionare a acestuia pe 
drumul înţelegerii corecte a modului în care s-au sculat asupriții, au răsturnat 
împărăția, au măturat stăpânirea capitaliștilor şi au întemeiat stăpânirea 
clasei muncitoare”. Deschiderea drumului alfabetizării simbolizează primul 
pas făcut în direcția manipulării treptate şi calculate, ce presupunea 
descoperirea treptată a viitorului mirific: n-am curaj acuma să-ți spun toate”, 
descoperire condiționată de modul în care acesta înţelege a se raporta la ceea 
ce i se relevă. Fiecare reacție pozitivă venită din partea lui Mitrea este 
răsplătită de fierarul Costea prin dezvăluirea unor noi și preţioase informaţii 
cu privire la Partidul muncitorimii... care partid vrea să facă dreptate celor 
nedreptăţiţi””. Odată ce noi şi fascinante lucruri îi sunt descoperite, Mitrea se 
lasă angrenat de Costea fierarul în discuții dihotomice la finalul cărora 
componenta comunistă pozitivă a cuplurilor de idei iese în permanență 
învingătoare. Se lasă angrenat într-un proces al descompunerii treptate a 
realităţii palpabile bazându-se pe o simplă promisiune și anume că oastea fără 
număr, va spulbera întocmirea tiranilor, iar cei osândiţi ca luptători ai 
norodului vor ieși din osânda neagră la soarele libertăţii“. In ciuda faptului 
că pentru moment minunata lume nouă comunistă îi este descoperită doar prin 
intermediul poveştilor spuse de fierarului Costea în momentul de răgaz, 
Mitrea dominat de impulsuri şi motivații în vederea continuării existenței sale 
în câmpul social, familial, şi al muncii caută a sări din mers etapele necesare a 
fi străbătute în vederea remodelării sale complete pentru a putea pătrunde ca 
un individ cu drepturi depline în paradisul comunist. Rămas fără învățător şi 
beneficiind într-o mică măsură de ajutorul caporalului Costea, Mitrea ...după 
suișuri grele ...într-o sară lângă mucul de lumânare... a simţit că-l fulgeră 
înțelegerea. Am clocit semnele, a zis el cu bucurie fierarului, şi-au ieşit 

vorbele ca niște pui vii, de mă mir eu singur”. Putem vorbi pe de o parte de 
evidenţierea luptei noului regim împotriva analfabetismului, analfabeţii fiind 
consideraţi a fi o anomalie“ în cadrul noii societăţi, iar pe de alta de 
sublinierea dorinţei extraordinare a individului de aș depăşi condiția de 
inferioritate, singura de altfel pe care o cunoscu-se până atunci, fapt ce 
determină încadrarea lui perfectă în tiparele identitare trasate de comuniști. 
Rezolvarea problemei analfabetismului subiecților se transformă într-o 
obsesie şi asta datorită faptului că socialismul nu poate fi construit cu oameni 
care nu ştiu să citească şi să scrie, pentru că edificarea socialismului cere 
oameni luminaţi şi care să-și însușească cunoştinţele necesare și care să lupte 
conştient şi cu entuziasm pentru traducerea în viață a hotărârilor Partidului şi 
Guvernului”. Mitrea Cocor devine astfel precursorul alfabetizaţilor României 
comuniste, primul care îndeplinește condiţia esențială fără de care nu putem 
vorbi despre politică (Lenin). Subiect tabu până atunci căci stăpânii noștri 
de până acuma ne-au ţinut într-o anume îngrădire în ce priveşte politica... 
ne-au îndemnat să ne ocupăm de viaţa viitoare şi de bunurile sufletești pe altă 
lume, în vecii vecilor amin“, politica încetează a mai fi o necunoscută pentru 
proaspătul iniţiat în tainele cititului odată cu perioada prizonieratului într-un 
lagăr din ţara tuturor făgăduinţelor — Uniunea Sovietică. 

Căzut prizonier la ruși Mitrea are ocazia a-și continua aprofundarea 
cunoştinţelor legate de ţara unde robii s-au ridicat şi stăpânii au căzut”, prin 
intermediul a doi soldaţi sovietici, care îi descoperă acestuia binefacerile 
gospodăriilor colective dar mai ales tainele limbii ruse, lingua franca a 
lagărului comunist. Discuţiile dintre Mitrea Cocor şi noii săi tovarăşi sunt 
construite de Sadoveanu cu ajutorul dihotomiilor, şi a simbolurilor luminii şi 
întunericului: lumina care vine de la răsărit şi care înmagazinează toată forța 
poporului înrobit va ieși învingătoare în fața întunericului capitalist care lipsit 
de sursa sa de sevă, burghezo-moşierii, va putea fi înfrânt mult mai ușor. 
Virusul lumii capitaliste va fi astfel mai ușor înlocuit cu infecția mortală a 
spiritului comunist. Discuţiile despre vechi şi nou, libertate şi asuprire, despre 
loialitatea în fața cauzei şi a camarazilor, despre superioritatea colectivului în 
faţa individualismului, toate acestea sădesc în Mitrea puternicul sentiment al 
aspirației apartenenţei la colectivul care va răsturna vechea și putreda ordine 
cunoscută până acum. Începând de acum sinele individual va fi mânat în 

permanenţă de nevoia contopirii cu cel colectiv, individualul începe să fie 
subjugat de colectiv. Camaraderia şi tovărăşia, privite ca fiind noile forme de 
legături interumane ce conectează pe acei subiecți dedicați ideii socialiste — 
vorbim aici de exclusivitate și condiţionalitate”” — încep să-şi deschidă larg 
porţile în faţa unui Mitrea pătruns din ce în ce mai profund de fascinația 
ideilor promovate de socialism. 

Scurtul periplu la gospodăria colectivă Ilicia Pamiati din satul 
Tarasovka va reprezenta după cum singur declară momentul luminării sale 
definitive căci de acum înainte vede, aude și pricepe“ tot ceea ce până acum îi 
fusese relevat doar prin intermediul poveştilor caporalului Costea. Nerăbdarea 
punerii în practică a învățăturilor şi născocirilor științei în vederea alcătuirii 
şi la noi o țară nouă” începe să fie sentimentul după care se ghidează de 
acum Mitrea. Contactul direct cu realitățile socialismului sovietic şi 
cunoașterea a toate câte sunt bune în lumea socialistă vor juca rolul 
dominant al formării sale drept unul dintre primii oameni noi ai literaturii 
comuniste române. Efectul mobilizator al cunoașterii directe a realităților până 
atunci doar imaginate va determina dezvoltarea unei dorinţe de a deveni parte 
componentă a tăvălugului ce năvălea dinspre răsărit spre apus. Dominant 
începe să fie și sentimentul de răzbunare față de toţi aceia care m-au ars cu 
dușmănia şi deznădejdea, căci fără pedepsirea celor ce i-au fost călăi 
desăvârşirea sa nu poate fi completă: nu mă pot alina și n-o să fiu fericit cu 
dânsa”. Dânsa este Nastasia, sora soţiei frate-lui lui Mitrea, primul personaj 
literar feminin din scurta istorie a literaturii realist socialiste prin intermediul 
căreia se conturează, într-o manieră extrem de palidă, trăsăturile caracteristice 
asistentului de creaţie al creatorului societăţii comuniste. Ceea ce îi uneşte pe 
cei doi este sentimentul de saturație, ură și dispreţ față de membrii familiilor 
lor datorat relelor tratamente la care aceştia îi supun dublat de necesitatea 
depăşirii condiţiei de supus în faţa mersului istoriei — este vorba de 
identificarea prin asemănare“ a celor două prototipuri identitare, diferenţele 
determinate de sex dispărând în situaţia de față. Nu sentimentele de iubire 
sunt cele ce primează în edificarea și dezvoltarea relației dintre cei doi, 
dragostea fiind privită asemenea unui element auxiliar în construirea relaţiilor 
dintre indivizi în cadrul literaturii realist socialiste, ci sentimentele de 
prietenie şi nevoia de evadare din starea de inferioritate în care se află. 

Femeia, supusă unui accentuat proces de defeminizare urmată de unul al 
masculinizării accentuate, este privită asemenea unui tovarăș spiritual care 
contribuie la atingerea mai uşoară a conștiinței socialiste“! de către sexul 
masculin. Descoperirea suferințelor lumii masculine facilitează penetrarea 
acestei de lumi de către femeie, pătrunderea ei, chiar şi într-o măsură limitată 
în ceea ce înseamnă universul masculin, contribuind la debutul unui proces al 
masculinizării acesteia, la transformarea ei într-un pilon al construcției noii 
identități masculine. 

Educarea, disciplinarea conştientului se cerea imperios a fi dublată de 
cea a corpului. Doar prin acceptarea acestei duble disciplinări Mitrea poate 
deveni un adevărat arhetip al omului nou, dea ceea Sadoveanu alege al 
reprezenta pe acesta şi în ipostaze ale suferinței cauzate de rănile dobândite pe 
câmpul de luptă. Asemenea eroului Pavka Korchagin din lucrarea de căpătâi a 
literaturii realist socialist sovietice, Kak zakalialas' Stal' (Așa s-a călit oţelul), 
scrisă de cel care a fost considerat a fi cu adevărat întruchiparea reală şi nu 
ficțională a omului nou comunist, Nikolai Ostrovskii”?, Mitrea Cocor este 
nevoit a învăța a-și modela trupul în funcţie de necesitățile de moment ale 
societății. Rănit pe front, încă insuficient vindecat dar mânat de o nerăbdare 
şi o pornire, Mitrea în ciuda poruncilor medicilor să mai stea alege să se 
întoarcă pe front pentru a putea fi de folos camarazilor săi. Efectul inoculării 
otrăvii ideologiei comuniste este evident: pe primul loc este pusă 
supraviețuirea colectivului şi nu a sa ca individ. Nesăbuinţa şi dorința de 
afirmare ajung să-i pună în pericol viaţa căci locul afectat de aşchiile de obuz 
a început a-l durea şi ..a făcut puroi. Ajunge din nou în spital unde medicii... 
au hotărât că nu-l lasă până ce nu-l vindecă pe deplin *, reuşind să scape cu 
viață asta în ciuda faptului că prin satul său circulau cele mai rele veşti, unul 
dintre cei care contribuie la răspândirea lor fiind chiar fratele său, Ghiţă 
morarul: S-ar putea să nu i se întoarcă decât numele; ...e în spital; e bolnav; a 
fost operat... ar fi având, cum spun doctorii, o cangrenă, adică putrezirea 
cărnii“. Suferințele fizice îndurate pe câmpul de luptă dar mai ales maniera în 
care a înțeles să le depăşească îl transformă pe Mitrea dintr-un anonim al 
masei umane într-unul dintre primii eroi ai comunismului. 

Rănile pe care Mitrea le-a dobândit pe câmpul de luptă fac parte 
dintr-un amplu proces al educării şi disciplinării corecte a trupului uman — 
corpul său este introdus fără voia sa într-o maşinărie de putere care pentru 
început îl dezarticulează pentru ca mai apoi să-l recompună. Vorbim despre o 

etapă absolut necesară în direcția identificării rezistenței propriului trup la 
durere. Disciplina creează indivizi”, dar în cazul omului nou comunist 
vorbim de o dublare a disciplinării corpului cu o remodelare a sinelui în 
direcția edificării subiectului uman mult dorit. Este pe de o parte vorba de o 
reconfigurare a interiorului iar pe de alta de o remodelare a exteriorului. 
Refasonarea tuturor fațetelor componente ale subiectului uman trebuia 
sincronizată, exteriorul devine expresia interiorului. Educarea trebuie să fie 
totală și totalizantă. Realizată în spiritul ideologiei comuniste re-educarea 
subiecților umani are loc în contextul unei necesități a apariției, dezvoltării şi 
întăririi legăturilor în interiorul masei proletare, care legături odată stabilite 
vor contribui şi ele la disciplinarea fizică şi psihică a acestora, la uşurinţa 
acceptării sacrificiului de sine şi angajarea lor la cauza comunismului“. 
Vindecat şi hirotonisit drept propovăduitor al noii credințe comuniste 
odată demobilizat Mitrea se întoarce în satul natal unde avea întâi și întâi de 
împlinit o judecată și o rânduială şi de abia după ce se va fi răfuit cu boierul 
de la Dropi își va îmbrățișa copilul şi soția. Revenirea sa la Malul Surpat nu 
este cunoscută decât de puținii tovarăşi ai lui Mitrea cu care va să 
săvârşească o faptă bună” , fapt ce aminteşte de întoarcerea lui Lenin din exil. 
In fața poporului adunat și cu puterea conferită Mitrea restituie poporului 
pământul său după lege căci Partidul a făcut dreptate. Pământul e al celor 
care îl muncesc... şi asupra acestora trebuia îndeplinită revoluţia. Desfacerea 
de trecut şi ieșirea într-un veac nou al lumii va realizată în interiorul statului 
socialist care nu va întârzia să puie la îndemâna foştilor robi toate puterile 
științei, aşa încât unde au fost cândva noroaie și cocioabe, să apară şosele și 
case luminate electric; unde bântuia seceta, să vie pe canaluri bucuria apei: 
unde se trudea silnic omul maşinile să ușureze munca. Soarta celor care până 
atunci au asuprit în mod nemilos poporul este rapid decisă fiind puşi în rând 
cu cei care până atunci la poruncile lor lucraseră pământul. De abia după ce 
toate acestea au fost îndeplinite Mitrea își concentrează atenția asupra 
Nastasiei şi a copilului lor căruia începând de acum viitorul îi aparținea“. 
Întruchipare a noului cetăţean care acceptă de bunăvoie îmbrățişarea 
suferinței şi a unei existențe precare pentru binefacerile viitorului promis 
Mitrea este astfel primul reprezentant al omului nou din literatura realist 
socialistă. Pe baza acestei simple promisiuni putem înţelege uşurinţa şi 
determinarea cu care Mitrea acceptă vicisitudinile și bătăliile de pe frontul 

intern cărora trebuia să le facă față şi anume dintre Mitrea cel exploatat şi 
resemnat în fața unui viitor sumbru şi acel Mitrea în fața căruia se deschide un 
orizont luminat de lumina ce vine de la răsărit. Devine astfel primul 
reprezentant al celor dezlegaţi de trecutul odios, el este cel care aduce lumina. 
Dă voce socialismului prin intermediul lui poate începe sărbătorirea victoriei 
acestuia asupra capitalismului. Dar în ciuda faptului că devine un om de 
partid, precis în judecăţi şi aprecieri, Mitrea ca prim prototip al noului individ 
socialist nu este totuşi cu adevărat un om nou pentru că romancierul n-a 
aşternut ultima trăsătură de penel pe portretul lui. Evoluţia lui nu este 


Tue 


munca în rândurile Partidului le vor întregi”. 

Noi nu insultăm pe oamenii credincioşi (...) noi însă dărâmăm 
marea minciună.. 
Lumina va birui întunericul zilei de ieri şi al societăţii celei 
vechi ” 
(dr. Petru Groza, Reconstrucția României, 1946) 


1. Promisiunile marxist-leniniste 

Milenarismul ideologic marxist-leninist, exersat în Uniunea Sovietică din 
1917 a contestat orice viziune religioasă creştină şi a propus o nouă concepție 
despre om şi lume. Karl Marx a declarat incompatibilitatea creştinismului cu 
socialismul, a denunţat confundarea comunismului cu comuniunea, susținând că 
era comunistă trebuia să fie integral atee, să se păstreze departe de expresiile 
mitico-religioase, să nu se închidă în dogme. Încă din primele sale scrieri, Marx îl 
înfrunta pe Dumnezeu numindu-l „gigantul pigmeu” şi eticheta religia o producție 
„Ideologică” arhaică şi depăşită, un opium puternic, care masca lupta dintre clase 
şi amâna trezirea conştiinţei eliberatoare a proletariatului. Mesajul 
revoluţionar-blasfemic al lui Marx vorbea de faptul că creştinismul, ca apărător al 
exploatatorilor, ar fi fățarnic, laş, umilitor pentru „drojdia societăţii” dar 
proletariatul nu acceptă să fie tratat ca drojdie a societăţii. El are mai multă nevoie 
de curajul, demnitatea, mândrie, spiritul de independenţă, decât de pâine. 
Ateismul marxist a isprăvit cu Dumnezeu, concepţia sa materialistă despre lume 
fiind antidotul credinţei şi moralei creştine. Mersul omenirii trebuia să depindă 
doar de bazele materiale ale societăţii, de modul de producere şi de împărțire a 
bunurilor. „Mântuirea” socialistă înseamnă încetarea sărăciei şi inegalităților 
sociale printr-o morală atee.! 

Ecoul misiei revoluţionare socialist-atee s-a resimțit şi la noi în România. 
În paginile revistei Emanciparea din 1883, apoi în Gazeta muncitorească Munca 
(1890-1893) se susţinea că pentru clasa muncitoare, religia era o minciună, o 

orbire, viitorul fiind al socialismului, bazat pe ştiinţă, ca împreună să „lumineze” 
poporul. Un mentor celebru al socialismului, Constantin Dobrogeanu-Gherea 
(1855-1920) s-a arătat bucuros că poporul muncitor devenea tot mai ireligios, 
ceea ce trebuia înţeles ca un gest de emancipare Foile socialist-atee, ca România 
muncitoare, au publicat articole ca „Anatemizarea Bisericii” (1910), pentru a 
lansa mesajul triumfului socialismului pe meleagurile noastre, prin lepădarea 
„armatei” muncitoare de toate prejudecățile care-i încătuşau mintea. Pentru 
socialişti eternitatea, de care pomenea creştinismul, trebuia tratată ca iluzie 
deşartă, care paraliza fecundele sforțări muncitoreşti. Speranţa socialismului nu 
putea fi decât ştiinţa, „religia” viitorului.” 

Ideologia comunistă de tip bolşevic a oferit, după 1917, modelul unei 
„religii” fără Dumnezeu şi chiar împotriva Lui, pornind de la ideea că clasa 
muncitoare trebuia laicizată, eliberată de tradiția religioasă, culturală şi politică, 
aşa cum îndemna cântecul Internaționala: Sculaţi, nu-i nici o mântuire în regi, 
ciocoi sau dumnezei. V.I. Lenin a susținut clar că orice comunist trebuia să fie 
materialist, adică adversar al religiei. * 

Luând ca paravan ridicarea social-economică a proletariatului şi lupta 
împotriva capitalismului, comunismul bolşevic din U.R.S.S. a fost dovada 
transformării în ruină a trecutului pravoslavnic, sub umbra „duhului „ al 
marxism-leninismului. Această „învăţătură” politico-ideologică a fost hrănită din 
ostilitatea faţă de Biblie şi Biserică, pomenind de sfârşitul religiilor, dar s-a 
comportat ca un sector religios de înlocuire. Ateismul militant al 
marxism-leninismului s-a dovedit fanatic, vigilent, agresiv, intolerant şi criminal. 
V.I. Lenin a cerut lui Molotov să se folosească fără milă de drama foametei, care 
bântuia Rusia pentru a persecuta şi ucide preoţi, pentru a stăvilii brutal ritualurile 
religioase. Lenin a cerut din 1922 o atitudine mai combatantă în spirit ateu, o 
neobosită propagandă cu mijloace variate în acest sens. Stalin a mers şi mai 
departe cu violenţa contra Bisericilor şi a slujitorilor ei, deşi propaganda stalinistă 
se prefăcea că „garantează” libertatea religioasă.“ 

Eugen Negrici, Literatura română sub comunism, Proza, Bucureşti, Ed. Fundaţiei PRO, 2003, 
p. 23. Onisifor Ghibu, Chemarea la judecata istoriei, vol. I, Bucureşti, Editura Albatros, p. 147. 
Oana Ilie, „Sovietizarea României”, în Comunismul în România, 1945-1989, Bucureşti, 2007, 
p. 20-21. 

4 O. Ghibu, op.cit., p. 118-119. C. Dumitrescu-laşi, „Două morale (studiu de psihologie 
socială)”, în Revista de Filosofie şi Pedagogie, Buc., 1906, p. 115-136. Nicole Valery-Grossu, 
Hegemonia violenţei. Comunism. Totalitarism. Ateism, trad. I. Cantuniari, Bucureşti, 2000, p. 
14-15, 148-149. 

Revoluţia ideologică marxist-leninistă, considerată de către toate 
Bisericile creştine o emisară a antichristului, o adâncire a „mamonismului”, nu s-a 
vrut doar instauratoarea unui nou sistem social, economic, politico-ideologic şi 
cultural, ci şi a unei noi „credințe”, impusă cu toate mijloacele politice şi 
culturale. În perioada interbelică o serie de voci intelectuale din România au 
avertizat asupra pericolului acestei doctrine, care înlocuia credinţa creştină 
tradițională, regalismul şi patriotismul, cu internaţionalismul proletar şi ateu. O 
parte din elita ţării s-a arătat îngrijorată de faptul că dezvoltarea industrială, de 
după primul război mondial a însemnat o desprindere a proletariatului, 
industriaşilor, negustorilor, proprietarilor, patronilor etc., de obişnuinţele 
religioase, de familiaritatea parohiei locale. Proletarul român s-a aflat atunci între 
glasul ideologic al comunismului, care promitea schimbarea revoluţionară a 
ordinii sociale şi statale şi cel al Bisericilor creştine, care cereau păstrarea ordinii 
legale şi morale, conștiinciozitatea muncii, ca sursă de vieţuire şi mântuire. ? 

Construirea comunismului, după modelul sovietic, a fost țelul suprem, 
profesiunea de credință marxist-leninistă a Partidului Comunist din România, 
după 23 august 1944. În România, tradiţia ortodoxiei, dar mai ales existenţa 
Bisericii catolice şi greco-catolice, subordonate Scaunului papal, a fost 
considerată problematică între anii 1945-1947, dar abia în 1948 Partidul 
Muncitoresc Român a impus aşa-zisa „linie de partid”, care proclama 
descurajarea bisericilor şi a creştinismului. 


2. Dr. Petru Groza şi „evanghelia” bolşevică. 

Duplicitatea sa în faţa religiei (1945-1947). 

Obedienţa comuniştilor români față de Stalin şi Moscova după august 
1944 a însemnat deplasarea punctului de gravitație religioasă spre 
marxism-leninism. Conferinţa Naţională a P.C.R. din octombrie 1945 a cerut, în 
mod expres, cunoaşterea şi aplicarea creatoare a marxism-leninismului la 
realităţile politice, economice şi ştiinţifice din România. Dar era nevoie mai întâi 
de o luptă înverşunată, de combaterea şi demascarea reacționarismului 
burghezo-moșieresc şi, concomitent, de răspândirea prin diferite „pârghii 
(învățământ de partid, presă de partid etc.) a ideilor socialiste. „„Misionarii” acestor 
idei nu puteau fi decât cadrele de propagandă, înarmate cu o cunoaştere „adâncă” 
a ideologiei marxist-leniniste. 


5 Gheorghe Comşa, Datoriile preoțimii în faţa problemelor sociale, Bucureşti, Tipografia 
Cărţilor bisericeşti, 1925, p. 20, 64-65. George Marinescu, Tineretul român şi 
internaţionalismul ateu, Bucureşti, Tipografia „Muscanu”, 1933 (12 p.) p. 5, 8-10. N. 
Valâry-Grossu, op.cit., p. 155-156. Cf. P.F. Alexandru, Biserica şi comunismul, Huşi, 1937, p. 
21-36. Cf. Don Milano, Église et mrxisme, 1940-1980, Ed. SOS. 1980. 

ĉAcad. Mihai Ralea, „15 ani de mari realizări ale poporului nostru, în Cercetări filozofice, an 
VI, nr. 4, 1959, p. 25, 27. 

În România pervertirea societăţii la ideologia comunistă a avut ca 
important suport pe dr. Petru Groza, vasal al sovietizării țării între anii 1945-1947. 
Deşi era nepot şi fecior de popă din Ardeal, dr. Groza, şeful Guvernului de 
„largă” democraţie, era un diletant tendenţios în înţelegerea creştinismului, 
pervertind în discursurile sale rolul „democrat” al Mântuitorului lisus Christos, în 
lupta proletariatului contra burgheziei. Fost şef al Frontului Plugarilor, pe care l-a 
pervertit la „organizaţie de masă”, nu a ezitat să-şi ducă rolul de susrupare a 
temeliei tradiţionale a credinţei. În data de 15 august 1946 Groza, transmitea în 
Lumina creştină asemenea mesaje: „ne găsim într-o epocă de revizuire şi de 
reforme a vechilor concepţii de viaţă şi în plină luptă pentru afirmarea unei 
concepţii mai realiste (...) Noua concepție de viaţă este concepţia dialectică... 
Dialectica se caracterizează prin cel mai sever şi mai obiectiv realism (...) Între 
realitățile noi ale vieţii se numără şi credinţa religioasă, care se prezintă în chip 
organic, în cultele religioase, în societăţi religioase şi, mai precis şi deplin în 
Biserică... Dialectica nu e potrivnică Bisericii (...) Biserica nu se poate pune de-a 
curmezişul cursului dialectic-obiectiv al vieţii. Ea nu poate fi statică şi, dacă este, 
nu poate rămâne astfel”. 

Apelul lui Groza către preoţii „democraţi” era acela de a degaja Biserica 
de „balastul” care îi încetinea pasul şi care o făcea să rămână în urma vremurilor. 
Reproşul primului ministru faţă de Biserici, în general, era legat de 
instituționalizarea lor „exagerată”, de formele rigide, anchilozate care le făceau 
statice, izolate, în raport cu procesul de construire a noii democraţii. Deşi 
recunoştea importanţa naţională a Bisericii Groza a insistat pe faptul că „noile 
forme de viaţă”, care erau „democratice” de tip sovietic — n.n.) indicau „sensul şi 
caracterul realist al revizuirilor şi reformelor necesare în Biserică. Șeful 
Guvernului cerea o întoarcere la popor, la lupta lui de clasă. Discursurile lui dr. 
Petru Groza au fost consecvent duplicitare, arătându-se, când sensibil în privinţa 
credinţei strămoşeşti, când admirator al „măreției marxist-leniniste. Unii dintre 
teologii vremii, părintele Dumitru Stăniloaie şi părintele Liviu Stan au înţeles 
„măreţia despicătoare de istorie a ceasului” comunismului, dar nu au fost de acord 
cu marginalizarea creştinismului în raport dialectica materialistă, aşa cum au 
dorit-o promotorii noii „democraţii” în frunte cu Groza şi Partidul Comunist.S 

Îndepărtarea lui Petru Groza de linia naţională şi creştină a fost 
considerată un reflex al oportunismului care-l caracteriza. La fel ca mulți 
simpatizanți sau adepţi ai regimului comunist dr. Groza împărtășea laolaltă 
direcţii ideologice opuse, în funcţie de prilejuri şi situaţii. În luna noiembrie 1946, 
cu prilejul sfințirii unei biserici braşovene, Groza s-a arătat cuprins de „sfântă 
emoție” în faţa Altarului. Cu acea ocazie el a subliniat importanţa Bisericii ca 
bastion naţional: „noi românii, ne-am aflat în Biserica noastră punctul fix”. 


7 O. Ghibu, op.cit., p. 141, 143. 
8 Ibidem. 

Întemeiaţi în acest punct, ca într-o cetate puternică, noi am biruit greutăţile 
trecutului şi păşim cu încredere în viitor”. Tot în aceeaşi lună, noiembrie 1946, la 
Hramul unei biserici din Suceava, în faţa moaştelor Sfântului loan cel Nou, Groza 
spunea că: „lumea întreagă trebuie să ştie că noi, în frământările noastre pentru 
noua orânduire, nicidecum nu ne îndepărtăm, ci, dimpotrivă, ne apropiem cu 
credinţă de Biserica noastră strămoşească”. Un an mai târziu, în 1947, participând 
la Congresul Naţional Bisericesc din 1947 acelaşi prim-ministru se autodefinea ca 
„fiu al Bisericii ortodoxe”, apărător al poziţiei spirituale ale acesteia. şeful 
Guvernului susținea că avea cea mai înţelegătoare atitudine faţă de Biserică şi 
religie, dar era şi filosovietic. Guvernarea lui Groza a fost fidelă sovietizării, 
desființării pluralismului democratic tradiţional, deoarece partidele naţionale 
istorice, țărănist şi liberal, au considerat totdeauna Biserica, Națiunea şi Monarhia 
ca referinţe identitare româneşti.” 

Impunerea marxism-leninismul în educaţie, cultură, politică, a însemnat o 
totală intoleranţă faţă de orice religie, stârpirea imediată ţi radicală neputând fi 
vorba de ajustări, revizuiri, reforme ale bisericilor şi religiei. Linia 
guvernamentală se înscria pe direcția distrugerii Bisericii şi religiei, deşi se spune 
că Stalin l-ar fi sfătuit, între patru ochi pe Groza, astfel: Să vă feriți de 
imitaţii!...Voi, românii, să mergeţi pe drumul vostru! "° 

Prof. Onisifor Ghibu, unul dintre întemeietorii Universităţii româneşti de 
la Cluj, i-a reproşat direct lui Groza atitudinea oportunistă, păgubitoare pentru 
țară: „fără să te fi lepădat în public de credinţele tale naţionale şi creştine, vechi şi 
fără să te fi declarat pe faţă comunist, tu prezidezi netulburat toate formațiunile 
politice de la cele de orientare naţională, până la cele de extremă stângă de azi, 
realizând un record de echilibrist şi de prestigitator politic. (...) Da, frate Petre,... 
morala creştină, pe care a mărturisit-o de la naşterea sa şi până astăzi poporul 
român (...) este înlocuită, după reţeta atee rusească de astăzi, cu morala proletară 
(...) Aceste „morală” vrei tu s-o introduci la români, în locul moralei creştine?(...) 
Care vă e Evanghelia comunistă românească?” Onisifor Ghibu a surprins 
remarcabil atmosfera epocii de tranziție spre comunism 1945-1947, când 
„democraţii” erau stăpâniţi de frica de a nu ajunge în conflict cu credinţele sfinte 
ale poporului. De aceea, ei s-au mulţumit să practice cât mai mult „politica 
struțului, ascunzându-şi capul în nisip, în loc ca prin sforțări eroice comune să fi 
căutat cu o sinceritate mai presus de orice, să înlăture toate piedicile şi toate 
contrastele din calea ce trebuia să se ducă neapărat la luminiş”."! 

În vremea guvernării groziste, dintre 1945-1947, s-au produs deplasări 
îngrijorătoare pe teren religios, Biserica ortodoxă românească fiind atrasă înspre o 


“Telegraful român, Sibiu, 19 noiembrie 1946. Lumina creştină, organul Uniunii Preoţilor 
democrați din România, nr. 1-2, 1946. O. Ghibu, op.cit., p. 72-73, 81, 87, 89, 91, 140.147. 

19 Ibidem, p. 84-85, 201. 

" Ibidem, p. 84-85, 91, 108, 113, 115, 146,201. 

înfeudare „spirituală” faţă de Moscova. Practic Uniunea Sovietică, prin dislocarea 
creştinismului şi ocuparea terenului acestuia de „credinţa” în ateismul ştiinţific 
purta un război religios, antrenând în el însăşi Biserica ortodoxă. Patriarhia de la 
Moscova a fost forțată să devină un tentacul al imperialismului proletar sovietic şi 
al ideii panslaviste. Acest lucru a fost vizibil la Conferinţa panortodoxă de la 
Moscova, din anul 1948, la care au participat şi delegaţi ai Bisericii Ortodoxe 
Române. La aceste Conferinţă s-a declarat, în numele întregii ortodocșii, 
ostilitatea împotriva catolicismului şi  anglicanismului, pe motive 
politico-ideologice. Acest apel nu putea rămâne fără urmări îngrijorătoare. 
Pericolul major era „deraierea” Bisericii româneşti de la menirea ei firească 
creştină şi naţională, prin transformarea într-un bastion politico-ideologic. 


3. Dej, prorocul clasei muncitoare. 

Creştinismul şi Bisericile creştine în primejdie (1948-1959) 

Propaganda şi agitația de partid, lansată prin „prorocul” Gheorghe 
Gheorghiu-Dej, şeful Partidului, însemna lupta de clasă contra înapoierii 
culturale, spirituale, dar, în primul rând, al înapoierii economice şi sociale. 
Eliberarea socială însemna pieirea burghezo-moşierimii reacționare, adversarul 
care nega necesitatea conducerii de către partid a procesului formării în mod 
ştiinţific a conştiinţei socialiste. Eliberarea spirituală a omului este consecinţă a 
eliberării lui sociale, susţinuseră părinţii socialismului.” Rolul „reacţionar” al 
învățăturii evanghelice a reprezentat în anii comunismului stalinist (1948-1960) o 
preluare a concepţiei marxiste privitoare la principiile sociale ale religiilor, în 
special ale creştinismului. Chiar dacă strategiile şi intensitatea propagandei de 
partid au suferit modificări între 1948-1960, Marx a rămas principalul reper în 
definirea religiei ca „nevoie de iluzii,” ca „vale a plângerii,” care opacizează 
fericirea şi optimismul proletar.” 

Imitator conştiincios la teoriilor marxist-leniniste, Gheorghiu-Dej a 
insistat în cuvântările sale pe măreţia culturală şi spirituală a ţelurilor socialiste. 
Până la biruinţa socialismului în conştiinţa proletară trebuia distrusă cu toată 
puterea mentalitatea tradițională, care prin ponderea demografică era majoritară. 
Asta însemna desființarea proprietăţilor ţărăneşti mici şi mijlocii, distrugerea şi 
sărăcirea ţărănimii, clasa cea mai fidelă tradiționalelor credinţe şi obiceiuri 


1? M. Ralea, op.cit., p. 19. K. Marx, F. Engels, Despre religie, Bucureşti, E.S.P.L.P., 1958, p. 
38. Documente din istoria Partidului Comunist din România, Bucureşti, E.S.P.L.P., ed. A II-a, 
1953, p. 309. P. Beraru, „Popularizarea ştiinţei, ca mijloc de educaţie materialistă,” în Caiete 
filozofice, an VI, nr. 6, 1959, p. 278. Ion Aluaş, Gheorghe Toma, „Din lupta ideologiei 
marxist-leniniste împotriva iraționalismului filozofic din România între cele două războaie 
mondiale”, în Studia Universitatis Babeș-Bolyai, Series Philosophia et oeconomica, Cluj,1964, 
p. 121-133. 

15 André Reszler, Mythes politiques modernes, Paris,P.U.F., 1981, p. 106. Marx, Engels, Opere, 
vol. I. Buc., Ed. Politică, 1960, p. 387. 

naționale, instrumentarea perversă a Bisericii ortodoxe, căreia i-a eliminat 
aşa-zisele culte rivale, mai ales greco-catolicismul. În decembrie 1948, 
prefăcându-se că reface unitatea religioasă a românilor, regimul comunist a 
desființat greco-catolicismul, pecetluind destinul multor preoţi şi credincioşi. 
Ortodoxia n-a avut nici ea o soartă mai bună, fiind restrânsă ca rol social. 
Prigoana contra preoţimii atins cote de o cruzime fără precedent, mai ales din 
1959. Vechiul regim burghezo-moşieresc a fost definit consecvent ca stihia 
socială, beznă a inculturii, înapoiere culturală, analfabetism, propagarea largă a 
misticismului, arme preferate ale vechilor clase dominante, pentru oprimarea 
politică şi spirituală a maselor muncitoare. '* 

Urmărind consecvent politica marxist-leninistă faţă de religie, statul 
socialist nu şi-a propus „desființarea” pe cale administrativă a credințelor 
religioase, ci a permis libertatea de conştiinţă, inclusiv libertatea cultelor, 
asigurând cu consecvență răspândirea largă a cunoştinţelor ştiinţifice despre lume 
şi societate. Propaganda comunistă a pus (în mod tendenţios) o egalitate între 
creştinismul dogmatic şi cel popular, susținând că învăţătura marxistă a insistat 
mereu asupra rolului nefast al superstiţiilor şi credințelor religioase, care au 
menirea „să răpească” oamenilor muncii încrederea în viaţă, dorinţa de a se dărui 
cu toată puterea şi entuziasmul lor muncii creatoare 

„Învăţătorul” şi conducătorul genial al poporului muncitor era Partidul 
Comunist călăuzit de P.C.U.S. Partidul Comunist nu a ezitat să apeleze la 
manipularea Patriarhului Justinian Marina în vederea aplicării, de către Marea 
Adunare Naţională, a Legii Cultelor, promulgată în 4 august 1948. Această lege 
enunța principiile „generoase”, ce confirmau implicarea Statului în toate 
„afacerile religioase”. În spirit stalinist propaganda comunistă enunţa libertatea 
de conştiinţă şi de cult, dar, în realitate, libertatea religioasă intra din capul locului 
în dizarmonie cu ordinea şi moralitatea socialistă, fondată pe o nouă definire a 
muncii, sacrificiului, devotamentului. Înlocuirea numelui lui Andrei Şaguna cu 
V.L. Lenin, de pe frontispiciul unor aşezăminte şcolare şi chiar de pe fosta 
Academie teologică de la Sibiu era semnul politicii anticreştine.” 

Din 1948 întreaga tradiție religioasă şi culturală românească, latină, 
creştină şi europeană a fost oficial abandonată, fiind înlocuite cu învăţătura 
marxist-/eninistă şi internaţionalismul proletar. Tot în vara lui 1948 a fost 
desfiinţată vechea Academie Română şi reformate învățământul de toate gradele 
şi cultura. Şcolile teologice au fost şi ele reorganizate, restrânse, pentru că 


14 Gh. Gheorghiu-Dej, Un exemplu măreț de construire a socialismului, Bucureşti, Editura 
P.M.R., 1948, p. 6, 8, 13-14. O. Ghibu, op.cit., p 98, 108. M. Ralea, op.cit., p. 18. 

15 Cabriel Catalan, „Prigoana anticatolică în România între 1949-1953. Arestări şi procese ale 
unor clerici şi credincioşi” în Arhiva Someşană, 7, 1999, p. 118-124. Georges Diener, Lautre 
communisme en Roumanie. Resistance populaire et manquis 1945-1965, Paris, L'Harmattan, 
2001, p. 84-85. 

educaţia creştină era considerată o piedică în fața perfecționării multilaterale a 
ființei umane, iar această înduioşătoare perspectivă umanist-socialistă trebuia să 
stimuleze convingerile populare, să conştientizeze prețuirea „valorii umane”. 
Reforma învățământului din august 1948 a eliminat studiul religiei din şcoala 
publică. Din 1948 cuvântul Evangheliei Mântuitorului despre iubirea aproapelui 
nu mai putea fi propovăduit pe faţă, Dej cerând mânie proletară faţă de valorile 
burgezo-moşiereşti. Morala socialistă, binele şi adevărul ei erau izvorâte în 
disprețul poporului muncitor faţă de exploatatori. Politizarea moralei însemna 
„sfânta ură” pentru legitimarea luptei de clasă, dusă sub motivul lichidării 
„bestiei”burghezo-moşiereşti.S 

Prin Decretul nr. 37 din februarie 1949 Ministerul Cultelor al Republicii 
Populare Române (ministrul Cultelor, Stanciu Stoian), stabilea atribuţiile acestui 
Minister, denumit „Serviciu public, prin care statul îşi exercita dreptul de 
supraveghere şi control pentru a garanta folosința şi exercițiul libertăţii 
conștiinței şi libertăţii religioase” Ministrul Cultelor invoca libertatea religioasă 
„reală”, „garantată ca stare de fapt”, dar în realitate greco-catolicismul fusese 
interzis. În aprilie 1949, ministrul Cultelor, Stanciu Stoian, declara, citându-l pe 
Gheorghiu-Dej, că politica statului se baza pe realități şi Biserica era o realitate, 
că R.P.R.-ul se conducea în acel moment după anumite principii, în privinţa 
atitudinii sa faţă de problemele religioase, „principii cari se exprimă punctul de 
vedere politic cel mai avansat şi sentimentele omeneşti ale celor ce muncesc (..) 
respectul profund pentru orice credinţă religioasă (..) unul din principiile de bază 
ale politicii noastre în materie de religie şi nu este numai un principiu de 
circumstanță. Regimul actual şi în special forța lui conducătoare —P.M.R. nu are 
ce ascunde, din acest punct de vedere, opinia sa, ci o spune răspicat şi cinstit. 
Clasicii marxismului, învățătorii tuturor partidelor muncitoreşti, deci şi ai P.M.R. 
au spus-o, de asemenea, răspicat şi cinstit. Karl Marx a fost adeseori citat în mod 
fragmentar şi interpretat în mod tendenţios. Se citează, de obicei, o cunoscută 
formulă cu privire la religie. Dar întotdeauna această formulă este citată fără 
contextul ei, care este hotărâtor. lată, de pildă, un citat din K. Marx: Religia, 
spune el, este suspinul creaturii umane doborâte de nenorocire, este sufletul unei 
lumi fără inimă, după cum este spiritul unei epoci fără spirit?” (subl. n.) " 

Stanciu îl invoca, de asemenea, pe Lenin, care pozase în tolerant şi 
declarase că trebuie evitate şi cele mai mici injurii aduse convingerilor religioase. 
Dar, „Conduita umană” despre care vorbea Lenin şi Stalin nu avea legătură cu 
principiile creştine, ci cu cele specifice ateismului materialist. Tot Ministrul 


'*Despre morala proletară. Conferinţă ţinută la 12 aprilie 1950 în sala ateneului R.P.R, în 
cadrul ciclului de conferințe organizat de Societatea pentru răspândirea ştiinţei şi culturii, 
Bucureşti, Editura Partidului Muncitoresc Român, 1950, p. 8-11. O. Ghibu, op.cit., p. 105-109, 
111-113. P. Beraru, op.cit., p. 279. 

17 Monitorul Oficial, partea I, nr. 30, 5 februarie 1949, p. 1063. O. Ghibu, op.cit., p. 137-139. 

Cultelor legitima în aprilie 1949, într-o Conferinţă ţinută la Patriarhie, că reforma 
agrară era o aspiraţiune de veacuri şi că Vechiul Testament, Noul Testament şi 
Coranul au pomenit de faptul că „cei drepți vor moşteni pământul, nu cei 
nedrepţi, nu cei care se bucură de truda altora, nu cei care trăiesc din exploatarea 
omului”. Evident, tov. Stoian a dat o interpretare marxistă a Cărţilor Sfinte, pentru 
el cei blânzi şi drepţi nu mai erau binecredincioşii creştini, ci „binecredincioşii” 
ideologiei marxist-leniniste. Versetul biblic Fericiţi cei blânzi, că aceia vor 
moşteni pământul (Matei c.5, v.5), care reprezenta cuvântul Mântuitorului din 
Predica de pe Munte, a fost schimbat într-o lozincă a luptei de clasă. Atitudinea 
persuasivă a ministrului Stoian, care era profesor universitar de filozofie şi 
pedagogie, releva noua arhitectură a gândirii comuniste, care strica tradiția, dar 
pretindea că o respectă. La o asemenea atitudine blasfemică, replicile înaltelor 
feţe bisericeşti n-au fost pe măsură. Cel puţin în mod oficial. Patriarhul Justinian 
n-a avut o atitudine martirică, ca înalt prelat al Bisericii Ortodoxe, acceptând 
ritualismul formal impus de regimul comunist. Biserica şi Neamul se aflau în 
mare primejdie, mărturisea în acele momente prof. univ. Onisifor Ghibu, 
îngrijorat de slăbiciunea Bisericii Ortodoxe şi de faptul că tineretul nu mai primea 
nici un fel de educaţie religioasă.!5 

În anul 1950 Gheorghe Gheorghiu-Dej, şeful Partidului Muncitoresc 
Român, a precizat, în legătură cu viaţa comunităţilor religioase din ţară, că trebuia 
oprită propaganda „reacționară”, definind-o ca o „propagandă mincinoasă şi 
ignorantă, care a făcut ca să se acrediteze în opinia publică, că un regim în care 
clasa muncitoare şi partidul său au un rol important de conducere ar fi un regim 
care nu avea altceva mai bun de făcut decât să deschidă război contra 
comunităţilor religioase şi a membrilor săi (...) Cei ce şi-au făcut astfel de opinii 
n-au citit ce spune în această privinţă Lenin. „Noi, spune marele gânditor şi om 
politic-suntem absolut contra celei mai mici injurii aduse convingerilor 
religioase. Partidul Muncitoresc este şi el pe aceeaşi linie”. (subl. n.). 
„Conducătorii ţării, spunea O. Ghibu, manifestau o aparentă bunăvoință față de 
Biserică, dar în realitate ideologia marxist-leninistă era categoric antireligioasă. 
Guvernul R.P.R-ului tolera Biserica numai de azi pe mâine, până ce o putea 
desfiinţa cu totul, fără zguduiri sociale inutile. Ea trebuia distrusă ca şi creaţie a 
societăţilor vechi, incompatibile în fibra spirituală cu cea socialistă, care se afla pe 
drumul ascendent al dezvoltării." 

Conform legislaţiei sovietice Biserica, preotul, credincioşii erau la 
bunăvoința reprezentanților Partidului, pentru orice fel de manifestare religioasă 
din anii '50. În R.P.R. ierarhia Bisericii ortodoxe a folosit prudenţa şi 
compromisul, dar cea mai mare partea a preoţimii a preferat curajul şi sacrificiul. 
Comunismul românesc a fost din 1948 un regim totalitar, care a vizat distrugerea 


'5 Ibidem, p. 148-149. 
I Ibidem, p. 137, 181. 

tuturor formelor de credinţă religioasă, în scopul înlocuirii acestora cu ateismul 
militant al marxism-leninismului. Golul lăsat de creştinism trebuia ocupat, potrivit 
strategiei P.M.R.-ului., cu cea mai înaintată concepţie a clasei muncitoare: 
materialismul dialectic şi istoric. În acest scop Partidul clasei muncitoare a iniţiat 
şi desfăşurat o largă propagandă ateistă, revoluţionară, care „să ridice conştiinţa 
oamenilor muncii la înălțimea sarcinilor lor sociale, elaborate de partidul 
marxist-leninist”. În şcoli în institute, prin presă, radio, publicaţii, conferinţe etc., 
propaganda ateistă a ocupat un loc larg. Succesul propagandei marxist-leniniste a 
fost asigurat de principalele „îndreptare ideologice”: traducerile din clasicii 
marxism-leninismului, apariţia în româneşte a unor reviste: Vaprost filosofii, 
Lupta de clasă (seria a V-a 1948), Cercetări filozofice din 1954, prima revistă 
marxistă, devenită după nr. 3/ 1955 o publicaţie periodică. La acestea s-au 
adăugat alte lucrări de popularizare a materialismului dialectic şi istoric, studiile 
de filozofie marxist-leninistă, documentele Partidului, rezoluţiile şi hotărârile 
Congreselor şi Plenarelor C.C.-ului, lucrările şi cuvântările de partid. De 
asemenea, printre mijloace de propagandă ateistă s-au numărat traducerile, 
precum Legendele evanghelice şi semnificația lor, Carte despre biblie (LA. 
Krivelov), Originea creştinismului (L.A. Lentman), Comunismul şi creştinismul 
(H.N. Momdjean), Probleme de istorie a religiei şi ateismului,o culegere de texte 
ateist/propagandistice din 1959. Nu în ultimul rând un rol important la avut o 
revistele speciale, consacrată problemelor ateismului şi combaterii religiei, 
intitulate Ştiinţă şi religie,respectiv Ştiinţă şi Tehnică.” Toate organizaţiile de 
masă, instituţiile culturale şi ştiinţifice au fost utilizate ca pârghii, pentru 
realizarea funcției cultural-educative a poporului muncitor. Propaganda ateistă a 
avut un conţinut şi un ţel al revoluției culturale, care a avut ca ţintă să îngusteze 
continuu baza obiectivă care genera credinţele religioasă. Caracterul concret al 
propagandei ateiste trebuia să derive din faptul că această propagandă nu era ,, 
independentă, de sine stătătoare,” ci făcea parte din „ansamblul procesului de 
educaţie socialistă a maselor. pentru Partid Divinitatea interpusă între om şi 
natură îl îndepărtează pe om de la înțelegerea legilor societăţii, de la găsirea 
cauzelor adevărate ale neajunsurilor din societate, de la găsirea soluţiilor 
adevărate pentru o viață demnă şi fericită. Dar, marxismul materialist, care 
transformă pe omul nou în creator, pune accent pe conştiinţă, pe suflet şi trup. 
Paradoxul marxist între materialitatea lumii şi existenţa spirituală a omului a stat 


% Ştiinţă şi Tehnică, nr. 6 şi 7 din 1958. Titlul articolelor (Pe cine Slujeşte?A fost vreodată 
progresistă religia?) trebuia să incite la îndoială, nelipsind ironia dispreţuitoare .E. Rodan, „10 
ani de transformări revoluţionare în R.P.R. (1944-1954), în Cercetări filozofice, vol. 2, 1954, p. 
7-33. Gheorghe Dumitriu, C. Rusnac, „Opoziția ireductibilă dintre ştiinţă şi religie”, în 
Cercetări filozofice, an VI, nr. 3, 1959, p. 125-126. Al. Tănase, op-cit.p. 252. N. 
Valery-Grossu, op.cit.„p. 25-31. 

la baza crizei spirituale a materialismului sovietic, imitat cu fidelitate în 
comunismul românesc.” 

În ciuda propagandei sistematice dăinuirea concepțiilor religioase printre 
români nu se datora doar greșelilor şi lipsurilor propagandei ateiste şi ştiinţifice, 
ci perpetuării tradiției, un element greu de înlăturat. „Tradiţia, spusese cândva 
Engels, este o frână foarte puternică, ea este puterea de inerție a istoriei. Dar, ea 
nu-i decât pasivă, de aceea trebuie să fie învinsă. „Rectificarea istorică” a 
însemnat ştergerea din limbajul cultural al unor instituţii ca Monarhia şi Biserica. 
Vicepreşedintele  prezidiului Marii Adunări Naţionale, scriitorul Mihail 
Sadoveanu, declara de la tribuna unei conferinţe, ţinute la Bucureşti în toamna 
anului 1948 că „Orice aderenţă cu trecutul trebuie tăiată'Revoluţia 
cultural-spirituală trebuia să aibă o fermitate violentă, deoarece Partidul invoca 
duşmani puternici, aşa-zişii revizioniştii contemporani, care pentru a lovi în teoria 
marxist leninistă a luptei de clasă, propuneau dezvoltarea unei culturi autonome, 
orientate spre umanismul abstract al „desăvârşirii morale” (în sens tradiţional) 
deasupra oricăror antagonisme de clasă. În propaganda comunistă prejudecățile 
religioase serviseră intereselor capitaliştilor şi moşierilor, ca mijloc de narcotizare, 
de înşelare a oamenilor muncii, îndemnându-i la supunere, la „frăție”, la 
renunțarea la lupta de clasă, dar şi în plin regim de dictatură proletară ele 
constituie uneori în un teren favorabil pentru acţiunea dușmanului de clasă. ” 

Încurajat de discursul stalinist — despre avântul progresului ştiinţei, 
tehnicii şi tehnologiei, puse în slujba poporului muncitor — Partidul a lansat 
sloganul formării unui nou profil al omului nou socialist. Atributele profilului 
spiritual al omului înaintat a fost legat de temeinica pregătire profesională şi de 
nivelul ridicat de cultură, care să permită atingerea obiectivelor construcției 
socialiste. Ipostaza cea mai înaltă a omului nou era proletarul devotat cauzei 
socialiste, fidel agitator şi militant al învăţăturii Partidului. Întrarea în Partidul 
Comunist, investirea liderilor în funcții de partid avea forma ritualică, fiind un fel 
de hirotonisire, pentru a deveni sacerdoți ai cultului roşu, organizaţi în ierarhii, 
supuşi la reguli şi norme/canoane precise. Aceştia au format alaiul 
propagandiştilor şi agitatorilor, aşa-zişi modelatori ai moralei proletare. În acest 
scop au folosit comportamente ritualice (manifestații, defilări, discursuri publice, 
sloganuri etc.), pentru a atrage masele spre strategia lor politico-ideologică. * 

Cea mai controversată practică a comunismului a fost idolatria 
conducătorilor, începând cu Stalin, zis şi Tătucul. Cultul lui Stalin, a continuat şi 
după moartea acestuia în 1953, dar în anii destalinizării, în exerciţiul criticii şi 
autocriticii de partid au ieşit la iveală dezavuări ale cultului personalităţii. 


2! M. Ralea, op.cit., p. 18-19, 24-25. 

2 K, Marx, Fr. Engels, Despre religie, p. 281. O. Ghibu, op.cit., p. 100, 104, 110-111. 

% Joana Boca, 1956 — Un an de ruptură, Bucureşti, Editura Fundaţiei Academia Civică, 2001, 
p. 60-61.G. Diener, op.cit., p. 67-74, 84-86. 

Denunţătorii subliniau că promovarea cultului personalităţii la noi se manifestase 
de sus în jos, de la „unii dintre conducătorii noştri, în frunte cu tov. 
Gheorghe-Gheorghiu Dej”. Acest cult a fost posibil, „deoarece aceşti conducători 
s-au complăcut în situaţia de a li se ridica în slavă numele lor; persoana lor atunci 
când li se atribuia ce aparținea partidului, clasei muncitoare, poporului şi astfel au 
dezvoltat cultul personalităţii lui Stalin, fără a avea independenţă în aplicare 
învățăturilor marxist-leniniste. A greşit Stalin am greşit şi noi. 

Referindu-se la incompatibilitatea religiei şi ştiinţei, tov. Dej sublinia în 
Cuvântarea sa la Conferinţa pe ţară a U.A.S.R-ului. din 1959, necesitatea luptei 
consecvente împotriva oricăror manifestări ale idealismului şi misticismului: „În 
socialism, nu numai că se combat superstiţiile religioase, dar totodată se creează 
şi condiţiile dispariţiei acestor superstiții. Odată cu dispariţia forţelor sociale, 
care se opun oamenilor ca forțe ostile, oamenii ajung să construiască în mod 
conştient societatea, să învingă rădăcinile religiei şi superstiţiilor. Oamenii liberi 
de exploatare consideră că fericirea nu este un atribut al paradisului, ci un 
obiectiv real, tangibil. Victoriile pe care poporul nostru muncitor le cunoaşte pe 
drumul construirii socialismului, condus de partid, creșterea fără întrerupere a 
nivelului de viaţă material şi spiritual al maselor populare, dovezile de 
netăgăduit că în lume nu există astăzi forțe care ar putea să distrugă lagărul 
(socialist — n.n.) sunt elemente esenţiale în dispariția superstiţiilor religioase, în 
victoria cunoașterii ştiinţifice. Luptând pentru socialism şi comunism, oamenii îşi 
făuresc fericirea şi-şi apără dreptul lor la fericire”. (subl. n.) 

La sfârşitul anilor '50 conducerea de Partid anunţa că, în strălucita operă 
de construire a socialismului au fost înlăturate rădăcinile social-economice ale 
prejudecățile religioase, prin lupta împotriva claselor exploatatoare, pentru 
biruinţa relaţiilor socialiste % Deşi în U.R.S.S însuşi Stalin, apoi Hrusciov, 
recunoscuseră neizbânda deplină a socialismului, Dej s-a dovedit mai catolic 
decât Papa, prezentând ateismul militant şi conştiinţa socialistă, ca pe o voinţă a 
întregului poporului muncitor. 


% 1. Boca, op.cit., p. 31-32. 

% Gh. Dumitriu, C. Rusnac, op.cit., p. 121-122, 126-128. 

Cu privire la sarcinile propagandei de partid în condiţiile actuale, Hotărâre a Comitetului 
Central al P.C.U.S, Editura pentru Literatură Politică, Moscova, 1960, p. 16. M. Ralea, op.cit., 
p. 22-23. O. Ghibu, op.cit., p. 100. 


IDENTITATE CREATOARE, SOCIALĂ ŞI POLITICĂ 
ÎN CORESPONDENŢA ŞI MEMORIALISTICA LUI 
MIHAIL AFANASIEVICI BULGAKOV 


Nicolae Bosbiciu 
Universitatea Babeş-Bolyai 


Scriitorul rus născut în Ucraina, Mihail Afanasievici Bulgakov, ni se 
înfăţişează în scrierile sale cu caracter ocazional, respectiv corespondenţa sa 
din intervalul 1914-1922, notaţiile diaristice sporadice grupate sub titlul Sub 
călcîi!, redactate între 1922-1925, precum şi în alte documente de acest fel din 
intervalul 1925-1940, ca un creator cu o biografie cel puţin la fel de 
interesantă şi surprinzătoare, plină de accente tragice, aşa cum îi sunt şi 
creaţiile sale epice şi dramatice. Interpretarea atentă a acestui corpus de 
documente relevă o serie de aspecte importante încă insuficient exploatate sau 
chiar, uneori, ignorate, care pot oferi perspective inedite asupra operei acestui 
autor, mai ales dacă, în cercetarea noastră, plecăm de la premisa generoasă 
oferită de Norbert Groeben potrivit căruia analiza biografiei unui scriitor 
poate constitui o analiză indirectă a operei acestuia sau invers, interpretarea 
operei poate fi, indirect, o analiză a profilului scriitorului”. Ținând seama de 
contextul istoric, politic, social şi economic în care opera epică şi dramatică a 
fost creată, analiza noastră va urmări impactul acestor aspecte repercutate şi 
asupra existenţei cotidiene a scriitorului, şi asupra scrisului său. Bulgakov a 
trăit, a scris proză şi teatru, a regizat şi chiar a jucat ca actor în tiranica epocă 
a comunismului stalinist şi sub ameninţarea cenzurii, în condiţii materiale 
groaznice şi cu sănătatea din ce în ce mai şubrezită. Filmul vieţii scriitorului, 
aşa cum se conturează nu numai din documentele biografice, ci şi din anumite 
proze sau piese de teatru unde s-au strecurat o parte dintre experienţele sale 
existențiale dramatice, fie transfigurate, sublimate în ficțiune, fie având 
calitatea de mărturisire sinceră, de material brut, netransformat, se dovedeşte a 
conţine scenariul unui adevărat coşmar care a provocat puternice momente de 
nevroză, dominate de conştiinţa ratării, a închiderii tuturor orizonturilor din 


1 Jurnalul, corespondenţa şi alte documente autobiografice ale scriitorului au apărut în limba 
română în lucrarea: Mihail Bulgakov Corespondenţă. Jurnale, traducere, note şi indice de 
Ana-Maria Brezuleanu, prefaţă de Ion Vartic, Iaşi, Editura Polirom, (col. Clasicii modernităţii), 
2006. 

? Teza aceasta se află amplu prezentată în lucrarea lui Norbert Groeben, Psihologia literaturii. 
Ştiinţa literaturii între hermeneutică şi empirizare, traducere de Gabriel Liiceanu şi Suzana 
Mihăilescu, prefaţă de Gabriel Liiceanu, Bucureşti, Editura Univers, 1978. 

care s-ar fi putut ivi o cât de mică licărire a unui viitor îndelung aşteptat, dar 
niciodată întrezărit. 

Periplul nostru biografic începe cu studiile în medicină ale lui 
Bulgakov, desfăşurate începând din 1913 la Kiev, de unde proaspătul însurat 
cu Tatiana Nikolaevna Lappa, devenit dependent de morfină încă de la 
Nikolskoe şi pe cale de a scăpa acum cu ajutorul soţiei care nu mai vroia să-i 
dea, îi va scrie în 1914, cu ocazia Paştilor, surorii sale Nadejda Afanasievna, 
căsătorită Zemskaia, care locuia la Moscova, următoarele rânduri: „Scumpă 
Nadia, te felicit şi eu. Îmi petrec tot timpul în faţa cărților. Am dat o parte din 
examene şi în luna mai o să trec, probabil, în anul 4.” (Bulgakov, 2006: 5). 
Din această notație sibilinică rămasă din perioada studenţiei putem uşor 
deduce că rezultatele strălucite cu care tânărul Bulgakov a absolvit 
universitatea se datorează studiului intens şi interesului pentru medicină. 
Acest fapt se va dovedi şi prin profesionalismul cu care va practica meseria 
timp de încă patru ani, citind mereu lucrări de specialitate şi ocupându-se de 
bolnavi, în ciuda atmosferei insuportabile din oraşul Veazma, unde va lucra la 
spitalul orăşenesc în iarna lui 1917-1918. Într-o scrisoare din 3 octombrie 
1917, trimisă aceleiaşi surori în Moscova, unde aceasta venise pentru 
examenele de licenţă, Bulgakov îi cere să cumpere nişte cărți de chimie 
clinică şi despre boli venerice, rugând-o să recupereze un lanţ de aur ce îi 
aparţinea Tasiei, soţia sa, pus la o casă de amanet din oraş, semn că cei doi nu 
o duceau tocmai bine financiar”. 

În plan istoric, social şi politic începuse în Rusia acelui moment o 
perioadă de grea cumpănă prin declanşarea revoluţiei de la 1917, transformată 
mai târziu în război civil, care va duce treptat la constituirea Uniunii 
Sovietice. Puterea autocratică ţaristă a lui Nicolae al II-lea a fost înlocuită în 
februarie de o republică democratică şi liberală şi de un guvern provizoriu de 
orientare socialistă, condus de Aleksandr Kerenski. Revolta izbucnise la 
Petrograd şi fusese cauzată atât de penuria alimentară, cât şi de implicarea 
Rusiei în primul război mondial. Din februarie până în octombrie, anarhiştii 
bolşevici au încercat să instige populaţia la noi revolte, însă nu au reuşit nimic 
până în octombrie, când însuşi V. I. Lenin a iniţiat şi condus revoluţia, punând 
la temelia ideologiei sale ideile lui Karl Marx. Guvernul provizoriu 
democratic a fost înlocuit cu unul bolşevic dictatorial. Bolşevicii pierd 
primele alegeri libere din istoria Rusiei, dar nu recunosc rezultatul şi nu-l 
respectă, dizolvând prin forță, sub conducerea lui Lenin, Adunarea 
Constituţională, fapt care a generat premisa declanşării războiului 
civil,început în 1918. 

În aceste împrejurări, existenţa lui Mihail Bulgakov începe să capete o 
turnură dramatică. Barbaria şi caracterul sângeros al revoluţiei lasă traume 


3 Bulgakov Mihail, op. cit. pp. 6-8 

adânci asupra tânărului medic, generând accente pline de silă şi oroare în 
paginile corespondenţei sale. Astfel, într-o scrisoare din 31 decembrie 1917, 
adresată  Nadejdei, sora sa, citim următoarea descriere oripilată a 
evenimentelor istorice din această veritabilă „iarnă a vrajbei”: 

[...] Prezentul e atât de urât, încât mă străduiesc să-l trăiesc, fără să-l 
observ... să nu văd, să n-aud! De curând, într-o călătorie la Moscova şi 
Saratov, mi-a fost dat să văd totul cu ochii mei şi mai mult nu-mi trebuie. 

Am văzut mulţimi cenuşii care, chiuind şi suduind murdar, spărgeau 
geamuri în trenuri, am văzut cum sunt omorâţi oamenii. În Moscova am văzut 
case distruse şi pârjolite... feţe obtuze şi pline de cruzime... Am văzut 
mulțimi care asaltau intrările băncilor zăvorâte, luate cu japca, cozi ale foamei 
lângă prăvălii, ofiţeri hărţuiţi şi vrednici de milă, am văzut fiţuici de gazetă 
unde se scrie, de fapt, despre unul şi acelaşi lucru: despre temnițe, despre 
sângele care curge în sud, şi la apus, şi la răsărit. Am văzut totul cu ochii mei 
şi am înţeles ce s-a întâmplat.(Bulgakov, 2006: 10). 

Scenele de vandalism, de haos şi teroare care împânziseră Rusia, 
condițiile de trai cumplite, care îl duc la exasperare îl determină să caute o 
alinare în izolare, meditaţie şi lectura „autorilor vechi” pe care îi găseşte şi 
care îi aduc nostalgia irepresibilă a unor vremuri apuse. Gustul său 
conservator mărturisit la nivelul lecturilor îl defineşte la nivel estetic şi mintal, 
aşa cum o demonstrează şi opera sa literară. Totodată, în anul 1920 se decide 
să renunţe la medicină şi să înceapă să scrie, sosind la Moscova în 20 
septembrie 1921 cu gândul de a deveni scriitor. Ideea e mai veche şi s-a ivit 
cu doi ani înainte, pe când Bulgakov va părăsi Kievul natal, mutându-se, mai 
întâi, în Vladikavaz — actualmente orăşelul de provincie Ordjonikidze — unde, 
după propria-i mărturisire, şi-a propus prima sa povestioară ziarului local, 
scrisă în tren într-o noapte de toamnă târzie, care a şi publicat-o. Şi totuşi, 
debutul său literar pare să fie mai recent, pentru că, după notația sa din 1921, ,, 
într-un sertar al biroului meu [de la Kiev n.n.] am lăsat două manuscrise. Este 
vorba de Însemnările unui tânăr medic şi O maladie (schiţă), precum şi un al 
treilea dactilografiat în întregime, intitulat Primele flori.” (Vîrsta, 1989: 9). La 
aceste texte ţine cel mai mult autorul, considerându-le de o „importanţă 
deosebită”, spre diferenţă de cele trei piese dramatice pentru teatrul din 
Vladikavaz, Fii muezinului, Autoapărarea şi Fraţii Turbin pe care le 
apreciază ca „scrise la repezeală şi neglijent”, deşi fuseseră jucate cu mare 
succes la public în noul teatru sovietic din orăşel. Spiritul autocritic al lui 
Bulgakov este justificat nu numai de intenţiile şi aspiraţiile sale dramaturgice, 
ci şi de imperativele vremii în ceea ce priveşte necesitatea conceperii unei 
literaturi înnoite, revoluţionare, care să reflecte noile prefaceri, apropiindu-se 

de sufletul şi priceperea oamenilor simpli”. Deşi se afla încă în perioada 
tatonărilor ca dramaturg, Bulgakov este preocupat foarte serios de motivaţia 
psihologică a acțiunilor personajelor din piesele sale de teatru, simțind că acea 
componentă agitatorică impusă de cenzură privează scrierile de perenitate şi 
valoare estetică. Vladikavazul devine, în scurtă vreme, pentru el un fel de exil 
în provincie, care îi zădărniceşte dorinţele de afirmare şi, în consecinţă, în 
1921 ia drumul capitalei, Moscova însemnând pentru el posibilitatea de a-şi 
confirma talentul. Înainte să ajungă acolo, prin februarie acelaşi an, când încă 
mai era la Vladikavaz, îi scrie lui Konstantin Petrovici Bulgakov, vărul său cu 
care era şi foarte bun prieten, povestindu-i aventura sa literară din acel loc de 
exil, respectiv despre colaborările sale la mai multe ziare de acolo, printre care 
şi gazeta Kavcaz, cu diverse foiletoane, despre succesul de scenă al pieselor 
Autoapărarea” şi Fraţii Turbin, infirmat însă de respingerea lor categorică la 
Moscova, pe care scriitorul o pune pe seama faptului că erau „lucruri 
nefinisate” (Bulgakov, 2006: 11-12). Tot aici, el îl roagă pe Konstantin 
(„Kostea”) să încerce să-i recupereze manuscrisele trimise şi respinse de la 
„Teatralnîi Otdel” (Secţia Teatrală), pe vremea când Meyerhold era director 
acolo, sau de la „Direcţia Generală a Teatrelor”, cunoscută sub abrevierea 
T.U.Ţ., anunţându-l, totodată, că a mai scris şi o comedie bufă, Mirii de lut, 
trimisă, de asemenea în capitală, despre care nici măcar nu ştia dacă a ajuns 
sau dacă a fost respinsă. Concluzia la care ajunge dramaturgul în legătură cu 
aceste prime scrieri este că totul nu poate fi altceva decât o farsă a destinului, 
rememorând succesul de scenă de la Vladikavaz, care, în viziune sa, constituia 
împlinirea hidoasă prin provinciala realizare a unui vis măreț, în timp ce 
„drama despre Alioşa Turbin”, pe care o cizelase cu mai multă atenţie şi 
migală, zăcea aruncată într-un fund de sertar al Secţiei Teatrale de la 
Moscova. Planurile de evadare din acel exil sunt aproape pregătite, îi 


4 Incandescența emoţională postrevoluționară a dus la necesitatea realizării unor opere 
artistice, care să reflecte perceperea realităţii de către masele populare. Viaţa teatrală era 
plină de efervescenţă. În fară apăruse o largă reţea de cluburi şi cercuri artistice. Era greu de 
găsit o localitate cât de cât mai importantă, în care să nu existe câteva cercuri literare, 
cenacluri etc. Ziarele din acea vreme erau pline de ştiri privitoare la organizarea unor 
colective teatrale, până şi în cele mai îndepărtate colțuri ale Rusiei. Nevoia acută şi mereu 
crescândă a tuturor acestor colective teatrale de a dispune de un repertoriu propriu nu putea fi 
satisfăcută de operele dramatice existente... — scrie unul dintre specialiştii în domeniu, L. 
Tamaşin, citat în traducerea proprie de cercetătoarea Izolda Vîrsta în Mihail Bulgakov, 
Bucureşti, Editura Univers (col. Monografii), 1989, p. 10. Regizorii, actorii şi chiar publicul 
iubitor de teatru nu agreau tematica agitatorică impusă de creaţiile proletcultiste, preferând încă 
rigoarea artei realiste. O parte importantă dintre veritabilii intelectuali ruşi, printre care şi 
Bulgakov însuşi, încercau să astâmpere setea de artă a maselor populare, răspunzând cerinţelor 
estetice şi filosofice ale epocii, nu comenzilor politice. 

5 În scrisoarea amintită, piesa apare sub titlul Autoapărarea, iar în monografia Izoldei Vârsta e 
tradusă ca Apărarea civilă. 

mărturiseşte el vărului său, probabil nu neapărat la Moscova, ci chiar peste 
graniţă”. În februarie şi în aprilie, acelaşi an, este încă preocupat de soarta unei 
drame istorice în 3 acte, Comunarzii din Paris, despre care nu ştie nimic, şi de 
cele trei manuscrise rămase acasă la Kiev, rugându-i pe acelaşi Kostea şi pe 
sora sa, Nadia în două scrisori să se intereseze de ele, să le recupereze şi să le 
ardă, împreună cu piesele respinse de Moscova, dacă le vor găsi. 

După toate aceste tribulaţii, în timpul cărora îşi caută piesele pierdute 
prin birourile moscovite sau uitate prin sertarele din Kievul natal, Bulgakov 
pleacă în luna mai 1921 la Tiflis-Batumi, actualul Tbilisi din Georgia, 
încercând să justifice aceste peregrinări ale sale din perspectiva omului care a 
înţeles că e o jucărie a sorții, ca în tragediile antice: „Nu vă miraţi de 
peregrinările mele — îi scrie el Nadiei — n-am ce face. Nicicum nu se poate 
altfel. Aşa e soarta! Soarta!” (Bulgakov, 2006: 24). Abia spre sfârşitul lunii 
septembrie scriitorul va ajunge la Moscova, stors complet de puteri, 
înfometat, fără bani şi, mai ales, îngrozit peste măsură de perspectiva sumbră 
a iernii care se apropie. Starea sa psihică şi fizică precară, sentimentul că şi-a 
pierdut cei mai buni ani practicând medicina, obsesia de a se autodefini ca „un 
scriitor întârziat” şi „fără operă” ce s-a risipit mai mult prin reviste şi „foi 
subțiri”, fără a-şi vedea încă o carte tipărită coincid toate cu revelaţia 
daimonului din sine care îl va împinge mai departe pe această Golgota 
dureroasă şi tragică, terminată printr-o încununare spirituală a operei sale în 
vecinătatea morţii. Vocaţia de scriitor devine acum o certitudine şi e cu atât 
mai dureroasă cu cât se vede sfârtecat între dorinţa de a scrie literatură aşa 
cum îşi doreşte şi nevoia de a subzista, jonglând pe paginile ziarelor şi prin 
faţa ochelarilor iscoditori ai culturnicilor din redacţii, în mijlocul unei 
insuportabile mediocrităţi bolşevice agresive, totul ca într-un coşmar din care 
simţi că nu te mai poţi trezi, pentru că eşti întemnițat acolo pe veci. În toate 
acestea se poate vedea încă de pe acum conturându-se figura tristă şi solitară a 
lui Yeshua Ha Nozri din cartea maestrului despre Pilat, supusă autodafeului şi 
apoi salvată de Woland în romanul Maestrul şi Margareta, alături de profilul 
„Ccălăreţului singuratic cu lancea de aur”, exilat departe de Roma în 
Y erushalaim, precum şi de cel al Maestrului din „casa durerii”, trei ipostaze 
ale singurătăţii într-o lume a muţeniei şi surzeniei, abrutizată şi intrată în 
crepuscul. 

După o lună şi jumătate de „luptă nebună pentru existență” la 
Moscova, în 17 noiembrie 1921 Bulgakov îi va trimite o scrisoare mamei sale 
V. M. Voskresenskaia la Kiev, în care îi va relata întreaga sa aventură alături 
de Tasia, soţia lui în căutarea unei locuinţe şi a unui post unde să lucreze. 


€ Într-o notă de subsol la această scrisoare, traducătoarea Ana-Maria Brezuleanu precizează că 
după pasajul „Năzuiesc departe... sunt câteva rânduri şterse, fapt care lasă să se intuiască o 
posibilă plecare din Rusia. (Bulgakov, 2006: 15) 

Acest loc de muncă este la LITOGPP (abreviere pentru Secţia de Literatură a 
Direcţiei Generale Politico-Culturale), instituţie care tocmai se află în proces 
de restructurare, aşa încât spre sfârşitul lunii scriitorul îşi va pierde slujba, 
odată cu închiderea respectivei direcţii. Moscova se află în plină inflaţie, e un 
haos generalizat în mijlocul căruia subzistenţa prin găsirea unei alte slujbe, 
mai ales în sistemul privat, este greu de asigurat, iar ofertele sunt, 
deocamdată, ambigue”. De asemenea, deși susţine că vrea să adune material 
pentru o dramă pe care a proiectat-o, dar, din nefericire, nu o va scrie 
niciodată, scriitorul se plânge în cea mai mare măsură de lipsa aproape totală a 
timpului ce trebuia dedicat scrisului. Locuinţele în care va sta în Moscova îl 
vor nemulţumi profund, punându-l mereu în situaţia căutării unei case pe care 
a visat-o întreaga lui viaţă. 

În intervalul 1922-1923 apar, în sfârşit, Însemnările pe manşete, 
urmate în scurt timp de primele sale povestiri şi nuvele ce vor fi grupate 
într-un volum cu titlul Diavoliada, publicat abia în 1925. Asociaţia rusă a 
scriitorilor proletari va respinge cu vehemenţă atât volumul, cât şi proza 
Ouăle fatale — deşi, de altfel, plăcuseră la lectură publică reprezentanţilor 
vieţii literare moscovite — considerându-le calomnii, minciuni şi ponegriri „la 
adresa clasei muncitoare”. În acelaşi an, scriitorul va începe să publice 
romanul Garda albă care va face din Bulgakov un prozator cunoscut şi 
apreciat de cititori şi de o semnificativă parte dintre confrații săi literari. Dar 
anul 1926 coincide cu începutul unei acţiuni represive pentru moment 
împotriva scrierilor sale de proză, fiindcă, deocamdată, scriitorul nu mai 
abordează genul dramatic, urmărind mai mult ca spectator premierele de pe 
scenele teatrelor din Moscova. Bulgakov începe să aibă faima unui scriitor 
contrarevoluționar, reacţionar, declanşând ura feroce şi invidia aşa-zişilor 
literați realist-socialişti sau a scriitorilor proletari, pe care în jurnalul său din 
perioada 1924-1925, confiscat de poliția secretă OGPU în timpul unei 
percheziţii, îi numeşte cu dezgust „o adunătură de netrebnici”. 

Evenimentul cel mai important însă care va marca definitiv cu 
amprenta sa viaţa lui Bulgakov este surprinzătoarea invitaţie din partea celui 
mai prestigios teatru rusesc, respectiv Teatrul Academic de Artă din Moscova 
(abreviat M.H.A.T) prin care Bulgakov este solicitat să-şi dramatizeze recent 


7 Dincolo de aparentul ton energic şi încărcat de speranţă, unele rânduri ale lui Bulgakov din 
scrisoarea amintită lasă să se întrevadă dezamăgirea: „Încerc să intru într-un trust de 
prelucrarea inului. În afară de asta, ieri am primit o ofertă, în condiţii deocamdată neclare, să 
colaborez la un ziar industrial care se înființează acum. E o afacere pur comercială, iar pe 
mine mă iau de probă. Ieri şi astăzi, cum s-ar zice, am fost examinat. [...] Aşadar inul, revista 
industrială şi munca la particulari (când se întâmplă), iată ce mă aşteaptă. [...] În altă 
specialitate nu se poate munci. Asta ar însemna, în cel mai bun caz, foame. ” (Bulgakov, 2006: 
29) În ciuda relaţiilor pe care susţine că le are în lumea teatrului, a presei şi în mediul de 
afaceri, scriitorul şi soţia sa se află încă într-un evident impas financiar. 

apărutul roman Garda albă. Acest fapt se întâmplă pe la mijlocul deceniului 
al treilea, pe fondul polemicilor acerbe între tradiţie şi inovaţie şi între critica 
proletcultistă şi teatrele academice. Asimilarea în teatru cu prudență a 
tematicii eroico-revoluţionare, apelându-se mai mult la evenimentele de peste 
hotare, decât la cele naţionale, avea ca motivaţie apariţia unei anxietăţi de a 
descrie concret condiţiile politico-sociale ale personajelor din piesele 
dramaturgilor, care să le poată justifica acţiunile. Propunerea făcută lui 
Bulgakov venise din partea secretarului literar al M.H.A.T.-ului, V. Versikov 
în aprilie 1925 şi îl va determina pe scriitor să dramatizeze romanul, 
transformându-l în piesa Zilele Turbinilor care a cunoscut, pe de o parte, un 
succes ieşit din comun şi, pe de altă parte, a atras asupra sa criticile violente 
ale unor publicaţii din domeniu. Implicaţiile acestei dramatizări, interzisă şi 
reluată scenic până la aproape o mie de spectacole în timpul vieţii autorului, 
urmată de altele, au dus la mutații importante în teatrul rusesc. Repetiţiile 
pentru montarea piesei Zilele Turbinilor, conduse de regizorul I. Sudakov s-au 
desfăşurat cu participarea lui Bulgakov însuşi şi a lui Constantin Sergheevici 
Stanislavski, acesta din urmă ca director artistic, astfel încât el va ajunge să 
remarce talentul evident de regizor şi de actor, pe lângă cel de dramaturg, al 
autorului. Într-o scrisoare din 1930 către M. Heintz, colaboratorul său, 
Stanislavski îi povestea acestuia despre repetițiile la care asistase, apreciind că 
Bulgakov îi apare ca un om providenţial, capabil să provoace un nou suflu în 
teatrul modern sovietic. Polarizarea şi concentrarea cronotopilor piesei şi 
insolitarea obiectelor emblematice îi conferă dramei o dinamică superioară. 

Prima comedie a lui Bulgakov, intitulată Casa Zoikăi*, terminată la 
sfârşitul anului 1925, o comedie inspirată lui Bulgakov de un articol din 
gazeta Vecernaia Moskva” despre un tripou clandestin deschis de un grup de 
„nepmani”!0, stabiliment condus de o femeie numită Zoia Buialskaia. Această 
„bufonadă tragică”, cum a numit-o scriitorul însuşi, cu personaje bizare ce au 
o singură ţintă, să evadeze din Moscova comunistă şi să meargă la Paris, a 
rezistat pe scenele capitalei şi în alte oraşe până în 1928, când a fost interzisă 
de cenzură. 

În 1929 piesa Fuga, un amestec de comedie, satiră şi cu o puternică 
notă tragică în substrat, greu de definit genologic'!, venită cumva în 


8 În monografia Izoldei Vârsta despre Bulgakov, piesa e menţionată cu titlul Apartamentul 
Zoikăi 

” Moscova de seară, ziar comunist sovietic. 

10 Termenul este creat în anul 1920 în URSS şi desemnează un grup de mici întreprinzători 
privaţi, care au deschis un fel de „piaţă neagră”, tolerată în Uniunea Sovietică de V. I. Lenin, 
dar desfiinţată categoric de Stalin. 

"Subtitlul piesei, Opt vise. Piesă în 4 acte, sugerează, ca de altfel şi conţinutul, o construcţie 
dramatică modernă, un fel de parabolă scenică, în care scriitorul va introduce, printre altele, şi 
„visul” ca mijloc de insolitare, utilizat şi de F. M. Dostoievski 

descendența Zilelor Turbinilor, va fi interzisă cu grave consecinţe mai ales 
psihologice şi sociale pentru Bulgakov. I se creează faima de scriitor 
reacţionar, anticomunist, este percheziţionat şi interogat de OGPU” şi, după 
propria mărturisire din memoriul adresat lui Stalin în iulie 1929, îi sunt 
confiscate jurnalul şi singurul exemplar din nuvela Inimă de câine. Piesele 
sale de teatru, Zilele Turbinilor, Casa Zoikăi şi Fuga sunt scoase din 
repertoriile teatrelor şi interzise, aşa încât scriitorul, după eforturi repetate de 
a-şi recupera manuscrisele şi de a publica în diverse reviste, refuzat fiind peste 
tot, va scrie, disperat, un memoriu adresat lui Stalin, în care îşi prezintă 
situaţia şi cere să fie expulzat, împreună cu cea de a doua soţie, Liubov 
Evghenievna Bulgakova (născută Belozerskaia), peste hotarele U.R.S.S., cu 
gândul de a se refugia în Franţa, rugându-l printr-o scrisoare din 3 septembrie 
1929 chiar pe Maxim Gorki însuşi să facă demersuri pentru aprobare”. Acest 
an se dovedeşte a fi „anul catastrofei”, în care distrugerea sa ca scriitor a fost 
desăvârşită. Nu primeşte nici un răspuns la memoriul său, iar piesa despre 
Molière, Cabala bigoților, îi este şi ea interzisă în 18 martie 1930. 

Stigmatul acestui dezastru total al vieţii sale îl va determina să-i scrie 
din nou guvernului U.R.S.S. şi indirect lui Stalin, la 28 martie 1930, celebra 
scrisoare, în care îşi va defini, îndrăzneţ şi cu maximă sinceritate, profilul său 
artistic, social şi politic, de unde rezultă absenţa oricărei vinovăţii pe care şi-ar 
putea-o sau i s-ar putea imputa. În schimb, Bulgakov enumeră în textul 
cuprinzătoarei scrisori toate calomniile şi insultele la adresa lui şi a operei 
sale, răspândite în presa comunistă sovietică, care îi denaturează şi îi 
deformează cu o violenţă şi o ură inimaginabilă portretul său de scriitor cu o 
gândire şi o estetică libere de orice ideologizare şi extrem de personalizate. El 
subliniază faptul că, în acel moment, din 301 recenzii despre lucrările lui, doar 
3 sunt elogioase, iar 298 sunt defăimătoare şi pline de injurii, încadrându-l în 
categoriile „lacheilor literari”şi a „progeniturilor neoburgheze”!“. Bulgakov îi 
opune acestui portret defăimător unul propriu, elaborat „cu cea mai deplină 
bună credinţă”, în care se va defini ca scriitor ce nu concepe şi nu acceptă nici 
un fel de cenzură, un autor „mistic” prin adevărurile dezvăluite despre 
nenumăratele diformităţi ale societăţii epocii, un scriitor „satiric” fără viitor 
într-o perioadă în care satira e de neconceput în U.R.S.S. De pe aceste poziţii 


12 Abreviere pentru „Ovedinennoe Gosudarsvennoe Politiceskoe Uravlenie”, adică Poliţia 
Politică (Securitate), reîncorporată mai târziu în NKVD şi KGB. 

'5 În câteva rânduri, scriitorul îşi rezumă situaţia dramatică astfel: Vă rog, Aleksei Maximovici, 
Să îmi susţineţi acest demers. Intenţionam să vă expun într-o scrisoare detaliată tot ce se 
petrece cu mine, dar extenuarea şi disperarea mea sunt fără margini. Nu pot scrie nimic. Totul 
îmi este interzis, sunt ruinat, otrăvit, mă aflu într-o singurătate deplină. De ce să ţii un scriitor 
în țara unde operele lui nu pot exista? Rog să fie luată o decizie umană — să mi se dea drumul. 
(Bulgakov, 2006: 174) 

14 Bulgakov, Mihail, op. cit., p. 187 

de independenţă, criticat, interzis peste tot şi denigrat cu ură şi invidie, 
Bulgakov cere să i se permită emigrarea împreună cu cea de a doua soţie a sa, 
Liubov Evghenievna în afara hotarelor Uniunii Sovietice, argumentând că 
poziţia sa la acea dată era aceea de „scriitor care nu poate fi de folos patriei 
sale” şi că „imposibilitatea de a scrie este echivalentă cu înmormântarea de 
viu”. Dizidenţa sa făţişă contra „marii revoluţii sociale”, pe care, profetic, o 
vedea încă din 1919 în faliment şi în locul căreia preferă „Marea Evoluție”, îl 
va aduce în acest an 1930 la statutul de paria, fără un ban în buzunar şi fără 
perspectiva unei slujbe. Tocmai de aceea, în finalul scrisorii către guvern şi 
către Stalin scriitorul, intuind că nu i se va permite plecarea, cere să i se dea 
măcar o slujbă de asistent de regie la Teatrul de Artă din Moscova, unde se 
afla şi Stanislavski. 

În 18 aprilie, la o zi după înmormântarea poetului Maiakovski, care se 
sinucisese în semn de revoltă contra tiraniei bolşevice, dictatorul I. V. Stalin, 
pentru a preîntâmpina un gest similar din partea lui Bulgakov, îi telefonează 
acestuia acasă, promiţându-i o viitoare discuţie, iar în ziua următoare scriitorul 
va fi angajat la M.H.A.T. ca regizor secund. În ciuda acestui fapt, cărţile sale 
vor rămâne netipărite, piesele sale interzise pe scenele moscovite, iar 
utopic-promisa discuţie cu Stalin nu va avea loc niciodată. Tot ce va scrie 
Bulgakov de aici încolo — romanul Maestrul şi Margareta, piesa Batum 
despre tinereţea lui Stalin, drama Don Quijote — până în 1940 reprezintă 
ficțiuni de compensație şi răzbunare, în care dezvăluie spectrul sumbru al 
cenzurii dictatoriale ce i-a însoţit cea mai mare parte din viaţă. Îndreptat acum 
cu faţa spre moarte şi spre , liniştea absolută” pe care, obosit şi cu nervii 
zdruncinaţi, şi-o doreşte atât, Bulgakov sfârşeşte prin a se identifica până la 
confuzie cu strălucitul hidalgo al lui Cervantes. 

Iniţial, după cum remarcă lon Vartic, unul dintre criticii români cei 
mai avizaţi în interpretarea operei lui Bulgakov, scriitorul, cunoscut pentru 
histrionismul său, „crede că este, el însuşi, victima unei farse”! în situaţia 
convorbirii cu Stalin, iar după ce se convinge că, într-adevăr, discută cu 
dictatorul, în mintea sa se va instala treptat obsesia îndeplinirii promisiunii 
acelei întrevederi confidenţiale, care, însă, nu va avea loc niciodată, deși 
efectele convorbirii telefonice provocate de scrisoarea lui Bulgakov se vor 
vedea chiar de a doua zi. Postura în care îl va proiecta utopic Bulgakov pe 
Stalin, aceea de „prim cititor” al operelor sale, îi amplifică scriitorului 
fantasma că ar fi posibil ca dictatorul să înţeleagă faptul că operele sale de 


15 idem, p. 193 

16 Vartic, Ion, Bulgakov şi secretul lui Koroviev. Interpretare figurală la „Maestrul şi 
Margareta, ediţia a II-a adăugită, laşi, Editura Polirom, în coeditare cu Editura Apostrof, col. 
„Lanus”, Cluj-Napoca, 2007, pp. 17-18 

„scriitor satiric” nu sunt împotriva Rusiei sovietice, dimpotrivă, ele se doresc 
a avea efecte terapeutice pentru însănătoşirea morală a vieţii cotidiene. 

Începutul celui de al patrulea deceniu al secolului XX reprezintă 
pentru viaţa scriitorului un moment decisiv şi deosebit de tensionat, când, pe 
de o parte, se vede îndepărtat din viaţa literară şi artistică şi, pe de altă parte, 
începe să-şi consolideze propriul său crez artistic. Într-o scrisoare din 29 iunie 
1931, adresată lui Vikenti Vikentevici Veresaev!”, Bulgakov îi mărturiseşte la 
un moment dat: Dar sper că mă veţi crede dacă o să vă spun că teatrul m-a 
înghiţit cu totul. Nu mai exist. Cu deosebire <<Sufletele moarte>> m-au 
terminat. În afară de adaptarea textului şi de modificările a căror împărăție, 
pesemne, nu va avea sfârşit, mai este şi regia, la care se adaugă actoria (de la 
toamnă intru în Asociaţia actorilor; apropo, ce părere aveţi de asta?) 
M.H.A.T.-ul a plecat la Leningrad, iar eu trebăluiesc pe aici pe la margine (o 
mică dramatizare într-un mic teatru). 

Toate astea au avut urmări serioase: m-am îmbolnăvit, Vikenti 
Vikentevici. N-am să m-apuc să enumăr simptomele, voi spune doar că am 
încetat să răspund la scrisorile de afaceri. Şi mă urmăreşte un gând otrăvit: nu 
cumva mi-am încheiat crugul cu adevărat? Științific, asta se numeşte 
neurastenie, dacă nu mă înşel (Bulgakov, 2006: 208-209). Înţelegem din 
această mărturisire că scriitorul lucrase din primăvara lui 1930 până spre 
sfârşitul toamnei la montarea scenică a capodoperei lui Gogol, adaptând 
textul, regizând şi, în acelaşi timp, pregătindu-se să intre şi în „Asociaţia 
actorilor”, după ce, în prealabil, talentul său actoricesc fusese remarcat de 
însuşi Konstantin Stanislavski. Referinţa la neurastenie, altfel spus la nevroză, 
diagnostic pe care Bulgakov însuşi ajunge să şi-l stabilească singur, după ce în 
1930, în urma unei hârtii primite din partea Glavrepertkom-ului, află că i s-a 
interzis punerea în scenă a piesei Cabala bigoţilor, fapt care pentru scriitor a 
echivalat cu „îngroparea de viu” şi anularea întregului trecut, prezent şi viitor 
literar al său, devine treptat şi obsedant un leitmotiv al notaţiilor sale 
diaristice. Aceluiaşi Veresaev i se va plânge în scrisorile din anii următori de 
dureri de cap violente, care vor persista în ultimii săi ani de viaţă. 

O întreagă avalanşă de scrisori, cereri, memorii adresate fie lui Stalin, 
fie lui Gorki, fie altor persoane cu putere decizională în iadul comunist rămase 
fără răspuns, alături de lucrul la refacerea permanentă a pieselor Fuga şi 
Cabala bigoţilor (redenumită Moliere), precum şi scrierea unor piese noi 
interzise în programul teatrelor moscovite îl aduc pe Bulgakov, începând din 


17 Pseudonimul lui Vikenti Vikentevici Smidovici — scriitor rus, născut în 1867 la Tula şi 
decedat la Moscova în 1945. Operele sale, mai ales cele de după Revoluţia din Octombrie, 
(Viaţa lui Puşkin — 1926; Prietenii lui Puşkin — 1934; Viaţa lui Gogol — 1933; romanele: Aleea 
întunecată — 1922 şi Surorile — 1933) descriu intelighenţia rusească. Scrierile sale erau 
admirate de Bulgakov, iar relaţiile dintre ei erau cordiale. 

1932, la convingerea că Stalin nu e decât un histrion care se joacă cu o 
îndrăcită satisfacție cu viaţa lui şi atunci, urând de moarte toate dramatizările 
din operele altor prozatori care i se ceruseră între timp', după cum îi 
mărturiseşte lui P.S. Popov!” şi toate interminabilele rescrieri impuse de 
cenzură ale propriilor piese, scriitorul recurge la o ultimă soluţie şi se cufundă 
într-o viaţă secretă, care se va dezvolta în „ficţiunea de compensare” a 
teribilului roman Maestrul şi Margareta. Substanţa personajului Woland pare 
să se fi plămădit în athanorul lăuntric al scriitorului, dincolo de puterea 
compensatoare a ficţiunii, din acea faţetă a biografiei imaginate în care 
dictatorul, la fel ca în cazul lui Molière, ar fi protectorul operei sale, 
înlăturând toate încercările cenzurii şi „poputciki-lor” de a-l reduce la tăcere 
prin interdicții, atacuri în presa bolşevică şi tot felul de samavolnicii, deşi 
aceştia nu se pricep câtuşi de puţin în probleme de artă. Toată această muncă 
titanică îl determină să se plângă mereu, în scrisorile către fratele său Nikolai, 
către Veresaev, Stanislavski sau chiar către Stalin, de oboseala care a atins 
cotele insuportabilului. 

lată, de pildă, cum îşi descria situaţia într-o scrisoare către Veresaev, 
trimisă cu un an înainte, în data de 22 iulie 1931: Aşa este: de ce ne vedem 
atât de rar? În acel an întunecat, când am fost strivit”! şi în cărţi îmi ieşea unul 
şi acelaşi lucru — să pun punct cu un glonț în cap, aţi venit şi mi-aţi ridicat 
moralul. Cea mai înţeleaptă mângâiere scriitoricească! Şi nu doar atât. 
Întâlnirile noastre, conversațiile, însăşi persoana dumneavoastră, toate, 
Vikenti Vikentievici, mă interesează şi îmi sunt atât de dragi! Vă mulţumesc 
că-mi luaţi din spinare povara jenei financiare. Cauza se află în existenţa mea. 
Lipsa de răgaz are chipuri diverse. A mea este nefirească. Ea se compune din 
neliniştea cea mai întunecată, din risipirea în fleacuri de care n-ar trebui să mă 
ocup deloc, din deznădejde, din angoase de neurastenic şi tentative 
neputincioase. Sunt un om cu aripile frânte (Bulgakov, 2006: 211). Ultima 
propoziţie din pasajul de mai sus constituie o caracterizare a destinului său 
tragic de artist, sortit să trăiască într-o epocă în care libertatea vitală creaţiei 
este reprimată cu sălbăticie din toate părțile de cenzura stalinistă sau atacată în 
presă de pseudo-scriitorii aserviţi ideologic. Odată cu scandalul ideologic 


15 „Si iată că la sfârșitul carierei mele scriitoriceşti am fost obligat să fac dramatizări. Ce final 
strălucit, nu-l aşa? Mă uit la rafturile de cărţi şi mă îngrozesc: pe cine va mai trebui să-l mai 
adaptez pentru scenă? Turgheniev, Leskov, Bockhaus-Efron? Ostrovski?” (Bulgakov, 2006: 
243) 

19 Pavel Stepanovici Popov (1892-1964), filosof, logician şi literat, primul biograf al lui 
Bulgakov, deportat de bolşevici la Leningrad din pricina originii sale „burgheze”. Pasajul citat 
în nota anterioară face parte din cea de a patra scrisoare trimisă de Bulgakov acestuia, din 7 mai 
1932. 

% Vartic Ion, op. cit., p. 56. 

?IReferința se face la anul 1929. 

stârnit de premiera piesei Cabala bigoţilor (Moliere) în 6 februarie 1936, 
scoasă din repertoriu după numai şapte reprezentații, calvarul interdicțiilor 
revine cu şi mai mare forță şi Bulgakov este scos ca dramaturg din repertoriul 
tuturor teatrelor sovietice unde avea piese în curs de montare, devenind 
libretist de operă la Bolşoi Teatr. În corespondenţa din această perioadă, 
scriitorul invocă din ce în ce mai des desfiinţarea activităţii sale literare şi, 
totuşi, anunţă că se gândeşte „să născocească” ceva cu orice preţ, indiferent de 
sacrificiul pe care l-ar impune gestul său, rămas enigmatic până la 
dezlănţuirea din 1938, când îşi termină romanul Maestrul şi Margareta, numit 
de Bulgakov însuşi „romanul meu de amurg” şi concepe dramatizarea 
romanului lui Miguel de Cervantes, Don Quijote, lucrând direct pe originalul 
spaniol, pentru a crea o operă de sine stătătoare, la fel ca în cazul Cabalei 
Bigoţilor, nu o simplă dramatizare. Înainte cu patru ani (1936) de stingerea lui 
Bulgakov din viaţă la 10 martie 1940 începe scrierea ultimului text literar 
intitulat Batum, o piesă de teatru despre tinereţea lui Stalin, pe care scriitorul a 
terminat-o abia în august 1939, slăbit de puteri, bolnav de rinichi şi aproape 
orb. Piesa îi este citită, însă, ca şi celelalte, are soarta ingrată de a fi interzisă 
printr-un ordin venit „de sus”. Acest fapt îl va determina pe scriitor să-i spună 
Elenei Sergheevna, cea de a treia soţie a sa: „EI (e vorba de Stalin) mi-a 
semnat condamnarea la moarte”. Este internat la sanatoriul Barviha prin 
intervenţia lui Stalin, care joacă şi de această dată rolul „salvatorului”, făcând 
o vizită în toamna lui 1939 la M.H.A-T. şi, culmea cinismului, arătând 
preţuire pentru activitatea scriitorului, chiar pentru piesa Batum pe care o 
interzisese. 


A FI SCRIITOR EVREU ÎN ROMÂNIA ANILOR 
1937-1944. IDENTITATEA NARATIVĂ 
CONSTRUITĂ ÎN JURNALUL LUI EMIL DORIAN 


Ioana Manta-Cosma 
Universitatea Babeş-Bolyai 


Tematizând viaţa, jurnalul personal este o „histoire de la vie” a 
autorului său. El devine o sursă optimă în studiul identităţii unui diarist. Odată 
experimentate, evenimentele sunt scrise în caietul intim, astfel că povestea 
prinde contur în timp ce este trăită. Paginile de față exemplifică conceptul de 
identitate narativă prin analiza jurnalului scriitorului evreu Emil Dorian din 
perioada 1937-1944. Pornind de la ideea „vieţii ca naraţiune”, vom încerca să 
interpretăm nu numai discursul explicit identitar al diaristului (în care spune 
concret cine este, cum este), ci şi diverse evenimente povestite, teme frecvent 
întâlnite, obsesii, preocupări ce vorbesc despre identitatea personajului şi, 
implicit”, a autorului. 

Emil Dorian (16 februarie 1891, Bucureşti — 1956, Bucureşti) este 
poet, prozator, traducător şi medic. Prefaţa jurnalului său semnată de Z. Ornea 
expune câteva evenimente majore din viaţa de creație a diaristului, debutând 
cu precizarea metaforică şi, totuşi, cam abruptă: autorul „n-a fost un scriitor, 
din păcate, privilegiat de muze”. Deşi nu este un scriitor inspirat, jurnalele 
sale redactate din 1938 până în 1956” sunt lecturi reconfortante şi valoroase ca 
document, ținând loc de operă de creație. Tot din prefața nu foarte generoasă, 
aflăm câteva date din biografia scriitorului. Proaspăt absolvent de medicină, 
participă ca ofițer medic la bătăliile de la Mărăşeşti. Întors din război, se 
dedică (şi) scrisului şi frecventează cenaclul „Sburătorul” al lui E. Lovinescu, 
unde citeşte câteva din creațiile sale. Astfel încurajat, în 1922, apare volumul 


"Despre „histoire de vie” şi câteva reflecţii teoretice pe marginea acesteia, vezi Pierre Bourdieu, 
„L'illusion biographique „„ In: Actes de la recherche en sciences sociales. Vol. 62-63, juin 1986. 
p. 69-72. 

“Spun implicit, pentru că avem de-a face în jurnal cu o naraţiune la persoana I singular, ceea ce 
presupune identitate dintre autor, narator şi personaj. 

“Vezi Z. Ornea, „Prefaţa” la Emil Dorian, „Jurnal din vremuri de prigoană. 1937-1944”, Ediţie 
de Marguerite Dorian, cu o prefaţă de Z. Ornea, Editura Hasefer, Bucureşti, 1996, p. 5-6. 

+Emil Dorian, „Jurnal din vremuri de prigoană. 1937-1944”, Ediţie de Marguerite Dorian, cu o 
prefaţă de Z. Ornea, Editura Hasefer, Bucureşti, 1996. Emil Dorian, „Cărţile au rămas 
neterminate. Jurnal 1945-1948”, Editura Compania, Bucureşti, 2006. Emil Dorian, „Cu fir 
negru de arnici. Jurnal 1949-1956”, Editura Compania, Bucureşti, 2012. 

„Cântece pentru Lelioara”, constând în versuri sentimentale adresate primei 
sale fiice, Lelia. Deşi scrie opere de beletristică, nu pierde contactul cu 
medicina şi îşi dedică timpul redactării unor articole şi studii în reviste de 
specialitate în medicină. Cartea „Misterele şi tehnica sexualităţii” este 
publicată în 1931 sub pseudonimul dr. M. Punk. Trebuie menţionat cititorului 
faptul că tematica acestei cărți nu va face din el un diarist nonconformist care 
îşi etalează viața privată pe foile din agenda personală. Din contră, jurnalul 
este discret faţă de viaţa privată a autorului său. 

Emil Dorian este prezent şi în presa evreiască, în reviste ca „Adam”, 
„Puntea de fildeş”, „Înfrăţirea” etc. Face constant traduceri din idiş în limba 
română şi finalizează o antologie de poezie idiş tradusă în română chiar în 
perioada redactării acestui jurnal; volumul va fi publicat postum abia în 1966. 
Primul său jurnal este scos cu greu din ţară în perioada comunistă” şi este 
publicat pentru prima dată în Statele Unite, în 1982, sub titlul „The Quality of 
Witness”. Un an mai târziu, volumul va fi premiat de The National Jewish 
Award”. Jurnalul va fi publicat în România în 1996, în acelaşi an în care apare 
şi jurnalul lui Mihail Sebastian. 

Înainte de a ne apropia de discursul lui Emil Dorian asupra vieţii sale, 
ne vom opri asupra câtorva concepte pe care le vom folosi de-a lungul 
paginilor următoare. În centrul studiului nostru se află „identitatea” pe care o 
vom utiliza cu două din sensurile sale, expuse într-un recent articol, „Cultural 
Identity and Personal Identity. Phiolosophical Reflections on the Identity of 
Social Psychology”, al lui Thomas Wren. Autorul contrazice înțelesul pe care 
îl dă Erik Erikson identităţii personale; cel din urmă consideră că definiția 
trebuie să răspundă la întrebarea „Cine sunt eu?” prin trăsături fixe, 
neschimbătoare, stabile.” Drept consecință, Thomas Wren propune o altă 
definiție: „Personal Identity is that aspect of one's subjectivity that endures 
through time, or at least seems to endure. Like Heraclitus” river, its 
permanence may well be a permanence of form rather than content, but what 
is important to identify theorists like Erikson as well as ordinary people who 
ask the «Who am I?» question is the reassuring perception of sameness from 
one moment of their lived experience to the next. (Similarly, people like to 


Vezi Z. Ornea, „Prefaţa” la Emil Dorian, „Jurnal din vremuri de prigoană. 1937-1944”, Ediţie 
de Marguerite Dorian, cu o prefaţă de Z. Ornea, Editura Hasefer, Bucureşti, 1996, p. 5-6. 
“Informaţii utile găsim în prefața celui de-al doilea volum, semnată de fiica diaristului, 
Margareta Dorian. (Emil Dorian, „Cărțile au rămas neterminate. Jurnal 1945-1948”, Editura 
Compania, Bucureşti, 2006, p. 8-9.) 

Emil Dorian, „Cărţile au rămas neterminate. Jurnal 1945-1948”, op. cit. p. 9. 

SMihail Sebastian, „Jurnal 1935-1944”, Editura Humanitas, Bucureşti, 1996. 

Acest stil de a defini şi a privi lucrurile este caracterizat de Pierre Bourdieu ca fiind 
„substanţialist”. (vezi Pierre Bourdieu, „Raţiuni practice. O teorie a acţiunii”, Traducere din 
limba franceză de Cristina şi Costin Popescu, Editura Meridiane, Bucureşti, 1999, p. 11) 

think of themselves as having a cultural identity because they belive, rightly 
or wrongly, that certain features of their commonlife have remained the 
same).”!® Din perspectiva psihodinamicii, identitatea are ca trăsătură 
subiectivitatea, ceea ce permite acceptarea unei dinamici a trăsăturilor 
identitare ale unui om. Pentru mulți teoreticieni ai identității personale, 
unitatea analizei este una obiectivă, personalitatea stabilă trasează o singură 
schemă prin care omul se gândeşte pe sine (numit şi „self-concept”). Este şi 
cerința multor indivizi care se interoghează asupra propriei persoane, dorind 
să găsească răspunsuri fixe, trăsături stabile ale identităţii lor.!! Vom prelua 
cele două accepţiuni ale identităţii, prinvidu-o în continuare cu cele două 
componente ale sale: mobilă, dinamică, multiplă şi stabilă, unică. Paul 
Ricoeur descrie, la rândul său, identitatea narativă ca având două componente 
duale: ipseite (idem) şi mêmeté (même), unde primul desemnează permanența 
în timp, iar cel din urmă ceea ce este identic, neschimbător.'” Reţinem 
conceptul de „identitatea narativă” la care vom reveni în rândurile ce urmează. 

Un alt termen încorporat acestui studiu este „narativitate”. Din 
punctul de vedere al ştiinţelor sociologice, ea este un mod de reprezentare a 
cunoştinţelor sociale şi istorice; se constituie din părți conexe), determinate de 
timp şi spaţiu, influențate de o punere în intrigă cauzală. Narativitatea nu dă 
sens unui eveniment izolat, ci ea pretinde ca noi să discernem înţelesul unui 
singur eveniment doar prin relația temporală şi spaţială cu alte evenimente. În 
acest sens, putem deduce patru trăsături ale narativităţii: 1. „relationality of 
different parts”, 2. „causal emplotment”, 3. „selective appropriation”, 4. 
„temporality, sequence and place”. Privind textul lui Emil Dorian din 
perspectiva narativităţii sale, analizăm fragmentele strict în relație cu 
contextul în care au fost scrise şi în relaţie cu celelalte fragmente ale 
jurnalului. Narativitatea ne obligă să ţinem seama de epoca în care a fost scris 
jurnalul şi să privim relatările disparate din haosul zilelor ca pe o poveste cu 
mai multe episoade. 

Alăturând cei doi termeni, vom căuta să explicăm ce presupune 
„identitatea narativă”, aşa cum o defineşte Paul Ricoeur în „Soi-m&me comme 
un autre”. Identităţile sunt narative, pentru că ele prind contur atunci când 
omul vorbeşte despre sine sau despre alţii, când omul povesteşte (şi, automat, 
se povesteşte). Ca şi alte naraţiuni, identitățile sunt „îmbrăcate , în discursuri. 


'%Thomas Wren, „Cultural Identity and Personal Identity. Phiolosophical Reflections on the 
Identity of Social Psychology” în „Personal and Moral Identity”, edited by Albert W. 
Musschenga, Wounter Van Haaften, Ben Spiecker and Marc Slors, Kluwer Academic 
Publisher, Dordrecht/Boston/London, 2002, p. 236-237. 

"Ibidem. p. 237. 

"Ibidem, p. 12-13. 

"Margaret R. Somers, „The narrative constitute of identity. A relational and network approach” 
in „Theory and Society 23”, Kluwer Academics Publisher, Netherlands, 1994, p. 616. 

Aceste „histoires de vie” împrumută modele narative — intrigi — de la istoria 
propriu-zisă sau de la ficțiune (de la romane, drame). Ele împrumută de la istorie 
şi de la ficţiune, făcând din istoria unei vieţi o istorie fictivă sau, dacă vrem, o 
ficțiune istorică, întrepătrunzând stilul istoriografic al biografiilor cu stilul 
romanesc al autobiografiilor imaginare. Astfel, identitatea narativă, fie a unei 
persoane, fie a unei comunităţi, ar fi locul în care se întâlnesc istoria şi ficțiunea." 
Studiul identităţii narative a unui personaj este o perspectivă provocatoare de 
studiu, pentru că ea oferă indicii asupra contextului în care narațiunea a fost scrisă 
(timpul şi spaţiul redactării), dar permite şi pătrunderea în profunzimile 
imaginarului povestitorului, a scriiturii lui, a modurilor de exprimare ale 
autorului. Complexitatea pe care o dă o astfel de perspectivă de analiză se 
aseamănă cu complexitatea vieții. Jurnalul tematizează viaţa, povestitorul se 
povesteşte, scriitorul se scrie. 

Atenţia pe care o vom acorda în paginile ce urmează va fi asupra 
personajului din „Jurnal în vremuri de prigoană”. Pentru că într-un jurnal 
narațiunea se face la persoana I singular, sub formă de confesiune, autorul este 
acelaşi cu naratorul şi cu personajul povestirilor. Autorul jurnalului, Emil Dorian, 
este naratorul Emil Dorian a cărui povestire îl prezintă pe protagonistul Emil 
Dorian. Această suprapunere de identități facilitează şi susține remarcile lui Paul 
Ricoeur asupra importanţei identității personajului în studiul identităţii narative. 
Personajul este cel care face acțiunea în povestire. Categoria personajului este, 
deci, şi ea o categorie narativă, iar rolul său în povestire relevă aceeaşi importanță 
narativă ca însăşi intriga.” „Le récit construit l'identité du personnage, qu'on peut 
appeler son identité narrative, en construisant celle de l'histoire racontée. C'est 
l'identité de Thistoire qui fait l'identité du personnage.”'® Povestirea este 
importantă, pentru că ea vorbeşte despre personaj (fără ca personajul să vorbească 
el însuşi). De aceea, vom acorda atenție nu numai confesiunilor — adică ce spune 
diaristul explicit despre sine, cum se defineşte, ci vom analiza şi ceea ce 
povesteşte personajul, cum povesteşte el. 

Apropierea de sursa noastră de studiu s-a făcut, mai întâi, prin 
menționarea autorului şi a câtorva date biografice. Următorul pas care apropie 
cercetarea noastră de text este lectura titlului acestuia: „Jurnal în anii de prigoană 
1937-1944”. Deşi nu pune problema identităţii evreieşti, titlul suscită o întrebare 
cu caracter identitar: pentru cine sunt ani de prigoană? Dincolo de cuvântul cheie 
„cine” din întrebare, titlul aduce în prim-plan contextul istoric ce devine 
fundamental în descoperirea identităţii celui ce se confesează. "” Perioada în care 


'4Paul Ricoeur. „Soi-mâme comme un autre”, Editions de Seuil, Paris, 1990, p. 138. 

'Slbidem. p. 170. 

'SIbidem. p. 175. 

17 To make something understandable in the context of a narrative is to give it historicity and 
relationality.” (Margaret R. Somers, „The narrative constitute of identity. A relational and 

se desfăşoară narațiunea vieţii coincide cu guvernarea Goga-Cuza (decembrie 
1937-februarie 1938), guvernarea legionară (14 septembrie 1940-23 ianuarie 
1941), guvernarea lui Antonescu (1940-august 1944). Toate aceste momente sunt 
marcate de măsuri antisemite, de acțiuni care urmăreau românizarea culturii 
româneşti insuficient de românească (şi, de fapt, a întregii tări, în toate aspectele 
ei)!5. Indirect, ni se sugerează că jurnalul este al unui evreu ce a trăit nişte „ani de 
prigoană” în tot acest timp. 

Un detaliu ce întăreşte importanţa contextului în analiza acestor povestiri 
este faptul că jurnalul debutează (în 30 decembrie 1937) odată cu începutul 
guvernării Goga (28 decembrie 1937). Prima frază a jurnalului prezintă starea 
vremii într-o descriere sumară a ninsorii îmbelşugate. La fel de îmbelşugat este şi 
valul de zvonuri care circulă odată cu instalarea guvernului Goga-Cuza. Ury 
Benador, un apropiat al diaristului, vrea să scrie un memoriu către Octavia Goga, 
adresat ca de la creator la creator. Ideea unei dimensiuni literare care depăşeşte 
problemele politice şi ideologice trebuie reţinută, ea va apărea constant şi 
convingător în discursul diaristului. În continuare, vocea personajului susține că 
trebuie lămurită problema minorităților, aşa cum însuşi primul-ministru declara, 
printre care evreii au un statut fără statut: „Dar ce suntem? Români nu, minoritate 
nu.” Faptul că problema identitară pusă în contextul noului guvern Goga apare 
în debutul caietului personal, sugerează importanţa ei şi, poate, unul din motivele 
pentru care a început să scrie un jurnal. 

Trebuie subliniată vocea persoanei I plural folosită în întrebarea de mai 
sus. Personajul problematizează identitatea naţională respinsă a evreilor din 
România şi posibilitatea lor de a avea doar o identitate etnică evreiască.” Fără să 
numească acest lucru, diaristul se exprimă ca parte integrantă a comunității 
evreieşti; în calitate de evreu, într-un moment în care începea programul 
„reparaţiei naționale” (aşa cum spune Octavian Goga”), Emil Dorian începe să 
scrie un jurnal. Fără să fie programatic, acest caiet personal va încerca să 


network approach” in „Theory and Society 23”, Kluwer Academics Publisher, Netherlands, 
1994, p. 616.) 

'SUn studiu exhaustiv asupra perioadei în cauză este Jean Ancel, „The History of the Holocaust 
in Romania”, translated by Yaffah Murciano, edited by Leon Volovici, with the assistance of 
Miriam Caloianu, published by University of Nebraska Press, Lincoln, and Yad Vashem, 
Jerusalem, 2011. 

Emil Dorian, „Jurnal din vremuri de prigoană. 1937-1944”, Ediţie de Marguerite Dorian, cu o 
prefaţă de Z. Ornea, Editura Hasefer, Bucureşti, 1996, p. 21. 

20 The Jewish were forced to declare their ethnic identity; they were barred from any attempt to 
renounce their Jewishness by eighter converting to Christianity or entering a mixed marriage.” 
(Lya Benjamin, „Anti-Semitism as Reflected in the Records of the Council of Ministers, 
1940-1944: An Analytical Overview”, in „The Distruction of Romanian and Ukrain Jews 
During the Antonescu Era”, Edited by Radolph L. Braham, Socail Science Monographs, 
Boulder, Distributed by Columbia University Press, New York, 1997, p. 8.) 

"Emil Dorian, op. cit., p. 23. 

răspundă la întrebarea pusă în prima pagină, urmărind nu atât dimensiunea 
personală a problemei identitare, cât cea a comunității din care face parte, alături 
de evenimentele politice din ţară ce influenţează statutul evreilor (în special 
decretele-lege cu caracter discriminatoriu asupra evreilor). 

Concluzionând, prima pagină este deosebit de importantă pentru că ea 
trasează direcţiile jurnalului ce se va scrie odată cu experiențele trăite de autor. 
Personajul ce se conturează vorbeşte în numele autorului său, care, la rândul său, 
vorbeşte în calitate de evreu şi de scriitor. Chiar dacă nu există un autoportret 
explicit în acest sens, tematica jurnalului şi interpretările pe marginea partiturii 
narative a personajului, duc la cele două identități. Pe parcursul studiului vom 
căuta să verificăm această afirmație şi să desprindem alte trăsături identitare. 

Ne vom opri mai întâi asupra datelor ce întăresc imaginea de evreu a 
diaristului. Prin intermediul jurnalului, putem reconstitui principalele evenimente 
din istoria politică a României, dar şi în Europa din timpul celui de-al Doilea 
Război Mondial. Vremurile sunt atât de conflictuale, încât marile evenimente de 
pe scena politică şi culturală primează în detrimentul vieţii private. Diferite scene 
ce confirmă antisemitismul celor din jur este notată cu conştiinciozitate şi cu 
alarmare. Reproşurile se fac nu atât politicienilor şi scriitorilor români, cât şi 
evreilor care acceptă fără să protesteze destinul discriminator.” 

Personajul este implicat sau, mai curând, afectat direct de numeroase 
evenimentele politice din ţară. Printre primele „efecte” ale legilor, găsim demisia 
autorului, aşteptată de el în mod firesc: „Ceea ce aştept de câteva zile s-a 
întâmplat: am fost destituit de la Asigurările Sociale, pentru că sunt evreu. Ziarele 
publică azi lista colegilor scoşi pe acest temei. Străzile răsună de strigătele 
vânzătorilor de foi: Scoaterea medicilor evrei din Asigurări! Biruinţa este deci 
câştigată, naționalismul satisfăcut...” Dacă prima frază îl vizează personal pe 
autorul ei în calitatea sa de evreu, cealaltă vine să completeze şi să vorbească în 
numele comunității medicilor evrei („lista colegilor”). Salubrizarea Asigurărilor 
Sociale este anunțată oficial, triumfător, de ziarele vremii. Diaristul ţine să 
amintească de articolele din presă, pentru că ele reprezintă o altă sursă care 
confirmă informația livrată de narator. După cum putem observa, decizia 
autorităţilor îl afectează destul de grav pe diarist, lucru pe care îl conştientizează şi 
vrea să asigure cititorii de bunele sale gânduri. Tonul împăciuitor va însoți 
numeroase afirmații de acum încolo. „Sunt destul de lucid ca să nu lunec în 
exagerări sentimentale şi destul de înțelept ca să nu asociez întregul popor român 
la toate nedreptăţile ce se săvârşesc în aceste zile negre.” Personajul conturat în 
această situaţie dă dovadă de luciditate şi inteligență, afirmaţia lui având un 
caracter moralizator şi exemplar. 


“Ibidem, p. 26. 
“Ibidem, p. 25. 
“Ibidem, p. 25. 

Emil Dorian surprinde cu intuiţie în jurnalul său guvernarea Goga-Cuza. 
În 1935, Liga Apărării Naţionale Creştine a lui A. C. Cuza se uneşte cu Partidul 
Agrar Naţional al lui O. Goga, formând o aripă de extremă dreaptă — Partidul 
Naţional Creştin. Cei doi fuseseră adunaţi de Nichifor Crainic, care devine 
vice-preşedintele partidului. Atât O. Goga, cât şi A. C. Cuza au avut discuţii cu 
Hitler, iar Alfred Rosenberg le devine patron spiritual, politic şi financiar.” Cuza 
a fost primul politician care i-a adus elogii lui Hitler în parlamentul român, cu trei 
ani înaintea câștigării alegerilor Partidului Naţional Socialist.” 

Emil Dorian este îndreptățit să se îngrijoreze de guvernarea lui Goga şi să 
înceapă să scrie un jurnal, pentru a nota cele ce se vor întâmpla. Intuiția şi 
zvonurile care umblă îi spun că vor urma „vremuri de prigoană”. El îşi pune 
problema identităţii (ce sunt evreii în România?) din cauza contextului — situația 
politică aduce în prim plan existența minorităților şi, mai ales, problema 
evreiască. Fie că şi-a pus sau nu întrebarea aceasta în legătură cu sine şi cu 
comunitatea lui, acum este determinat de circumstanțe să se interogheze. 
Platforma Partidului Naţional-Creştin lor distingea trei tipuri de grupuri 
minoritare: 

1. Grupurile minoritare loiale statului român (germanii). Membrii acestui 
grup puteau avea poziţii publice, aşa cum le permitea baza proporțională. 

2. Grupurile minoritare ce aparţineau statelor revizioniste (bulgarii şi 
ungurii, în special). Ei puteau să aibă anumite poziţii publice, să lucreze în 
comerţ, industrie, profesii liberale, conform principiului proporției. 

3. Evreii nou-veniţi erau încă sub influenţa străină a evreilor din ţările lor 
de origine. Ei constituiau, în opinia autorităţilor, un element ce descuraja 
progresul ţării. Erau „Numerus Nullus” în serviciile publice şi probabil respinşi în 
dreptul lor de a lucra. Se cerea, de asemenea, de a se naţionaliza proprietățile 
urbane şi rurale ale minorităţilor evreieşti.” 

Ca dovadă că identitatea evreiască este o căutare atât a diaristului, cât şi a 
personajului naraţiunii, de-a lungul jurnalului“5, întâlnim în mai multe rânduri 
notații despre încadrarea juridică a evreilor.” Jurnalul va înregistra ca o cronică a 
vremii sale măsurile antievreieşti: interzicerea evreilor de a ţine servitoare sub 


“SVolovici, Leon. „Nationalist Ideology and Antisemitism. The Case of Romanian Intellectuals 
in the 1930s”, translated from Romanian by Charles Kormos, Pergamon Press, Oxford, 1991, p. 
158. 

26 Problema jidănească şi Adolf Hitler. Discurs din 12 dec. 1930” în A. C. Cuza, „Îndrumări de 
politică externă. Discursuri parlamentare rostite în anii 1920-1936”, Bucureşti, 1941. 

“Jean Ancel, „The History of the Holocaust in Romania”, translated by Yaffah Murciano, 
edited by Leon Volovici, with the assistance of Miriam Caloianu, published by University of 
Nebraska Press, Lincoln, and Yad Vashem, Jelusalem, 2011, p. 22-23. 

%De fapt, ea este o căutare şi pentru autorităţi, de vreme ce există decrete-lege care 
reglementează din când în când statutul evreilor. 

Emil Dorian, op. cit. p. 119-120, p. 121. 

vârsta de 40 de ani prin legea este publicată în „Monitorul Oficial”; gazetarii 
evrei nu mai au permise CFR"!; sute de avocaţi evrei sunt radiați;”” se interzice 
orice tipărire a scrisului evreiesc;"* evreii nu mai au voie să târguie la anumite 
ore;“ muncă obligatorie la strângerea zăpezii; ” taxe diferite pentru creştini şi 
evrei; “ plata chiriilor diferită pentru evrei; schimburi obligatorii ale chiriilor de 
imobile: evreii trebuie să se mute la periferie, românii la centru”? 

Este urmărit nu numai al Doilea Război Mondial (a izbucnit războiul — 
Hitler a atacat Polonia,” germanii au intrat în Paris, etc.) ci şi evenimentele din 
tară (Armand Călinescu asasinat," regele Carol II abdică”, armata germană intră 
în Bucureşti”). În tot acest bulgăre care se rostogoleşte cu evenimente, 
problemele personale — cum ar fi şi identitatea sa — nu mai sunt prioritare. Nu mai 
este timp pentru introspecţii. Cele mai cu impact sau mai comentate informaţii 
prezente în jurnal sunt cele colaterale marilor evenimente, cum ar fi scenele de 
stradă. Personajul nostru păşeşte atent pe trotuarul îngust din cartierul Lucaci 
într-o zi friguroasă de decembrie a anului 1941. O fetiță îi taie calea pentru a intra 
într-o curte. Acolo, doi băieţi stăpâneau teritoriul, unul dintre ei, în jur de şase ani, 
îi strigă fetiţei: „Mama ta de jidovcă! Am să te bag în lagăr!” Scena este destul 
de cutremurătoare atât pentru diarist, cât şi pentru un cititor contemporan. Ura 
pentru evrei se concretiza în stradă, printre copii, pătrunzând în imaginarul şi 
limbajul lor. Termenul peiorativ „jidovcă” şi ideea că băiatul are puterea să o 
trimită într-un „lagăr” sunt confirmarea existenţei unui antisemitism activ în 
rândul populaţiei (româneşti). Personajul nostru se îngrijorează la aflarea unui 
decret-lege cu caracter antisemit, însă un astfel de eveniment la care asistă — odată 


“Ibidem, p. 26. 

3iIbidem, p. 32. 

Ibidem, p. 124. 

“Ibidem, p. 134. 

“Ibidem, p. 184. 

“Ibidem, p. 203. 

“Ibidem, p. 209. 

3Ibidem, p. 211. 

“Ibidem, p. 231. (Pentru verificarea decretelor-legi și deciziilor guvernului notate de Emil 
Dorian, vezi „Evreii din România între anii 1940-1944. Vol. I, Legislaţia antievreiască”, Prefaţă 
Şef Rabin dr. Moses Rosen, Volum alcătuit de Lya Benjamin, Coordonator Ştiinţific Sergiu 
Stanciu, Editura Hasefer, Bucureşti, 1993. „Evreii din Romania între anii 1940-1944, Vol. III, 
1940-1942. Perioada unei mari restrişti”, Coordonator ştiinţific prof. dr. Ion Șerbănescu, 
Editura Hasefer, Bucureşti,1997. Matatias Carp, „Cartea neagră, Vol. 1-3. Ediţia a I-a”, 

ce este notat în jurnal — capătă aceeaşi importanță. Mai sunt şi alte scene cu copii 
influenţaţi de gesturile antisemite ale adulţilor” 

Şi Mihail Sebastian aminteşte în jurnalul său astfel de incidente observate 
de el pe stradă, la diferiți copii şi adulți. Doi copii de 11-12 ani, aflaţi cam în 
primele clase de liceu, trec pe lângă Mihail Sebastian. Unul din ei era îmbrăcat 
militar, iar celălalt era un blond echipat în stil franțuzesc, cu şosete, pantaloni 
scurți, haină şi cravată. Militarul îl întreabă pe partenerul său dacă poartă svastică 
la şcoală, dar inocentul nu ştie despre ce e vorba, nu auzise de svastică până 
atunci; militarul îi explică răbdător ce e svastica, mergând mai departe în drumul 
lor promiţător.“ 

Cu toate aceste scene, diaristul nu se descurajează, el surprinde şi zile mai 
senine, pline de speranță (speranță care va fi, vom vedea, deșartă). În 12 
noiembrie 1940, are loc un cutremur de mari proporţii care distruge o mare parte 
din Bucureşti, dar şi alte oraşe de provincie ca Panciu, Bârlad, Galaţi, Focşani. „În 
mijlocul unei epuizări nervoase generale, după patru ore de dezastru, legionarii 
n-au ezitat să anunțe dimineaţa noi interdicții pentru evrei, deşi lumea părea 
potolită şi înfrățită în faţa nenorocirilor, care nu aleg după criterii de rasă.” 

Dacă tonul multor narațiuni este plin de îngăduință condimentată cu 
dezamăgire, unele situaţii sunt redate ca într-un reportaj de ziar, într-un stil concis, 
fără implicare emoțională, fără comentarii subiective, poate pentru a arăta 
exagerările, absurditatea unor fapte. Este exemplul din spitalul de tuberculoşi 
Filaret, unde se afla un singur tuberculos evreu. Bolnavii români nu îşi pierd uzul 
rațiunii şi se dovedesc a fi nu numai raționali, dar şi uniți. Ei semnează un 
memoriu către medicul-şef prin care cer ca jidanul bolnav să fie dat afară. 
Diaristul spune că deocamdată medicul nu a luat nicio măsură. “ Spitalul rămâne, 
în continuare, îmbolnăvit de pacientul evreu. Nu e de mirare că, la numai două 
zile, diaristul simte din nou nevoia să noteze în jurnalul său, intoxicat de atâtea 
experienţe nefaste. „Nu găsesc nici un gând de răgaz, nici o imagine de visare 
pentru paginile acestea, pe care notam odată ecouri dintr-o altă lume decât aceea a 
oribilului cotidian. Mi-aduc aminte că existau frumoase cărți de versuri (...) pe 
care le deschideam şi le sorbeam mai mulți inşi (...). A fost însă o altă viață, 
pesemne.” Vieţi posibile, vieţi trecute, vieţi imaginate apar în notaţiile cotidiane, 
în dimensiunea probabilităților şi a utopiilor. Identitatea de evreu orientează 


“5După ce s-a vindecat, o fetiță pe care a trat-o Emil Dorian, îi spune tatălui ei că vrea să vadă 
cadavrele pe caldarâm drept recompensă că s-a făcut bine. Este chiar momentul în care s-a 
răzbunat asasinarea lui I. Gh. Duca în 29 decembrie 1933, iar criminalii omorâţi au fost expuşi 
pentru ca oamenii să îi vadă. (Emil Dorian, op. cit. p. 85) 

46Mihail Sebastian, „Jurnal 1935-1944”, Text îngrijit de Gabriela Omăt, Prefaţă şi note de Leon 
Volovici, Editura Humanitas, Bucureşti, 2002, p. 52. 

tematica povestirilor, influenţată de conjuncturile istorico-politice. Preocupările 
pentru literatură, lectură, creație fac parte dintr-un univers ce nu mai poate exista 
în acelaşi timp cu universul politic dominant. 

Dacă autorul nu vorbeşte explicit despre sine, autorităţile stabilesc ele 
cine este Emil Dorian, printr-o etichetă. Când merge la regimentul de infanterie, 
observă că pe dosarul său stă scris „Evreu nesigur”. Deşi îl întreabă pe maior ce 
înseamnă denumirea respectivă, acesta nu ştie ce să îi răspundă. Tonul povestirii 
devine, treptat, iritat odată ce îşi aminteşte că a participat la război, că a servit ţara. 
„Nesigur! Este o umilință pe care n-o pot îndura. Când vor fi siguri de mine? 
Când voi muri... Atunci voi aparţine efectiv pământului acestuia...” Replica este 
din cele mai tăioase din jurnal, declanşată de o experienţă în care a fost direct 
implicat. Ideea morții se proiectează aproape firesc în imaginarul evreiesc, atunci 
când vine vorba de situaţii discriminatorii. 

Din când în când, o altă identitate prinde contur prin temele unor 
fragmente. Cu alte cuvinte, o voce de scriitor îşi face loc şi povesteşte despre 
zilele vieţii lui şi ale altora din anturajul său. În rândurile ce urmează vom încerca 
să demonstrăm faptul că unele partituri narative sunt construite din perspectiva şi 
în calitate de scriitor. Această identitate „iese la suprafață” nu numai pentru că 
diaristul nostru este şi scriitor şi, drept consecință, el vorbeşte despre planurile 
sale de creaţie, nu numai că (în calitate de scriitor) jurnalul are şi rolul de exercițiu 
de scriitură, ci şi pentru că aceste identitate îi oferă alternative asupra situației 
antisemite din țară; a fi scriitor poate fi un refugiu sau o alternativă. Să nu uităm, 
personajul nostru este încrezător, are speranță. Să ne amintim de acel memoriu 
din prima pagină a jurnalului care se adresa creatorului Goga, de la alți creatori; 
iar în această ecuaţie etnia nu avea importanță. 

Măsurile de românizare a culturii din ţară au afectat şi scriitorii de origine 
evreiască ce scriau în limba română (unii dintre ei nu ştiau idiş ca să poată să scrie 
într-o altă limbă). Nu numai că nu mai puteau activa în presă şi era interzisă orice 
tipărire evreiască”!, dar lovitura cea mare s-a dat atunci când li s-a interzis să mai 
publice. În noiembrie 1941, apare decizia Ministerului Propagandei de desființare 
a matriţelor metalice ale discurilor de gramofon cu imprimări ale compozitorilor 
şi interpreţilor evrei. Lista intitulată «Scriitorii evrei ale căror lucrări sunt interzise 
la vânzare şi la găzduirea lor în bibliotecile şcolare şi publice, în instituţiile, 
asociaţiile şi întreprinderile care editează şi vând asemenea publicaţii» a fost 
afişată în instituţiile publice în noiembrie 1942. La o privire atentă, se poate 
constata că nu au fost identificaţi toţi scriitorii evrei. De aceea, ziarul «Curentul» 
din 5 noiembrie 1942 apela la toţi cei care cunosc numele adevărat şi 
pseudonimele scriitorilor evrei necuprinşi în listă să comunice imediat Direcţiei 

de propagandă.””? În lista scriitorilor evrei apăreau şi Emil Dorian, Mihail 


Sebastian, Maria Banuş, Felix Aderca etc. Direct afectat de această lege, diaristul 
o notează în jurnalul său, completând faptul că ea este destul de vagă, nu se 
precizează cum anume se va proceda pentru a îndepărta cărţile şi autorii lor 
nocivi, dacă cititorii evrei vor avea acces, dacă se vor colecta toate cărțile într-un 
loc, dacă vor fi depozite speciale. Ştirea este privită cu ironie, pentru a arăta 
gradul de absurditate: „După un an şi jumătate, regimul şi-a adus aminte că nu e 
destul să interzici definitiv prezenţa scriitorilor evrei în literatura şi presa 
românească, pentru a evita mari primejdii naționale. Stârpirea trebuie să fie 
radicală. Și iată că a apărut decizia care scoate scrierile evreilor din bibliotecile 
publice şi particulare.”* 

Mihail Sebastian ține un jurnal în aceeaşi perioadă şi, după ce îşi vede 
numele interzis în vitrina unei librării, notează incidentul în caietul personal. Spre 
deosebire de Emil Dorian, el se arată mult mai afectat şi scrie un comentariu mai 
amplu. „Un ordin al Ministerului Propagandei dispune scoaterea cărţilor de autori 
evrei din librării şi biblioteci. Am văzut azi la «Hachette» două tablouri imense 
tipărite cu litere mari: Scriitori evrei. Sunt, desigur, şi eu, afişat ca un delincvent, 
ca un criminal: numele părinţilor, data şi anul naşterii, lista cărţilor. Lipseau doar 
semnalmentele. Întâi am râs (mai ales că întreg tabelul e plin de inexactităţi), dar 
pe urmă m-am gândit că afişarea asta nu ne face niciun bine. Mă tem că va atrage 
atenţia asupra noastră şi cine ştie ce mai iese de aici? De doi ani, nu mă duc la 
teatru, nu intru în restaurante, evit să mă plimb prin centru, nu văd mai pe nimeni, 
nu caut pe nimeni, încerc să mă ţin cât mai departe, cât mai singur, cât mai uitat — 
şi acum numele meu în toate librăriile”* Ca şi Emil Dorian, Mihail Sebastian are 
tendinţa să primească cu umor ştirile cu caracter antisemit. Însă tonul său ne arată 
cum diaristul trece prin mai multe stări de spirit, de la detaşare, la îngrijorare. 

În acest climat al interdicţiilor, al excluderilor şi al tăierii legăturilor de 
comunicare dintre cultura românească şi evrei, Emil Dorian are o preocupare 
constantă de-a lungul jurnalului, adică de-a lungul anilor 1937-1944, el face 
traduceri din idiş în limba română, pregătind, printre altele, o antologie de poezie 
idiş în limba română. Diaristul creează punți de legătură între cele două culturi, în 
timp ce autoritățile româneşti distrug alte punți. Identitatea sa de traducător este o 
ipostază destul de ironică în contextul legilor şi represiunilor antisemite, în 
contextul excluderii evreilor din viața politică, culturală, economică a României. 
Întâlnim, din nou, încrederea autorului nostru într-o lume care să depăşească 
divergenţele rasiale, prin schimbul cultural. Viziunea lui trădează identitatea de 
scriitor şi traducător, mânuitor al unor lumi, pentru care rasa nu este un criteriu de 


“Lya Benjamin, articol „Situaţia creatorilor de artă şi literatură în anii Holocaustului” în 
„Realitatea evreiască”, nr. 237 (1037), 16-30 septembrie 2005, p. 8. 

“Emil Dorian, op. cit., p. 252. 

“Mihail Sebastian, op. cit. p. 480-481. 

judecată. Traducerile de care se ocupă sunt spaţiul virtual în care se întâlnesc 
culturile, rupte de contextul nefast, un loc al negocierilor. Diaristul presimte 
aura acestui spațiu şi caracterul lui privilegiat, dar şi amenințările din exterior, 
intoxicările ideologice: „Am izbutit o traducere, dar totul are un gust mucegăit, 
care stăruie în gât ca o anticipare a morţii.” Consumată, literatura lasă un gust 
ca al unui aliment alterat ce poate provoca moartea. Am putea traduce, la rândul 
nostru, cuvintele diaristului — să fii scriitor evreu este un risc în această 
perioadă; persecuțiile, deportarea, moartea pândesc de la orice colţ. Gândul 
morţii la evreii contemporani acestor ani este amintit și în jurnalul poetei 
(evreice) Maria Banuș; ea povesteşte cum un prieten, Hari, și-a făcut 
testamentul de scriitor, de vreme ce se gândea că ar putea muri în orice 
moment. 

Planul lui Emil Dorian de apropiere a românilor şi a evreilor pe calea 
culturii” este dezbătut în mai multe rânduri în cadrul unor întâlniri organizate 
unor scriitori evrei. „M-am lăsat totuşi antrenat în acțiunea de organizare a unei 
Fundaţii Culturale a Evreilor din România, în care să se activeze pe planul de 
apropiere socială şi împărtăşire culturală cu poporul român, prin colaborarea 
tuturor scriitorilor, artiştilor şi publiciştilor evrei.” Din păcate, niciodată nu 
aflăm mai multe detalii concrete în urma unor astfel de întruniri. Ne oprim 
asupra adverbului „totuşi” care este contrar crezului diaristului, însă sugerează 
momentele sale de deznădejde. Probabil după anumite discuţii, nişte apropiați 
l-au convins să se implice în proiect, probabil a avut un moment de disperare în 
care nu mai credea într-un astfel de proiect. Şi „totuşi” se implică din nou în 
această luptă între două tabere pe care vrea să o aducă la pace. Fie că vrea sau 
nu, el se află în tabăra scriitorilor evrei. 

Dar ce se întâmplă când cele două coordonate identitare se întâlnesc? 
Cum este să fii scriitor evreu în acea perioadă, o conştientizează şi răspunde 
chiar diaristul: „Orice regim ar veni vreodată, scriitorul şi artistul evreu vor 
constitui o specie străină, împotriva căreia lupta de încercuire sau chiar de 
eliminare se va desfăşura sistematic şi unanim.”® Această ipostază îl preocupă 
într-atât de mult pe diarist, încât vrea să scrie un roman satiric despre situația 
scriitorului evreu din această perioadă.“ După opinia lui, nu s-au scris până 


“Emil Dorian, op. cit. p. 175. 

5% Maria Banuş, „Sub camuflaj. Jurnal 1943-1944”, Editura Cartea Românească, Bucureşti, 
1978, p. 145. 

57 S-ar putea urmări strângerea legăturilor dintre toţi în vederea unei misiuni culturale şi 
sociale, operă de apropiere între poporul român şi populaţia evreiască, prin cunoaşterea 
reciprocă pe plan cultural.” (Emil Dorian, op. cit. p. 29.) 

“SIbidem, p. 34. 

“Ibidem, p. 31. 

SOIbidem, p. 67. 

acum în literatura română un roman despre condiţia evreului“!. În „Calea 
Văcăreşti”, I. Peltz vorbeşte despre teme care nu sunt specific evreieşti, cum ar 
fi cancerul şi moartea, chelnerul alcoolic. „De două mii de ani” a lui Mihail 
Sebastian spune povestea unui evreu asimilat în contextul antisemitismului. 
Romanul lui, „Profeţi şi paiaţe”, publicat în 1931 este despre viața burgheziei 
bucureştene.“ Autorul se ţine de cuvânt în legătură cu proiectul său şi, în 1947, 
publică un alt roman despre lumea evreiască, „Otrava”.® 

Chiar dacă naratorul micilor povestiri nu vorbeşte explicit despre sine, 
putem contura câteva trăsături identitare din stilul scriiturii sale şi din temele 
predilecte. Spre exemplu, umorul (ca stil) şi anecdotele (ca tematică) ne 
înfăţişează un personaj cu simțul umorului. De multe ori, scene cu caracter 
antisemit, anunţurile decretelor-lege sunt povestite cu ironie şi umor. Mai mult, 
în momente de tensiune şi conflict, el reproduce anecdotele care circulă la 
diverse evenimente, făcând „haz de necaz”. 

În 6 mai 1941, se dă un „decret-lege pentru interzicerea pentru evrei de 
a folosi posturi de radiorecepţie”“* Şi Emil Dorian este nevoit să predea 
autorităţilor radioul său, în cadrul acestor „acţiuni naţionale”, cum le numeşte el 
(tot într-o ironie subtilă). Diaristul notează incidentul şi intenţia sa de a scrie 
următoarea poezie pe ambalajul radioului său: 

„Acesta este aparatul 

Pe care mi-l confiscă statul. 

De-aici încolo ne-ncetat 

Va fi un aparat... de stat. 

Jocul de cuvinte inteligent plasat face din aparatul radio un aparat de 
stat, cu un rol strategic în lupta autorităţilor pentru naţionalizare. Prin 
interdicțiile şi toate celelalte demersuri în procesul de românizare, putem 
deduce, la sugestia diaristului nostru, ce anume este specific românesc. Ceea ce 
le e interzis evreilor, înseamnă că aparține românilor. Este şi cazul unor produse 
alimentare care se distribuie cu cartelă, în cantități diferite. 2 august 1942. „De 
mâine se distribuie şi porumbul cu cartelă: câte un kilogram şi jumătate pe 
săptămână. Evreilor însă nu li se dă nimic. Pentru prima oară, evreii sunt 


3965 


6l În cartea sa asupra reportajului interbelic, Radu Cobotea inventariază romanele scriitorilor 
evrei din această perioadă, subliniind faptul că ele tratează mahalaua bucureşteană și târgurile 
de provincie, cu negustori, prostituate, comis-voiajori din romanele lui I. Peltz, Ury Benador, 
Ion Călugăru, I. Ludo. (Radu Ciobotea din „Reportajul interbelic românesc. Senzaţionalism, 
aventură şi extremism politic”, Editura Polirom, Iaşi, 2006, p. 204.) 

“Ibidem, p. 71. 

Emil Dorian, „Otrava”, Editura Forum, Bucureşti, 1947. 

6&4 Evreii din România între anii 1940-1944. Vol. I, Legislația antievreiască”, Prefață Şef Rabin 
dr. Moses Rosen, Volum alcătuit de Lya Benjamin, Coordonator Ştiinţific Sergiu Stanciu, 
Editura Hasefer, București, 1993, p. 148-149. 

Emil Drian, op. cit. p. 166. 

înlăturați cu totul de la un aliment fundamental. (...) Se vede însă că mămăliga e 
socotită aliment naţional şi, în acest caz, impedimentul este strict etic." 

Un alt stil împrumutat în jurnal este cel aforistic. Diaristul prelucrează 
fraze cu putere sintetizatoare, extrem de concentrate, inducând o plăcere estetică 


şi intelectuală lecturii jurnalului: „Narcoza: flirt cu eternitatea”; „Zâmbetul e 


punctuaţia tristeții.”%; „Trebuie să te menții sufletește, ca să poţi scrie şi trebuie 
să scrii, ca să te menţii sufleteşte.”” Aceste replici memorabile sunt construite 
ca exercițiu al scriiturii (jurnalul este un loc în care autorul îşi exersează 
scrisul). Dar această trăsătură vine şi involuntar, din caracterul memorabil, de 
document, al jurnalului său. Schițăm, de aici, un personaj înțelept, un spirit 
moralizator. 

Diaristul preia scene povestite de alţii, la care adaugă, după caz, câteva 
comentarii, ca în secvența ce urmează. Cineva îi citeşte un articol din 
„Universul” semnat de un ofiţer superior care argumenta efectul benefic al 
bombardamentelor asupra purificării raselor. Autorul reproduce textul din ziar: 
„Explozia a o mie de tone de bombe şi numărul mare de morţi vor produce 
înnebunirea multor oameni, deoarece persoanele cu un sistem nervos slab nu 
vor rezista la aceste bombardamente. Graţie bombardamentelor aeriene, 
nevropaţii vor putea fi descoperiţi şi scoşi din viaţa socială. Imediat ce vor fi 
descoperiți, ei vor trebui să fie sterilizați, astfel ca rasa să poată fi curățită de 
elemente bolnave.” Articolul redat în ziar este însoţit de o singură frază a 
autorului care sintetizează opinia lui: „Ofiţerul autor circulă liber şi 
nesterilizat!”" Din perspectiva diaristului, astfel de scene nu merită comentate, 
pentru că le consideră de domeniul absurdului. O frază tăioasă vine să 
sancţioneze scurt derapajele unui ofiţer „liber”. Semnul exclamării folosit ţine 
loc de un buchet de sentimente pe care scriitorul se abţine să le exprime, în 
urma conştientizării că trăieşte într-o lume ce justifică bombardamentul, 
considerându-l chiar util. 

Tot din capitolul „umorului amar” fac parte unele anecdote care umblă 
în mediile evreieşti. În 1938, o glumă descria cum se roagă un evreu: „Doamne, 
de cinci mii de ani, suntem poporul tău ales. E destul, mai alege şi pe altul!” 
Scurta istorioară a două muşte, ne învaţă că optimismul şi pesimismul sunt o 
problemă de interpretare, cea pesimistă trebuie evitată, pentru că totul ţine de o 
problemă de supraviețuire.” Este folosită constant o glumă la nivelul 


“Ibidem, p. 225. 
STlbidem, p. 50. 
“Ibidem, p. 81. 
“Ibidem, p. 212. 
"Olbidem, p. 41. 
7Tbidem, p. 41. 
"Ibidem, p. 41. 
Plbidem, p. 66. 

limbajului, imitând imaginarul politic german: Filderman”* este numit „fiihrerul 
nostru” 

Deşi paginile caietului personal sunt ticsite de exemple ale manifestării 
antisemitismului românesc, personajul se plimbă liber prin aceste narațiuni şi nu 
îşi manifestă ura față de cei care îl urăsc, rareori îşi arată nervii. El se înarmează 
cu ironie, folosind un limbaj concis, ascuţit, în scurtele comentarii cu care 
acompaniază povestirile. 

Când un scriitor scrie, acest lucru implică chestionarea propriei 
identități înaintea scrierii, dar şi configurarea propriei identități prin ceea ce 
scrie, pentru că procesul scrierii reflectă identitatea atât a autorului, cât şi a 
personajului. „It is also my view that identity is constructed via social and 
communicative processes and that for writers, the process of writing is the 
central avenue to identity.””S 

Astfel, am urmat câteva episoade din istoria vieții unui scriitor evreu ce 
s-a raportat la evenimentele timpului său cu ironie, umor şi cu speranță. 


“Liderul Uniunii Comunităţilor Evreieşti (ea îi unea mai ales pe evreii din Regat, era înființată 
înainte de 1919) din România şi al Federaţiei Comunităţilor Evreieşti din România (îi cuprindea 
şi pe evreii din Transilvania, Basarabia, Bucovina). (Jean Ancel, „The History of the Holocaust 
in Romania”, translated by Yaffah Murciano, edited by Leon Volovici, with the assistance of 
Miriam Caloianu, published by University of Nebraska Press, Lincoln, and Yad Vashem, 
Jerusalem, 2011, p. 167) 

"Emil Dorian, op. cit. p. 168. 

Hope Hertzog, Hillary. „«Veinna is Different». Jewish writers in Austria from the Fin de 
Siècle to the Present”, Berghahn Books, New York, Oxford, 2011, p. 8. 


„NOI VS. EI”: ISLAMUL POLITIC CA ŞI 
CONSTRUCT CULTURAL 


Felician Velimirovici 
Universitatea Babeş Bolyai 


Perspective: 


a) „We need to make a distinction between the claim that the world is out 
there and the claim that truth is out there. To say that the world is out there, that it 
is not our creation, is to say, with common sense, that most things in space and 
time are the effects of causes which do not include human mental states. To say 
that truth is not out there is simply to say that where there are no sentences there is 
no truth... truth cannot be out there — cannot exist independently of the human 
mind — because sentences cannot so exist or be out there. The world is out there, 
but descriptions of the world are not. Only descriptions of the world can be true or 
false... the world can, once we have programmed ourselves with a language, 
cause us to hold beliefs. But it cannot propose a language [or beliefs] for us to 
speak” 

(Richard Rorty, Contingency, Irony and Solidarity (Cambridge 
University Press, 1989) 


b) „Postmodernists no longer require an "objective" world to 
guarantee-like some sort of bank for inter-subjective transactions, the relations 
between one consciousness and another, or to guarantee an identity between 
illusions. There is only subjectivity. There are only illusions. And every illusion, 
because it has no permanently objectifying frame, constitutes reality and hence is 
totally "objective" for its duration.” 

(Elizabeth Deeds Ermarth, Sequel to History, Princeton University Press, 
1992) 


c) „By initially identifying terror as the enemy to be targeted by war, 
President Bush and his advisers sought to avoid any possible amalgamation of 
hundreds or thousands of „bad” Muslims with the many millions of „good” ones. 
The very notion of „terrorist” was supposed to identify those comparative few 
who were to be eliminated. But the borders of the group tagged as terrorists 
quickly became politically subjective. From Washington’s perspective, 
„terrorism” was represented first and foremost by Al Qaeda and its Taliban host 
in Afghanistan, but the definition quickly expanded to include not just Saddam 

Hussein and his Iranian enemy to the east but also Hezbollah in Lebanon and 
Hamas in Palestine — two organizations with a significant popular base, vast 
support and sympathy beyond the borders of their countries, and victories in 
democratic elections — the kind of elections in whose name the war on terror was 
being fought.” 

(Gilles Kepel, Beyond Terror and Martyrdom. The Future of the Middle 
East, Harvard University Press, 2008) 


d) „Bin Laden de pildă, este un om religios, are o structură religioasă. 
Dar ce face el nu a existat niciodată. Eu nu spun acum că acesta nu e Islam. Nici 
că este. Ci că Islamul, cu Bin Laden şi alţii ca el, s-a schimbat. Nu a fost aşa 
înainte, dar acum este, pentru că musulmanii cred asta. Devine Islam, ne place ori 
nu ne place. Grupurile islamice de asasini, de la care ne-a rămas chiar termenul în 
mai multe limbi, nu existau în tot Islamul. Dar dacă toți musulmanii au să înceapă 
să creadă că acesta trebuie să fie Islamul modem, nu putem face nimic. Nu putem 
spune că textele islamice sunt texte raționale, că sunt moderate, chiar paşnice. E 
adevărat, sunt texte raţionale, dar acum cine le cunoaşte? Nimeni. Aşadar, cred că 
revenirea religiei, de pildă în formele pe care le numim fundamentaliste, este un 
fenomen complex, care răspunde în felul său la o mulțime de probleme create de 
secularism, de capitalismul global şi de alte elemente istorice eterogene, care 
împing religia în tot felul de direcţii, mai bune sau mai rele” 

(Moshe Idel, Ceea ce ne uneşte, Polirom, 2006) 


x 


Într-o prelegere publică susținută în anul 1996 la Columbia University 
din New York, profesorul Edward Saïd atrăgea atenția încă o dată asupra 
caracterului impropriu al folosirii termenului Islam şi a confuziilor generate de 
utilizarea acestuia de către Occidentali. Sintagma,,lumea islamică” are ca şi 
corespondent o realitate infinit mai complexă şi mai nuanţată, care nu se pretează 
unor interpretări simplificatoare şi reductive: între 1,3 şi 1,5 miliarde de 
musulmani trăiesc pe cinci continente şi sunt majoritari în 23 de state. 9 dintre 
acestea sunt state islamice (au adoptat şi consideră Shari'ah drept lege 
fundamentală care reglementează problemele politice, juridice, religioase etc. ale 
statului) în timp ce pentru alte 14 Islamul este religia de stat. Din totalul 
credincioşilor care împărtăşesc religia islamică, 80% trăiesc în Asia, iar 20% 
dintre aceştia în ceea ce numim Orientul Mijlociu. Între state precum Tunisia, 
Yemen, Regatul Haşemit al lordaniei, Regatul Arabiei Saudite, Egipt sau 
Malaezia, profesorul Said arăta că diferenţele sunt majore, încercând să 
accentueze dinamicile interne şi pluralităţile existente în interiorul acestor entități 
statale deosebit de complexe. 

În concepția aceluiaşi autor, termenii „Islam” sau/şi „Orientalism” 
semnifică, sugerează sau, mai bine spus, vădesc, bineînţeles în cultura 
Occidentală, mult mai mult, anume o paradigmă de cunoaştere, de raportare şi de 
interpretare a civilizaţiilor orientale — sintetizată în formula, The West vs. the 
Rest” — ce s-a constituit, în formele sale esenţiale, pe parcursul celei de-a doua 
jumătăţi a secolului al XIX-lea în timpul administraţiei coloniale franceze şi 
britanice a teritoriilor aflate în discuţie. Această paradigmă a rămas practic 
neschimbată până după 11 septembrie 2001, când de fapt a început să se 
accentueze.! În esenţă, ea asumă teoriile rasiste dezvoltate pe parcursul sec. al 
XIX-lea de către autori precum Gobineau sau Renan, afirmând inferioritatea 
culturală şi civilizațională a non-europenilor, necesitatea dominării lor este 
înțeleasă ca fiind moralmente pozitivă şi, nu în ultimul rând, proclamă 
incompatibilitatea între valorile fundamentale ale culturii europene şi cele 
împărtăşite de „lumea Islamică”. Logica diferenței „ei şi noi”, „noi vs. ei”, 
decurge tocmai din aceste reprezentări mentale bazate pe prejudecăți ostile greu 
de dislocat, autorul sesizând-o în discursul unor prestigioşi academici americani 
precum Bernard Lewis (care consideră că un anumit „blame game” practicat de 
„islamici” va continua pe termen nedefinit, cel puțin până când sentimentele lor 
de frustrare generate de evidenta rămânere în urmă în raport cu Occidentul se vor 
edulcora? şi, în consecință, sfătuieşte „lumea islamică” să nu o provoace pe cea 
Occidentală într-un conflict irațional) ori Samuel Huntington (care sfătuieşte 
Vestul să încorporeze culturile Est-Europene şi Latino-Americane, să exploateze 
conflictele dintre statele Islamice şi cele Confucianiste,,pentru a întări instituţiile 
internaţionale care reflectă şi legitimează interesele şi valorile Vestului”). Ideea 
de inspiraţie renaniană, conform căreia lumea semitică din Orientul Mijlociu (şi 
cea musulmană în special) este inferioară Occidentului, în tot cazul prea 
„sărăcită” pentru a fi capabilă de realizări culturale majore, a fost mult timp (Şi 
încă este) adânc înrădăcinată atât în mentalul colectiv Occidental, reprezentată 
caricaturizat în cultura populară Occidentală şi chiar, fapt greu de crezut, afirmată 
cu putere de unii membri ai comunității academice americane atât înainte cât şi 
după criza țițeiului din 1973.5 

Mai mult decât atât, anumiţi autori de referință pentru domeniul studiilor 
regionale orientale contemporane, şi aici se cuvine menţionat în primul rând 
Benjamin Barber, plasează în mod subtil un semn de egalitate între noțiuni 


! Edward Said, „The Clash of Ignorance” în The Nation, october 21st, 2001, stable URL: 
http://iww.thenation.com/article/clash-ignorance, 

? Edward Said, Orientalism, Ed. Amarcord, Timişoara, 2001, p. 19 

3 Bernard Lewis, What Went Wrong. Western Impact and Middle Eastern Response, Oxford 
University Press, Oxford, 2002, p. 159 

+ Samuel P. Huntington, The Clash of Civilizations and the Remaking of World Order, Ed. 
Simon & Schuster, New York, 1995, p. 25 

* Edward Said, op. cit., pp. 296-298 

precum „Islam”, „Jihad” şi „fundamentalism Islamic” pe care le reprezintă drept 
un set de valori comune celei mai mari părți a unei populaţii musulmane dornice 
cu orice preţ să poarte un război în prezent care să le asigure un viitor cât mai 
asemănător cu trecutul. Pentru Barber, „Islamul” se află în mod fundamental 
într-un raport antinomic cu valorile democraţiei liberale, prin urmare tinde să 
îmbrăţişeze principii şi să aplice tactici cât mai nedemocratice, violente, teroriste 
în confruntarea sa cu statul Vestic modern. Acest „Islam” percepe civilizația 
Occidentală drept cel mai mare inamic al modului de viaţă tradițional şi patriarhal 
— exprimat prin exemplul Epocii de Aur a primilor patru califi — pe care liderii săi 
doresc să-l restaureze/instaureze, devenind astfel, pentru Occident, unul dintre 
principalii duşmani, un duşman în acelaşi timp vechi şi nou, al,,moştenirii noastre 
iudeo-creştine”.* În consecinţă, arată Lewis, este extrem de important ca „noi să 
nu fim provocaţi la un conflict la fel de irațional, dar la fel de istoric, de către 
rivalul nostru”. În opinia lui Said, aceste afirmaţii constituie exemple clasice de 
discurs specifice Orientalismului clasic. 

Conform lui Said, această logică („noi” vs. „ei”) este la fel de exclusivistă 
şi intolerantă precum cea incriminată, avantajată şi ranforsată fiind cu 
preponderență de situaţia internaţională care a rezultat după căderea U.R.S.S. în 
1991. Atunci, inamicul cel mare a dispărut pentru Statele Unite ale Americii care, 
ca putere mondială moștenitoare a fostelor „tradiții imperiale” franco-britanice 
din Orient, a preluat ea însăşi acest rol; tendinţele imperiale americane sunt însă 
detectabile, în viziunea lui Said, încă din primii ani care au urmat încheierii celui 
de-al doilea război mondial5, dar au devenit evidente mai ales după încheierea 
Războiului Rece. 

În consecință, discursul despre Orient, puternic ideologizat, produs de 
analişti precum Huntington, Lewis, Barber et alii, întrucât are ca obiect de 
investigaţie un domeniu de cunoaştere extrem de sensibil, legat indelebil de 
politica externă a Statelor Unite ale Americii, nu poate fi unul absolut „ştiințific”, 
obiectiv, impartial, aflat deasupra partizanatelor politice şi ideologice, deconectat 
de cel/cei ce îl produc(e). Mai mult, el susţine practic (şi nu caută să atenueze) 
presupusul conflict inter-civilizaţional, argumentează încă o dată întâietatea 
Vestului, universalitatea valorilor sale şi necesitatea întăririi capacităților militare 
de care dispune pentru a putea face față provocărilor venite din partea unei 
excesiv de generalizate şi în mare măsură ostile „civilizații Islamice” definite în 
primul rând de religie. Fapt simptomatic, pentru Huntington, a opta posibilă 
civilizaţie, cea africană, nu este tocmai o civilizaţie în înţelesul dorit de autor 


e Beverley Milton-Edwards, Islam and Violence in the Modern Era, Palgrave Macmillan, New 
York, 2006, p. 56 

7 Bernard Lewis, „The Roots of Muslim Rage” în The Atlantic (sept. 1990), p. 6, stable URL: 
http://ww.theatlantic.com/magazine/archive/1990/09/the-roots-of-muslim-rage/4643/6/, 

8 Edward Saïd, op. cit., p. 303 

întrucât nu beneficiază de un sistem religios unitar; „civilizaţia islamică” 
constituie însă o entitate aparte tocmai datorită religiei, indiferent de grupurile 
etnice pe care le include.” 

Dup 11 septembrie, dihotomia „Islam vs. Vest” a tins să capete tot mai 
mult teren în dezbaterile de idei purtate în cadrul culturii Occidentale. În esenţă, 
ea susține caracterul premodern al „civilizaţiei Islamice”, aflată într-un stadiu 
inferior de evoluţie istorică — într-un soi de Ev Mediu unde acţiunile publice şi 
comportamentele individuale sunt modelate în cea mai mare parte a lor de religia 
împărtăşită — şi tendinţele distructive ale acestei părți de lume, tendinţe 
manifestate cu precădere asupra celeilalte părți, moderne, evoluate, secularizate, 
creative, tolerante etc. 

În fapt, Islamul nu constituie o entitate civilizaţională monolitică şi 
ermetică, ostilă în raport cu toate celelalte în afară de cea Confucianistă — aşa cum 
sugerează Huntington în faimosul eseu publicat în 1993 în Foreign Affairs — tot 
aşa cum nici civilizația Occidentală fundamentată pe valori de sorginte 
iudeo-creştină nu este una. Ca şi sisteme de explicare a lumii cu vocaţie 
universală, ambele religii tind (sau cel puţin au încercat să o facă, cândva, în 
trecut) să-şi ia în serios „misiunea” de civilizare a umanităţii şi să creadă cu putere 
în ideea că doar ele deţin monopolul unui adevăr ce trebuie expus şi propagat 
pretutindeni, în mod necesar. În clipa de faţă, atât Al-Quaeda, cât şi SUA asumă 
acest prezumtiv „adevăr”, aşa cum recent a remarcat Gilles Kepel". 

Odată cu secularizarea petrecută în Vest însă, anumiți analişti susțin că se 
produce şi o mutație a paradigmei inițiale: vocația mesianică înțeleasă ca misiune 
civilizatoare şi de iluminare se transferă din (sau depăşeşte) sfera religioasă (şi se 
mută) în cea politică. Aşa-numitul „destin manifest” al Statelor Unite ale Americii 
are la bază, în acest sens, o natură eminamente religioasă! ! tot aşa cum avuseseră 
justificările morale ale dominaţiei coloniale franco-britanice în Orient pe 
parcursul secolelor XVIII-XIX. 

Antiteza good muslim vs. bad muslim existentă în cadrul „civilizaţiei 
islamice” sugerată de autorul sus-citat este una operaţională şi în măsură să 
contribuie la înţelegerea diferenţelor dintre gradele de politizare a religiei Islamice 
pe care le-au realizat atât unele state, cât mai ales anumite grupări non-statale 
lipsite în primul rând de o bază teritorială fixă. Foarte pe scurt spus, un „bun 
musulman” este un musulman care respinge formele radicale de interpretare a 
scrierilor sfinte şi care rămâne ataşat valorilor unui Islam originar, pur, prin 


” Jonathan Fox & Shmuel Sandler, Bringing Religion into International Relations, Palgrave 
Macmillan, Londra, 2004, pp. 116-117 

10 Gilles Kepel, Beyond Terror and Martyrdom. The Future of the Middle East, The Belknap 
Press of Harvard University Press, Cambridge, Mass., London, 2008, pp. 4-7. 

1! Mahmood Mamdani, „Good Muslim, Bad Muslim: A Political Perspective on Culture and 

excelenţă iubitor de pace, deschis la dialog etc. Pe de altă parte, un musulman 
„rău” este unul care îmbrăţişează unele interpretări radicale ale aceloraşi scrieri, 
pe care le transformă astfel în ideologie, şi care devine în consecinţă 
„fundamentalist”.? Potrivit profesorului Yehuda Bauer de la Institutul „Yad 
Vashem” din Ierusalim, primele mişcări islamice cu caracter ideologic s-au 
constituit aproximativ în aceeaşi perioadă cu cele europene fasciste şi 
național-socialiste, după succesul loviturii de stat întreprinsă de bolşevici în 
Rusia, şi se aseamănă în mai multe privinţe decât am putea fi tentaţi să credem la 
o primă vedere — toate trei sunt anti-semite, anti-liberale, anti-capitaliste, 
anti-democratice, dogmatice, intolerante, mesianice, cu vocaţie totalizantă şi 
universalistă, exclusiviste, ostile la adresa tuturor celor care nu sunt ca ele, în final 
distructive. În fapt, atât logica asumată de profesorul Bauer (dihotomia „noi vs. 
ei”, bazată şi ea pe o superioritate poziţională a „noastră” în raport cu „ei” şi care 
este analizată excelent de către E. Said) cât şi tonul alarmant-prescriptiv în care se 
termină articolul său, vădesc un grad de intoleranţă relativ similar cu cel pe care 
încearcă să-l descalifice. 

Pe de altă parte, la fel de adevărat este că, în clipa de faţă, un segment din 
ce în ce mai numeros al populațiilor care împărtăşesc credinţa islamică tind să se 
„întoarcă la religie”, fenomen numit în literatura de specialitate „Islamic 
Revival”. Ei nu sunt, încă, „musulmani răi”. În cadrul acestui segment, o 
minoritate relativă asumă şi ajunge să se identifice cu o interpretare (una din 
numeroasele posibile) a Qw'ran-ului, de obicei ostilă modernităţii în general şi 
Occidentului în particular, interpretare numită generic „Islamism”, „Islam politic” 
sau, în limba arabă, „fundamentalism islamic” — „Al-usuliyya alislamiyya” "t. Din 
cadrul acestei minorități islamiste, o parte a membrilor adoptă mijloace violente, 
întreprind acțiuni cu caracter terorist, etc. împotriva „Occidentului”, în primul 
rând a Statelor Unite ale Americii şi a aliaților săi — în principal a statului Israel — 
susținuți fiind de către majoritatea islamistă pe care par să o reprezinte şi în 
numele căreia acţionează. Abia aceşti musulmani sunt „musulmani răi”. 
Fundamentalismul religios ca fenomen modern însă este legat de mediile 
protestante şi neo-protestante nord-americane de la începutul secolului al XX-lea, 
şi nu reprezintă o specificitate (doar) a religiei revelată de Profetul Mohammed în 
urmă cu aproape 14 secole. Însă, chiar dacă după anul 1990 trei premieri au fost 
asasinați de către fundamentalişti evrei, sikh şi hinduși, iar fundamentalismul 
iudiac (mai exact grupările ultra-ortodoxe cunoscute sub numele generic 
Haredim) şi liderii săi (mai cu seamă rabinul Isroel Dovid Weiss) nu recunosc 


Yehuda Bauer, Some Thoughts on Radical Islam, stable URL: 

existenţa statului Israel şi chiar cultivă relaţii cu personalităţi politice iraniene de 
top, fundamentalismul la ora actuală pare să întreţină o relaţie mai apropiată cu 
religia islamică decât cu oricare alta.” 

Sentimentul de ostilitate împărtăşit de o parte a „lumii Islamice” în raport 
cu Occidentul este un fenomen recent, cel puţin la fel de recent precum titlul de 
ayatollah. Iniţial, în secolul XVII şi parţial cel următor, admiraţia şi dorinţa de a-i 
imita pe Occidentali caracteriza modul de raportare al orientalilor la Vestici, 
datorită unei senzaţii de inferioritate pe care au remarcat-o inițial pe câmpul de 
luptă, apoi în tot mai multe sectoare ale vieţii. Pentru a recupera rămânerea lor în 
urmă şi a-şi recupera locul, iniţial s-a crezut că urmarea exemplului Vestic (mai 
ales dezvoltarea economică şi construcția instituțională) va reprezenta o soluţie 
sigură. Modernizarea care s-a realizat în timpul administraţiei coloniale 
franco-britanice a teritoriilor din Orient a avut drept scop însă maximizarea 
profitului economic al puterilor coloniale şi eficientizarea dominaţiei acestora, şi 
nu neapărat modernizarea societăţilor supuse. În paralel s-a dezvoltat în cultura 
Occidentală şi un mod particular de percepție al „Orientului”, analizat de E. Said 
în „Orientalism”, „Covering Islam” şi „Culture and Imperialism”, asupra căruia 
nu insistăm. 

După retragerea administraţiilor coloniale, aşadar după 1945, în urma 
eşecului aplicării mai multor prezumtive soluţii de redresare (naționalismul 
pan-arab de pildă, elemente de socialism, etc.), în final ideologiile cu caracter 
fundamentalist (înţeles în sens protestant, ca întoarcere la fundamentele credinţei), 
anti-moderne, anti-seculare şi anti-Occidentale, afirmate pe parcursul anilor '50 şi 
"60, au început să cunoască o dezvoltare fără precedent, în contextul unui 
fenomen de resurgenţă globală a sentimentului religios, specific nu numai „lumii 
Islamice”, ci şi Statelor Unite ale Americii sau Australiei.” Deşi unii academici 
americani, precum B. Lewis în „The Roots of Muslim Rage” şi mulţi alţii, au 
încercat să identifice sursele acestor ideologii care politizează religia Islamică 
(sau care încarcă cu sensuri religioase politica şi acţiunile anumitor state, grupări 
şi indivizi) în frustrările şi resentimentele unei populaţii rămase în urmă şi pe care 
modernizarea a ocolit-o, în caracterul dogmatic, intolerant, agresiv, expansiv, etc. 
al religiei Islamice înseşi şi al învățăturilor Quw'ran-ului ce-i stă la bază, 
accentuând imposibilitatea separării puterii politice de cea spirituală în Islam, 
faptul că Mohammed a fost nu numai lider spiritual, ci şi politic şi militar, chiar 
conducător de armate. O serie de aspecte, mai bine zis de fapte care contrazic atât 
discursul de tip orientalist clasic, cât şi pe cele neo-orientaliste, nu pot fi ocolite. 


15 Malise Ruthven, Fundamentalism. A Very Short Introduction, Oxford University Press, 

Pe parcursul istoriei sale de aproape 1400 de ani, în teritoriile „cucerite” 
de Islam, încercările de aplicare a Shari'ah în scopul edificării unor teocraţii 
similare cu cele moderne au fost foarte puţin numeroase, aproape 
nesemnificative, şi în orice caz au fost iniţiative lipsite de succes. Acest fenomen 
este unul prin excelență modern, total inovativ în raport cu tradiţia Islamică. În 
plus, surele Qu'ran-ului interzic în mod expres atât constituirea de secte/ 
grupări/curente distincte în interiorul Islamului, cât şi uciderile/ asasinatele pentru 
că lui Dumnezeu îi repugnă vărsarea de sânge. Mai mult decât atât chiar, 
Mohammed ca Profet al lui Dumnezeu, trimis oamenilor de către acesta în scopul 
răspândirii în rândul muritorilor a învăţăturii sale, trebuie să constituie pentru 
aceştia în primul rând un uswa hasana, adică un „exemplu excelent” care trebuie 
să fie urmat cât mai fidel, în cât mai multe privinţe, de către credincioşi. Viaţa 
Profetului aşadar trebuie să fie un model de comportament pentru toți 
musulmanii, indiferent unde trăiesc, în toate timpurile. Ori, imaginea consacrată a 
Profetului în tradiția Islamică, pe baza întâmplărilor descrise inclusiv în Qu'ran, 
dar mai ales în Hadith, este una opusă aproape în toate sensurile imaginii 
„clericilor” musulmani contemporani: din întreaga istorie a Islamului, 
Mohammed este probabil cel mai moderat personaj, cel mai înţelegător, tolerant, 
maleabil, clement, milostiv, flexibil, paşnic, şi iertător, probabil şi din dorinţa sa 
de a duce o viaţă conformă cu o formă sui-generis de imitatio Dei.'% După 
ridicarea la cer a Profetului, cei care au elaborat Shari'ah au avut în gând în 
permanență această imagine a lui Mohammed. Hadith abundă de exemple de 
confruntări armate cu populaţii care împărtăşeau altă credinţă decât cea Islamică, 
în care conducătorul militar, în acord cu preceptele Qw'ranice, dădea posibilitatea 
armatei adverse să aleagă între convertirea la Islam şi moarte. 

Experienţa modernităţii europene, o experienţă ce a încorporat şi/sau a 
fost determinată de progresele ştiinţei şi tehnologiei, de creşterea economică, 
Revoluţia industrială, secularizare şi separarea Bisericii de Stat, urbanizare, etc., 
având în spatele său tradiția rațională iluministă cu rădăcini în Renaştere şi în 
filosofia greacă, şi nu în ultimul rând anticlericalismul european modern şi 
credința că pe măsura evoluţiei umanităţii intensitatea sentimentului religios va 
scădea progresiv, a intrat într-un contact direct şi de lungă durată cu „lumea 
Islamică”, aşa cum am mai spus, în secolul al XIX-lea, în condiţiile constituirii 
administraţiilor coloniale franco-britanice în Orient. Din start, ele au plasat 
societăţile respective pe o poziţie inferioară, atât din punct de vedere evolutiv, cât 
şi politic, economic, militar, ş.a.m.d. Consecința nu este greu de imaginat; ea este 
de altfel prezentată excelent de către B. Lewis: aduse în această situaţie, 
societățile odinioară puternice, independente şi obişnuite să conducă au fost 
nevoite să mediteze la cauzele înfrângerii lor şi la posibile soluţii pentru 

restaurarea puterii pierdute. „Moderniştii” au susţinut debarasarea de tradiţie şi 
adoptarea cât mai rapidă a modelului economic, instituţional, politic, etc., Vestic, 
considerat singurul în măsură să modernizeze societatea (cazurile Turciei şi Siriei 
sunt cele mai reprezentative în acest sens), în timp ce „tradiționaliştii”, intrând în 
contact cu ideile Occidentale mai ales după primul război mondial, au căutat 
răspunsuri în tradiţia proprie, au susținut întoarcerea neabătută la tradiție şi au 
respins modelul Occidental pe care l-au considerat periculos. Ei sunt cei care au 
„politizat” religia Islamică, în urma aceste politizări a religiei — sau a „religizării” 
politicii — rezultând un fenomen nou, o ideologie politică cu specificitățile şi 
particularitățile sale, anume Islamismul. Acest Islamism a devenit fundamentul 
ideologic al Islamului politic sau, mai bine spus, al fundamentalismului Islamic. "° 

O trăsătură esenţială a mişcărilor politice Islamiste, de tip fundamentalist 
bineînţeles, este caracterul lor transnaţional. În rândul specialiştilor există aproape 
un consens în ceea ce priveşte identificarea primei asemenea mişcări: Societatea 
Frăția Musulmană, fondată la Cairo în Egipt, în 1928, de către învățătorul Hassan 
al-Bana, autorul unuia dintre textele de bază ale ideologiei Islamiste sunnite, de 
referinţă până în ziua de astăzi — „Eseu despre Jihad” (Risalat al-Djihad). 

Mai puternice şi mai influenţiale decât scrierile lui al-Bana s-au dovedit a 
fi catehismele şi pamfletele semnate chiar de unul dintre discipolii săi, pe nume 
Sayyd Qutb, cu precădere după asasinarea acestuia în 1949 când Qutb se afla la 
studii în California. În centrul gândirii acestui ideolog s-a aflat conceptul de 
Djihad înţeles drept revoluție Islamică mondială permanentă, până în clipa 
instaurării la scară globală a „legii lui Dumnezeu” (Hakimiyyat Allah), aşadar a 
unei noi ordini mondiale, bazată pe o politică prin excelenţă islamizată, opusă 
celei Westphaliene, şi un sistem juridic bazat pe Shari'ah. Societatea Frăția 
Musulmană a cunoscut un succes major iniţial în Egipt, apoi peste frontiere. 
Succesul acestei mişcări nu poate fi analizat independent de conjunctura în care 
ea s-a constituit. Egiptul, ţară aflată în centrul acelei regiuni a Orientului populată 
într-o majoritate covârşitoare de musulmani arabi, era atunci o ţară extrem de 
săracă, independentă de jure din 1936 (de facto abia din 1956) dar asistată de 
Marea Britanie (în virtutea unui tratat semnat în 1936), cu o rată a creşterii 
demografice relativ mare şi cu o populaţie în mare parte săracă, ce împărtăşea în 
procent de peste 90% varianta sunnită a religiei Islamice. Ideile promovate de cei 
doi şi-au găsit în rândul acestor categorii sociale defavorizate (mai ales în cel al 
tinerilor — the young urban poor), un mediu de receptare ideal.” Naționalismul 
pan-arab zgomotos, anti-monarhic şi anti-britanic promovat de echipa colonelului 
Gamal Abdel Nasser avusese parte inițial de suportul Frăției, dar ulterior, în anul 

în care colonelul a preluat total puterea (1954) societatea a fost scoasă în afara 
legii datorită încercării sale de a-l asasina pe noul lider. Cei mai proeminenți 
membri ai săi au fost fie executaţi, fie încarceraţi. Qutb a avut parte de ambele 
experienţe, fiind executat în 1966, nu înainte de a contribui masiv la afirmarea 
ideologiei Islamiste radicale. După războiul din 1967 când Egiptul a fost înfrânt 
de Israel pentru a treia oară şi, în consecinţă, a pierdut din nou Peninsula Sinai, 
ideologia Societăţii Frăția Musulmană a înclinat balanţa decisiv spre Islamism 
dinspre naționalismul pan-arab, fiind percepută tot mai mult de către mediile 
teologice şi opinia publică egipteană drept alternativa cea mai demnă de a fi 
urmată.” 

Sayyd Qutb la rândul său, devenit în timp cel mai influenţial teoretician 
al Islamismului, a fost indelebil marcat de scrierile jurnalistului, teologului şi 
filosofului pakistanez Abu al-Ala al-Mawdudi, fondatorul partidului conservator 
indian Jamaat e-Islami. Educat în tradiţia ultraconservatoare Deobandi, Mawdudi 
a dezvoltat cinci principii esenţiale care vor fi preluate nu numai de Qutb, ci şi de 
către mulți alți fundamentalişti, chiar şi de Osama Bin Laden (având şansa să-l 
aibă în studenţie drept profesor de religie, pentru câţiva ani, pe fratele lui Sayyd 
Qutb). 

Acestea au fost: adevărul, auto-suficienţa, superioritatea şi perfecțiunea 
Islamului, modul literal în care trebuie citite şi apropriate scrierile Qu'ranice, 
respingerea vehementă a valorilor Occidentale şi a Occidentului în ansamblul său, 
politizarea extremă a religiei cu scopul de a instaura un stat a cărei Constituţie să 
fie Qu'ranul şi al cărui sistem legal să fie reprezentat de Shari'ah, caracterul 
universal al Islamului şi necesitatea convertirii întregii umanităţi la,,singura cale 
adevărată care este dreaptă în ochii lui Dumnezeu”” prin intermediul unui Jihad 
neîntrerupt.” Conceptul de Jihad înțeles drept datorie fundamentală a oricărui 
credincios (fard "ala l-"ayn) ocupă un loc central în gândirea lui Mawdudi şi 
Qutb, întrucât cei doi pleacă de la premiza că în prezent lumea a căzut din nou 
într-o stare de ignoranță şi întuneric (jahiliyya) asemănătoare celei care a precedat 
Revelația Divină a Profetului. Dacă Profetul a organizat societatea în acord cu 
voinţa divină suverană — ambii respingând cu putere individualismul iluminist 
european şi principiul subiectivității — între timp societatea originară s-a 
deteriorat, omul s-a îndepărtat de Dumnezeu, Shari'ah nu mai prevalează, etc., iar 
Dumnezeu la rândul său îi pedepseşte pe aceşti musulmani farisei care 
îmbrăţişează de fapt un pseudo-Islam, cu umiliri, sărăcie, victorii israeliene 
repetate ş.a.m.d. În acest punct, adevărații credincioşi au de ales între a da înapoi 

* pentru detalii referitoare la conceptul de Jihad, vezi Leonard Weinberg, Ami Pedahzur 
(coord.), Religious Fundamentalism and Political Extremism, Frank Cass, Londra, 2004, p. 75 

şi a organiza „insule” sau oaze de credinţă adevărată, cu scopul de a lupta cu toate 
mijloacele împotriva infidelilor, atât împotriva celor interni cât şi a celor 
Occidentali.” Întreprinzând voinţa lui Dumnezeu, credinciosul-luptător ar putea fi 
chemat să-şi sacrifice viaţa şi să devină astfel un martir al credinţei şi un martor al 
lui Dumnezeu (shahid), sacrificiul primind astfel o valoare deosebită. 

În rândul specialiştilor este răspândită ideea conform căreia războiul de 
şase zile din 1967 a contribuit decisiv la diminuarea succesului ideilor naţionaliste 
pan-arabe în favoarea noii ideologii politice Islamiste.”* Explicaţia motivelor 
rapidității şi masivităţii propagării acestei ideologii, dar mai ales a multiplicării 
grupărilor şi organizaţiilor transnaţionale care au asumat-o nu este, bineînţeles, 
una monocauzală. Totuşi însă, printre factorii care au favorizat succesul 
ideologiilor islamice politice radicale, trebuie enumeţi cel puţin următorii: 
creşterea demografică spectaculoasă pe care au cunoscut-o unele ţări majoritar 
musulmane din Orientul Mijlociu — între 1950 şi 1970 numai în Iran şi Pakistan 
se poate constata o dublare a populaţiei urbane”S- sărăcia şi resentimentele acestei 
populaţii ghetto-izate din rândul cărora se vor selecta mai târziu „teroriştii”””, rata 
mare a abandonului şcolar, incapacitatea guvernelor (musulmane, dar neislamiste) 
de a oferi soluţii viabile pentru problemele majore cu care se confruntau 
societăţile respective, raporturile de competitivitate existente între diferitele 
orientări, curente, şcoli de gândire şi centre de putere existente mai ales în 
interiorul Islamului sunnit (Liga Musulmană Mondială — în fapt wahabbită — 
fondată în 1969 cu sprijinul oficialităților Regatului Arabiei Saudite, 
Universitatea veche de 1000 de ani Al-Azhar din Cairo, madrass-ele pakistaneze, 
etc.), precum şi charisma unor „clerici” propovăduitori de mesaje radicale. În tot 
cazul, Egiptul a fost centrul de iradiere şi propagare a unui Islamism care pe 
parcursul anilor '70 a cunoscut manifestări puternice care au depăşit cu mult 
frontierele statale egiptene, cuprinzând state precum Siria, Pakistan, Maroc, 
Algeria, Tunisia, dar mai ales state majoritar şiite ca Iran, Irak şi Liban, unde şiiţii 
radicali au devenit treptat tot mai vizibili. Această expansiune a Islamismului şiit 
şi sunnit constituie ceea ce specialiştii au numit primul val al Jihadului în cadrul 
lumii musulmane. Tot în anul 1967 însă, semnificaţia politică a Orientului 
Mijlociu era departe de a fi percepută corespunzător atât în mediile politice 
americane, cât şi în cele universitare: preşedintele Asociaţiei de Studii asupra 
Orientului Mijlociu, Morroe Berger, profesor la Princeton University şi unul 
dintre cei mai cunoscuţi experți americani în Orientul Mijlociu la acea dată, a 


4 Michael David Bonner, Jihad in Islamic History. Doctrines and Practice, Princeton 
University Press, Princeton, 2006, p. 162 

*5 Carl L. Brown, Religion and State. The Muslim Approach to Politics, Columbia University 
Press, New York, pp. 123-124 

redactat chiar atunci un raport — calificat ulterior de E. Said drept lamentabil şi 
nefericit — în care considera că,,regiunea respectivă nu este un centru de putere, nu 
are potenţialul de a deveni aşa ceva, nu trebuie să atragă atenţia savanților şi nu 
are importanţă politică pentru SUA comparativ cu Africa, America Latină şi 
Orientul Îndepărtat”. 

Al doilea val al Jihad-ului a fost dominat de Islamismul şiit, de 
Weltanschauung-ul şiit distinct, şi de ierarhia lui clericală mult mai puternică, mai 
activă, mai influentă, în mod tradiţional mai conservatoare şi mai bine organizată 
decât cea sunnită. Din totalitatea credincioşilor musulmani, cei şiiţi reprezintă un 
procent de 15-16%, care domină, aşa cum am mai spus, state precum Iran, Irak şi 
Liban. ldeologul principal al opoziţiei Islamiste din ce în ce mai viguroase faţă de 
guvernarea pro-Occidentală şi pro-americană a unui şah iranian ce avusese ideea 
lansării unei „Revoluții Albe” încă de la începutul anilor '60, a fost mujtahid-ul 
Ruhollah Khomeini. Asemeni lui Qutb şi Mawdudi, Khomeini predica 
instaurarea unui stat Islamist (şi nu doar musulman) bazat pe Shari’ah, dar care să 
fie vilayat-e faqih (administrat temporar de către „clerici? în aşteptarea 
reîntoarcerii celui de-al 12-lea Imam care s-a ridicat la ceruri în secolul al IX-lea, 
singurul Imam care nu a avut parte de o moarte martirică). Dezvoltată în anii când 
viitorul ayatollah Khomeini s-a aflat în exil la Najaf, ideologia sa revigorează 
mitul Karbala şi accentuează necesitatea abandonării neutralității şi trecerea la 
acţiune a fiecărui credincios, la fel cum odinioară trecuse şi Ali — sursa principală 
de emulaţie şiită — împotriva şahului uzurpator. Într-un timp extrem de scurt, 
Khomeini a reuşit să unească în jurul său şi împotriva administrației şahului 
aproape toate categoriile sociale (nemulțumite): clerul tradițional, intelectualitatea 
care îmbrăţişa Stânga Islamistă fondată de Shari'ati (ce avusese oricum o 
popularitate mult inferioară ideologiei promovate de Khomeini), studenţii, tinerii 
orăşeni pauperi, muncitorii din industria petrolieră şi chiar minoritatea liberală 
pro-Vestică.”” Fiind îndeplinite cu asupra de măsură toate cele trei condiţii absolut 
necesare înfăptuirii unei revoluţii, aceasta nu a întârziat să se producă: au existat 
în Iranul anilor °70 şi o coaliţie puternică a forțelor sociale contestatare, şi un 
program revoluţionar care să galvanizeze aspiraţiile categoriilor sociale 
nemulţumite, şi o echipă revoluţionară care să fie capabilă să preia puterea odată 
ce vechea putere a fost înlăturară. Totul a devenit evident în luna septembrie a 
anului 1979 când Partidul Revoluționar Islamist prezidat de „Imamul” Khomeini 
a câştigat alegerile şi a trecut la remodelarea statului în acord cu principiile care 
l-au propulsat.“ În paralel, organizaţia paramilitară Hizbullah — „Partidul lui 
Dumnezeu”, care îl susţinuse pe Khomeini în Iran, începe lupta armată după 1982 


% Edward Said, Orientalism, p. 297 
? Peter R. Demant, op. cit., pp. 117-123 
3 Gilles Kepel, op. cit., pp. 112-113 

în Libanul ocupat de Israel, dar curând se va putea observa insuccesul planurilor 
de exportare a revoluţiei Islamice. 

Dacă primul val al Islamismului, desfăşurat pe parcursul anilor '60-70 în 
contextul decolonizărilor şi al (ne)alinierii ţărilor din „lumea a treia” la una dintre 
cele două tabere ale Războiului Rece avusese un caracter elitist iar al doilea a 
constituit în fapt un interludiu şiit limitat la Iran şi Liban pe care sunniţii l-au 
perceput drept o ameninţare, specialiştii consideră că emergenţa celui de-al treilea 
val, unul sunnit la fel ca şi primul dar promovat de o generaţie diferită, trebuie 
plasată aproximativ în anul 1991. Această a treia etapă este caracterizată de 
pluriformitatea, fragmentarea şi uneori divergența mişcărilor, grupărilor şi 
organizaţiilor jihadiste extinse pe o arie mult mai mare decât în trecut şi ale căror 
membri sunt mai ambiţioşi şi mai combativi ca niciodată. Spre deosebire de 
primele două valuri, unele mişcări care au activat după 1991 au avut drept centru 
de coordonare a operaţiunilor oraşul Kabul din Afghanistan (după ce a fost 
cucerit de talibani), şi beneficiază din plin de progresul înregistrat în domeniul 
comunicaţiilor (televiziunea Al-Jazeera lansată în 1996 a fost folosită din plin în 
scopuri propagandistice de către Bin Laden şi Al-Zawahiri)”". 

Specificitățile mişcărilor radicale active în cadrul acestei prezente etape a 
evoluţiei Jihadului, care asumă ideologia politică Islamistă ar fi, conform lui P. 
Demant“?, următoarele: 

- islamizarea politicii şi politizarea Islamului 

- islamizarea societăţii civile şi a aşa-numitului „Islam popular” 
împărtăşit de mase, diferit de cel al ulema-lelor şi în general al liderilor spirituali 

- islamizarea culturii, deopotrivă cea elitară şi cea populară: ca fapt 
divers, conform unei statistici întocmită de B. Lewis, numărul total al cărților 
Occidentale traduse în limba arabă după cel de-al doilea război mondial este egal 
cu numărul cărților traduse într-un singur an într-o ţară precum Spania 

- tendinţa (lipsită încă de succes) de a construi un singur Islam global 

- întreţinerea unor lupte violente în regiuni care depăşesc cu mult 
frontierele tradiţionale ale „lumii musulmane” (Bosnia, Cecenia, India, etc.) 

- re-islamizarea diasporei musulmane şi crearea cât mai multor 
credincioşi „born-again”, potenţiali jihadişti, în acest scop fiindu-le asigurate 
pelerinaje la Mecca, finanţare, stagii de pregătire în taberele de antrenament 
pakistaneze (având-o ca model pe cea de la Pesawhar) 

- întreținerea unui război permanent împotriva „Vestului” şi a valorilor 
sale, prin toate mijloacele posibile 


31 Gilles Kepel, Beyond Terror and Martyrdom. The Future of the Middle East, The Belknap 
Press of Harvard University Press, Cambridge, 2008, pp. 114-115 
32 Peter R. Demant, op. cit., pp. 129-133 

- multiplicarea şi eterogenizarea reţelelor internaționale/transnaţionale 
lipsite de un centru şi de o bază teritorială unică, care au lideri autoritari şi 
înlocuibili 


Autorul sus-citat speculează asupra viitoarei naturi a relațiilor 
Occidentului cu lumea Islamică, identificând trei posibile finalități ale unui 
presupus deznodământ: 

o victorie a ideologiilor islamiste care ar transforma lumea islamică într-o 
voce coerentă susținătoare a unui proiect radical sistematic anti-Occidental, bazat 
pe consubstanţialitatea politicii şi a religiei musulmane, care ar avea drept rezultat 
o violentă ciocnire a civilizaţiilor 

o secularizare masivă asemănătoare celei turceşti, desfăşurată pe fundalul 
globalizării, ce ar avea drept consecinţă deplasarea religiei islamice din spaţiul 
public în sfera opţiunilor individuale private, fără efect asupra vieţii politice şi 
sociale 

o reformare a Islamului ce ar atrage după sine liberalizarea şi pluralizarea 
societăţilor, fără să diminueze neapărat intensitatea sentimentului religios trăit de 
credincioşi 


iminentă în clipa de faţă, este foarte posibil ca pe viitor elemente ale fiecăreia să 
se dezvolte în complementaritate în cadrul unor state diferite, în grade şi contexte 
diferite. Finalitatea ultimă însă este imposibil de prezis sau de estimat. 


